N. TORGA 





MEMORII 


SINUCIDEREA 


PARTIDELOR 


1932-8) 


Vor, VII 


= - 
BUCUREȘTI / 1939 


WWW.Ccimec.ro 


WWW.cimec.ro 


N. IORGA 


MEMORII 


SINUCIDEREA PARTIDELOR 





(1932-8) 


VOL. VII 


193 9 


WWW.cimec.ro 


WWW.cimec.ro 


6 lunie 1932. 


Ministeriul s'a făcut fără georgiști, cărora li s'au lăsat 
insă locuri libere ca o nadă. La amiazi Vaida a depus 


jurământul. 
* 


Serbare la Casarma sergențţilor, care se inaugurează. 
N'am fost invitat. În schimb, lângă Vaida... Argetoianu 
(se vorbește de un partid al lui, „Uniunea Agrară“, și de 
un ziar, „Pământul“). Când Regele întră în clădire, Ar- 
getoianu găsește mijlocul de a trece el inainte. 

+ 

Mironescu anunță plata salariilor. Angelescu de la 

Banca Naţională ar avea un fond ascuns. 


é 

Dr. Angelescu. Îi cetesc notele mele. Îl țin de rău 
pentru asaltul furios al liberalilor contra mea, care a dus 
la instalarea lui Vaida. El vorbește de posibilitatea unei 
abţineri a tuturora de la alegeri, pe care o aprob în 
principiu. 

La primblare întâlnesc pe Franasovici. El, ca și An- 
gelescu, crede că ar trebui să-l intreb pe Vaida ce face 
cu suprimarea primei, pe care ai lui au cerut-o. Prefer 
a ruga pe președintele Camerei s'o facă. Topa se și duce 
la Cameră pentru a face în scris intrebarea, pe care i-o 
va duce. 

7 Iunie. 


Primarul Dobrescu vine să-mi mulțămească peniru că 
nu l-am schimbat. În același timp ca să-mi ceară iscă- 
litura pentru cele zece milioane destinate Parcului co- 
munal. li învederez ce monstruoasă ar fi această ile- 
galitate. 


Ministeriul nu s'a complectat incă. Averescu continuă 
să facă zimbre. 

Seara, Perieţeanu la Instrucție, Voicu Niţescu la Do- 
menii. Sub-secretari sânt pănă acum... cinci. 


8 Iunie. 


Ziua intoarcerii Regelui. Multă lume la Palat și împrejur. 
% 


La spectacolul de la Arene lumea nu prea vine. 


E i 


Nemulţămiri izbucnesc la guvernamentali. Madgearu ar 
fi vrut să fie din prima echipă; Regele l-a refusat: e 
furios. Tot aşa loaniţescu. La Domenii au trebuit să între 
ca sub-secretari și Ghelmegeanu și Mihail Șerban. 

Pretutindeni se restabilesc primari, se numesc prefecţi. 

Maniu invită provinciile să se unească la alegeri contra 
Vechiului Regat, care le tratează ca niște „colonii“. 


2 


Reapare foaia lui Crainic, „Calendarul“, cu grosolane 
injurii contra mea. 


9 lunile. 


Adunarea amicilor miei politici. Vine și Taşcă. Se de~ 
cide presintarea listelor ca „Uniunea Naţională“. 

Perieţeanu trece la Domenii; Gusti ia Instrucţia. 


Unul din ţărănişti spune fiului mieu Mircea că e adânc 
-nemulțămit de ce lucrează ai lui. S'ar putea ca Minis- 
'teriul să nu ţie măcar pănă la alegeri. 


* 


Hiotu, fost prefect de Sighișoara, îmi spune că ţăranii 
de acolo regretă plecarea mea. Partidul naţional nu e 
pe departe atât de tare cât se crede. În jurul lui Arge- 
toianu, care-și și constituie Liga Agrară, încercând a lucra 
cu Lupu și cu Em. Antonescu, se strâng numai „tineri 
cari vorbesc franțuzește“. O astfel de grupare n'are nicio 
șansă electorală. 


* 


Nici pănă acum nu s'a luat o decisie pentru disolvarea 
Parlamentului. 


109 Iunie. 


Lenguceanu se apucase să meargă ca delegat la Ar- 
getoianu pentru a-i cere să meargă alături cu noi. I s'a 
dat termen pentru răspuns pănă seara. Îl țin de rău pentru 
misiunea ce şi-a atribuit. 

De fapt, amicii lui Argetoianu i-au cerut acestuia să fie 
şeful unei „Uniuni agrare“ și el a primit. În discursul său 
de „om trăit în mijlocul plugarilor“, a rostit aceste cuvinte, 
profund nedrepte: „chemat prin încrederea M. S. Regelui 
să iau răspunderea celor mai grele vremuri, am făcut 
tot ce am putut ca să amân desastrul și să scap ţara... 
Poate aș fi putut face mai mult, dar a trebuit de multe 
ori să lucrez cu mânile legate“. 

Cu mânile legate, —el! 

Gh. Cuza vine cu prietenii miei pentru un cartel. Cere 
în loc de „Uniune“ „Ligă“ și i-o acord. Nu pot schimba 
însă semnul, ca unii cari nu putem nici lupta cu func- 
ționarii la oraşe, nici face campanii violente la ţară, pe 
când ei se sprijină pe o metodă care nu cere neapărata 
păstrare a semnului. Noi a trebuit să-l schimbăm de 
cinci ori pe al nostru. 

Pare convins (e și dr. Trifu de faţă, ale cărui acusaţii 
contra masonilor nu sânt cu totul zădarnice). Va mai 
intreba. 


+ 


Vine Gusti, noul ministru de Instrucție. Îmi oferă au- 
tomobilul când am nevoie de dânsul.. Nu s'a inscris. 
Vine pentru a face statistică. Îi spun că va fi silit la 
capitulaţii de conștiință sau va pleca înainte de alegeri. 
S'a şi cerut de Potârcă unuia din consilieri o schimbare: 
de director. 

æ 

La Academie, pentru comunicarea mea despre Radu 
Cantacuzino. Rădulescu-Motru visează preșidenția Sena- 
tului. 

Æ 

Cineva întors de la țară spune că sătenii nu vreau de 

loc pe ţărănişti, ci mai curând pe liberali. 


* 
Discuţiile cu privire la plata salariilor continuă. E vorba. 
să se atace fondurile reservate la Banca Naţională. 
11 Iunie. 


Ottescu vine să-mi explice că Argetoianu nu s'a gândit 
la mine vorbind de „mânile legate“. li arăt celalt pasagiu, 
care îi pare și lui neexplicabil. 

Anunţă crearea „Uniunii“ lor. — Mai rămâne ceva mai 
ușor: să găsiţi și aderenţi. Arată că ai lui au încercat o 
ințelegere cu Lupu și caută alta cu Gh. Brătianu. Îl 
asigur că nu vor reuși nici cu unul, nici cu altul. Ar 
voi să vie la „Uniunea“ mea, dar nu cu semnul lui Cuza. 
Îi spun că nici nu mă gândesc la aceasta. Întreabă dacă 
și când poate să vie Argetoianu. — Chiar acuma. 

Argetoianu se plânge că-,„| fac să sufere“. Explică şi 
el cuvintele din declaraţia lui. Găsesc „malencontreuse“ 
proposiţia de la început. Vorbim de situaţie. Strecor cri- 
tica felului cum i-a fost condus Ministeriul. El asigură 
că nu era nimic de „descoperit“ şi nimic „camuflat“. 
Stie bine de o sumă pusă la o parte, nu știu pentru ce 
scop. Regele, spune el, e „desperat“. Se va da o luptă. 
EJ a vorbit cu Lupu, care a venit la dânsul. Lupu voiă 
cu dânsul, nu cu mine, care sânt în războiu cu popii și 
învățătorii. Așa, n'ar fi vrut Argetoianu. Atunci Lupu 
i-a trimes răspunsul că refusă. Deci Argetoianu vine la 
„Uniune“. Atinge chestia capilor de listă. El ar vrea la 
Focșani, pentru că a favorisat prin conversiune regiunea 


de războiu. 
b 


Profesorul american Hodges, de la New-York, care a 
scris „The background of international relations“. E în 
România de trei zile pentru o simplă privire. Promite 
a reveni. li explic valoarea unică a acestei vechi „Ro- 


manii“. 
4 


„Universul“ reia calomnia cu Gamber. Aș fi blocat 
la Paris două milioane pentru cumpărarea cărților mele. 
Gusti ar fi fost rugat să mă ajute. Fac pe acesta să des- 
mintă și dau din nou ziarul in judecată. 


+ 

După-amiazi, Valeriu Pop. A fost ieri la Regele, care se: 
arată recunoscător față de mine. Argetoianu l-a înșelat 
cu plăţile. Pop îi spune că scopul noului Ministeriu ar 
fi fost găsirea de noi mijloace, — și nu s'au găsit —, îm- 
păcarea între partide —, și ura s'a făcut mai cumplită. — 
„Da, dar s'a pacificat Ardealul“. — „Şi s'a indârjit Vechiul: 
Regat“. Pop crede că, dacă sar pune un neutru la Interne, 
s'ar ajunge la o descordare. Găsesc ideia bună. Cel mai 
potrivit ar fi Amza. Pop s'o propule Regelui, pentru 
care, trebuind să plec la Văleni, las o scrisoare, îndem- 
nându-l ca măcar in ultimul moment să considere ce 
înseamnă a da alegerile unui astfel de Ministeriu. 

Pop vrea să candideze, impreună cu amicii săi, pe 
lista „Uniunii“. Și în Vechiul Regat. Primesc cu multă. 
plăcere. È 


à 

De la Paris invitaţia subscripției la „Mélanges“ al 
mieu. Charléty, Diehl sânt in frunte. Urmează nume 
ilustre. E o mângâiere. Cealaltă mi-o indică Hodges: 
cărţile. 


x 


Revin la Comisia Monumentelor Istorice. Bine primit 
de Balş, care deri, la Academie, imi spusese că are o 
carte a mea: „Când ai împlinit șaizeci de ani, voiam 
să-ți dăruiesc o carte; erai președinte al Consiliului și: 
Sar fi crezut că e o lingușire. Acuma ţi-o trimet“. E un 
splendid dicţionariu greco-latin din secolul al XVI-lea, 

X 

Arhitectul Antonescu îmi spune uimirea pe care a pro~ 
dus-o hotărârea luată asupra Guvernului. După Argetoianu 
prin Romanați lumea de la ţară preferă pe liberali și pe 
noi. La serbarea de la Arenele Romane n'au fost aclamații.. 

Bani nu se găsesc. Situaţia se face tot mai grea. Regele: 
a mers la Galaţi, la alte serbări, cu Titulescu. 

12 lunie, 
La Văleni. 


* 
Mi se spune că Mironescu e speriat de situația finan- 
ciară. Nu știe ce va face. De ştia așa, nu primia. 
Mandatele, și ale mele, se refusă. 


Mari întruniri la București: țărănistă, liberală, a lui 
Goga. Nu ni se menajează injuriile. 


14 lunie. 


S'a disolvat Parlamentul, ieri. „Monitorul“ a ieșit pe 
furiș, pentru ca țărăniștii să-și poată lua primul loc pe listă. 


Gusti conduce Instrucţia cu „asociaţiile“ și fixează larg 
carele de recepţie. E primul pe lista Senatului la București. 


* 


Numai „Curentul“ cutează să reproducă primul mieu 
artico! despre Titulescu. 


15 lunie. 


Ziarele aduc vestea că am încheiat cartelul cu Argetoianu. 
+ 
Iuliu Haţegan ar trage cu dânsul la Maniu pe frații 
Ţeposu, pe Tătaru și pe Meteş. I se oferă lui Maniu 
și Agârbiceanu şi Lupaș. Pentru cei d'intăiu știrea se 
desminte telegrafic. 
* 
Jeze, amicul liberalilor, mă presintă, în „Journal des 
Finances“, ca dușman al Franciei. Îi cer să se explice. 

17 Iunie. 


Soţia mea a fost urmărită in tren de refrenul acesta 
al unuia care părea să fie un învățător: „dobitocul de 
lorga“. 

4 

Se răspândesc știri contra Regelui: învățătorii s'ar fi 
pus inaintea trenului când mergea Regele la Arad și 
i-ar fi cerut salariile, etc. Se vorbeşte de... republică! 


20 Iunie. 


Lupu, făcând o întrunire la Blaj și acusându-mă că 
„am tăiat in școli ca în codru“, destăinuește că Vaida 
i-a propus să facă Ministeriu cu dânsul și cu Gh. Bră- 
tianu și că, întrebat de hege ce soluţie are în chestia 
financiară, de și nu avea, a spus că are. 


24 lunie. 


Averescu răspunde conciliant la un articol al mieu 
contra lui. 


26 Iunie. 


Munteanu-Râmnic e huiduit, insultat și bătut pe stră- 
zile Ploeștilor ziua mare. La protestarea mea telegrafică 
Vaida răspunde în termini cărora li se dă imediat răs- 
punsul cuvenit. f 

După întrunirea național-țărănistă, la care a vorbit și 
Maniu, primit cu crini şi poftit de Mihalache să-și reia 
şefia, mulțimea, adusă in mare parte de loaniţescu, de- 
monstrează înaintea Palatului Regal, și Regele iese in 
balcon pentru a mulțămi. 

27 Iunie. 


Trancu-lași iea notă, în „Universul“, de gestul Regelui 
și-l poftește să ia parte și la întrunirea partidului său. 


28 Iunie. 


După scandalul numirii comisiilor la bacalaureat, se 
înlocuiesc revisorii prin concurs cu agenţii partidului. 


29 Iunie. 


Armand Călinescu refusă să restituie, după dorinţa 
orășenilor din Văleni, vechea comisie. „E dreptul 
prefectului.“ 


9 Iulie. 


După ce Irancu-lași a poftit pe Suveran la întrunirea 
lui, îi aduce mulțimea supt balcon, și Regele reapare. În 
față, o fată, Şenchea, adună pe rândașii ardeleni. Nu 
s'au bătut. | 


7 Iulie. 


Fata mea, Magdalina, întoarsă din Paris, povesteşte ce 
spune despre Rusia, unde a fost cu soţul ei, o prietenă 
francesă. Pe străzi haine cenușii, femei cu cârpe pe cap 
(moda burghesă e complect ignorată; articolele se con- 
fiscă la vamă), cu cizme în picioare și rochii scurte, case 
împărțite la oameni cari nu se cunosc, după cubajul de 
aier al fiecăruia, bande de copii pe străzi, cozi de flămânzi 
la alimente. Lucrătorii mănâncă la masa comună, care li 
stă în față numai câteva minute. Nicio lectură burghesă. 

Generaţia nouă, crescută astfel, crede că așa e bine, că 
nu se poate altfel. 


7 Iulie. 


La Buzău primii morţi în perioada electorală: un li~ 
beral și un bătăuş țărănist, măcelar de profesie. Oposiţia 
se adresează la Rege, cerând schimbarea Guvernului. 
Eu fac să se anunţe că, deplorând faptul, nu voiu face 
același lucru, sfatul mieu nefiind necesar. 


9.10 lulie. 


La Sinaia. Puţină lume. Prin sate, rari anunciuri elec- 
torale. N'am întâlnit, Sâmbătă și Duminecă, niciun agent 
de propagandă. Mulţi ţărani mă recunosc și sânt deo- 
sebit de prietenoși. Nu li spun un singur cuvânt de 
politică. 


12 Iulie. 


Averescu tipăreşte un violent articol, „Camarila“, 
foarte bine scris. Mi se spune că el consideră „chestia 
Regelui ca terminată; il preocupă ce vine după aceia“. 


14 Iulie. 


Răspund astfel studenţilor de la Milano, adunaţi în 
societatea „N. Iorga“: 


„Abia acum aflu de gândul bun ce aţi avut faţă de 
mine și mă grăbesc a vă mulțămi. 

„Acolo, în fața poporului italian, prins într'o așa de 
patriotică muncă de fiecare ceas, într'o nobilă întrecere 
de creațiune a lucrurilor care rămân și unesc, vă puteţi 

pregăti pentru a fi altfel decât profitorii egoiști, capabili 
numai să dărâme și să consume, cari sânt astăzi o prea 
mare parte din clasa cultă în ce privește pretențiile. 
„Vă urez să păstraţi toată viaţa întipărirea acestor 
mari civilisaţii, cu o basă morală așa de puternică și de 
profundă, pentru ca măcar voi să puteţi fi, în locul 
bandelor care mănâncă și desonorează ţara, — o armată“. 


15 Iulie. 


Cu toată lipsa prietenilor prinși în lupta electorală este 
lume la deschiderea cursurilor. Și directorul Școlii de 
infanterie, venit cu elevii săi bacalaureaţi pentru exerciţii. 


+ 


Guvernul a dat cinci milioane Bisericii unite. 


Mai ieri, în autobusul de la Ploești la București, în 
fața unui preot se vorbia de revoluţia necesară. „Şobo- 
lanilor“ ar trebui să lí se dea foc, fiindcă „mănâncă 
bucatele“. 

Și pe astfel de vremuri alegeri generale. Zilnic se 
adauge câte un mort... 


16 Iulie. 


Profesorul Narly, de la Cernăuţi, îmi spune că „(Garda 
de fier“ va face deputaţi pe Găvănescul și pe Dragoș 
Protopopescu. Primul a fost foarte încântat că l-au pri- 
mit, cu ceremonialul obișnuit : oferirea pungii cu pământ 
de la Mărăști şi Mărășești. Generali salută pe șeful su- 
prem. Caragbhiosul tragic ar fi fost și la Berlin, pentru a 
studia hitlerismul și acolo dădea masă gratis studenţilor, 
cari rămâneau „impresionați“. 

li spun că nici in vremile cele mai intunecate ale 
evului mediu omenirea n'a fost atât de jos. Sântem în 
mijlocul unui sabat de vrăjitoare... 


În județul Bacău un preot, candidat țărănist, a primit 
o maşină infernală, care a explodat în lipsa lui, uci- 
gându-i copilul și rănind pe preoteasă, o fetiță și ser- 
vitorul. 

Acuma, nu se mai miră nimeni. 

Și la Dorohoiu a fost un omor. 


17 Iulie. 


Resultatul alegerilor e desastros pentru mine personal. 
Nu voiu fi deputat. Rămân la Senat de drept. Ai miei 
au câștigat vre-o două locuri la Cameră. S'a luptat bine 
în Ardeal, in Basarabia, la Râmnicul-Sărat, Teleorman și 
Romanați (poate, in ultimele două judeţe ai lui Arge- 
toianu). Bucureştii, otrăviți de ziare, au fost deosebit de 
nerecunoscători pentru toată munca mea, cheltuită acolo. 
La Brăila, amicii miei par a fi guvernat foarte rău. 


18 Iulie. 


Aici, la Văleni, pe toate zidurile, pe toţi stâlpii erau 
hârtiuţe în care alegătorii erau rugaţi să nu voteze pe 
„lorga care a mâncat lefile și pensiile“, care „a luat 
pânea de la gură“. 

Voturile câștigate de amicii miei aiurea decât unde am 
candidat mă lasă senator de drept. Bine că e măcar această 
posibilitate de a spune, la întâmplare, și eu un cuvânt! 

20 Iulie. 


Alegerile la Senat le ia Guvernul. 

Și Gusti care se îndoia și pusese prin fel de fel de foi 
petiția sa personală către alegători... 

La Cameră Guvernul e pe la 40%. „Viitorul“ il acusă 
că și așa a trebuit să facă mici revisii. 


* 


În sfârșit am făcut şi eu o carte care se cetește. Cei 
„Doi ani de Restaurare“ se cer telegrafic. 


22 lulie. 


Fiul mieu Mircea imi scrie cum s'au făcut alegerile în 
Ardeal. Pe la Turda, mi se făgăduiau gloanţe, mie și 
chiar lui. A fost de-ajuns să se vorbească oamenilor, ca 
să înţeleagă. Bande de bătăuși străbăteau judeţul. Ţăranii 
erau aduși în camioane, beţi-morţi. Lupu era de o gro- 
solănie şi de o înteţire fără păreche. 


& 


Se pare că, în „Epoca“, Gr. Filipescu, cântărindu-mă 
cu Maniu, găseşte că ipocrisia lui tăcută e preferabilă 
explicaţiilor mele. 


23 Iulie. 


Regele se duce, imbrăcat in costum de cercetaș, la 
„Jamboreia“ din Sibiiu. Se spunea că va dormi o noapte 
în tabără. 

Sa numit sub-secretar la aviație Irimescu, fost func- 
ționar de bancă in America, iar lui Pangal i se face loc 
la Lisabona. 

24 Iulie. 


Visita lui Topa. În părțile unde a candidat, in Sălagiu, 
Maniu și-a pierdut vechea situaţie. Țăranii mi se arătau 
simpatici mie. 

Lenguceanu, care a luat multe voturi la Orheiu, a 
găsit la ţărani nedumerirea de ce am plecat. Recunoșteau 
că nu li-am făgăduit nimic și li-am dat totuși mai mult 
decât ceilalţi. 


25 Iulie, 


leri au fost alegerile pentru Senat ale consilierilor co- 
munali şi judeţeni. Pretutindeni aproape, iese Guvernul. 
La Cahul M. Gheorghiu, ales la Cameră, e bătut, și tot 
felul de sălbătăcii se săvârșesc. — Răspund telegramei 
lui: „Ce pot face cu astfel de porci?“. 


* 


A ieșit cartea lui Roucek despre România, dedicată mie. 


= 


Maniu ar refusa presidenţia, pe care nimeni n'ar cu- 
teza s'o primească. 


28 Iulie. 


Dr. Dicescu, candidat reuşit, vine de la Râmnicul- 
Sărat. Alegerile au fost un mare târg. Şi el a trebuit să 
dea o sută de mii. Acel mic judeţ a înghiţit vre-o două 
milioane. Cară cu pâne, buţi cu vin aşteptau pe alegă- 
tori, cari votau beţi. O conrupție fără exemplu... 


* 

Taşcă-mi spune că Ministeriul de Afaceri Străine ger- 
man i-a refusat discursul frances: ori nemţește ori ro~- 
mănește ! 


Polonia a semnat pactul cu Sovietele, şi în ciuda 
Franciei, — de frica atacului german supt un regim 
hitlerist. 


29 Iulie. 


leri, la Sinaia, partidul național-țărănesc se luptă să-și 
găsească șeful. Maniu pare a voi stăpânirea înlăuntru, 
mâna liberă de la Rege, pe care-l jignește necontenit, 
făcându-l să amâne dejunul pănă când va veni el. „Sti- 
matul și iubitul său șef“, Mihalache, a demisionat și-i 
întinde stâlpări în cale, oferindu-i tot ce se poate. Un 
complect triumf al pretenției și dârzeniei. 

+ 

Mătieșanu din Sălagiu îmi arată că pentru intăia oară 
Maniu n'a putut lua „acasă la dânsul“, acolo, 40%. EIl, 
Mătieşanu, a avut mai mult ca liberalii. Şi acolo func- 
ționarii sânt turbaţi contra mea, cu învățătorii și profe- 
sorii în frunte. Îmi spune ce sălbatecă psihosă a fost în 
congresul din Maiu la București. 


+ 


Continuă alergarea țărăniștilor după șef, cu demisia 
„şefului“ Mihalache, cu  refusul „șefului“ Maniu, cu 
sforile altor „șefi“, nedeclaraţi. Gr. Filipescu admiră re- 
sistența lui Maniu, care apare în rolul de dușman al 
unei „tiranii“ care se face umilă și poitește la masă 
„când poftiţi d-voastră“. Presa, tratată generos de Tillea, 
interesează publicul la acest spectacol de grădini de vară. 

Și, mâni, se deschide Parlamentul... 

30 Iulie. 


Mesagiu şters, în care se ínsistă asupra... libertății alc- 
gerilor și se laudă plata pensiilor şi lefilor!. Se pare că 
Regele era slab și plictisit, iar participarea publicului 
slabă. 

Ediţii speciale ale ziarelor anunţă că, în sfârșit, Maniu 
a revenit la conducerea partidului. „Curentul“ i-a tipărit 
explicaţiile contra Regelui, pe care o ediție, tot aga de 
specială și cu litere cât unghia, a „Dreptăţii“ le declară 
inventate: din potrivă, el ar fi făcut elogiul lui Carol 
al II-lea... 


31 Iulie. 


Revenirea s'a făcut cu discursuri solemne. Maniu a 
pomenit de câteva ori „guvernul Iorga“, care a făcut 
să sufere ţara și a fost înlăturat spre satisfacția ei. Pe 
Mihalache l-a presintat ca pe un „mare om de Stat“ și 
a vărsat lacrimi asupra sacrificiului „fratelui Alexandru“. 
Un monument de ipocrisie... 


l-iu August. 


Începe Parlamentul. La Cameră, supt presidenția lui 
Cuza, se salvează situația prin elogiile lui Moșoiu, mort 
subit. La Senat, cu ocasia validării senatorului Univer- 
sităţii, primele huiduieli. 


Un diplomat imi spune cum s'a făcut plata la Externe. 
l-au trimes la servitor, care cântăria gologanii lui Mihai 


1 Cu banii regelui Mihai, neplata cuponului și inflaţiei. 

l-iu și-i punea în pungi Bragadiru. Negustorii acceptau 
pănă la 3.000 de lei. Banii cântăriţi ieșiau şi cu lipsă. 


Mi se vorbește de frumoasele descoperiri la Metohul 
Sf. Mormânt din Constantinopol: și un jurnal de casă al 
lui Nicolae Mavrocordat și o cronică a războiului din 
1716 de Mitrofan Gregoras. 


2 August. 


Ședinţă de imens scandal la Cameră, provocat de in- 
tervenţia intempestivă, zgomotoasă și provocatoare a lui 
Vaida. Ce nu spune, Doamne! Că a fost totdeauna liber, 
că el a creat România Mare, că a găsit în Regat ca 
Români adevărați doar pe Mişu Cantacuzino și pe Mi- 
halache și că liberalii sânt pseudo-Români, că Lupu are 
o „şleahtă“, că la Poloni „șleahtă“ e „protipendada“. 

Liberalii lui Duca se scusă că au mers la alegeri cu 
mine. [I-a îndemnat „mâna de sus“. 

Între acestea se strigă „asasin“ lui Zelea fiul, ceia ce 
face pe Zelea tatăl să spuie că împușcă imediat pe insul- 
tătorul odraslei sale. 

Lupu isprăvește făcând elogiul „frumosului“ discurs al 
lui Vaida. 

Oricine a putut contribui cu un element de comic s'a 
grăbit s'o facă. 

3 August. 


Vâlcovici vine pentru lecţia lui la cursuri. Evit orice 
alusie la politică. 

Topa-mi spune că Amza și Valeriu Pop au vorbit cu 
Regele de mine. A cetit broşura. Nu se crede jignit. 


2 
VII. 

Era mai bine să apară mai tărziu, „peste vre-o doi ani“. 
Ştie că neajunsurile regimului trecut nu vin de la 
mine, ci de la Argetoianu. Pop i-a spus că in orașe 
popularitatea Regelui scade, din causa propagandei li- 
berale și a uneltirilor lui Maniu. 


t 


l.a Cameră, scandal și mai mare. Cuza trebuie să in- 
trerupă ședința. Taberele erau să se incaiere. Cuvintele 
cele mai triviale: „măgarule“, „boule“, „ticălosule“, zbu- 
rau în aier. Lupu i-a amintit junelui Mitache de la Huși 
că l-a îngrijit de gâlci. La Senat, Vaida a pomenit legă- 
turile cu I. I. Brătianu și a făcut declaraţia, pe care 
Ungurii o pot lesne exploata, că din Tesaurul României 
se hrănia lupta Românilor de peste munţi. Liberalul N. 
N. Botez i-a cântat un imn de infrăţire. 


Pentru a-și acoperi datoria la fabricile de postav, Gu- 
vernul emite bonuri de tesaur în valoare de 250 de 
milioane, rambursabile ia... Crăciun. 


+ 


Prin Vericeanu Argetoianu a încercat să-și atragă pe 
cei trei amici ai miei din Cameră. Emisarul a mers pănă 
acolo încât a asigurat că și dr. Topa „a trecut“. 


Topa-mi spune că, preotul Cotenescu din Muscel pro~ 
puind lui Mihalache anume schimbări, acesta i-a spus 
că nu sânt necesare, pentru că „la sfârșitul lui Maiu tot 
va trebui să ne ducem“. 

4 August. 


A treia ședință a Camerei e consacrată elocvenţei, 
intovărăşite cu strigăte și huiduieli, a lui Zelea Co- 
dreanu tatăl. 


6 August. 


Maniu revine la conducerea partidului, după ce, intr'un 
discurs reprodus de „Curentul“, care a și fost confiscat 
pentru aceasta, arătase causa retragerii: conflictul cu 
Coroana. 


10 August. 


Fiul mieu Mircea îmi povestește scene de la alegeri 
in Munţii Apuseni, cu grozava lor sărăcie (moșneag care 
se târăște seara ca o bestie spre bâriogul lui fără fe- 
reastă). Judecător, ofiţer, — toți Ardeleni și „naționali“. 
Trimeterea pentru informaţii a delegaților oposiţiei. La 
intoarcere, când li se cere sama, dări din umeri sau 
răcnete de indignare, potolite la prima încruntare din 
sprincene : pănă atunci sa operat. Cete de bătăuși aş- 
teptând la depositele de benzină. Lupu strigând că eu 
am... scumpit peştele. Agenţi cari mă invinuiesc că am 
ridicat preţul „dohanului“. Poduri rupte noaptea pentru 
ca adversarul să cadă în prăpastie.... 


1] August. 


După ce o noapte și o inainte-de-amiazi au fost în- 
trebuințate cu hărțuielile ia birou, se constituie noul 
Ministeriu. Pănă la capăt, Maniu a refusat. Vaida, care 
se declară pe sine homo regius, compune un Ministeriu, 
cu Gusti, dar fără Amza, în care îatră și Madgearu şi 

loaniţescu și, — la Justiţie, cu toate protestările sale, — 
M. Popovici, care... răstoarnă pe Potârcă. 

Ăsta e „definitivul“... 

+ 

Cineva îmi povesteşte despre visita lui Argetoianu 
la Roma. Se presinta ca adevăratul șef al Guvernului, 
pe lângă șeful nominal, un „universitar“, și punea în 
vedere apropiata sa instalare ca președinte. 


12 August. 


Discursul Regelui către „definitivi“. Li prevesteşte lungă 
durată și li oferă „colaborarea“, de care, răspunzând, Vaida 
nu spune un cuvânt. 

* 

Vin la mine deputaţii partidului, cari ar dori să par- 
ticip măcar in toamnă la lucrările Senatului ca să nu 
par a-i desavua. Li arăt că ei au o datorie de indeplinit 
față de alegători. Unui redactor de la „Curentul“ i-am 
arătat că mam de gând să ieau parte. 

Aflu de la Filipescu din Cetatea-Albă ce prigoană a 
început contra a tot ce am făcut. Cui invocă legea i se 
strigă „la Contencios !“. 

+ 

„Dimineaţa“ arată că profesorii din Cameră cer înlă- 

turarea printr'un singur articol a tot ce am făcut eu. 


14 Augusi. 


Închiderea cursurilor, cercetată de o lume foarte dis- 
ciplinată și bună. La Misionare vorbește frumos d-ra 
Carp și într'o foarte bună limbă românească, fără nimic 
scris, d-ra Herbert. 

15 August. 


Spre Mangalia. La Ciorani țăranii mă întâmpină. Mă 
întreabă când „cad ăştia“; vreau să mă reţie cu sila, și 
cu primarul în frunte. „Măcar o linguriţă de dulceaţă“. 
Pe Bărăgan un semi-țăraa mă întreabă: „dv. sânteţi 
fostul prim-ministru ?“. „Din nenorocire, da.“ Și aiurea 
feţe prietenoase. „Omul cel mai impopular cin România“... 


* 


La Constanţa serbări ale Marinei. Regele mergând la 
„Eforie“, se inchid toate drumurile cu jandarmii cari 
pun baioneta în piept. Lumea e indignată. 


16-21 Augusli. 


Scriu istoria ultimilor ani din viaţa României. 
xk 


La Cameră s'a bătut Leontie Moldoveanu cu un georgist, 
“Cioc, iar, a doua zi, în cursul cuvântării lui Dinu Bră- 
tianu, s'au incăierat toţi. Vaida a dat explicaţii asupra 
„portului Marsiliei“, pe care pretinde a-l fi învăţat aici. 
I se strigă: „Ăsta e prim-ministru !“. Ziarele-l presintă 
in costum de baie la „Mamaia“. În acest timp Maniu 
„disciplinează“. 

La Senat, Manoilescu își explică trecerea de la fără- 
niști la „Guvernul Iorga“ ca o „datorie morală“. Vor- 
beşte de trecutul său, de întemnițarea pentru scrisoarea 
prinţului Carol. Madgearu îi strigă: „accident de factor 
postal“. Recunoaste că am făcut o „incercare de ordine 
morală“, dar „celalt“ (care discută cu Mironescu împru- 
mutul de un miliard de lei de la Banques Suisses, „do~ 
vadă de prestigiu“) era altceva... E întrerupt şi jignit de 
:majoritatea condusă de... Zipstein. 

O jenă față de mine. La Cameră Vaida a vorbit de 
„omul onest“ și „de omenia“ care a liberat pe Crişan. 
Acolo se cetește declarația mea că partidul nu participă 
la discuţia Mesagiului, lăsând „împrejurărilor? „judecata“. 


Nicio observaţie. 
$ 


Drăghiceanu-mi raportează despre săpăturile de la 
Bistriţa din Moldova, la mormântul, găsit prădat, at 
Domnilor. Şi el asigură că în toată fara e un mare curent 
contra Coroanei. | 


Ziarele anunţă marele proiect de conversiune cu bani 
elveţieni, mai iefteni. 


24 August. 


Generalul Rasoviceanu, care trece la moșia lui din 
jos. Descrie consiliul ţinut, cu Pâtin şi generalul lanco- 
vescu, în casa lui Șcerbacev, dar nu in biroul „ex- 
teritorial“, cu doi vânători înarmaţi încremeniţi, „parcă 
ar fi știut importanţa hotăririi de luat“, pentru desar- 
marea Rușilor. lancovescu stăruia. S'a trecut la Consiliul 
de miniștri. Prezan a ieșit cu ordinul. Desarmarea la 
Socola s'a făcut instantaneu. 

Generalul spune că s'a dat ordin a „se trece peste 
Prut“ Rașal și amanta lui, Berta. Subofițerul însărcinat 
cu aceasta ar fi înțeles o sentință de moarte. S'ar mat 
fi petrecut aşa cu o spioană sovietică din Basarabia, 
femeie deosebit de frumoasă și inteligentă. 

El vorbeşte de Turtucaia. Teodorescu nu era vino- 
vat: spusese că : mare cu ce-o apăra. Dacă a trecut 
Dunărea, e că nu putea aduce niciun folos. Expediția 
de la Flămânda i se pare și lui bine pregătită. 

25 August. 


Drăghiceanu, arătându-mi descoperirile sale de la Bis- 
trița, credea că oasele din mormântul de lângă al Doamnei 
Ana sânt de fapt ale lui Alexandru-cel-Bun. Spure că 
Mitropolitul Pimen ține să fiu de Sf. Alexandru peritru 
comemorare, şi in vederea contactului cu cei de la 
Guvern. 


Refus. 
26 August. 


M. Beza îmi comunică descoperirile de la Muntele 
Sinai. A găsit un portret necunoscut, cu inscripţie latiră, 
al lui Brâncoveanu tânăr, trei Evanghelii, una din Suceava 
secolului al XVI-lea, alta de la Putna și admirabila operă 
miniaturistică a Mitropolitului Luca, însemnări de pelerini 
pe o Biblie din 1688 ṣi ciorna unei scrisori a călugărilor 
către Ruxanda Lăpuşneanu. 

Îmi vorbeşte de apucăturile despotice ale lui Titulescu. 
El prin legăturile cu Franţa a adus căderea Guvernului, 
pe care-l pândia cu ură. 


g 


La Parlament nesfârșite discursuri. Neconstituționa!i~ 
tatea Guvernului mieu e mușcată zilnic, şi de Al. La- 
pedatu. Altfel, din când în când complimente personale 
de la intelectuali, Manoilescu, Corodeanu. 

Asupra schimbării Conversiunii nu se invoiesc. Ne~ 
sfârşite Consilii de miniștri și de fruntași. 


* 


Ziarele işi permit să anunțe că sar fi cerut pentu 
mine locul liber pentru Cameră la Inidoara, și Filipescu, 
care doria Giurgiul, se crede în stare să declare că do- 
rința mea a fost refusată ! 

Fac a se desminţi acest zvon jignitor. 


$ 


Ce frumos știu mulțămi modești parohi săseșii pentru 
ingrijirea dată în școala mea fiicelor lor! Aici, in Man- 
gal!ia, la Casa didacticilor, atacurile contra mea formează 
ocupaţia ceasurilor de seară. 


* 


Tânărul V. V. Haneș, care face şi o ligă pentru aceasta, 
cere înlăturarea intregii mele legislații. Subsecretarul de 
Stat de la Instrucție observă că totuși e și câte ceva 
aplicabil, dar totul se va raporta la „ideologia“ lor... În 
acest timp ministrul de Instrucție merge și la Piatra-Neamţ 
ca să îngenunche inaintea învăţătorilor. Pentru reforma 
școlii primare, care va deveni locală, se numește o comi- 
siune cu toți oamenii partidului, și numai cu ei. 


27 August. 


Fostul preot Tulbure de la Oradea-Mare, amic al lui 
Goga. El sa despărțit de Averescu fiindcă atitudinea lul 
fată de Rege devenise cu totul insuportabilă. Cu ceilalți 
doi generali de câte optzeci de ani el li dovedia că, în 
ciuda vrâstei, va ajunge și preşedinte al Republicei, n'a 
făcut-o Thiers față de Napoleon al III-lea și n'a ieşit 
Hindenburg față de Wilhelm al Il-lea? 


28 August. 


Argetoianu a vorbit la Cameră, făcând haz pe chestia 
„clestăinuirilor“ mele, care ar fi neingăduite, și a „enor- 
mei“ opere pe care am făcut-o la Instrucție. De la un 


) 

astfel de om mă așteptam să fie şi mai jos în acest 
domeniu. 

Asistenţii din incintă și cei din tribune au izbucnit în 
același râs, — spun ziarele —, când a fost vorba de munca 
mea inolitoare in învățământ. 


I-iu Septembre. 
Plecare din Mangalia. 
3 Septembre. 


La Văleni, de ieri. 
Răspund cuiva care mă intreabă de ce n'am luat 
măsuri ca să pot reuși; aceste rânduri: 


„Domnule Axinte, 


La scrisoarea d-tale, plină de nedumeriri pe care le 
spui pe șleau, mă grăbesc a-ţi răspunde că aveam o 
datorie de indeplinit, pe care am dus-o la capăt cât m'au 
iertat puterile şi cât mi-au permis oameni!. 

Dacă aș fi avut în urma mea ori un puternic partid 
ori un popor inteligent și curagios, ieșia altfel. 

„Calea“ de care întrebi e să se incerce a desmorţi 
biata nație, care astăzi pricepe așa de puţin“. 

x 

Urlete de presă, de la „Calendarul“ poetului (0, poeţii: 
el și Goga!) Nichifor Crainic și de la foaia din Craiova 
a lui Făgeţel, pusă în serviciul „georgismului“. 

+ 


D-na Sadoveanu explică de ce a vorbit la „Asociaţie“ 
în Brașov și mă face vinovat că nu mi-am ajutat, la 
Guvern, prietenii. 

4 Septembre. 


Dacă gazetarii nu i-au refăcut discursul, Vaida ar fi 
vorbit cuminte la Mesagiu. A spus, — și e adevărat —, 
că eu am oprit pe Ardeleni de a fusiona cu liberalii, 
cari ar fi înșelat „prostia“ lor. Maniu s'a făcut bolnav ca 
să nu răspundă. 


7 Septemtre. 


Regele a primit deputaţia Camerei și a ținut un dis- 
curs vag. La urmă numai a observat că șecințile Par- 
lamentului nu se mai sfârșesc. 

Asupra Conversiunii nu se poate lua nicio hotărâre. 
Experţi noi vin în fiecare zi. Li se dau mese. Titulescu 
s'ar plânge că i se răpește Liga Naţiunilor. 


Ziarele vorbesc de un Ministeriu lunian. 


În acest timp, liberalii, siguri pe doctrina rotativei, 
inghit și restabilirea Consiliilor comunale, disolvate. 


10 Septembre. 


Ziarele arată că lumea începe a veni cu petiții pentru 
datorii la „Athénée Palace“, unde stau experții străini. 
Cutare șef de cabinet convoacă înaintea lor persoane 
cu situaţii. 


16 Septembre. 


Cineva îmi spune că directorul stabilimentelor Fiat, la 
care lucra în Italia, a dorit să facă o sucursală la Brașov. 
S'a dus in ţară și, la intoarcere, i-a spus că nicăiri nu 

s'a simţit mai umilit de decăderea morală a altora decât 
în România, unde și ministrul i-a cerut bani, lui, care 
venia să dăruiască ţării o mare industrie. Și ma! tărziu 
l-a invitat să nu mai rămâie intr'o țară cu astfel de 
moravuri. 

Fiica mea Magdalina adauge că, la Paris, vorbindu-se 
de „afacerile“ din America, ea a spus că „se fac și la 
noi afaceri, dar mai mici“. Magistratul P... a exclamat: 
„Cum poţi s'o spui când nu e țară în care să se facă 


mai mari?”. 
| 


În acest timp la Cameră se discută scandaloasa afacere 
Litmann de la Sinaia, care a luat de la Eforie spitale și 
munți și datorește, netulburat, zeci de milioane, și acela 
a cumpărării vasului „Ardealul“, lucrat, denunţă Lupu, 
cu de cinci ori valoarea lui și capabil de a fi intre- 
buinţat numai cu pagubă. 

Amiralul Scodrea e dat în judecată. 


18 Septembre. 


Adunarea amicilor miei la Văleni. Foarte bună atmosferă. 
Tașcă nici nu e de față, nici nu se scusă. 


» 


Deputatul Gheorghiu imi spune că toată oposiția va 
face front contra modificării Conversiunii. 


20 Septembre. 
Sosirea lui lunian și Potârcă, apărătorii „Conversiunii“, 
„Cuvântul“ salută călduros pe cel d'intăiu. 
k 


Foarte criticată, trece la Cameră legea care dă Gu- 
vernului voia să schimbe ce vrea din budget. 

25 Septembre. 


O lege votată la Senat îngăduie Ministeriului de Fi- 
nanje a plăti numai în margenea încasărilor. Pănă acum 
nu se plătește leafa pe Septembre. Ziarele vorbesc de o 
reducere de 30 0%/—40%/, la lefi. 


* 


„Albina“ din Sibiiu face cunoscut că, „din causa crisei 
de încredere agravată prin disposiţiile legii pentru asa- 
narea datoriilor agricole, votată de Parlamentul trecut, 
Banca „Albina“ restituie depunerile numai în rate lunare 
procentuale, amăsurat incasărilor ei. Acest procent este 
astăzi de 1%/, din depuneri“. 


* 


Gh. Oprescu-mi spune aceste cuvinte ale lui Einstein: 
„Sânt in matematici chestiuni pentru care se cer atâtea 
cunoștinți incât doar cinci oameni pe lume le pot lațe- 
lege și, dacă niciunul din ei nu se interesează de una 
de care m'am ocupat eu, pot muri fără să ştiu dacă am 
avut dreptate“. 


26 Septembre. 


“Mâni ar fi să vie la Cameră proiectul de modificare a 
Conversiunii. 


Argetoianu a pus candidaturi în trei locuri și a avut 


ceva voturi. 
* 


Titulescu a refusat să meargă la Viena și s'a dus de-a 
dreptul la Londra, refusând să susție formula Guver- 
nului în chestia negocierilor cu Sovietele. Nedreptatea 
făcută lui Ghica, acusat că el a incurcat lucrurile, con- 
tinuă și după desminţirea mea. 

27 Septembre. 


Demisia lui Titulescu din toate rosturile. „Le Temps“ 
o deplânge. Răpede a știut să-și puie în acţiune bateriile. 


28 Septembre. 


Incepe discuția reformei Conversiunii. Declaraţia libe- 
ralilor, foarte dibace, e și foarte bine stilisată. 


29 Septembre. 


Discursuri fără măsură și fără răsunet la Cameră în 


jurul Conversiunii. 
a 


Zvonul în jurul demisiei lui Titulescu continuă. 
30 Septembre. 


Balașin, insărcinat de Guvernul trecut cu urmărirea 
delincvenților ardeleni, îmi arată cu ce dibăcie sau stre~ 
curat aceștia, tocmind în fiecare moment pe advocatul 
care putea să aibă mai multă influență. Valeriu Pop el 
insuși a făcut tot posibilul ca să nu fie pedepsiți co- 
provincialii săi. 

Acuma, M. Popovici îi strigă acestui vechiu și vrednic 
magistrat că Boilă a fost și este un om onest. E urmărit 
în toate interesele sale, și nici fiul, și el magistrat, nu e 
cruțat de prigoniri. 


l-iu Octombre. 


Argetoianu a vorbit, foarte ascultat, la proiectul de 
modificare al Conversiunii. Și-a râs de Mironescu, cu 

cele „patru broșuri tricolore“ pe care le purta la Paris 
in vremea războiului şi a amintit că Mihalache nu voiă 
să se unească cu Ardelenii pe o vreme când el, Ar- 
getoianu, lucra ca să facă „partidul naţional-ţărănesc*. 
A anunţat că va face Guvern în „cinci, zece sau două- 
zeci de ani“. Vlad tratându-l de „cinică, el l-a tratat de 
„prost“. Fiecare a rămas pe posiţie cu „adevărul“ său. 

Un oarecare, Samuil Facas, fost prefect la Storojineţ, 
acum senator, a destăinuit cum am făcut „peșcheș“ sute 
de mii de lei ginerelui mieu Chirescu. Doi generali au 
indrăznit abia o protestare. Trimet o scrisoare prese- 
dintelui. 


4 Octomobre. 


Marele discurs revoluţionar al lui lunian nu e decât 
o dibace țesătură de sofisme, recomandând inflaţia. 
Foarte cumpănit discurs al lui Dinu Brătianu contra eli. 


6 Octombre. 


Guvernul anunţă că Madgearu a iscălit la Geneva 
protocolul care ne pune supt control financiar în spe~- 
ranța unor avantagii la plata cuponului, pe care ban- 
cherii represintaţi prin Rist l-ar refusa. 

* 

Sa oprit de oposiție, noaptea, votarea la Cameră a 
modificării Conversiunii. 

Discursul lui Mironescu contra inflaţiei a fost foarte 
bun. Din nenorocire ce presinată el, din capul șefului, 
nu e pe departe așa de bun. 


7 Octombre. 


„Dimineaţa“-și retrage imnurile. Consiliul de miniștri 
nu admite protocolul. 

10 Octombre. 


Vaida, primind demisia lui Titulescu, i-a oferit Exter- 
nele. Acesta, după tot ce s'a petrecut, le primește și 
anunță venirea sa în ţară. 

Asta este un „scandal european“, cum zice Maniu.... 


{1 Octombre. 
În sfârșit s'au inchis Camerele. 
14 Octombre. 


Sosirea echipei lui Titulescu: Madgearu, Mihalache, 
Lugoşianu. Acuma, țara are de lucru, pentru câteva zile, 
poate și mai mult decât atâta. Sinaia fierbe din nou. 
Vaida, sunat să-și aștepte bunul „colaborator“, întârzie. 
Nu vine nici la masa Regelui, carea doua oară așteaptă 
în zădar. Trebuie să rămâie deci cu Titulescu singur. 
Venind mai tărziu, Vaida nu merge la otelul unde era 
așteptat, ci chiamă la vagon, unde așteaptă cu Mirto, 
pe miniştrii rebeli. Abia mâne va fi adus să vadă pe 
Titulescu, care nici întrun chip nu merge el întăiu 
la „şef“. 3 

Reyei: a primit pe la miezul nopții pe Vaida și a 
mai reținut pănă la 1 pe Titulescu. Puiu Dumitrescu a 
întâmpinat la gară pe acel ce se comportă ca poftitul 
st oaspetele Regelui, care „il dorește ca ministru de Ex- 
terne, dar nu sar despărți ușor de Vaida“. Acesta și-ar 
fi adus și demisia. 

În acest timp, „Mica Înţelegere“, Lupu, Gh. Brătianu, 
Goga, așteaptă, înfrăţiți, ceasul fericirii. 

Lumea — rabdă. 

Am trimes Patriarhului, la deschiderea Congresului 
bisericesc, o scrisoare în care critic caracterul necultural 
și chiar nebisericesc al Patriarhiei, amestecul politicii in 
alegerile epa'biale, candidaturile unor prelați de pregătire 
laică. N'o ctteşte în ședință. Ziarele o publică. „Uni- 
versul“ imi anunţă un nou torent de injurii... 


15 Octombre. 


Mă cercetează Lenguceanu. Și pe Octombre se plătesc 
lefile întregi. Încasările lunare, de pe urma taxelor de 
petrol, s'au ridicat la două miliarde. 

+ 


Gusti chiamă Liga, ca pe un organ subordonat al 
Ministeriului, la comemorările pe care le-a decis (Ale- 
xandru-cel-Bun, Hasdeu, Grigorescu). li răspund că 
n'avem a face întru nimic, nici prin subvenţii, cu Statul. 


17 Octombre. 


Demisia lui Vaida după toate umilirile la care l-a 
supus Titulescu în complicitate cu Mihalache, devenit 
arbitru al situației. 

Regele, care a pus in stânga sa la masa din ziua sa 
de naștere pe Maniu, îl consultă pe acesta și pe pre- 
şedinţii Camerelor. 

Ţinta pe care și-a pus-o Maniu e atinsă. 

Duca și-a adunat Comitetul, ca să declare că e gata 
a lua situația. După dânsul Dinu Brătianu face o decla- 
rație în același sens. 

Am telegrafiat de ziua nașterii Regelui, urându-i „ani 
mulți și fericiţi și, în îndeplinirea gândurilor bune, măcar 
oameni ca aceia pe cari i-a avut“. 

18 Octombre. 


Azi la 11 au loc audienţele. 

Am publicat în „Neamul Românesc“ un articol în 
care arăt că, față de apucăturile anarhice ale lui Titu- 
lescu, toată lumea cu grijă de autoritate trebuie să fie 
pentru Vaida. 

„Curentul“ spune că articolul a avut efect. 


+ 


Regele răspunde la telegrama mea: „Mulţămesc din 
tot sufietul pentru urările așa de bune de ziua mea“. 


* 


Îmi soseşte ediția olandesă a cărții mele „Art et lít- 

térature“. 
. 

Litvinov a avut nerușinarea să spuie că fostul Guvern 
e acela care a ridicat chestia Basarabiei și a răspins pe 
urmă alte formule. Public o desmințire, cu îndemnul 
pentru Guvern de a da și el lămuririle necesare. 

Litvinov cere un răspuns neintârziat. 


20 Octombre. 


Maniu primește a face Ministeriul. Se crede că va 
păstra pe toată lumea. Titulescu-și are satisfacția: avan- 
tagiile cui bate cu pumnul în masă. 


21 Octombre. 


Maniu a format Ministeriul. A pedepsit pe Mironescu, 
pentru usurpaţia lui de odinioară, luându-i Finanţele, pe care 
le-a căpătat Madgearu, cu planurile lui de robire; a adaus 

pe Sauciuc-Săveanu; are plăcerea de a „colabora“ cu 
Titulescu. Vaida primeşte, din partea sa, Ordinul Carol I-iu, 
acela pe care-l purta ca prinț Regele: răsplată pentru 
canpania antidinastică. 


22 Octombre. 


Şi Crișan se adauge, ca ministru al Ardealului. Halippa 
revine din exil. Toate provinciile işi au represintanții. 
Brandsch e inlăturat fără a se desființa sub-secretariatul, 
care se va păstra ca o nadă. O lungă declarație a lui 
Maniu promite toate virtuțile, dintre care nu poate lipsi 
a regionalismului. Presa de dreapta din Franţa se unește 
cu cea din Germania pentru a celebra regimul Maniu. 


x 


În acest timp noul șef al Guvernului unguresc, gene- 
ralul Gömbös, întreabă din balcon mulţimea dacă vrea 
ori ba să se revie la vechea Monarhie a Sf. Ştefan, și 
Mussolini declară la Roma delegaţiei ungurești că tre- 
buie să se facă dreptate Ungariei prin înlăturarea trata- 
tului de la Trianon. 

lar, în Iugoslavia, șeful croat Maček cere, fără să poată 
fi arestat, „liberarea“ micii lui patrii, care ar fi iminentă. 


l-u Novembre. 


La felicitările în care amintesc Reginei Maria de zilele 
războiului ea răspunde: „În amintirea zilelor mari de co- 
mună străduință vă mulțămesc. Maria“. 


4 Novembre. 


Comunicare la Academia Română: „În jurul lui A- 
lexandru-cei-Bun“. Foarte multă lume. 

6 Novembre. 


Marea întrunire contra pretențiilor de revisuire ungu- 
rești pe care, pentru a crea o diversiune lui Titulescu, 
o organisează Stelian Popescu cu „Universul“. Liga 
Culturală n’a fost invitată şi pu e represintată. Dar, după 
cererea a doi din membrii Comitetului Central, trimet o 
declaraţie în care se lasă astfel de griji armatei romă- 
neşti. La ieşire, un Ungur, strigând ceva, e rănit greu și 
se devastează restaurantul „Otelului Continental“. 


* 


Congresul Ligii are discuţii interesante, și se ieau ho- 
tăriri practice. : 

Orașul se umple de tipuri suspecte. Mi se spune că 
la conferințile despre Lenin, presidate de Motru, care e 
serbătorit azi, ar fi asistat foarte mulți studenţi comu- 
nişti. Se văd soldaţi beţi, și unul din fiii miei află la 
miezul nopții pe un ofițer în aceiași stare, cu o pălărie 
de civil pe cap și vorbind ca un nebun. 

Semne rele... 


8 Novembre. 


Comemorarea lui Mihai Viteazul. Frumoasă slujbă a 
preotului N. Popescu la biserica Bradu-Boteanu. 


1] Novembre. 


Consiliul Facultăţii de Litere, în absenţa mea, îmi ia 
materiile de la anul preparator și le imparte între tinerii 
Panaitescu și Lambrino, aruncându-mi istoria universală 
eiementară, smulsă de la N. A. Constantinescu. 

Arăt că în aceste condiții nu pot face nici examine şi 
li declar în scris că aştept să mă desărcineze și de cursul 
și seminariul mieu, dându-mi samă că „regretabila pre- 
lungire a vieţii mele pune in primejdie bunele metode“. 


12 Novembre. 


Comunicaţia lui Beza despre descoperirile la Sf. Sava 
și Muntele Sinai, cu explicaţiile mele. 


Ua emisar german imi aduce trei broșuri pentru inar- 
marea Germaniei. Mă întreabă dacă nu merg la Berlin. 
— Na venit vremea. 

Crede că la noi e curentul pentru ei. Îi spun că sânt 
multe curente. E de la foaia lui Hitler. 

* 


La Spitalul d-rului Topa vine un grup de „şomeri“. 
Caută slujbă. Țărani: unul de la Folticeni, altul de lângă 
Sibiiu. Nu știu ei singuri ce vor. 


13 Novembre. 


Tulburările studențești de la Cernăuţi, unde s'a ocupat 
sala Teatrului, s'a incercat a intoarce pompele către po: 
liție și s'a stat pănă în ziuă înăuntru, cerându-se ca un 
drept înlocuirea directorului şi o anume cantitate de bi~ 
lete gratuite, sau „impăcat“ prin complecta cedare a 
guvernului, represintat de loaniţescu. 

Anarhia se întinde... 


15 Novembre. 


Am fost la Senat, care întârzie să se adune pentru: 
alegerea preşedintelui. Câţiva cunoscuţi. Banca prelaților 
e aproape plină. Ștefan loan și-a ales în frunte locul 
central. 

16 Novembre. 


La Senat s'a reales preşedinte Costăchescu. Și azi 
puţină lume. Crișan apare deosebit de fălos. loaniţescu 
se dă cu un pas înapoi când trece „d. prim-ministru“. 


17 Novembre. 


Anunţ interpelări cu privire la politica scolară a lui 
Gusti și la cea externă a lui Titulescu. Sànt ascultate 
in tăcere. 


- 


Gafencu vine să-mi arăte că Guvernul Vaida a pro- 
pus, după insistentele stăruinţi francese, „formula lorga“, 
găsită la Externe, în care e vorba de „diferende pre- 
sente, trecute și viitoare“. Titulescu nu poate găsi altceva. 
Dar el a rupt legături, care existau pănă la dânsul, cu 
aliaţii. Declară că că el a formulat nota de răspuns la 
cea francesă. Cădere ar fi făcut impresie bună prin 
francheţa lui. 


e 


Episcopul sas Glondys, care a debutat declarându-se 
pan-german și contra tratatelor, va fi primit de Rege 
pentru investitură. 


18 Novembre. 


Casaţia a sfărmat legea Conversiunii ca neconstitu- 
ţională. J. Th. Florescu interpelează la Senat. Gusti se 
declară gata a răspunde cât mai răpede. Voiu vorbi Vineri. 


19 Novembre. 


Cineva intors din Italia îmi vorbește de marea operă 
de creațiune de acolo: Via Imperiale din Roma, largile 

șosele acoperite cu păcură. Și adversarii de principii re~ 
cunosc isprava săvârșită. 


20 Novembre. 


Polonul Smutny, care m'a ajutat la Istoria Imperiuiui 
Otoman, la mine. E de șase luni fără ocupaţie. L-ar fi 
scos din diplomaţia romănească pentru că e „filoromân“. 
Crede că in curând Beck va fi președinte de Consiliu. 
Pilsudzki continuă o politică „roșie“. 


22 Novembre. 


Bun discurs la Senat despre armarea României, al ge- 
neralului Popovici. 


23 Novembre. 


Valeriu Pop îmi spune că in Ardeal jandarmii nu sânt 
plătiţi de mai multe luni. Starea de spirit e proastă. La 
o mobilisare țăranii ar îndrepta armele contra orașelor. 
Îi spun că n'o cred, dar că n'avem ce trebuie pentru 
o luptă. 


+ 


La Senat, și Orleanu interpelează în chestia pactului 
cu Sovietele. 

La Cameră, Titulescu a căutat să arăte că el avea 
dreptate, că a lucrat totdeauna în înțelegere cu Franţa 
și Polonia, că Vaida a -apucat pe o cale strâmbă, că el 
și-a dat demisia în Februar și că noi nu i-am primit-o. 
Gh. Brătianu s'a declarat mulțămit, amintind politica 
tatălui său. Cuza a pus foarte bine lucrurile la punct. 
Dr. Lupu a spus lucruri neplăcute la toată lumea. Presa,— 

ca și oamenii politici, — e la picioarele aceluia pe care Lupu 
a isprăvit prin a-l declara „cel mai mare din vorbitorii 
Europei“. 

24 Novembre. 


Titulescu se presintă pe neașteptate pentru a răspunde 
la interpelarea mea. Are curajul să incerce a-mi intinde 
mâna. În mijlocui cuvântării mele intervine țipând și trebuie 
să-l trimet la servitorii lui. Răspunsul e de o imperti- 
nență potrivită cu vanitatea lui. Un număr de brute il 
susțin zgomotos. Aceiași fac scandal în cursul replicei 
mele. Președintele ii favorisează. liberalii și senatorii de 
drept rămân iațepeniţi. La ieșire, toată lumea se fereste 
de a-mi vorbi. Numai seful de cabinet al lui Vaida in- 
drăznește, — dar in stradă. 

Nivel moral... 

La Cameră, Maniu, care a venit și la Senat şi se 
distrează de necuviinţile fuí Titulescu, a promis și mo- 
ratoriul urban. 

25 Novembre. 


Interpelare a lui M. G. Orleanu contra pactului. Abia 
se înțelege ceva. Iitulescu-i răspunde, făcând elogiul 
unei mari competenţe și al unui strălucit talent. Grupul 
lui aplaudă de se rupe. 

Am întrebat dacă, întrând în Senat, ncul episcop lu- 
teran Glondys mar avea datoria de a ne lămuri cu 
privire la dorința sa de a se schimba tratatele. 

Apoi interpelarea mea cu privire la abusurile de la 
Instrucție. Aceiași brutală intoleranță. Tot felul de proști 
şi de beţivi mă întrerup. În fundul băncii ministeriale 
palida figură de conspirator a lui Andrei, care regisează 
spectacolul. Răspunsul lui Gusti, cu sociologia lui senti- 
mentală, e deplorabil. 

26 Novembre. 


Firește că și ieri eu am fost „invinsul“. Așa presintă 
lucrul ziarele de dimineață. Pentru „Universul“ am pri~ 
mit o lecţie de la Titulescu. Ziarul tuturor minciunilor 
presintă şi un articol din „Journal des Débats“ în care 
apar ca iul care am primit „formula sovietică“. Des- 

minţesc telegrafic. „L'Indépendance“ vorbește de bictul 
mieu „discurs confus și incoherent“ de Joi și asigură că 
„am fost făcut knock-out“ cu „un coup d'assommoir“. 


x 


Ministrul Cehoslovaciei, Șeba, imi amintește că l-am 
cunoscut la Belgrad, ba chiar la lași, el fiind ofițerul 
care întovărășia acolo pe Masaryk. Și el, cunoscător în 
cele economice și trimes la noi anume pentru aceasta, 
e pentru o mai reală inodare a intereselor noastre ma~- 
teriale. Îi vorbesc și de necesitatea ca toţi trei să fim o 
singură armată. Şi el vorbește de posibilitatea ca soldați 
dintr'unul din Statele aliate să fie comandaţi de ofiţeri 
din altul. Sute de ofiţeri ceho-slovaci ştiu acum romănește. 


27 Novembre. 


La Văleni. Teleajenul târăște o biată șuviță de apă în 
mijlocul albiei secate. Nu plouă din lulie. Vom avea și 
foamete la anul după pânea neagră din anul acesta? 


+ 


Mare întrunire liberaiă, calmă. 
28 Novembre. 


Un ziarist engles care vine să-mi ceară o prefaţă 
pentru viitoarea sa carte despre Regele. Întrebat asupra 

pactului, — Franţa și Polonia au și terminat —, îi spun 
că nu sânt contra comunismului, o experienţă ca și ca- 
pitalismul, pentru omul modern, care nu și-a găsit încă 
forma, nici contra poporului rusesc, ci contra mongo- 
lismului de direcție, apucător și crud, care se continuă 
peste toate schimburile de regim. 


* 


Oromolu-mi cere să fiu președinte de onoare al So- 
cietății româno-americane. Și el crede că Argetoianu 
trebuie scos din viața publică. Titulescu a încurcat cu 
apucăturile lui şi chestia despăgubirilor germane. Planul 
de economii e singurul realisabil. Păcat că Regele s'a 
despărţit de mine inainte de a-l fi adus la indeplinire! 


29 Novembre. 


Discurs al lui Filipescu contra politicii financiare, mai 
ales a lui Argetoianu. Majoritatea ascultă și in criticile 
lui pe alesul Guvernului. Expunerea e clară, măsurată și 
cu o bună rostire. 


+ 


Xeni imi spune din ale lui Titulescu. Când și-a alcă- 
tuit decalogul financiar, a dat primele trei exemplare lui 
Stere, lui Marghiloman și lui Vintilă Brătianu, nimic lui 
Take Ionescu, creatorul carierei lui. 

La Paris, în clipa înfoarcerii, el disuada pe Take lo- 
nescu, care visa un splendid rol, să se întoarcă. Îi spunea 
că lumea s'a schimbat și nu cere oameni vechi; el, Ti- 
tulescu, va funda partidul radical-socialist. Lui Take Io- 
nescu, la ieșirea tânărului prieten, i-a scăpat calificativul 
de „lichea“. 

30 Novembre. 


Cineva imi spune că se pregătise la Paris cea mai rea 
primire lui Argetoianu, care făcuse greşeala de a se opri 
în Italia, unde nu putea găsi niciun ajutor bănesc. 


x 


Ministrul Bulgariei, Chioseivanov, vine să-și ia rămas 
bun. Merge la Belgrad, unde ştie ce situaţie grea îl aș- 
teaptă, din causa Macedonenilor. Nu-i pot stăpâni la 
Sofia, d'apoi în Macedonia ! Situaţia Bulgarilor in Româ- 
nia o recuncaște incă odată a fi mult mai bună. ii 
vorbesc de posibilităţi de a se ajuta la cunoașterea re- 
ciprocă a celor două naţii prin admiterea câte unui Bulgar 
sau doi la școlile din Roma și din Franţa sau de admi- 
terea lor în căminuri la București, de opera de traducere, 
etc. El crede că vechile pasiuni se moderează. Militarul 
care a vorbit la Varna contra României a fost pedepsit. 


$ 


La Senat, interpelez pentru declarația lui Dovgalevschi 
către Herriot, redactată intrun ton foarte conciliant față 
de noi. Mă adresez, nu lui Titulescu, ci lui Maniu. Tot 
așa intreb în ce privește campania revisionistă ungurească. 


= 


Manoilescu vine de la Roma. Comunicaţia mea la 
„Convegno Volta“ a adus o discuţie de două ceasuri. 
Argetoianu nu-și dădea samă unde este. Pomenia, la în- 
ceput, de resoluţii de luat; la urmă vorobia franțuzește, 
fără note, despreţuitor, „ca la Jockey Club“. Lui Mus- 
solini i-ar fi presintat o plângere scrisă contra Franciei, de 
care „ducele“ a făcut haz. 

Comemorare a unirii Ardealului la Senat. Vorbeste 
inflăcărat, dar lung, președintele. Nicolae Bălan aduce 
o notă trăită, căreia i se va opune cea, unită, a lui 
Macaveiu de la Blaj, care strecoară, — și trebuie să-l 
infrunt, — „stăpânirea turcească“ la noi și proclamarea 
unirii la Alba-Iulia când vânătorii noștri erau departe. 
Liberalii fac pe Mărdărescu, cuceritorul Budapestei, să vor- 
bească in numele lor. Apoi răsare în faţă Văitoianu, pentru 
cealaltă nuanţă. Filipescu pretinde că pentru unitatea 
naţională a murit partidul conservator, dar uită pe tatăl 
său. Cuminte vorbește rabinul Niemirower şi obraznic 
gazetarul evreu de la „Lupta“. 

Majoritatea e, data aceasta, cuviincicasă față de mire. 

Seara, cu multă lume, cuvântarea mea la Liga Culturală. 


2 Decembre. 


Interpelare la Senat și discursuri la Mesaj. 


Manoilescu-mi spune că liberalii lui Duca ar avea 
făgăduteli de la Palat și de aceia se rețin. 


3 Decembre. 


Eftimie Antonescu mă asigură că „vin“: lunian, al 
cărui discurs la Târgul-Jiiului e dat întreg de „Cuvântul“, 
Goga, Gh. Brătianu și Titulescu (Sovietele vorbesc la 
radio de plebiscitul pentru Basarabia; ieri, Maniu a amânat 
răspunsul la întrebările mele). Regele a cerut lui loani- 
tescu să meargă la Goga și l-a trimes acolo pe Petrovici. 

6 Decembre. 


Dr. I. Cantacuzino mă cercetează. Se întreabă și ei 
unde mergem. | 
%* 


Dr. Severeanu-mi spune că la Karlsbad Goga-i arăta 
intenția de a guverna tiranic o ţară care nu merită 
altceva. Nici drept de scris, nici de vorbit. El şi şapte- 
zeci de prefecţi... 

Argetoianu mustră pe industriașul Mociorniţă, care 
reclamă o datorie a Statului față de dânsul, pentru că 
„a mers la Iorga“ și ar fi zis de curând că „firma lui 
lorga tot mai are trecere“. 


+ 


Foarte multă lume îmi arată simpatie, une ori in ter- 
mini cu adevărat mișcători. 
k 


Regele-mi trimete „călduroase şi sincere felicitări“, 
Regina Maria „mulți ani“. 


8 Decembre. 


La intrebarea mea cu privire la formulele de negociere 
cu Sovietele Maniu imi răspunde prost și insolent, evi- 
tând orice precisare. Cetește declaraţia pe care i-a dat-o 
Titulescu, care, lângă dânsul, cu gura deschisă a plictiseală, 
il supraveghează. lau act de refusul Guvernului, care 
s'a mărgenit a tăgădui ambele aserţiuni din scrisoarea 
lui Dovgaleschi. „N'am cui“ desvolta intrebarea cu pri- 
vire la contra-propagandă. Majoritatea se strică de râs, 

ca de obicelu, mai ales la o glumă fadă a lui Titulescu, 
care ar părea stăpân pe dânşii. 

Averescu vorbește apoi la Mesagiu, cu un glas foa:te 
slab. l-am întins mâna și am vorbit impreună. Am 
zăbovit cu un ceas lecţia la Academia de Războiu 
numai pentru a nu pleca din fața lui, care vădit are 
nevoie de sprijin, cu atât mai mult, cu cât majoritarii, 
neînțelegând ce spune, pleacă și fac zgomot în odaia 
de alături. La un moment, Averescu se oprește indelung, 
face mari sforțări fisice, buzele-i tremură, dar cuvintele 
nu vin. Trec câteva minute. Președintele vrea să ridice 
ședința ; el il oprește din ochi, cari capătă o intensitate 
dureroasă. Se lasă pe scaun și pleacă încet capul. Dus 
de dr. Angelescu în odaia de alături, își revine. 

Seara, mi se comunică știri bune: e „foarte bine“, a 
luat masa. Doctorii dau un comunicat. Gripat, denutrit, 
s'a îndărătnicit să vorbească. 


9 Decembre. 


Hans Otto Roth revine in chestia declaraţiilor noului 
episcop Glondys. Mă roagă să nu insist asupra greșe- 
lilor făcute de acesta ca atitudine politică. Îi promit. E 
însă și el nesigur în ce privește acțiunea unui om de 
un talent nestăpânit. Ar fi vrut un Sas. Lipsa lui de luni 
de zile l-a împiedecat de a influența. L-au ales șef laic 
al Bisericii ca să poată controla pe episcop. 

Roth imi spune că Averescu, revenindu-şi, i-a spus 
lui Titulescu, care i-a desfăcut cravata ca să-l impiedece 
de a reveni în ședință: „Nu mor. Voiu asista la victoria 
ideilor mele“. Și apoi: „Voiţi să mă îngropaţi. Dar nu 
mă duc pănă nu vă voiu vedea pe toţi la pământ“. 


k 

La Senat, frumoasă scrisoare de mulțămire a lui Averescu. 

Se discută legea moratoriului executării sentințelor cu 
privire la proprietățile urbane. Manoilescu vorbeşte cu 
avânt, pomenind și de Adunarea corporativă şi punând 
în causă pe Filipescu, ales de Guvern cu program contra 
Guvernului. Acesta protestă vehement, dar nu ia cu- 
vântul la proiect. Liberalii aduc o adesiune cu obișnuitul 
„dar...“. Vorbește și Gyarfăs. La sfârșit iau cuvântul pentru 
a arăta importanţa naţională a problemei și necesitatea 
altor procedeuri în legislaţie decât filantropia descrimi- 
iantă. Primire bună. 

Am propus și o telegramă pentru organisatorii co- 
memorării la Oslo a lui bjoernsterne Bioernson. 


* 


Episcopul Glondys a vorbit romănește cu multă greu- 
tate, aducând reserve. Glas poruncitor şi sec, atitudine 
lipsită de eleganţă. Roth ar fi vrut să-l și laud. 


10 Decembre. 


S'a deschis la Sf. Gheorghe Nou mormântul lui Brân- 
coveanu. Oasele sânt perfect păstrate in sicriașul cu 
țintele de argint. 


13 Decembre. 


La Senat discuţia la Mesagiu (G. T. Florescu). Totală 
lipsă de interes. 


14 Decembre. 
Tot la Senat lung discurs pedant, incolor, voit nepo- 


litic și absolut impersonal, al tânărului Lugoșianu. 

16 Decembre. 


Chestia fraudelor fantastice la fondul religionar din 
Bucovina e adusă la tribună de un Câmpuluogean de 
acolo. Mitropolitul Cotlarciuc se declară incompetent și 
dă vina pe Stat, care nu face bunul control de supt 
Austrieci, de şi i s'a cerut de repetate ori. 


% 


Vaida a sosit, chemat de Rege. Era vorba de un dejun. 
Apoi s'a anunțat o „răceală“ a regelui. Titulescu ar fi 
pe cărbuni. 


19 Decembre. 


Zvonul căderii lui Maniu se întăreşte. Abia ar fi putut 
scoate de la Poştă pe Florescu-Banu. Titulescu, care a 
plecat la Belgrad, unde domină Beneș, ar fi să meargă 
la Paris și apoi la odihnă de două săptămâni ia Italia. 
Ar fi făcut visite, poftind pe oricine in Mioisteriul pe 
care stă să-l facă. 

Maniu mă anunţă că-mi răspunde mâni cu privire la 
intrebarea despre propagandă, de şi-i spusesem că „u'am 
cui s'o desvolt“. 

Legile lui Madgearu trec la Senat fără resistenţă. 


e 
Lupu oferă lui lunian o fusiune pe care acesta arată 
că ar refusa-o. 


20 Decembre. 
J. Th. Florescu a fost la Regele, pe care l-a găsit slăbit 
și îngrijorat. l-a spus că e nedrept a supune Ardelenilor 


tot ce e energie in „Vechiul Regat“. Regele a observat 
că eu sânt de această părere, dar n'a răspuns. 

Se pare că i se cere să cedeze Guvernului pe oamenii 
săi de la Postă, unde Fiorescu Banu, înaintând un lung 
memoriu asupra greselilor naționalțărăniste, a demisionat, 
la Căile Ferate, unde presează Vidrighin, la Poliţie și la 
Siguranţă. Întrebat de Regele dacă are ceva contra celor 
de acolo, primul ministru a răspuns că sânt foarte buni, 
dar vrea oameni de-ai lui. 

Maniu a încercat și la Titulescu să schimbe cu Ar- 
deleni pe miniştrii în străinătate. Ca să nu ia focul cu 
mâna lui, mai ales în ce privește pe Cesianu, pe care 
l-a și numit Maniu, Titulescu i-a declarat „buni“ pe toți: 

Se pare că de aceia, ca să aibă un argument contra 
lor, ține el să răspundă la intrebarea mea despre pro~ 
pagandă, de și i-am spus prin președintele Senatului că 
nu țin de loc. A zăbovit pe mâne. 

Titulescu i se declara lui ]. Th. Florescu obosit: a găsit 
la Externe numai „chestiuni deschise“ și se duce în 
Italia să le mediteze.... 


21 Decembre. 


La Senat, Sassu se plânge că l-am presintat, în „Supt 
trei regi“, ca aplaudându-mă la 1907 „supt bancă“. A 
aplaudat fățiș și a fost mustrat de D. A. Sturdza și de Phe- 
rekyde, care i-a amintit că la Cameră nu e o sală de 
conferinți, ci o arenă de luptă. 

$ 

Văitoianu spune că Regele i-a comunicat prin cineva 
regretul că nu mai e „carlist“. Generalul a răspuns că 
a fost totdeauna numai „monarhist“. 


+ 


Madgearu îi strigă lui Manoilescu că va destăinui de ce 
a plecat acesta de la Banca Naţională, unde pregătise 

un mare plan. Întrebat de mine, Manoilescu crede că 
ar fi vorba de nu ştiu ce înţelegere cu țărăniștii pentru 
a răsturna pe Argetoianu. 

Acesta și-a dat un banchet pentru primirea în partid 
a lui Em. Antonescu și lui N. Schina și a expus un program 
de neplată a datoriilor externe și de descentralisare, plus 
reforma Constituţiei, fără a îndeplini măcar formele. 


e 
Proiectele de lege financiare cad în avalanșă. 
x 


Victor Papacostea, așa de mult servitaltă dată, mă acusă 
la Cameră că am risipit fondul de bacalaureat și râde 
de ajutorul dat astronomului Donici. „Universul“ ridi- 
culisează opera acestuia. Intervin cerând lui Gusti un 
răspuns pe care-l promite sfios. 


22 Decembre. 


Maniu îmi „răspunde“. El nu face propagandă, ci... 
reacționează la informaţii false. Ar face-o mai bine, dar... 
dacă n'are bani! Nu sânt fonduri pentru... ce nu e contra- 
propagandă, ca în „Cehoslovacia“. Țara se apără cu „cele 
800.000 de morţi din Vechiul Regat“ și voința provin- 
ciilor. Furtunoase, îndelungate aplause. 

Răspund trei lucruri iîntr'o singură frasă : Îmi pare rău 
că am întrebat, n'am cerut niciun răspuns și noi doi 
„vorbim două limbi deosebite“. 

O furtună de insulte ţine cinci minute. Maniu e roșu 
de mânie reținută. Lăpedatu crede că trebuia să răspund 
altfel. Așa, l-am „ofensat“. 

Manoilescu la legea noilor imposite a lui Madgearu. 
Amintește că a făcut un imprumut bun, în Italia, fără 

comisioane. Potârcă obiectează că se prevedeau 100 
de milioane pentru prințul Ruspoli, ginerele ministrului 
de Finanţe de atunci, Volpi; el s'a trudit să scadă suma. 
Cu toate timidele încercări de a opri ale lui Costăchescu, 
Madgearu confirmă. Se ajunge la vorbe groase. Vom 
vadea urmările. Italia nu poate înghiţi o astfel de jignire. 


23 Decembre. 


La Sinaia, îngheţată, fără zăpadă, goală. 


25 Decembre. 


Sânt ales la Academia degli Arcadi din Roma. 


27 Decembre. 


Italia a făcut, de fapt, representaţii cu privire la cele spuse 
în Senat. Guvernul a dat un comunicat care nu satisface. 
Manoilescu revine în ziare, și Madgearu găsește că e 
potrivit să „explice“ gafa. 

Italienii ni-ar cere, la negocierile tratatului de comerţ, 
să legăm de dânsul pe acela de „amiciţie“, indatorindu-ne 
a nu-i ataca în cas de războiu cu lugoslavii. 


30 Decembre. 


Arăt lui Puiu Dimitrescu, venit să se informeze, că 
tot ce se petrece e urmarea chemării acestor oameni la 
Guvern; unul liberal ar fi fost mult mai bun. Au oameni, 
nu ca pleava din Senat, care samănă cu o casă de 
corecție. Chiar și slabul Duce e alt ceva decât glaciaiul, 
impenetrabilul Maniu. 

Mă întreabă dacă eu cred în marea popularitete arde- 
4eană a lui Maniu și a partidulvi său? — Nu prea. 


w 


Italienii au zăbovit inaugurarea Școlii Române. 


Mihalache paradează la Atena, undei s'a făcut a foarte 
bună presă de „țărăniştii“ lui Papanastasiu. 

La deschiderea Anului, Maniu pune în vedere Regelui 
că nu are decât „prerogativele“ pe care naţia le respectă 
prin el, acuma când Suveranul a devenit constituțional. 


+ 


Puaux, vorbind coloniei francese, e bucuros că im- 
portul nostru din Franța a crescut în anul trecut cu 
peste 90 de milioane de franci, de sigur mai mult articole 
de lux. Ne trimete la Societatea Naţiunilor. Stil de pro- 
consul. Pare c'am fi la 1833.... 


3 /anuar. 


Generalul M. lonescu, plecând de la Căile Ferate 
trimete Regelui o lungă telegramă, la care se răspunde 
deosebit de călduros. 


7 lanuar. 


Aflu că Mihalache, care se crede insultat de prefectul 
de Poliţie, fiindcă acesta a declaret subalternilor săi printr'o 
circulară, că „rămâne“, și de comandantul jandarmeriei, 
care, în scrisoarea sa de Anul Nou, s'a plâns că nu i 
s'au dat mijloacele necesare, a cerut înlăturarea amân- 

durora, — în același timp când Madgearu propunea re- 
ducerea salariilor ofițerilor, — și că, neacordându-i- se de 
Rege, a demisionat. Nu numai Maniu, dar și Veida se 
declară solidari. Ori-ori 1... Titulescu e chemat de la 
Saint-Moritzul necesar scumpei sale sănătăți. Comitetul 
de conducere țărănist se adună. 

Prezicerile mele se adeveresc mai răpede de cum 
aşteptam. 


8 lanuar. 


Comitetul amână pe „patruzeci și opt de oare“ decisia. 
Titulescu soseşte mâni, cu obișnuite provisii de artificii, 
intrigi și trădări. 


9 lanuar. 


Zi de aşteptare. Liberalii se ţin foarte stăpâriți. 

O formidabilă zăpadă se lasă asupra țăril pănă în 
Dunăre. Un om din popor spune: „Se duc ăştia, vine 
bielșugul“. 

A 

Am spus lui N. Georgescu că așa de necesar mi se 
pare un regim liberal, încât aș ingădui la ai miei să 
Intre în cartel electoral cu dânșii și aș primi presidenţia 
Camerei pentru timpul discuţiei Mesagiului ca să întă- 
resc situația morală a viitorului Guvern. 

Dar presimt că, la urmă, Regele va ceda. 


14 August. 


După atâta zbucium, Ministeriu vaiga si cu Titulescu, 
și cu Tilea. 

C. Angelescu, guvernatorul Băncii Naționale, vine la 
mine pentru subsidiul Şcolii din Franța. 

Îmi arată recunoștință pentru numire. A primit-o cu 
greu. Argetoianu nu l-a ascultat, când i-a oferit același 
ajutor ca şi Guvernului Vaida. Cu Madgearu începe a 
se înțelege greu. E mulțămit de situația Băncii, după 
oprirea, hotărită de Argetoianu, a ieşirii deviselor. Oricum, 
datoria lui e să fie optimist. 

Arată ce sume enorme s'au cheltuit pentru ajutarea 
băncilor. Și Banca Românească, și incă una, au luat 
câte un miliard. Blank, descoperit cu trei miliarde şi ju- 
mătate la Banca Naţională, jumătate la acționari, nu se 
dă bătut. Are planuri mari. Vrea să se înţeleagă cu o 
dubioasă bancă elveţiană pentru emiterea de acţiuni, 
sprijinite pe veniturile de 100 de milioane anual ale 
Discomului, pentru a le aduce la Banca Naţională. 
Aceasta întreabă: cine controlează, cine garantează 
permanenţa acelui venit și de ce, cu neapăratul comi- 
sion, acest intermediar al băncii elveţiene? 

A găsit o gestiune și zăpăcită și neonestă. Sistemul, 
inceput de ţărănişti, al preluării portofoliilor putrede îl 
desaprobă. Argetoianu-l continua, une ori cedând stă- 
ruinților și fără a se supăra dacă întâmpina un refus. 
Aceasta s'a produs de multe ori. Odată, față de un di- 
rector de ziar care avea nevoie de un imprumut de 15 
milioane, ca să-l treacă îndată la portofoliu. | se aduceau 
și faliți, ca directorul băncii Colentina, Capriel. „Univer- 
sul“ e asociat cu Blank, şi de aceia instalarea acestuia 
în chiar palatul ziarului. 

Se arată el ca autor al proiectului de finanţare prin 
imposit general a Conversiunii. Îl primise Mironescu, 

îl primise Duca. Pe urmă a intervenit o schimbare la 
liberali. 

El crede că aurul din Ardeal, bine exploatat, ni-ar fi 
de mare folos. Ar trebui lucrul in comun și mașini. 
Ar crește şi prestigiul țării. Banca Naţională ar fi gata 
să ajute. Un Olandes s'a uimit de priceperea Românilor 
la acest lucru. 


19 Ianuar. 


Toată ţara, profesori, învățători, avocaţi, funcționari 
se burzuluiește pentru arestarea nebunului de Forţu. 
Presa, — „Dimineaţa“ și „Universul“ alături, — suflă în 
foc. Guvernul oprește o procesiune de profesori la Vă- 
căreșşti, ca pe vremea Mitropolitului Ghenadie. 


21 lanuar. 


Forţu este liberat. Un general se opreşte inaintea 
afișului ziarelor și strigă „brave Forţu; ăsta ni va plăti 
lefurile“. Mii de oameni se vor aduna pentru a-i aduce 
omagiul naţiunii. 

Ţară complect bolnavă — și grozav de proastă! 


23 lanuar. 


leri a fost demonstraţia la domiciliul profetului și 
martirului Forţu. Bolnav după câteva zile de nemâncare, a 
făcut să se cetească naţiei sale un mesagiu, care incepe 
prin a afirma că „știa de mult“ originea divină a tot 
ceia ce spune și face. Pănă la stârșit se presintă ca 
omul lui Dumnezeu. Afară, mulțimea urlă. 


4 

Sosirea la Sinaia a regelui lugoslaviei. cu regina și 
ministrul de Afaceri Străine. Asupra motivului, circulă 
zvonurile cele mai curioase. 


Se așteaptă actul de închinare către Societatea Naţiunilor. 


$ 


Maniu a plecat, — spre Praga pentru Beneș, spre Sudul 
Franciei cu doi aghiotanţi!, — declarând că numai neîn- 
țelegerea cu Regele asupra „mânii libere“ i-a făcut să 
lase o putere pe care n'a dorit-o. Prevede o schimbare 
în April. 

* 

În acest timp Mihalache se duce la Geneva ca de- 

legat împreună cu Titulescu la conferința de desarmare... 


26 lanuar. 
Plecarea mea în Apus. 


27 lanuar. 


Sosire la Veneţia. Întâlnesc pe Pietro Orsi, in casa 
căruia petrec o seară plăcută cu prietenii săi. 


29 lanuar. 


Plecare spre Roma. 

leri am văzut la fereasta cafenelei Florian pe Maniu 
între cei doi gardieni transilvani ai săi. Mă privia cu o 
ură nespusă. 

Venise din Trieste și se înscrisese la Bauer-Griinwald 
ca „Julius Maniu“. 


Căderea Ministeriului Boncour si crisă ministerială în 
Germania, 

30 lanuar. 


Conferirea gradului de doctor honoris causa la Roma. 
Ministrul de Instrucție e bolnav, il înlocuieste sub-secre- 
tarul de Stat Solmi. Asistă ministrul Finanţelor, de Fran- 
cisci, Gentile și mulţi academicieni. Fedele se scusă. 

Câteva cuvinte rostite de rectorul Rocco, ministru de 
Stat, și cetirea de către decan, Rossi, a raportului. Răs- 
punsul mieu, cetit, îl amestec cu explicaţii orale. 


* 


Seara, despre „Valoarea epocii Paleologilor“ la Aca- 
demia Arcazilor. 


xk 


În tot timpul, cea mai afectuoasă întovărășire de ro~- 
manistul Bertoni. 
După dejunul la Legaţie, cină cu colegii. 


*% 


Aici Gusti sar fi presintat ca omul Regelui, ar fi ceru} 
suită și conducere oficială, ar fi declarat că are și o misiune 
specială de la Suveran, care ar „vrea să fie Mussolini“ 
în ţara sa, i-ar fi trimes raport telegrafic, etc. 

Situaţia lui îl stăpânește cu totul. 


Ghica-mi spune că situaţia e foarte gravă. Cât pe-aici, 
dacă nu veghia poliţia, ca Italieni cu bombe să treacă 
in lugoslavia. El crede că războiul poate izbucni în 
câteva luni. Am avea obligaţia de a cădea asupra Bul- 
garilor. 

De fapt, din causa atentatelor din Dalmația contra 
monumentelor venețiene, a luptei cu clerul catolic, a 
sfidării din partea „cetnicilor“, ura contra vecinilor e 
enormă. 

Ataşatul militar, colonelul Scheletti, e mulțămit de 
felul cum îl consideră militarii italieni. 

Mussolini e mai păzit decât oricând. La inaugurarea 
costisitoarei Școli Române rândul de jos a fost evacuat 
și pus supt pază. Nici trăsură nu e admisă a staţiona în 
fața casei lui. 

Din Paris, unde se formează un Ministeriu Daladier, 
veşti de adunări tumultoase, de ciocniri cu Poliția. Ai 
crede pregătirea unei revoluţii. 

Hitler e numit Cancelariu, cu Papen supt el. Înălțarea-l 
va distruge ? 


31 /anuar. 


Plecare spre Paris. În cale, operă de colonisare, de 
imbunătăţire tehnică a ţării, clădiri noi, ordine. 

La Veneţia s'a făcut lărgirea viaductului, ridicarea unui 
nou pod; se va reface al Academiei. La Roma s'a des- 
chis, în dosul Coloseului complect degajat şi al Forului 
lui Traian, refăcut ca odinioară, o Via Imperiale. În 
mlaștini s'a clădit noua cetate Littoria. 


I-iu Februar. 


La Paris. S'a format Ministeriul, cu Boncour la Externe. 
Veştile de tulburări erau exagerate. Pretutindeni liniște. 

Asist la o bună conferinţă despre studiul matematicilor 
la noi de Sergescu. 


> 


Aflu zlare din țară. Campania „noilor istorici“ contra 
mea continuă. 
Nisipeanu declară că a rupt „colaborarea“ cu Gusti, și 

Stancu Brădişteanu iși râde de propunerea lui Mad- 
gearu de a revedea împreună numirile de funcționari 
și de a face budgetul. 

Anarhia e în creștere. 

La serbarea Ordinului Ferdinand, Regele a distins pe 
Duca, Goga și dr. Angelescu şi a chemat la părăsirea, 
de către oamenii politici, a „urii“. 


2 Februar. 


Conferinţă la „Amicii Universităţii“ despre „Viitorul 
studiilor bizantine“. 


4 Februar. 


Deschiderea conierinţilor despre Veneţia: foarte cer- 
cetate. 


Aflu că la noi s'a proclamat starea de asediu din 
causa mișcărilor de la Căile Ferate și de la petrolişti. 
Democraţie... 


La Cameră, discuție asupra noului Ministeriu. Lupu, 
care a cerut ședință secriiă şi nu i s'a acordat, atacă pe 
intimii Regelui. Duca protestă și contra înţelegerii, deo- 
camdată provisorii, cu Geneva. Goga-și păstrează un 
rol într'o discuție pe care genul capricios al lui Vaida 
o sfarmă în incidente. 


& 


Seara, la d-na de Montfort, Armeancă, al cării sof 
conduce pentru Guvernul poion o foaie, „L'Est européen“. 

Un corespondent frances pentru Bulgaria povesteşte ne- 
spusa mojicie a lui Stamboliischi, care nu voià să se 
ducă la regele Boris și-l făcea să vie la dânsul. La că- 
derea tiranului, abia s'a putut descoperi regele, care se 
ascunsese. 


5 Februar. 


Comunicaţie la Societatea de Istorie modernă despre 
Revoluţia francesă văzută de ambasadorii venețieni. 


6 Februar. 


N. Georgescu-mi scrie. Guvernul e incapabii de a 
domina anarhia. Lumea priveşte resemnată la desastru. 

S'a proclamat starea de asediu. 

+ 

Vaida şi miniștrii de Justiție și de Războiu explică 
printr'o proclamație starea de asediu. Titulescu se de- 
gajează de orice răspundere: el e „specialist“. Mihalache 
a fost absent de la votare. Ai nostri s'au abținut. Halippa 
a demisionat. 

Studenţii de la Drept s'au baricadat la Universitate, 
Facultatea e închisă de rector. 


8 Februar. 


A doua lecție, tot așa de cercetată. 


9 Februar. 


Un redactor de la „Volonté“, intors din Italia, e uimit 
de progresele ei. Şi-a arătat franc părerea colegilor, 
oricât aceasta i-ar da aierul că nu mai e un „om de 
stânga“. 


WWW.cimec.ro 


64 N. IORGA 


10 Februar. 


Primirea mea la Institutul Franciei. 


1] Februar. 


A treia conferință, 

Seara, la Ancel, cu Albert Mousset, Monthou și Sieg- 
fried, care vorbeşte despre Duhamel şi răul pe care l-a 
făcut cartea lui despre America pentru relaţiile anglo- 
americane. 


12 Februar. 


Cercetez la spital pe Matei Nicolau, greu bolnav de 
tuberculosă, — una din marile speranţe ale știinţii noastre 
în domeniul Istoriei Romei. 


* 

Gorceix imi spune cum, supt Guvernu! mieu, a în- 
cercat in zădar să aducă rectificări în campania de presă 
francesă contra mea. La Paris-Midi i s'a spus că esen- 
țialul e să se ştie ce zice „Titu“, la Le Temps a fost 


primit și mai rău, iar la Figaro í s'a declarat că se pri- 
mesc de la București știri cu desăvârșire sigure. 


13 Februar. 


Cesianu și d-na la dejun. El se plânge de atacurile lui 
Filipescu. Vorbim de uitarea nemeritată în care a căzut 
Marghiloman. Îi spun pentru Regele cât de mult a scă- 
zut popularitatea Coroanei. Urgentă e chemarea liberalilor. 

Un consilier judiciar al Legaţiei iugoslave spune că 
situația regelui Alexandru e așa de zdruncinată, încât îl 
ține numai conflictul cu Italia. 


15 Februar. 


Ştiri din Viena că tulburările la noi se intind. La 
Cluj mii de lucrători sau inchis în ateliere cu patru 
ingineri și unii funcţionari. La Constanţa, alte tulburări 


Dichter, odată in serviciul lui Take Ionescu, spune 
durerea acestuia pentru că Titulescu consulta la proiec- 
tele lui financiare pe Marghiloman, părând că se apro- 
pie de dânsul. 


17 Februar. 


Mi se dă solemn premiul „generale Brémond“ pentru 
cartea despre Armenia. Presidează Boyer. 
Mișcătoare manifestaţie a coloniei armenești. 


19 Februar. 


Ultima lecţie despre Veneţia. 
+ 


Din țară, fusiunea lui lunian cu... Stere, in așteptarea 
lui Lupu. 


* 


Reducerile de 10°/, asupra lefilor s'au votat. 


VII. 5 

La București s'a dat luptă cu muncitorii de la Ateliere, 
cu mulți morţi şi răniți de ambele părți. 

La Cluj sa preferat o înţelegere. Unei: ziare observă 
diferenţa de tratament. 


Se subliniază de ziarele de aici şi de aiurea impor- 
tanța noului statut al „Micii Inţelegeri“. 


19 Februar. 


Masă la profesorul iiuberi Pernot, adânc cunoscător 
al Greciei moderne. El spune că nu e popor care să aibă 
o musică populară de acciaşi valoare ca a noastră. 


20 Februar. 


Afiu discuţia nesinceră din Cameră asupra tristelor 
tulburări din București. 
R 
Conferință la Sorbona despre Revoluția francesă in 
Sud-! stul Europei. 


25 Februar. 


Visită ia Colegiul armean de lângă Paris. Mişcătoare 
primire. Un elev din București imi ține o cuvântare in 
române:t: ; un altul recită din Coşbuc. Ua copil spuse, 
cu o atitudine de fanatic naționalism, care emoționează, 
Versuri despre naţia sa. Sau executat pe rând Imnul 
românesc, Marsilicsa și un imn armenesc. Urmează o 
plăcută convorbire cu directorii religioși, Mechitariști, și 
cu pătronii francesi ai şcolii. 

7 


Conferinţă despre Sobieski și itomâni, la Biblioteca 
polonă. 

24 Februar. 


Comunicaţia mea la Institut se amână din causa pre- 
sintărilor de candidaturi. Meillet, care a suferit un atac 
de apoplexie, vine sprijinit in basten: graiul îi e insă 
perfect limpede. 

Apoi la Hautes Etudes, inaintea câtorva studenţi, con- 
ferința despre opera istorică a neneraţiei mele. 

k 

Seara, la profesorul Henri Hauser. Henri Berr poves- 
tește sfârșitul lui Lamprecht. Visase un mare rol de sfă- 
tultor într'o Germanie nouă. Prăbuşirea l-a cmorit. Din 
cele două fete ale lui, născute la Paris, una s'a măritat 
in Olanda, cealaltă, Mariana, a murit nebună, ca și maică-sa 


$ 


Se vorbeşte “mult de noul pact al Micii Înţelegeri. 
Ministrul bulgar amenință cu un războiu contra Sârbilor. 


25 Februar. 


Dejun la ambasada Poloniei. Sânt lângă fiica regelui 
Fuad, măritată cu ministrul Egiptului la Paris. Ambii 
crescuţi frances. Ea cunoaște perfect toate miseriile lumii 
noastre de sus. Crede şi ea ce sar fi ales din Turcia 
dacă primia dinastia lui Mehemed-Ală; şi unii Turci o 
recunosc. E religioasă și asigură că așa a rămas Egiptul. 
Cu soțul ei vorbesc despre marea Istorie a Egiptului pe 
care a pregătit-o sccrul său: două volume au ieșit, 
făcute d2 oameni ea Hanotaux, de la Roncière, Mouret. 
l sa dat şi lui Emil Ludwig un volum de propagandă. 
Despre Arabi-Pașa crede că acest fiu de fellah a pre- 
gàtit intervenţia străină; era condus de alții. Englesii nu 
au un rol naţional ia Egipt: poliţia lor, cu fes, e plătită 

de Statul egiptean. Mi se vorbește de o invitație a mea 
acolo. 
$ 

După-amiazi, după conferința mea despre reforme in 
Învățământul românesc, duioasa scenă, in presența lui 
Bemont, a lui Gay, venit, infirm cum e, anume pentru 
aceasta, și a atâtor prieteni, a remiterii volumului de 
„Mélanges“. Diehl vorbește sincer, cald și frumes; soția 
lui are lacrimile în ochi. Legația noastră lipsește și acum. 


26 Februar. 


Mulţămesc in scris colaboratorilor la volum. 
~% 


Seara, plecare. Nimeni de la Legətie. 


28 Februar. 


Sosirea, la miezul nopţi, în București. Uitimi fulgi de 
ninsoare. Linişte. Obişnuita descurajare. Marasmul e in aier. 


l-iu Mart. 


Reiau cursurile. 

La Senat parcă mas fi fost absent nicio zi. Se morfo- 
leşte ceva la tribună. 

Al Lăpedatu, care a avut o audienţă la Regele, che~ 
mat de acesta, i-a presintat fără menajamente situaţia 
din Ardeal. 

* 


Reichstugul a ars. Hitler vrea să distrugă marxismul. 

2 Mart. 


Aceiaşi atmosferă la Senat. 

După multe certuri, Madgearu a terminat budgetul. 
Se lucrează in comisiuni asupra legilor lui. 

Pe banca ministerială, ieri, Gusti, așa de schimbat 
prin situaţie, in cât nu-l recunoșteam. 


xæ 


Catastrofa băncilor americane urmează. 


Spun d-rului Angelescu că aş reuni, după un vechiu 
contract cu Ministeriul de Instrucție, ce am scris despre 
trecutul românesc, formând astfel Istoria Românilor a 
generației noastre. La gândul că s'ar putea cere o con- 
tribuție intâmpin piedeci. Manoilescu, alături, crede că 
aș putea face mai bine o... Enciclopedie istorică. 

Liberalii vând cu o manșetă de reclamă broşura in- 
jurioasă a tânărului Giurescu. 


x% 


La Cameră, Duca se aruncă arogant asupra ministrului 
de Războiu care a cutezat să spuie că am intrat nepre- 
gătiţi in oribilul măcel. 


2-3 Mart. 
Discuţii la Senat asupra proiectelor lui Madgearu. 
Budgetul tot n'a fost depus. 


Averescu a fost primit în audienţă de Rege. 
Lui Lăpedatu el i-a spus: „păcat că oamenii cari pot 
guverna n'au partid și cei cari au partid nu pot guverna“. 

Mavrodi imi spune că Regele ar opri pe cine vrea să 
mă atace inaintea lui. 


Noul ministru al Poloniei, Arciszewski. Vine de la 
Riga. Îl intreb asupra. posibilității de durată a Letoniei 
şi a celorlalte State baltice. Letorii n'au incredere in 
viitorul lor; se gândesc, în casul refacerii Rusiei, la o 
autonomie națională. În Estonia e altceva: rasa fisică 
e tare. Nu se gândesc la o unire cu Finlanda, fiind incă 
prea imbătaţi de independenţa lor. li spun ce forţă ar fi 
aceia a Statelor scandinave unite cu cele baltice, dar 
orizontul larg lipsește în combinațiile lor politice. 

Arciszewski laudă armata rusească, foarte puternică și 
bine înzestrată. Când ii spun că Polonia a căutat legă- 
tura cu Sovietele din lipsă de incredere in armata noastră, 
nepregătită in de aiuns, mărturisește că așa e. 


Li 
Dimineaţa, un trimes ¿. cinigraţiei georgiene, care se 
stabilește la noi. 


6 Mart. 


Alegerile germane dau o majoritate relativă lui Hitler. 


7 Mart. 


Venizelos nereuşind in alegeri și fiind temerea urci 
restaurări a regalității, generalul Plastiras a luat dictatura. 


Plastiras, ameninţat de trupele din Larisa și Salonic, a 
fugit. Un general Othoneos formează Ministeriul de 
transiție. 

8 Mart. 


Generalii din provincie izgonesc şi pe Othuncos și 
fac pe presedinte a chema la putere pe Tsaldaris, care 
a reunit cea mai inare sumă de voturi. 


+ 


Sosirea lui Titulescu, care și-a pregătit triumful in 
Cameră pentru pactul pregătit cu Sovietele. 


10 Murt. 


La Academie, in sesiune extraordinară, luptă in jurul 
propunerii de a ceda Eforiei Spitalelor fondurile pentru 
fundaţia Spitalului Elias. Antipa, Sirnionescu se manifestă 
violent pentru a se aproba un contract absurd, care dă 
Academiei numai „folosința“, cu necontenitul amestec 
al Eforiei în administraţie. Și Brătescu-Voineșii, care s'a 
îndreptat după o lusgă boală, stăruie în același sens. 
După Inculeţ. care caută o formulă transacţională, Goga 
se acaţă de dânsa. Andrei Rădulescu arată imposibilitatea 
juridică a contractului și e susținut de Lăpedatu, de 
Nistor și de mine. Se încearcă reluarea discuţiei în 
mijocul votării, al cării sens voiesc să-l mistilice pro~- 
punătorii. La urmă se retrimete discuţia la sesiunea 


generală ordinară. 
$ 


La Senat, Madgearu, care a câștigat mult ca stăpânire 
de sine, apără cu multă dibăcie Imprimeria Statului 
contra atacurilor lui Ştefan loan, pe care liberali l-au 
lăsat singur. Declară că a cumpărat tipografia lui Biark 
pentru a împiedeca desastrul bancar. Crede şi acum că 
regiile autonome au fost calomniate. 

12 Mart. 


Spre Văleni. 
La Șosea defilează in linişte „garda“ Codrenilor... 


14 Mart. 


În atmosfera de marasm, întreb pe Gusti cu privire 
la destituirea nemotivată a lui Fortunescu de la Craiova 
ca director al Arhivelor pe care le-a creat. Apare 
banda de mojici cu un tip de la Ploesti, Brezeanu, 
care-i îndeamnă la zgomot și râde. 


% 


Se incepe discuţia legii măsurilor de siguranţă politică 
15 Mart. 
Vorbesc la legea măsurilor excepționale. 
16 Mart. 


Mare spectacol al lui Titulescu inaintea comisiunilor 
pentru Afacerile Străine. Senatul nu poate ținea ședință. 
Cananău, Potârcă vin cu vestea că teatrul s'a terminat 
cu sărutări între Titulescu și Vaida. 


> 
Zvonurile de războiu se înteţesc. 


17 Mart. 


Public o declaraţie in care previn asupra pericolului 
unei acțiuni anti-italiene care ar putea să resulte din 
pactul lui Benes. 

Comunicare la Academie despre Carol l-iu și opinia 


publică germană. 
+ 


Se face zgomot in jurul clădirii „imediate“ a „Cetăţii 
Universitare“. Regele a convocat pe demnitarii Univer- 
sității. Gusti aduce societăţilor studențești hotărârile regale. 


22 Mart. 


Regele convoacă pe profesorii Facultăţii de Litere 
cu privire la clădirea din „Cetatea Universitară“. În- 
semn pe convocare că găsesc ideia greșită, in alară de 
caracterul neobişnuit ai convocării. 


+ 


Afacerea „Skoda“, al cării represintant la Bucuresti, 
un Polon supus austriac, avea dosare militare, fişe per- 
sonale și alt material de spionaj, pasionează. Lupu a 
atacat şi a repetat atacul. Guvernul iîngaimă răspunsuri 
care nu spun nimic. Liberalii se asociază la interpelare. 


23 Mart. 


Lungile discuţii aprinse la Camere continuă. 


La Senat, Gusti aduce proiectele sale. Unul trece co- 
mitetelor școlare plata administraţiei școlilor secundare 
(in secţie liberalii cred că ele nu vor putea suporta 
sarcina; eu sânt de părere că, de Și învățământul se- 
cundar nu e datoria Statului, trebuie să se procedeze 
intăiu la despovărări, în budgetul general și în acela al 
Ministeriului, dar ei, politiciani cu obligaţii, n'o pot face), 
altul organisează Fundaţiile Regale (proiectul face pe 

Carol al Il-lea „rege-rector“; jenat, Gusti' spune că e 
o greșeală de corectat), al treilea creiază Consilii cultu- 
rale, de Stat, terminând cu un imposibil Senat, a cărui 
critică ministrul o primește cu manifestații de deosebită 


enervare. 
(J 


În chestia Zeletzki sa produs in sfârsit arestarea 
acestuia. Întrebat de mine, Mironescu spune că aceasta 
priveşte parchetul militar. Lângă mine, generalul Cihoski, 
care a făcut marile comenzi la Skoda, cere lui Mironescu 
o întrevedere imediată. E 

La Palat s'a ținut, și cu Averescu, complect liniștit 
un Consiliu a! Apărării Naţionale. 


27 Mart. 


La Senat se aduce prin surprindere, fără distribuire și 
discuţie în secţii, fără preseața ministrului de Instrucție, 
inlocuit prin Mirto, un proiect de lege prin care, pur și 
simplu, Universitatea e mutată pe un teren urit din 
Calea Plevnei, unde ar fi să se ridice Cetatea Univer- 
sitară. Mirto cere unanimitatea, pe care Stefan loan se 
grăbeşte a i-o acorda. P!ecasem la curs, cercetând or- 
dinea de zi și cerând să mi se comunice la Universitate 
dacă vine un proiect care m'ar interesa. Nu s'a făcu: 
nimic. 

$ 

Episcopul Giondys a atacat prin radio Berlin atitudinea 
Românilor față de nația sa, și Sașii din Brașov au primit 
cu O avangardă hitleristă pe noul lor pastor. 


$ 


La Cameră, Goga încearcă o reluare patetică a chestici 
Skoda. Răspunsul lui Vaida e tot așa de slab ca toate 


celelalte. 
E 

La Senat un grup format de Cihoski, de Mărdărescu 
și de Presan discută, în trei, chestii de apărare naţională. 

Lăpedatu-mi spune. că-i uneşte pasiunea contra lui 
Amza. | 


28 Mart. 


Arăt la Senat motivele mele de plângere pentru pro~- 
cedarea întrebuințată şi fac declaraţia cu privire la gre- 
şeala de a se muta Universitatea şi de a se crea „Cetatea 
Universitară“. 

Mirto răspunde civilisat, arătând că mutarea a fost 
cerută de decanii convocați la Palat (P. Antonescu a 
și făcut planurile. Dar Regele ar fi voit cetatea pe platoul 
de la Văcăreşti). 

Profesorii de la Litere, convocați prin decan de An- 
tonescu „in numele Regelui“, se ocupau să-şi reservc 
odăi în Cetatea viitoare... 


2 
A doua conferință a mea despre „icoane“ la Ligă. 
Puţină lume. 


29 Mart. 


Ziarele anunţă mutarea lui Puaux la Viena. ln loc vine 

ministrul Franciei ia Budapesta. 
* 

În Senat Gyarfâs, la convenția cu Iugoslavia, relevă 
că se dau Sârbilor in Banat drepturi școlare pe care ar 
fi de dorit să le aibă toate minoritățile fără ca ele să 
fie smulse de legăturile politice cu Statul corespunzător. 

Sânt silit să intervin pentru a înlătura atacul mascat 
contra tratamentului minorităţilor in România. 

Patriarhul observă că Sinodul sârbesc n'a vrut să con- 
firme înțelegerea bisericească cu noi. 


+ 


La Craiova s'a sinucis comandantul corpului de armată, 
generalul Sică Georgescu, care comandase ca secretar 
general armele la Skoda. 

o 

La Cameră dr. Lupu, amenințat cu palmele de fiul 
lui Mironescu, strigă că Adunarea e „Camera lui Se- 
letzki“ și e trimes la Comisia de disciplină. 


Regele vânează la Dinu Brătianu. 


30 Mart. 


Testamentul generalului Sică Georgescu, comandantul 
corpului I de armată biastămă, in cuvinte duioase, afir- 
mându-și nevinovăția, pe dr. Lupu şi pe Amza. 


31 Mart. 


Vorbesc la legea Fundațiilor Regale care era să facă 
un „rectorat“ și un „rector-rege“. 


l-iu April. 


Chestia Skoda la Senat. Discurs incoherent al gene- 
ralului Rujinschi. Pledoarie pentru Guvern a lui Vică 
Georgescu. Lămuriri tehnice ale generalului Popovici. 
Apoi, în mijlocul urletelor, duel cu dosare scuturate în 
aier și puse supt nas între Petala și Rujinschi, cu violente 
intreruperi ale lui Vaida. Nu am auzit, socotind ședința 
ridicată, apărarea lui Cihoski, atacul lui Măldărescu 
contra lui Amza și amestecul, nepotrivit, al lui Presan. 

2 April. 


La Văleni. Cercetez biserica din Fundeni. Cea nouă 
au făcut-o sătenii, cu venituri de la petrol, dând fiecare 
câte 5.000 de lei. 


3 April. 


Generalul Amza mă cercetează. Îmi explică situaţia sa. 
Memoriul adus de Presan după publicarea (de Mad- 
gearu?) în „Dimineaţa“ cuprinde invinuiri nedrepte: n'a 
incheiat contracte defavorabile Statului. Cele două milioane 
pe care le-a luat erau pentru un rost secret; s'a dat 
și pentru călătoria lui Ione! Ghica. Motorul l-a luat de 
la Ministeriul de Comerţ, cu preţul fixat de acolo, după 
o autorisație de caracter general dată de Averescu ofi- 
țerilor. Memoriul a fost sfărmat de Comitetul inspecto- 
rilor presidat de Prinţul Moștenitor. 


$ 


După-amiazi intervenția mea. Urmează aceia, slabă, 
fără țintă, cu acusații și contra lui Amza, a lui Ma- 
noilescu. Vaida se intinde intr'o conversaţie vană, pe 
care majoritatea o cere afișată. A făcut scuse formale 
Skodei. Cuvântarea mea a fost ascultată cuviincios şi 
părea că impresionează. Bun răspunsul lui Samsonovici. 


* 


Seara, revine Amza pentru a mulțămi. Grâul vândut 
de administratorul său era verificat și cântărit ła Centrala 
Cooperativelor după obiceiu. 

Regele ar fi spus lui Ilasievici: „Mult mai bine era pe 
vremea lui Iorga, dacă n'ar fi fost chestia salariilor“. 

Un ziar spune că Argetoianu a venit Sâmbătă la Senat 
ca să spuis că se desolidarisează de Amza. li plătește 
polița... 


6 April. 


Cum proiectul unui oarecare Iordachi, gazetar la 
„Dreptatea“, prin care nu se îngăduie oamenilor de merit 
științific să mai ocupe o catedră în învățământul supericr 
trace pria secțiunea respectivă a Camerei, cruțându-se, 
pentru a ne designa mai bine, conduzătorii institutelor 
d: „cercetări științifice“, demisionez de la Academia de 
Comerţ, arătând că doi colegi, miniștri, nu s'au opus 
nroiectuiui. Public demisia. 


Lui Amza îi recomand calm. N'are să răspundă acu- 
saţiilor privitoare la activitatea lui ca ministru, pentru 
care Ministeriul intreg poate fi chemat înaintea Casaţiei, 
nici la punctele pentru care Consiliul inspectorilor l-a 
absolvit. Și Regele i-a dat același sfat. 


Generalul Gârleșteanu se plânge că Argetoianu, ajutat 
de ei la Dolj, a preferat să introducă în Cameră pe 
dubiosul Radovici, în loc să opteze in folosul lui Vră- 
_biescu, care-i cedase ocută locul său, ceia ce l-ar fi făcut 
senator de drept, permițând lui Gârleşteanu întrarea in 
Parlament. 


+ 
Recepție la colonia armenească. Sirouni vorbeşte fru- 
nos și, cu adânci răsunete re sinceritate, Manissalian. 
* 


„Adevărul“ publică actul robiei noastre financiare faţă 
de Geneva. Ce desgust ! 

7 April. 


Adunarea Comitetului Executiv, căruia-i înfăţişez situaţia. 
Pi 
A patra conferință despre icoane. 
« 
Dau studentului Al. Ciorănescu cupa de argint a Ameri- 
canilor pentru cea mai bună lucrare de istoria Românilor. 


* 


Al. Lăpedatu mă asigură că scrisoarea mea către par- 
tidul liberal a întâmpinat o primire ințelegătoare. 


4 


Cuvântarea mea la Adunarea Comitetului executiv al 
partidului. A venit şi lume de departe. 


9 April. 


Se presintă, de Madgearu, la Senat, acordul cu Geneva. 
Manoilescu, care pleacă la Budapesta, cu familia, lasă o 
declarație cuprinzătoare. Urmează declaraţia liberală, ce- 
tită de Săveanu. Văitoianu anunţase una din partea gru- 
pului său dar dispare. Vorbesc fără a fi intrerupt. Libe- 
ralii lui Duca pleacă și ei, lăsând, pentru protestări, pe 
Șt. loan, care și el se face in curând nevăzut. 

Discursul lui Madgearu, lung, e dibaciu. Pretinde că 
Argetoianu, neîncrezător în finanțele noastre şi chiar în 
cele internaţionale, a căutat de fapt un imprumut: întăiu 
la Berlin, de unde reaua primire la Paris și campania 
contra Guvernului mieu. Ar avea dovada scrisă a ofertei 
pe care a făcut-o el la Geneva. Califică administraţia 
noastră financiară, fără deosebire, foarte aspru. Numai 
in această înţelegere cu Geneva ar fi scăparea. N'am 

avea nimic de pierdut. Se alunecă a vorbi de necesitatea 
acordului ca o condiţie pentru ca bancherii să scadă pe 
anul acesta cuponul. N'ar fi alegere decât intre Geneva 
și... Moscova. 

Aplausele, rare și reduse la mai puțin decât zece per- 
soane, numărul membrilor Senatului presenţi fiind foarte 
mic, din causa discuţiei la Cameră a Conversiunii (care 
sa discutat și ieri, Duminecă, in mijlocul aceluiași haos 
ca la legea Argetoianu). 

Apoi se iea o lege a lui M. Popovici fără acesta și în 
fața unei săli goale, ceia ce mă face a protesta. Presi- 
dează Moldovan de la Bistriţa; pe banca ministerială 
Voicu Niţescu, care recunoaște că proiectul ii e ne- 
cunoscut. Strecoară proiectul lui pentru cadastru. 


11 April. 


La Senat se discută legea cadastrului, legile militare, 
legea avocaţilor. Caut, impreună cu liberalii, să lungesc 
discuţia pentru ca să impiedec venirea legii Senatului 
Cultural, care se incepe însă la 11 noaptea cu un lung 
și foarte bun discurs al d-rului Angelescu. E aprig nă- 
cazul lui Gusti... 

La Cameră se votează pănă in ziuă Conversiunea, care 
pare a fi incă una din condiţiile Genevei. 


R 
Duca răspunde la scrisoarea mea prin aceste rânduri, 
in care se vede că politica lui se razimă pe alte base. 
„Stimate D-le Iorga, 


Dr. Angelescu mi-a comunicat scrisoarea d-tale. Ne- 
voia ca toji oamenii de bine indiferent de partide și pe 
de-asupra partidelor să apere un minimum de puncte 


WWW.cimec.ro 


MEMORII Bi 


comune ni se pare și nouă a fi în interesul superior al 
tării, mai ales în împrejurările turburi de acum. 

Punctele pe care le-aţi înșirat corespund vederilor 
noastre şi altfel au fost susținute necontenit de noi în 
decursul ultimilor ani. 

Nu văd insă cum s'ar putea stabili cu toate partidele 
relațiile despre câte vorbiţi și pe care le-am dori și noi, 
cât timp conștiința publică, revoltată cu drept cuvânt, 
cere sancțiuni împotriva celor ce și-au compromis bunul 
renume al ţării. 

Tot de-odată credem că trebuie cu toţii să susţinem 
și să sprijinim pe Rege. Aceasta pentru consolidarea 
unităţii naţionale și pentru apărarea intereselor perma- 
nente de ordine și de continuitate, din atâtea părți ame- 
nințate astăzi. 

Profit de acest prilej, stimate d-le Iorga, pentru a vă 
reinoi simţimintele mele de înaltă consideraţie. 

L G. Duca.“ 


13-14 April 


Cu dr. Angelescu organisez obstrucția pentru a im- 
piedeca votarea ciudatei legi a Senatului Cultural. Gusti 
izbuteşte a vorbi tărziu noaptea, arătând că ea resultă 
din lungul lui contact cu satele și citind lista acelora pe 
cari voia să-i puie în Senatul său (firește: şi eu și An- 
gelescu). Legea se iea în consideraţie, dar se oprește la 
articole. Și Mirto recunoaște că ei s'au inșelat primind 
o direcție care se dovedeşte așa de puţin intemeiată. 

Legea Conversiunii aduce numai declaraţii scrise: a lui 
Filipescu, cu mult patos și scuturare din cap și din umăr: 
Scurta mea cuvântare, care o aprobă, e primită foarte 
cald. Vaida vine să-mi mulțămească. 

VII. 6 

17.19 April. 


Paști de frig, cu vegetaţie cu totul rămasă in urmă. 
* 

La Cernăuţi o bandă, în care de sigur sânt şi Ucrai- 
nieni, atacă lumea pe stradă, rănind și Români, devas- 
tând case romănești, și Seminariu! de istorie al lui Nistor. 
Din nenorocire nu s'a tras. 


20-23 April. 


Urmează lupte la Sibiiu cu Sașii, cari vreau să păstreze 
barza recunoștinții pe fântâna lui Falkenhayn, proce- 
siunea lui Zelea senior prin Muscel, apariţia gardiștilor 
lui la Bârlad, lupta cu cuţitele la lași între ai lui Cuza 
şi ai Codrenilor. 


$ 


În străinătate, succes contra directoratului de patru; 
conferința de la Washington, cu MacDonald și Herriot 
pentru monedă. 


26 April. 


Întoarcerea de la Văleni la Bucuresti, care e turmentat 
de vestea demisiei lui Maniu. 
* 
Repetiţia generală a „Morţii lui Asur“. 
Li 
Succes, la Paris, al exposiției de pictură a fiicii mele. 
. 
Barbu Theodorescu, intors de la Roma, spune că Papa 
s'a interesat de mine înaintea excursioniştilor români, că 
a intrebat unde sânt, a declarat că-mi cetește revista şi 

mi-a trimes binecuvântări. ŞI în fața unui grup de Un- 
guri dia Ardeal el a vorbit de importanța României şi 
de marele viitor ce o așteaptă. 


27 April. 


Amza la mine. Vreau să-l prindă cu declaraţii scrise. 
El se ţine în atitudinea pe care i-am recomandat-o. Re~ 
gele l-a sfătuit să ceară un concediu, pe care l-a și 
cerut. A spus că „a lăsat să înțeleagă“ pe Samsonovici 
că afacerea nu trebuie prelungită. Nu e cel mai bun 
sistem de apărare... 

Argetoianu a fost la Regele, fiind che mat la Sinaia să joace 
„bridge“. I sar fi spus că Guvernul, căruia i s'au refusat 
prelungirea sesiunii și remaniarea, se incăpăținează a nu 
inţelege. Alţii cred că Regele nu se va opri pănă la 
totala măcinare a lui Maniu. 


28 April. 


Comunicare ia Academie despre trecutul turcesc al 
Brăilei. 

E primit și chimistul frances Urbain, bătrin slab și 
năcăjicios. Mă scus că n'am asistat la conferinţa lui. Je 
ne m'en suis pas aperçu: il y avait tant de monde. — 
C'est moi qui men suis aperçu. Nu răspunde la caldele 
cuvinte de intâmpinare ale lui Mrazek și pleacă fără a 
strânge mâna nimănui. 


Comedia retragerii lui Maniu continuă, cu solii de 
implorare la Sovata. Mihalache posează in European şi 
viitor șef al partidului. 

l-iu Maiu. 


Represintarea piesei mele „Moartea lui Asur“, excep- 
tional de bine primită. Asistă şi Duca, îngrăşat, îmbă- 
trânit, foarte hotărît a nu se înțelege cu Gh. Brătianu. 
li arăt că primejdia ar veni de la cohorta acestuia, căreia 
nimic nu-i pare prea sus pentru ambiția ei fără margerni. 


2-3 Maiu. 


Naţional-ţărăniștii continuă a se bălăbăni. 


L 


Moartea contesei de Noailles. 


4 Mart. 


Amza mi se plânge că un grup de ofițeri amestecați 
în afacerea „Ferrochimica“ au tipărit contra lui o bro- 
sură calomnioasă, care atinge familia lui. Îmi arată că ei 
sânt un neam onorabil de boierinași olteni. 

Mă întreabă dacă n'aș intra într'un Ministeriu al d-rulut 
Angelescu ori în unul cu Goga, Brătianu și lunian. |i 
invederez ce incredere se poate avea în aceștia din urmă. 


$ 


Naţional-ţărănișştii sânt dispuşi a alege ca șef pe Vaida. 
* 


Conferinţă, puţin cercetată, pe vreme de ploaie deasă, 
despre „Argintăriile noastre“. 


7 Maiu. 


La Văleni. la cale, gardiști de-ai lui Cuza in bluse 
albastre. Salută „fascist“ şi strigă „Trăiască Cuza“... La 

intrarea Ploieștilor un șir de demonstranți cari se intorc 
de la exerciţii cu o cămașă albastră în frunte. În oraş 
Goga îngroapă pe Maniu, a cărui demisie a fost primită 
ieri. La Brașov ai lui lunian se bat pănă la sânge cu 
țărăniștii. La Cluj „Garda de fier“ se bate cu poliția... 


8 Maiu. 


Un ofițer superior vine să-mi mulțămească pentru 
apărarea, luată de ziarul mieu, a generalului Amza. Și 
în rândurile ofițerilor inferiori se samănă aceiași invidie 
și ură. ŞI el se teme pentru viitor. 


În Germania curentul spre Anschluss creşte. La Inns- 
bruck studențimea a atacat poliiia. Germanii din gru- 
parea corespunzătoare protestă contra măsurilor de re- 
presiune. 

În „Klingsor“ poetul Zillich ridică pănă la cer revo- 
luția săvârșită în Germania, care ar fi începutul unei 
ere noi. 


9 Maiu. 


Ciotori la mine. Are, se pare, o misiune pe lângă 
Titulescu. De la Londra ni s'ar cere să nu fim aşa de 
neted adversari ai tuvărăşiei celor patru: ni s'ar da 
garanții în ce privește metoda de revenire asupra tra- 
tatelor. 

La Londra, unul din Evreii cari au părăsit Germania 
ii spunea că, orice ar fi, — și evenimentele de azi sânt 
lucruri trecătoare, — el tot se simte German. 

Politica lui Mussolini i se pare lui Ciotori cu totul greşită. 
italia nu poate face războiu; n'are pentru aceasta două 
lucruri: liniște înăuntru și bani. Sespeculează frica de cine 

știe ce acțiune italiană. Poate în vederea unor colonii pe: 
care i le-ar putea da Franţa. 

Odată, în audienţă la regele Ferdinand, acesta a atacat 
violent pe Take lonescu, atunci ministru de Externe. 
„Nu știe protocolul: imi cerea să presidez eu masa pe 
care o dădea prinţului Sapieha“. 

Confirmă că Titulescu vrea să fie la Externe supt orice: 
Ministeriu: presidenţia nar mai vroi-o. 


10 Maiu. 
Enormă lume la Zece Maiu. Regele ar fi fost ovaţionat. 
11 Maiu. 


Slăvescu la mine. Pare speriat când îi spun că nici la 
toamnă nu vin liberalii săi. Îi atrag atenţia asupra notiţei 
din „Cuvântul“, evident inspirată, în care se spune că 
sânt două feluri de oposiţie: a „vechilor partide“, care 
vreau numai răsturnarea, și aceia a noilor formaţiuni, cu 
program social, economic și financiar: ale lui Goga, 
Argetoianu şi lunian. Mărturisește și el că liberalii nu 
pot organisa mișcări la București, pentru că, în aceste 
vremi de lipsă, „lumea nu vine“. 

li spun că, de și au o atitudine loială față de Regele, 
nu vor ajunge. Dar, cu voie ori fără voie, se va realisa 
o coaliție a partidelor de dreapta, cu basă de legalitate. 

$ 

Conferinţa lui del Vecchio la Facultatea de Drept. 
Oteteleșanu vine la mine. li spun că Averescu va ieși 
inselat. A fost prea aprig în atacuri și prea moale în 
părăsirea politicei de energie. El mă asigură că Averescu 
a fost chemat de Rege și că volu mai vedea și altele. 

Del Vecchio vorbeşte bine, impresionant, cu o dicțiune 
italiană foarte clară. Basilescu l-a introdus cu un discurs 
în care vorbia tot de Franţa și părea a cere o alianţă 
militară italo-română. 


> 


Ciotori mi-a destăinuit că Pangal venise la Londra ca 
să explice că Argetoianu e șeful Guvernului, iar eu un 
profesor de paradă, care voiu fi debarcat. 

Argetoianu și-a organisat partidul. Are pe foştii sub- 
secretari de Stat numiţi de mine: Tataru și Stanciu. 

Ba chiar pe d-rul I. Cantacuzino... 


* 


Întrebat de la Palat dacă asist la Zece Maiu, am făcut 
să se răspundă: „Am fost de două ori, şi-mi ajunge“. 


Ultima represintație a „Morţii lui Asur“. 


15 Maiu. 


Deschiderea Academiei, in cea mai complectă desor- 
dine. Nimeni nu mai ascultă pe nimeni. 

Cineva de la Știinţi era furios că fac prea dese co- 
municări; promitea să ridice chestia în plen... 


$ 


Duca și-a adunat comitetul pentru a fí asigurat că-l 
urmează. 
* 
Manoilescu a fost la Regele și asigură că în curând 
se va instaura regimul fascist, guvernul viitor, — care se 
va instala cel mai tărziu la Octombre, — trebuind să fie 

„ultimul sau penultimul“ al actualei așezări sociale. Dar, 
după ce a văzut pe Rege, se simte obligat să tacă... 


$ 


Seara, la societatea „Principele Mircea“, conferința 
mea despre creşterea copilului. O lume femeiască foarte 
amestecată, cu care nu sânt obișnuit. Nu știu dacă mă 
înțelege. 

16 Maiu. 


O doamnă amestecată în multe din străinătate, la mine. 
Şi ea e de părere că Titulescu face un joc de cabotin. 
Multe din succesele lui sânt inchipuite. Ar presinta situaţia 
din Apus altfel de cum este. 


18 Maiu. 


Roosevelt, Hitler, GOmbâs declară că vor numai pacea... 
% 
Conferinţă despre miniatura românească 
La Academie, se refusă negociaţiile cu Eforia pentru 
Spitalul Hillel. 
19 Maiu. 


Comemorez pe D. A. Sturdza la Academie. Lume 
relativ puţină. Asistă, de la liberali, numai Duca și d-na 
Sabina Cantacuzino. Ziarele nu se interesează de acela 
care a fost temutul stăpân al ţării. 

Antipa protestă la urmă pentru că am răpit lui Sturdza 
inițiativa reformelor agrare. Lui i-ar fi mărturisit cât 
ține la ele. Nu vrea ca academicienii să plece cu impresia 
lăsată de mine. 

„_Arăt că la alte Academii se permite discuţia publică. 
Dacă voiesc, o pot introduce. Dar ea nu poate privi 
comemoraţiile. E liber oricine să facă o altă comunicare. 
Aici nu. sânt siguranţe ca la fisică. Fiecare-şi aduce 
interpretarea. A lui vine din contactul cu Sturdza per- 
sonal, dar ce e în conștiința omului știe numai el și 
Dumnezeu. Ce am spus eu vine din contactul mieu cu 
viaţa politică a ţării. Fiecare va duce impresia ce vrea, 
potrivit și cu ce știe însuși. 


* 


De la Pesta, Balogh, care conduce Nouvelle revue de 
Hongrie, imi scrie că s'a admis de comitet să am ultimul 
răspuns în discuţia cu pătimașul și ridiculul Treml-Tamâs, 
despre vechimea și valoarea Românilor, dar mă roagă 
să inlătur atacurile. O fac, arătând că e dorinţa lor. Scri- 
soarea e politicoasă. 


20 Maiu. 


Pentru marea întrunire ţărănistă de mâni, Madgearu, 
și supt iscălitura lui Vaida, dă un manifest, în care se 
vorbeşte de catastrofala administraţie a guvernului trecut. 
Neplătind lefurile, am fi pus în discuţie pănă și existența 
țării și neamului și am fi provocat și tolerat mișcări 
anarhice. 

li răspund în ziar. 

Zamfir Brătescu vine indignat de proclamația țărănistă. 
În primul trimestru Guvernul actual n'a incasat mai 
mult decât noi. Expunerea budgetară e falsificată: s'a 
revenit la sistemul ascunderii unor datorii contractuale. 
Imi promite cifre pentru a invedera șiretenia. Monopolul 
alcoolului produce sume foarte mari, dar vreau să-l 
schimbe ca să-l înlăture pe dânsul. 

21 Maiu. 


Văd, mergând la Văleni, procesiunea guvernamentală. 
De aici, zdrenţoși; din Ardeal, țărani curaţi, cari au pe 
placarde „Trătască Iuliu Maniu“ și lozinca relativă la 
hotare. Li se împarte pâne. 

Aflu de la unul că au fost chemaţi noaptea cu goarna 
ca să li se spuie că „Ungurii vreau Ardealul și ei să 
meargă la București ca să spuie dacă-i vor pe ei sau 
pe Români“. Alţii spun că au venit „ca să răstoarne 
Guvernul“. Caii sânt de la Primărie. 


22 Maiu. 


Discursul de intrare la Academie al lui Enescu; răs- 
punde Țiţeica. Asistă Regele. 


Lupaș propune pentru premiare memoriile lui Ata- 
nasiu despre socialismul la noi. 


23 Maiu. 


Conferința a doua despre miniaturi. La radio despre 
primele cărţi cetite. 


* 


La Academie se caută de grupul gogist a se impune 
premiarea cărții lui |. C. Anastasiu. Lăpedatu e contra 
aceleia a lui Xeni, în care se laudă Take lonescu. 


% 


Orașul e încă plin de țărani. 

26 Maiu. 


„Cuvântul“ vorbeşte de un front agrar intre Arge- 


toianu, Goga și lunian. 
+ 


Regele a fost la Cernăuţi, unde l-au proclamat doctor: 
de onoare al tuturor Facultăţilor. A vorbit închegat. 


+ 


La Academie, adânci jigniri pe care nu le merit. 


La conferința a treia despre miniaturi, foarte puțină 
lume. 


28 Maiu. 


Adunarea anti-revisionistă, pusă la cale de Stelian 
Popescu în înţelegere cu Titulescu. Foarte multă lume. 
Discursurile — așa și-așa. Ca de obiceiu, multe frase 
fără nerv. 


s 


Ploi cumplite se deslänțuiesc din nou asupra țării. 
l-iu Iunie. 


Regele a numit pe fostul mieu elev, care-mi arăta 
prietenie, Rali, secretar al Fundațiilor Regale. În Consiliu 
e deocamdată numai Goga. 

În aceiaşi ședință s'a incercat revenirea în chestia 
Elias. Se adunaseră iscălituri, cei iscăliți revenind apoi 
asupra aprobării acordate. Bianu s'a ridicat cu toată pu- 
terea iubirii sale pentru o societate pe care n'o vrea 
politicianisată. Propunerea a căzut. 

Spre Călărași pentru congresul Ligii Culturale. Foarte 
bună primire. Sosește şi episcopul Gherontie, care va 
ţinea o foarte frumoasă cuvântare. 


4 Iunie. 


A fost poate cel mai frumos congres al Ligei. Rane- 
tescu, Cialâc și câțiva prieteni au pus în mișcare orașul 
întreg, care, curat și bine ingrijit, face cea mai bună 
impresie. 

Dimineaţa, asist la desvelirea bustului fostului primar 
și senator, profesorul V. Stanciu, odinioară colegul mieu 
la Școala Normală Superioară din lași. Toată lumea-i 
păstrează o caldă amintire. 

la aceiași zi, adunarea „de răsturnare“ a liberalilor. 
Aud pe un agent care explică unui țăran că mai sânt 
oameni politici cinstiţi. 


5 Iunie. 


La Silistra, unde ne primesc represintanţii tuturor na~ 
țiilor. Li fac o predică de solidaritate și muncă. Prefectul, 
fost colonel, pare un om de treabă, harnic. Se plânge 
că nu e ascultat la București. A întărit paza de spre 
comitagii cu trei cordoane, şi cu jandarmi călări. Co- 
mitagiii sânt executaţi. l-ar trebui bulevarde de pază și 
orientare prin păduri, dar Casa Pădurilor se scumpește. 

La Frașari, colonie macedoneană cu gospodării inflo- 
ritoare, câmpii de roadă, turme. Se mai face paza de 
noapte cu ceasul pentru a intâmpina eventualele bande. 
Și mai mândre case la Aidemir, unde acum câtva timp 

voiau să li dărâme locuinţile pentru motive de legalitate : 
a trebuit ca femeile să iasă cu topoarele. 

Apoi pe Dunăre la Olteniţa, unde Goga, după întru- 
nirea lui de la Turtucaia, are curajul de a mă saluta zim- 
bind. De acolo cu automobilul la București. 


8 lunie. 


Ca şi la Cernăuţi și în Banat, foarte mult entusiasm 
pentru Regele cu prilejul comemorării „Restauraţiri“. 
A toastat la masă pentru cei absenţi și în speciiii 


pentru fratele său. 
4 


Sa semnat pactul celor patru Franța insistând asupra 
faptului că se prevede în punctul 2 „procedura“ și nu 
„Drincipiul“ revisuirii tratatelor. i 

Evul mediu n'a murit cu totul... 


14 lunie. 


Evenimentul sensaţional e acum Conferinţa de la 
Londra. 

Pentru locul prim se luptă Titulescu, care, dibaciu, 
zăboveşte, și Madgearu, care s'a răpezit ca să audă pe 
Beneş vorbind in numele Statului comun... 

Mihalache declară că „n'a primit“ să represinte Ro- 
mânia. 


15 Iunie. 


Un „publicist“, Ştefan Florescu, autorul broșurii fran- 
cese în care povestia viața privată a Regelui, ma dat 
în judecată pentru verificarea averii pe care am furat-o. 
Am un complex de clădiri din banii Statului și am luat 
câteva milioane de la Detterding. 


WWW.cimec.ro 


94 N. IORGA 


Răspingându-i-se cererea la Casaţie, a făcut recurs. Se 
intreabă de ce n'am protestat contra acusaţiei (am în- 
cercat un proces, dar Taşcă, ministru la Berlin, unde se 
publicase ticăloşia, mi-a pus in vedere ce spese com- 
portă). 

Curtea răspinge recursul. 


16 Iunie. 


„Universul“ găsește cu cale să reproducă desbaterile. 
30 Iunie. 


H. Tiktin imi scrie de la Berlin că trăiește din 75 de 
mărci pe lună, pe care i le dă Universitatea de acolo, 
dar „xenofobia“ curentă i le poate opri, și din ce-i vine 
de la cărţi. „Din adâncuri strigă către mine.“ Îmi cere 
să intervin la Rege pentru un ajutor permanent. Are 
optzeci și trei de ani, și-i pare rău că a trăit atâta. 

Scrisoarea e frumoasă, sigură, dreaptă, în cea mai 
bună limbă romănească. 

Voiu comunica scrisoarea generalului Ballif. Voiu căuta 
să-i dăm ceva de la Ligă, de la Institutul mieu. Dacă 
vrea, să-i oferim un adăpost la Fontenay-aux-Roses. 

Cumnatul mieu  Seichter îmi spune că, in Marele 
Războiu, Italienii erau p.:'ect informaţi. Într'o zi, colo- 
nelul austro-ungar a aranjat o zi de reculegere cu pro- 
gram. La oara deschiderii serviciului divin trei aero- 
plane italiene au apărut lăsând să cadă copia programului. 


3 Iulie. 


Moartea lui M. Suţu și a lui Ferdinand Ghica, ultimul 
fiu al Domnului din epoca Unirii. 


bi 

Goga a declarat la o întrunire că „fulgerele sânt in 
mânile lui“ şi că e liber a Îi da drumul sau a le reținea 
(înainte ne îinștiințase că „inainte de a se îngălbeni foile 
porumbului“ e! va fi la Guvern; apoia desminţit, spu- 
nâad numai că i se cuvine şi lui un loc îatr'un Guvern 
de reparaţie). Acuma arată că nu va mai „lega cu sârmă 
oalele sparte de alții“, ci le va sparge el insuși, căci e 
„la capătul muceniciei sale“. 


% 


Argetoianu, încheind șirul intrunirilor sale, spune la 
Târgovişte că „nu vrea Guvernul, ci puterea“, că ar 
trebui să admită creditorii nulitatea creanţelor lor și că, 
poate, in toamnă, să fie cu legi gata votate în sensul 
vederilor sale, fiind „singurul om politic“ care are un 


program. 
* 


Întors din Apus, Duca impacă pe amatorii de intregire 
a partidului desavuind pe tinerii cari o răspinseseră 
sprijinind cu putere presidenţia lui. 


Din parte-i, Titulescu e încântat. În numele României 
(parcă nu mai exista diplomaţie...) şi al Micii laţelegeri 
a iscălit, împreună cu Afganistanul, Turcia, etc., definiția 
„agresiunii“ dictată de Politis Sovietelor şi, intr'un dis- 
curs triin.s integral (iar al lui Litvinov într'un resumat 
bine potrivit), anunţă că poate în curând se vor relua și 
legăturile diplomatice. 

„De aceia, acum un an, a căzut Vaida. 

Ce circ, Doamne, ce circ! 


4 Iulie. 


Colonelu! venit cu compania bacalaureaţilor imi spune 
că, pe când odinioară la Ministeriu! de Războiu tot ser- 

viciul îl făceau ofiţeri şi subofițeri, azi civili se amestecă ; 
dactilografele, în care nu se poate pune nicio incredere 
pentru secretul militar, sânt in toate colţurile; generalii 
nu mai incap. De la douăsprezece înainte e un adevărat 
bâlciu: întră cine vrea, trântind ușile. 


6 Iulie. 


Regele rămâne la București și reia audienţele, de și 
se anunţase că la i-iu Iulie ele sânt oprite și că are 
intenția de a merge la Sinaia. 

Așşteaptă pe Titulescu, și intoarcerea lui Madgearu : a 
lui Mihalache ar putea produce conflicte făţișe, care ar 
duce la plecarea Guvernului. 


9 Iulie. 


Principesa Elena dăruiește, prin generalul Condeescu, 
casa ce i-am clădit la Vălenii-de-Munte Școlii de Misionare. 

Răspund, trimețând și o telegramă de mulţămire prin- 
cesei: 


Domnule General, 

Dorinţa mea și a tuturor celor ce au ajutat cu atâta 
iubire a fost să putem avea pe A. S. R. în acest loc care 
i-a plăcut, măcar câteva zile pe an. Împrejurări triste, 
pentru înlăturarea cărora am făcut tot ce mi-a fost cu 
putinţă, ni-au răpit această bucurie. 

Dacă A. S. R. e adusă a nu mai putea veni la nui, 
vom păstra casa pe care o reunește cu așezămintele ce 
aici in așa fel încât, orice destinație obișnuită i se va da, 
să fie oricând gata a primi pe aceia care a răspândit 
atâta bunătate din farmecul personalităţii sale asupra 
țării unde o vedeam purtând Coroana României. 

Numele A. S. Regale va rămânea legat de fundaţia 
pe care binevoiește a o face, și cine din fetele cu do- 
rință de a-și desăvârși studiile și de a-şi întări sănătatea 
se vor adăposti o clipă supt acoperemântul ei ii vor 
binecuvânta numele. 

Primiţi, vă rog, d-le general, încredințarea considera- 
țiilor mele deosebite. 

Vălenii-de-Munte, 9 Iulie 1933. N. lorga“. 


16  lulie. 


Deschiderea cursurilor. Gusti și cu Toni au creat 
două cursuri pentru învăţători: la Grădiște și la Sibliu, 
cu toate inlesnirile. 

a 

Pentru consfătuirea politică au venit — ori și-au scusat 

absența — mai toți prietenii miei. 


19 Iulie. 


„Cuvântul“ caută să răstălmăcească discursul mieu în 
sensul că n'aș fi crezut necesară succesiunea la putere a 
lui Duca. Aş fi exprimat numai dorința unui Ministeriu 
de concentrare, fie și supt presidenţia lui Duca. 


20 Iulie. 


Ziarul lui Goga spumegă pentru o glumă a mea la 
adresa șefului. 


27 Iulie. 


Costin Sturdza imi cere un interview, în care atribuiu 


Coroanei sarcina selecţionării între oamenii politici, în- 
7 

cepând cu aceia in jurul său, căci fără aceasta „ideia 
monarhică ar fi pentru mine numai o amintire istorică 
și un postulat metafisic“. 

Mă asigură că se pregătește ceva la București, dar că 
Duca nu poate veni decât sau cu Gh. Brătianu sau cu 
Goga. A cerut răspunsuri și generaluiui Averescu, care 
a dorit o zăbavă de câteva zile. Nu dă importanţă vi- 
sitei la Bădăcint a lui Gr. Filipescu, „șeful“ său 

Aceleași ştiri de apropiată crisă le aduce și Lenguceanu. 


341 Iulie. 


Visită şi concert a corului de la Călărași. 
Uniunea Fundațiilor Regale işi publică afișul colorat 
în „Dimineaţa“. 


I-iu August. 


Mă cercetează profesorul Grondijs de la Universitatea 
din Utrecht, filosof, dar ocupându-se și de literatura, de 
artă bizantină. Vrea să facă şi cercetări în Basarabia. S'a 
insurat din nou, la Moscova, cu o Rusoaică și a trecut 
la ortodoxie. A servit într'un regiment frances și a fost 
și pe frontul român (pe un colonel frances, care-i spune 
că e „plus boche que Francais“, l-a „minţit“ și era să fie 
un duel; generalul frances i-a spus după iîmpăcare că 
altfel i-ar fi trecut peste graniţă, fiindcă nu-i trebuie 
„des affaires“). Are casă lângă Paris și vrea să ţie la 
lastitutul de Geografie din Paris conferințe asupra ţării. 

“E născut în lava și are legături cu aristocrația de acolo, 
care, de și urăște pe laponesi, tremura de nerăbdare 
când li s'a vorbit la o conferință de planurile acestora 
asupra Indiet englese. Sânt azi 30 de milioane de Iava- 

nesi, dar clasele de jos sânt încă deprinse cu robia. 
laponesii, devotați Împăratului lor „divin“, cu care se 
simt rude, freamătă de dorința cuceririlor. La ei sa 
refugiat Dalai-lama, cu imensul lui prestigiu. Grondijs l-a 
văzut așezat pe tron, „recreind lumea“ prin treptele re~ 
ligioase ale riturilor sale înaintea unei mulțimi imense. 
A vorbit cu profesorul olandes, cu care s'a și fotografiat, 
întrebându-l dacă p'ar putea cuceri Europa religios. 

Vorbește de șefii cehoslovaci. Gajda era spiţer. În 
Rusia s'a impus prin hotărire. În general Ceho-Slovacti 
s'au purtat prost. Exploatau pentru comerțul și cu par- 
fumuri linia încredințată pazei lor. Au vândut bolșevi- 
cilor pentru un vagon de aur pe Colceag. 

Are rele păreri despre Italieni și nu pare a iubi peste 
măsură pe Francesi. E prieten cu generalul Samsonovicl. 

Cunoaşte cărticica mea despre Istoria Imperiului bizantin. 


7 August. 


Mă cercetează tânărul profesor frances, născut în 
Ardeal, intre Evrei maghiari, format la Liceul și Univer- 
sitatea francesă, cu serviciul militar in Franţa, dar fără 
cetățenie, Goldberger, care mi-a fost recomandat de 
Hauser. A scris ceva despre un subiect economic un- 
guresc și vrea să se ocupe de situația Românilor ardeleni 
între 1849 și 1807, alegându-și un comitat caracteristic, 
care i se pare a fi Bihorul, unde ṣí are rude de aproape, 
Ca limbă, ca fel de a gândi, cu totul Frances, ca și 
cum ar avea nu știu câte generaţii galice și creștine in 
urma lui. Foarte inteligent micul om blond cu limba iute. 

Vorbește de Franţa, de prestigiul ce și-a câștigat 
Daladier, de speranţele ce se pun, în momente de greu- 
tăți sociale, în Laval. La Strasbourg, dacă n'a tras armata 

contra greviştilor, indemnată de agenţi germani înarmaţi, 
cari au și fost expulsaţi, jandarmeria, poliția au trebuit 
s'o facă. Cunoaște campania ce s'a dus contra Guver- 
nului mieu: în parte era provocată de presenţa lângă 
mine a lui Argetoianu, în parte pentru a lovi în ama- 
torii de dictatură din Franţa însăși. 

Crede că Ungaria a făcut bine că a cerut moratoriul 
extern şi și-a organisat armata cu banii rămași. E opera 
lui Bethlen. Întâlnirea Regelui cu acesta a dat mari spe- 
ranţe revisionismului. 

I se pare că, dacă e de făcut un nou războiu, apoi 
mai bine acum, când Franţa are măcar netăgăduita su~ 
perioritate tehnică. 


Li 


Ralli a fost la mine. E incântat de ce se va face din 
produsul serbărilor de la Fundaţii, intre altele o bibliotecă 
municipală, care firește nu privește pe Rege, nici fun- 
daţiile, plus un șir întreg de tipărituri. Între dânsele și 
o bibliotecă istorică încredințată unui tânăr. E incă în 
studiu chestia acestei categorii de tipărituri. 

li spun lui Ralli că eu, care m'am tot bătut cu tot 
felul de lume în viața mea, primesc și această luptă. 


1] August. 


Titeanu constată prin „Viitorul“, în legătură cu numele 
de „Rominan“ din corespondenţa lui Seletzki, al cărui 
proces sensaţional, de și redus de Guvern numai la 
deținerea de acte militare şi rupere de sigilii, continuă, ` 
că Boilă a avut legături cu Skoda și deci de acolo i-ar 
veni averea a cării origine ni rămânea ascunsă. 

Pleacă N, D. Stoilov, secretarul Legaţiei bulgărești, şi 
mi-o anunță printr'o frumoasă scrisoare, căreia-i răs- 
pund astfel: 


„Cher Monsieur Stoiloff, 

Je vous remercie et je remercie par votre moyen M. 
Nikov, pour le livre, d'un si riche contenu, que vous 
venez de m'envoyer. je trouverai que:qu'un qui puisse 
m'en donner un compte-rendu pour ma revue française. 

Vous voudrez bien lui communiquer que la mission 
du Patriarche d'Achrida m'tait connue par un docu- 
ment des Archives de Vienne, mais pas aussi son ré- 
sultat. Il faudrait chercher à la table des volumes XI et 
XII que j'ai donnés à la collection Hurmuzaki. Quant 
au livre d'Aricescu, il est extrêmement rare: j'ai l'exem- 
plaire que j'ai reçu comme élève à la distribution des 
prix il y a un demi-siècle. Si je trouve quelque exem- 
plaire chez mes bons amis les antiquaires, je m'empres- 
serai de le lui offrir. 

Votre départ sera regretté par tous ceux qui, comme 
moi, ont connu votre esprit ouvert à tout ce qui touche 
aux grands problèmes de notre époque, parmi lesquels 
un des plus importants est celui de la collaboration entre 
les peuples saisis depuis quelque temps d'une fureur de 
haine atroce et stupide, et qui ont apprécié vos sincères 
efforts pour que nous r'en arrivions pas encore une fois 
à ce qui malheureusement s’est passé sous nos yeux affligés. 

Venillez croire, cher Mr. Stoiloff, à mes meilleurs 
sentiments et accepter lenvoi des livres que je vous 
destine en souvenir de nos relations. N. Iorga“. 


28 August. 
Plecare, seara. 


La Cernăuți. Găzduim la Mitropolitul. 
Orașul e murdar și face o impresie de părăsire. 

16 August. 


Seletzki e condamnat la cinci ani de inchisoare. 


17 August. 


La Bucureşti, N. Georgescu pretinde că el a știut cu 
câteva ceasuri inainte de sosirea sentinței cuprinsul ei. 


D-rul Topa imi explică o parte din amenințările lui 
Radu Rosetti, avocatul lui Seletzki, că va destăinui con- 
versaţii prinse la microfon și fotografii care vor figura 
„în toate cinematografele din lume“. Ar avea unele 
dovezi contra lui M. P. 


18 August. 


Seara, plecare la Varșovia. 


+ 


Aflu că Puaux a fost rechemat pentru prea desul 
amestec în afaceri financiare. Colonia francesă ar fi fost 
mulțämită de plecarea lui. 


19 August. 


Oprire la Lemberg pentru trei ceasuri. Orașul s'a 
transformat mult, dar populaţia, foarte amestecată, nu 
dă un aspect simpatic largilor străzi, unde lipsesc prea 
mult restaurantele și cofetărlile. E şi Sâmbătă și mișcarea, 
afară de centrul primblărilor, e slabă. Puţine automobile 
şi trăsuri, la care poți căpăta reducere pe jumătate. 

Trebuie să vii cu un ceas înainte ca să capeţi un loc 
sigur În clasa l-iu, care e imediat imbulzită. Un general 

stă în culoar și ascultă de la oara trei la miezul nopții 
continuul discurs, sirigat, al unui subaltern. E un cas 
unic de resistență, din partea amândurora. În comparti- 
mentul mieu se discută ca în familie. 

La sosire, Cotruș și doamna, Mişu și, din partea Po- 
lonilor, Górka cu doamna, cari-mi oferă, în numele 
Societăţii polono-române odaia la otel. Un grup de 
studenți români, mai mult de la Academia Comercială, 
mă salută: sânt aici pentru o „practică“ de câteva 
săptămâni. 

Cădere e la Bucureşti. 


20 August. 


Dejun la Handelsman, cu Temperley, Koht, Eisen- 
mann, Frijs, Lukinich, Lhéritier, Manteufel și încă un 
secretar polon. Handelsman vorbește mișcat pentru Koht, 
a cărui presidenție se menţine; amintește și de vechea 
noastră cunoștință la congresul din Londra. 

Dimineaţa, un ziarist polon. Apoi un senator care a 
pus să se traducă în românește ziarul unui Engles despre 
războiul polono-rus. 

Seara, recepție la Societatea de istorie polonă. 


21 August. 


Deschiderea congresului în sala centrală a Politehnicei, 
cu totul nepotrivită ca acustică. Dembinski vorbește in 
trei limbi, apoi urmează, scurt, ministrul de Instrucție, 
care e și președintele Consiliului, un profesor de istorie, 
după el un episcop, profesor la Liov, delegat al Papei, 
in numele oaspeţilor. Koht, a cărui presidenţie se ispră- 
vește, iși cetește discursul de plecare, de o mare 
lungime, arătând opera pe care a îndeplinit-o. Lumea 

iese în mare parte. Cu toată presența bătrânului preşe- 
dinte al Republicei, se face atâta zgomot de nu se mai 
aude nimic. Silinţile lui Diehl de a domina acest zvon 
sânt fără folos. Și e aproape unv’ și jumătate... Îmi sa- 
crific comunicaţia, din care dau numai conclusiile, care 
trezesc interes și sânt cald aplaudate. Urmează cetirea 
după tipar a profesorului polon Kutrzeba (în franțuzește). 


* 


După-amiazi, Gyula Moravesik, profesor la Budapesta, 
cată să învedereze că a fost cândva un plan greco- 
ungar asupra Bizanțului, care s'ar fi deschis unui Arpa- 
dian ca urmaș al lui Manuil Comnenul. Radonic arată 
lipsa de temeiu a ipotesei. lau cuvântul ca să-i spun 
că o asemenea interpretare e contra inseși ideii bizantine. 


* 


Seara, recepție la ministrul preşedinte. Primeşte, în 
locul lui, care vine pe urmă, Beck de la Externe. Întâl- 
nesc și pe Wielowicki, fostul ministru al Poloniei la 
București, căruia-i vorbesc de pactul cu Sovietele. Nici 
el n'are mai multă incredere într'insele. 


22 August. 


La congres, Tourneur-Aumont vorbește despre ideia 
frontierei. Dau explicații cu privire la fixarea de Neagoe 
Basarab a celei dintre Ardeal și Muntenia. Motivul e 
fiscal, pentru pășuni şi dijme. Faţa de Moldova, unde e 
numai trecerea pe la Breţc, delimitarea n'a fost de 
nevoie. De aceia Iosif al Il-lea a putut răslui un teritoriu 
„Cât două comitate“. Aitcineva observă că așa era și 
intre Veneţia și vecinii ei. 

Dună masă !a contesa Krasinski, în frumoasa-i vilă in 
stilul seculuiui al XVIII-lea. Conversaţie interesentă cu 
femei distinse: ea, sora și nora ei. Contesa crede că 
Rușii cei mari erau oameni amabili, cu cari se putea sta 
de vorbă; cei mici făceau escese de zel. 


* 


Scara la Primărie. Vorbesc cu Radonić despre stările 
Ce lucruri din Iugoslavia, așa cum te descrie un recent 
ariicol din L'Europa Orientale; imi arăt mirarea pentru 
uc.derea pe stradă cu ciomagul, la Zagreb, a istoricului 
Sulilay. Şi el recunoaşte că e o rușine. Făptașii nau fost 
urmăriţi. Poliţia şi-a avut partea. Dar Sufflay cra un 
vechiu magbhiarofil. Întrebat dacă Jifcovici și asasinii 
Obrenovicilor sânt incă puternici, o tăgăduiește. Stăpân, 
e regele. Dar recunoaște că ar trebui să crecze aite 
organe ale autocrației lui. 


23 Augusli. 


Lungă expunere a lui Bidlo, care pare obosit, a teoriei 
lui despre cele patrusprezece perioade ale istoriei Europei 
orientale. Se adauge, cu reflecţii proprii, în franțuzește, 
Handelsman, care incepe cu câteva cuvinte în limba 
cehă. Alte observaţii ale lui Halecki, în cea mai bună 
germană. Și Lhéritier are ceva de adăugat. Apoi inter- 
vine, intro germană aproape neinţeleasă, Derjavin. Şi 
alții, și alții. 

Visităm Museul de artă, alcătuit in vre-o zece ani, 
intr’o clădire potrivită, la care se va lucra şi mai departe. 
Foarte frumoase piese istorice şi artistice. Museul depinde 
de Primărie. Directorul e cu totul autonom, un om 
blând și bun, de toată isprava. Va duce la capăt opera 

începută în timpul chiar al războiului, când era întrebat 
„pentru ce viitor lucrează“. „Cerşind“ o va indeplini. 

Apoi o plăcută societate la Cotruș, la Handelsman. 

Diveky, „ambasadorul cultural“ al Ungariei, care, mi 
se spune, aduce cele mai mari servicii patriei sale, fiind 
și profesor la Universitate, presintă legătura dintre ,Aşe- 
zămintele regatului de Ierusalim“ și ale Ungarici și 
Poloniei, apropiere ingenioasă și justă. 

e 


Conversaţie cu profesorul frances Olivier Martin despre 
vechea Franţă regală, foarte populară: poporul asista 
la nașterea reginelor și putea intra în grădinile regale. 


24 August. 


Comunicaţiile lui Marinescu şi Panaitescu, după o 
largă expunere a lui Halecki. Ascultătorii pleacă în mare 
parte. Dembiński e jenat. Marinescu dă o informaţie în 
mare parte nouă. Panaitescu, despre comerțul moldove- 
nesc, e mai uşor comprehensibii și are o formă fină 
Ambii se bucură de o frumoasă discuţie. 


* 


Prânz la Ketrzycki, președintele Societăţii de istorie 
polonă. Lângă mine, o simpatică „deputată“ polonă. Mă 
asigură că la ei nu se ajunge la violenţe in Cameră. Să 


credem.... 
* 


După-amiazi, ascult pe Temperley, care vorbește 
inaintea unui public foarte numeros. Apoi la baroana 
Lesser și la Górka, unde și subsecretarul de Stat 
pentru politica orientală, om tânăr, blond, surâzător și 

de o perfectă tăcere. Górka locuieşte tocmai în vârful 
unui odios skyscraper. 


4 


Seara, banchetul Congresului. Președintele Societăţii 
de istorie din Liov vorbește despre istoriografia poloră, 
cu totul neascultat, întrun zgomot enorm. Apoi Koht, 
în nemțește, cu obișnuitele lui glume, care fac să râdă. 
Urmează un Belgian pe același ton. Fedele face lauda 
Poloniei în limba latină, pe care o consideră ca un 
patrius sermo. La masă se mira de toleranța regelui 
Carol l-iu, care iscălia orice. Recunoaște că fascismul 
așa cum este nu poate fi decât un fenomen italian, dar 
crede că unele principii ale lui se impun tuturora. 


25 August. 


La Biblioteca Naţională, pentru a vedea manuscriptele. 
Unele cu miniaturi francese, flamande foarte frumoase. 
Și o traducere în versuri francese a lui Macrobiu, 
„Despre Vise“. Aflu o scrisoare a lui Duca-Vodă și un 
colț de Moldovă într'o hartă polonă din secolul al XVI-lea, 
de curând găsită într'o legătură. Întâlnesc pe fiica cin 
prima căsătorie a lui Rolla Piekarski, vechiul ilustrator 
al cărţilor mele la „Minerva“. 


* 


Dejun la Legația României cu Fedele, Handelsman, 
Dembinski. 

* 

La ministrul de Agricultură, care-mi dă semnul amin- 
titor al luptei purtate contra Rușilor de legionarii cari 
s'au format la Galaţi, ca amintire pentru servicii ce le-aş 
fi putut face la lași. 

Discut cu Cădere zilele când regele Ferdinand era să 
fie prins de bolşevici. El era căpitan, și încă de Sâmbătă 
dimineaţă se luaseră măsuri pentru a se păzi, și cu mi- 
traliere, palatul, el însuși fiind acolo; regele a plecat a 
doua zi numai. În afacerea lui Roșal, pentru care i s'a 
cerut de bolşevici, când, supt Averescu, a fost trimes la 
ei să negocieze, predarea asasinilor, șeful bolșevic ar fi 
fost ucis obscur intr'un vălmășag cu adversarii; nu pare 
a fi fost așa. 

El crede că lucrurile Academiei sar putea recăpăta; 
Litvinov i-ar fi dat această asigurare. S'ar putea lucra 
și prin Poloni. 


26 August. 


ı Presidez din întâmplare secţia unde vorbesc Volpe şi 
Pagès. După amiazi la Kornemann (despre regii clien- 
telari ai Bosniei), la Grabar, care presintă imprumuturi 
de artă in Estul Europei, nu fără a ne scădea, ceia ce 
mă face să intervin ca să arăt că principalul e ansam- 
blul, stilul —, iar Balş adauge că sânt și inrâuriri occiden- 
tale. Slab Coriolan Opranu, care înșică clădiri şi lucruri 
ale tuturor naţiilor din Ardeal. 


%* 


Seara, la preşedintele Republicei. Primire stângace a 
unzi mulțimi enorme. Aşteptăm la uşa odăii care se 
deschide şi se inchide. Dembinski alege primul grup de 
zece. Președintele pare că nu știe franţuzeşte : i se traduce. 
Spune ceva despre congres lui Koht care reapare cu un nou 
discurs. Mie-mi vorbeşte despre cuvântarea de deschi- 
dere, glumind. Apoi Handelsman mă readuce și, când 
iaau loc lângă dânsul, un stol de doamne mă impledecă 
de a vorbi ceva. Mă intorc către Beck și-i arăt câtă 

dreptate aveam in chestia pactului. El pretinde că Ghica, 
la Varşovia, a declarat că nu-l! vrea și că Zaleski a fost 
și el de părere că trebuie incheiat. — Am corespondența. 
— Dar nu şi conversațiile. li e de pacea Europei, care 
nu ar fi asigurată decât după îincheiarea conflictului 
dintre noi și Soviete cu privire la Basarabia. — Conflict ? 
Dar ar trebui să poată muta Nistrul din loc ca să ne 
facă să lasăm ce avem! li spun că a fost rău informat 
de Szembek, că nu numai voiam semnarea, de și nu 
cred in onestitatea Sovietelor, dar i-am comunicat mi- 
nistrului Poloniei și sensul, formula chiar pe care aș 
accepta-o, dar, fără ca aceasta să ni fie presintată de 
Soviete sau de Poloni, de Francesi, n'aveam ce iscăli, 
căci prima noastră formulă fusese refusată. Îi observ că 
legătura noastră cu dânșii „flotte“ de un timp, că ea va 
trebui din nou „strânsă“ când se vor convinge că So- 
vietele au cedat numai dublei presiuni a laponesilor și 
a țăranilor răsculați, că, de și n'am făcut pentru armată 
ce au făcut ei, — el adaugă: „și ultimele sacrificii“, — și 
oricare ar fi valoarea noastră în sine, locul unde sântem 
ne face extrem de preţioși. Pacea de care vorbeşte el e 
o ilusie; e „un om bun“ dacă în adevăr crede într'iosa; 
există o singură pace sigură, aceia care e ţinută sus, în 
vârful baionetelor. — Eu sânt colonel. — Foarte bine! Se 
plânge de pactul celor patru. 

li arăt că, și dacă Ghica, venit la Varșovia „ca să-și 
ia cordonul Vulturului Alb“, a vorbit așa, el nu putea 
angaja Ministeriul, că ar fi trebuit să se mai întrebe odată 
la București. — Am fost și eu acolo. — Da, și nu mi-aţi 
lăsat o cartă. — Eraţi absent. — Poate aș fi revenit pentru 
a da explicaţii care, cum văd, erau necesare. 

Impresia pe care o am e că acest om nu ne iubește 
şi nu ne stimează. li trebuie minciuna păcii, chiar dacă 

ar fi să rupem din trupul nostru pentru a i-o procura. 
Vorbeşte franțuzește cu oarecare greutate şi nu pare a. 
fi deosebit de inteligent. 

În cele câteva cuvinte pe care le-am putut spune 
imbulzitului preşedinte, cum era vorba de naționalism, 
i-am spus că, „dacă vom continua a-l înțelege ca astăzi, 
va trebui să comandăm o miliție de Chinesi sau de 
negri pentru a ne impiedeca de a ne intre-mânca“. 

La intors, Cădere se plânge de Titulescu. Formula lui 
„diferende“ fără nimic alta, având același sens ca, la 
mine: „diferende presente, trecute și viitoare“, i-a fost 
aspru reproşată la Bucureşti. A stârnit indignare, și la 
Mihai Popovici, un al doilea articol, care nu era decât 
însuși textul lui Titulescu. 

Fără a fi convocat şi eu, comitetul internaţional a fost 
ales, cu Domanovyszky şi Olver. Îi spun lui Lhéritier că 
nu voiu mai veni la comitetele anuale. El cată să explice 
alegerea Ungurului prin invitarea de anul trecut la Bu- 
dapesta. „Dar Olver?“ Tace. „Rândul României va veni.“ 
„De la alegerea lui Susta el a trecut. De altfel am pu- 
tința să-mi procur satisfacţii cu mult superioare la ceia 
ce-mi puteţi oferi“. El pretinde că de la alții vine jignirea. 


27 August. 


Ședinţa de inchidere, la Teatrul Naţional. 

Kehr vorbeşte de tehnica lucrului de arhive. Foarte 
bine, Leicht din Bologna despre organisări muncitorești 
medievale ordonate probabil de ultimii Carolingieni. 
Gooch, curios cap celtic, autorul cărţii asupra „Istoriei și 
istoricilor în secolul al XX-lea“, despre ideile lui Thomas 
Hobbes. Încheie Vulghin, în numele Sovietelor, bătrân 

dârz cu înfăţişare militară germanică, despre marxism și 
saint-simonism (unii zimbesc, la urmă aplause de com- 
plesenţă, puține; Handelsman observă că Rusul s'a ferit 
a face orice ar fi putut fi considerat ca propagandă). 

Cald discurs, cu gesturi largi, al lui Dembiński (75 de 
ani...) după care noul președinte, Temperley, ni spune 
câteva cuvinte bune fiecăruia; numele mieu e primit 
foarte călduros de sală. 

După-amiazi, la soții Turczynski, la cari se face foarte 
bună musică; au fost în România; doamna a cântat trei 
ani la Scala. 


Cotruş spune cum, copil, fiu de preot ardelean, nepot 
de țăran cu patru clase săsești, a fugit iarna, fără bani, 
la Bucureşti, unde a văzut pe Ovidiu Densusianu şi pe 
Chendi, căutând centrul luminos al culturii naţiei sale. 
A găsit copii cari insultau grosolan pe scriitorii la cari 
el se obișnuise a se închina. L-a cuprins un desgust.... 

Aici, un copilaş de școală mă oprește in stradă ca să 
mă roage să-i dau o semnătură.... 


4 Septembre. 


La Bucureşti, pentru o conferință la Academia Co- 
mercială. 

Văd lucrările de restaurare de la Curtea Veche și 
Creţulescu. 


6 Septembre. 


Sånt excluși din partid Boilă și răspânditorii manifes- 
tului, Ilie Lazăr și Lencuţa, cari au amenințat poliția cu 
revolverele. 

Seara cu automobilul spre Brașov. 


9 Septembre. 


A doua zi a congresului „Asociaţiei“ ardelene. Găsesc, 
dimineața, ședința deschisă: asistă Gusti în atitudine de 
profund cugetător. Escelent raport al lui S. Ţeposu, care 
ar voi să se primească proiectul Senatului cultural și 
face lauda lui Gusti, care, ieri, ca în zile de bielșug, a 
promis două milioane, neuitând să măgulească și pe 
invăţători. Admirabilă expunere a d-rului Haţieganu 
despre „tehnica“ propagandei culturale. 

Şedinţa, la un cinematograf, pentru discuţii e puţin 
frecventată și lâncedă. Se propune desființarea secţiilor 
literară şi științifică și crearea altora, cu concursul Aca- 
demiei. Cineva protestă, din pietate. Răspunde, crud, G. 
Bogdan-Duică. 

Vorbesc cu Agârbiceanu. li observ ce urâtă impresie 
a făcut revenirea lui la naţionalii ajunși la Guvern. Se 
scusă cu aceia că a văzut cum Ardelenii nu vor pe 
alții. — Dar nu era momentul... 

Mi se spune că episcopul Niculescu a vorbit curagios, 
părând a da lecţii Regelui, care era foarte slăbit și obosit. 

Vorbesc cu Haţieganu, reproșându-i că a fost aşa de 
puțin loaial cu noi. Vede acum halul partidului! De 
ce au făcut tot posibilul pentru a mă face să plec? 
— Nu sufăr oameni superiori. 

După-amiazi, la 5, explic de ce Liga nu primește 
Senatul cultural și schițez planul conlucrării cu „Aso- 
ciația“. Protest al generalului Manolescu că nu i-am 
pomenit „Casele Naţionale“ Și n'am recunoscut ce a 

isprăvit la Cernăuţi Nandriș, care e de față și iea cu- 
vântul. Dar e tărziu și trebuie să plec. 
Întoarcere la Văleni, noaptea. - 


10 Septembre. 


Mihalache a trecut în revistă la Câmpulung cămășiie 
sale, care-l cereau dictator. A cerut devalorisarea leului 
și autocraţia primului ministru de partid. 

MPa insultat în acelaşi moment când o făcea și Ma- 
dgearu. 


15 Septembre. 


Încep cu singure șase fete lecţiile la Misionare. 


17 Septembre. 


Cineva imi comunică următoarele din partea lui Meteș: 

Sever Dan, trimes de Rege la Maniu, a fost primit de 
acesta așa: „Dar eu nu fac politică. Vină să vezi ce e la 
vie. Eu nu fac politică...“. 

După Meteș, Ardealul e incă alături de Maniv. 


21 Septembre. 


Visita lui Nae Ionescu, care s'a anunţat de ieri pentru 
O „chestiune personală“. 

Îmi spune că, neavând cui altuia să se adreseze, imi 
cere sfatul într'o „chestie de conștiință“. Totul merge 
rău. Scăparea nu mai e in partide. Trebuie o „revoluţie“. 
„O mie de oameni o pot face.“ Regele trebuie susţinut, 
dar mai întăiu intimidat de o asemenea mișcare. Astfel, 
temător cum e, poate să plece pe linia cea bună. 

VII. 8 

li spun că „revoluţia“ ne-ar scădea şi mai mult în 
străinătate și ne-ar primejdui înăuntru. Nici nu e cu cinc. 
(Atci Nae lonescu-mi spune că Zelea cel tânăr a venit 
la dânsul să-i spuie că „poate face revoluția, dar nu șii2 
ce să facă apoi cu dânsa“.) Așa vorbia şi Gogaa doua 
zi după Turtucaia. l-am spus că sânt prea bătrân ca s'o 
fac eu, dar o să mă uit cum o face el. 

Aceasta va dura vre-un an. Pe urmă, faţă de stârpi- 
ciunea dovedită a tuturora, — căci oameni ca Goga, lu- 
nian, chiar Gh. Brătianu nu contează, — Regele se va putea 
indrepta către nație, ca Alexandru al Iugoslaviei, pentru 
a relua guvernarea cu oameni de meserie, între cari nu 
ințeleg a intra și eu, căruia-mi e de ajuns ce am sufe- 
rit, și în mândria mea. 

Altceva nu e de făcut. 

Nae lonescu imi spune apoi multe. În Mart 1927 era 
să fie o „revoluţie“, pregătită și de unele doamne. Un 
mare număr de țărani intrase in București. Maniu tre- 
bula să pretindă puterea de la Regenţă. Contra amânărilor 
lui Buzdugan, care vorbia de „continuitate“ și de ter- 
minul 'de lanuar ca să nu pară că-i „dictează strada“, 
Prinţul Nicolae era gata să demisioneze pentru a pro- 
voca o crisă în Regenţă dacă nu se dă puterea național- 
țărăniștilor. Nae Ionescu gătise un apel către armată 
al lui Prezan, gata și el să joace un rol. Maniu însă s'a 
presintat umil, cerând Regenţei să aviseze. Aceasta după 
ce asigurase că „Prinţul nu va veni la Palat“. 

Așa ar fi rămas, nehotărit, fricos, pănă la sfârșit. A 
primit „continuitatea“ cu liberalii, încă din vară. 

Vorbia de imprumutul pe care el il poate realisa, 
din causa creditului german, cu care-și închipuie că poate 

face minuni și ar fi rămas mirat când Nae lonescu a arătat 
la cât de puţin poate servi. 

Nae Ionescu arată despreț pentru Goga, care se pre~- 
găteşte a veni „dictator“ gata. Și Manoilescu ar râvni 
aşa ceva; negocierile lui cu „Garda de fier“ n'au reușit 
din causa lui Zelea, care nu și-l iea şef. Nici pentru Mi~- 
halache, care, atunci, în 1927, trebuia să cutreiere ţara, 
nu dovedește stimă. 

A întâlnit în cursul călătoriei în străinătate pe Radek, 
„Evreu interesat, care se gândește doar la afaceri“, și i-a 
invederat cum Apusul care „și-a făcut revoluţia marxistă“ 
a Împiedecat revoluția rusească de a o face pe asa. 

Convorbirea a durat două ceasuri, și eu am scurtat-o. 


22 Septembre. 


Trimet, în vederea serbărilor de la Sinaia, această te- 
legramă mareșalului: „Mulţămind Maiestăţii Sale pentru 
invitație, rog să fie scusat“. 


25 Septembre. 


La Bădăcin, înaintea a cinzeci de tineri pelerini, Maniu 
vorbește bine și cu oarecare poesie, plângându-se de 
neinvitarea la Sinaia. Marele ipocrit presintă „morala 
creștină“ ca o îndreptare statornică a vieţii sale. 


16 Octormbre. 
Titulescu iși încheie la Ankara și Atena turneul de 


suveran al diplomaţiei, presintând pretutindeni compli- 
mente fără gust și idei fără originalitate. 

17 Octombre. 


La telegrama de felicitare către Rege ca „fost consilier 
al Tronului“ mi se răspunde cu mulțămiri sincere „din 
toată inima“. 


19 Octombre. 


La Bucureşti, unde fratele mieu e foarte greu bolnav, 
pentru a vota la Scaunul de Huși pe preotul Gheorghiu 
de la Dobroteasa, nepot al lui Melchisedec, care mi-a 
cerut aceasta. 

heușeşte, cu voturi liberale, admirabil disciplinate, 
arhiereul Nifon Criveanu, de la Râmnic. Călugăr mic, 
oacheș, slab, cu bogata barbă neagră; vorbește ușor, cu 
glas de profesor, fără ceva specific bisericesc, des 
aplaudat de cei ce l-au votat. Scriban, foarte imbătrânit, 
are două voturi, ca și Simedrea, care se credea sigur 
ca agreat de Patriarh și de Palat. Chesarie Păunescu, 
propus de Huseni, are voturile acestora. 

Şedinţa e foarte cuviincioasă. 

Mitropolitul Pimen, care presidează, e ccmplect resta- 
bilit dintr'o grea boală. Văd pe Vlădica Dionisie Basara- 
beanul, propus, de și fără titluri universitare, de cei din 
provincia sa, pentru Cetatea- Albă. Neputând fi mâni la 
votare, îl voiu recomanda în scris. Episcopul de Romen 
îmi spune că Vaida zâmbeşște de călătoriile la Scfia, la 
Ankara, la Atena ale „vanităţii“ lui Titulescu. 

Văd pe Cuza, foarte tânăr şi sprinten, plin de prietenie 
pentru mine. 

N'am putut visita şi exposiţia de medalii a Societății 
Numismatice. l 

Găsesc la intoarcere incă o scrisoare a istoricului ceh 

Bidlo, care spune cât îi place „Istoria bizantină“ a mea 
in curs de tipărire. 


21 Octombre. 


Un învățător îmi spune că la Ministeriul de Instrucție 
întră prin birouri cine vrea. Prin sate, țăranii iertați de 
datorii petrec în cârciume; cei ce au pierdut banii la 
cei d'intăiu, strâng din nou, — dar nu imprumută nimănui. 
Lumea nu mai sufere să i se spuie adevărul. E Raiul 
demagogiei. 

t 

La lași, elevi de liceu vorbesc public de cum învaţă 

sau nu, solidar, dacă li plac ori nu li plac profesorii... 


29 Octombre. 


După aproape două săptămâni de chinuri, ale lui și 
ale noastre, a răposat fratele mieu Gheorghe, la oarele 
unsprezece seara, și s'a înmormântat la 31 la mănăstirea 
Zamfira. 


31 Octombre. 


Între scrisorile de conadoleanță, a Regelui, dar și ale 
lui Argetoianu și Arghezi. | 


2 Novembre. 
. Deschid cursul la Universitate. 
5 Novembre. 


La Brașov pentru conferința, foarte cercetată, despre 


arta românească. 
$ 

Munteanu-Râmnic imi spune că Metes a aflat că, fiind 
vorba de o crisă de regim intro lună, Argetoianu se 
plânge că „n'are timp să tragă sforile“. El ar fi dorit să. 
mă caute aici, la Văleni, 


= 9 Novermbre. 


La București, pentru cursuri. 


% 


Guvernul cade. 
Regele a primit rău pe Vaida, ca unul care ar fi to~- 
lerat anume manifestări. 
„Curentul“ îmi cere părerea: pe linia de partid, Duca; 
altfel, guvern de alegeri, cu un magistrat și un general. 
Guvernul peste partide ar fi peste măsură de greu acuma. 


Costin Sturdza vine la mine ca să-mi propuie a merge 
în alegeri cu Averescu şi Filipescu. Topa e contra: îl 
intreb cum altfel am avea șanse de 20%/,. Doar nici pe 
lista guvernului, nici cu partidele revoluţionare... 


10 Novembre. 


La Văleni aflu că Vaida, furios de felul, — răsplătitor 
pentru mine —, al plecării sale, n'ar vrea nici să presinte 
personal demisia și propune abținerea de la alegeri, pe 
care regăţenii lui i-o refusă. 

Goga se zbate de moarte ca să aibă ceva în combi- 
nație cu liberalii. 

Nae Ionescu doria să mă vadă ieri ca să mă roage 
să nu vorbesc Regelui de posibilitatea unui guvern liberal. 

* 

Ua ziarist italian de la „Lavoro Fascista“. Goga i-a 
făcut impresia unui cap veșted. 


12 Novermbre. 


Regele a venit la Bucureşti dimineaţa pentru consultări. 

Ziarele dau un comunicat de la Curte cu privire la 
ordinea în care vor fi primiţi șefii de partide. Averescu, 
Duca, Argetoianu și cei trei mici. Nu e Filipescu. Eu, nu. 

La aproape două sânt chemat la telefon de un domn 
Atanasiu, „adiutanţii fiind la masă“, ca să-mi anunţe 
audiența mea înaintea șefilor de partide, la 2 și jumătate. 
Răspund că n'am mijlocul de a veni la acel ceas. Re- 
comand ca om de partid pe Duca, pe un magistrat și 
un general în cas de alegeri libere; „un om adevărat 
dacă Regele înțelege a-și lua tot riscul. Mulţămesc că s'a 
gândit la mine și n'a crezut că pot fi înlocuit prin Ar- 
getoianu“. 

Nicio altă ştire pănă seara. 


14 Novembre. 
După încercări cu Gh. Brătianu și Goga, guvern Duca. 
15 Novembre. 


Deschidere de formăa Camerelor. S'ar fi cerut de cei 
ce pleacă, pentru ca să nu pară că au fost goniţi. Duca 
cetit Mesagiul, care cuprinde numai o „salutare regească“. 


16 Novembre. 


La București. 
Mă cercetează Angelescu, foarte bucuros. Atinge ideia 

cartelului nostru cu Averescu-Filipescu, pe care-l gă- 
sește bun, strecurând că și Guvernul ar ajuta. Gusti, la 
despărţire, i-a sărit în gât și l-a sărutat. Dar s'a risipit tot 
ce se mai găsia la Ministeriu. 


e 


Adunarea prietenilor miei. Li arăt situaţia. Li învederez 
că după Guvernul Duca, altul de partid nu se mai poate. 
Acesta are de indeplinit un program restrâns: întăiu 
restabilirea ordinii, și anume prin metodele obișnuite, nu 
prin dictatură. Reforma morală, unificarea. naţională, ru- 
perea hotarelor de provincie și de clasă; insufleţirea e 
în sama altora, cari vor veni. Îndemn la participarea in 
alegeri. Asupra resultatelor ce s'ar oferi se poate discuta. 

- % 

Visita lui Duca. Se presintă lı mine intăiu ca șef de 
guvern. Adauge calde mulțămiri. li recomand stârpirea 
cu orice mijloace a superfetaţiilor politice. Vorbește, 
liniştit, de Gh. Brătianu. Tatăl său voia ca el să urmeze 
o ascensiune lentă, cu iniţieri treptate. 

Nu vorbește decât de reluarea de contact cu mine, ca 
odinioară. 

+ 

Seara după curs, Filipescu ṣi N. Miclescu, cu stăruinți 
să fac cartelul fără ca Averescu să fi spus un singur 
cuvânt. Filipescu și-a reservat locurile cele bune și ni 
oferă pe acelea unde n'are nimic. Îi trimet la amicii miei. 


22 Novembre. 
Mihalache e proclamat șef al partidului naţional-țără- 


nesc și imparte cărți de visită la alți şefi. Maniu l-a 
recomandat cu cea mai ipocrită căldură, Vaida ţinân- 

du-se, ia Braşov, închis in „Bădăcinul“ său. Şef electoral, 
provisoriu.... 


23 Novembre. 


La Bucureşti. Ai miei mau avut să discute nicio ofertă 
formală de colaborare în alegeri cu liberalii. Așa fiind, 
li las forma în care aș putea fi invitat la aceasta și 
răspunsul ce aş da și, în același timp, scrisoarea către 
prietenii miei prin care li arăt că nu putem veni cu 
punga și cu revolverul (la Constanţa, un legionar al lui 
Zelea e ucis, altul rănit) în alegeri supt regimul unei 
astfel de legi electorale și într'un astfel de mediu moral. 


$ 


„Garda de fier“, pe care o apără prin dări de samă 
sentimentale („ Garda“, asediată, plânge, plâng jandarmii, 
plâng țăranii...) şi „Cuvântul“ (revoluţia din Februar a 
lui Nae lonescu) pune candidaturile profesorilor univer- 
sitari Brăileanu, Crainic și Protopopescu și a... generalului 
Cantacuzino ! 

În curând scenele de revoluţie din Iași. 

Gh. Brătianu și generalul Văitoianu vând pe stradă 
foaia lor suspendată de Guvern... 

Se anunţă bine! 


30 Novembre. 


După lungi discuţii inutile se vede că amicii miei nu 
se pot înţelege cu liberalii. Ajung în sfârșit a face să 
se publice scrisoarea mea prin care-i invit să nu can- 
dideze. 

După-amiazi, — dr. Angelescu face o visită de infor- 
mafie în care-i spun numai că Guvernul, nearătând 
orientare și energie, riscă să nu trăiască niclun an —, 

mi se oferă patru locuri de „gazetari“. Admit, pentru: 
Georgescu, Lenguceanu, Sergescu și Mircea Iorga. Seara, 
Necșești, sub-secretarul lui Angelescu, cere... ca eu să 
fiu, neapărat, la Orheiu, unul din cei patru. Îi răspund 
că asemenea misiuni nu se dau de obiceiu oamenilor 
inteligenți. 

Titulescu s'ar fi opus la o înţelegere cu amicii miti. 

Seara, revin la Văleni. A doua zi se oferă mandate: 
lui Topa pentru Societatea Macedoneană, lui Muntearu 
pentru Ligă. Fireşte că ambii refusă. 


3 Decembre. 


Pană Buescu, amic al lui Gh. Brătianu, asigură că 
Garda de Fier, socotită ca o asociaţie de fli de ţărani, 
n'ar putea fi atacată cu succes de armată. 

Ai lui ar avea șansa de abia trei mandate. Trebuie 
GO.COO de voturi pentru un loc... 


6 Lecernbre. 


Ziua de Sf. Nicolae la Văleni. Regele trimete un 
adiutant ca să-mi aducă felicitări de mâna sa şi-mi. 
dăruiește un automobil, pe care, cu mulțămiri, îl primesc 
pentru așezămintele mele. 


7 Decembre. 


La Bucureşti. Văd pentru afaceri, la Finanţe, pe Slă- 
vescu, care mă asigură că a găsit fonduri uitate, pe care 
le-a strâns, şi poate piăti la termin; iar, la mine, pe 
Inculeț și pe Victor Antonescu. 

Slăvescu spunea că știe de planul lui Titulescu de a-i 
răsturna la momentul oportun. 

24 Decembre. 


La Sinaia. Telegramei mele către Regele, acesta-mi 
răspunde deosebit de afectuos. 


30 Decembre. 


Sånt trezit de ingrijitoare, care-mi anunţă că Duca a 
fost omorit în gară de un membru al Gărzii de Fier, un 
miserabil ignorant și stupid care, ieri incă, era elevul 
nostru la Academia de Comerţ. Corpul e depus la 
Palatul Peleș. 

Merg acolo. Duca pare că doarme; fața e cu totul 
liniştită ; numai ochiul stâng e puţin învineţit. Cel d'intăiu 
din cele cinci gloanţe l-a lovit in această parte a capului. 

Puţină lume: rude, adiutanţi, secretarul Regelui. Li 
amintesc de vechea mea inștiințare, acum vre-o şase 
ani, față de I. I. Brătianu, care n'a luat nicio măsură 
serioasă. Rog pe Dumitrescu să-i spuie Regelui că, dacă 
nu voiește ca întinderea acestei stări de spirit să pro- 
voace și alte catastrofe, nu trebuie să încurajeze la Fun- 
daţiile Regale pe toți desmăţaţii cugetării, care ea pro- 
voacă apoi faptele, ca Arghezi, Cocea, insultătorui Re- 
ginei Maria, Barnoschi, autorul „Coţcefăneştiior“. 

Peste o jumătate de ceas sicriul e adus în gară. Aflu 
pe Mironescu, și-i amintesc de toleranța lui față de 
Garda de Fier. Tace. Întreb pe câţiva din cei de faţă, 
ca generalul Florescu, dacă nu era mai bine cu sistemul 
mieu, care a garantat cea mai perfectă ordine. Rog pe 
un adiutant să comunice Regelui sfatul mieu de om 
bătrân în ce priveşte literatura sămănătoare de anarhie. 
Spun lui Manolescu-Strunga că dr. Angelescu, acum 
președinte al Consiliuiui, ar trebui să inchidă pănă la 
l-iu Mart şi Academia de Comerţ și Universitatea. de 

mult in grevă ca demonstraţie contra disolvării Gărzii 
de fier; în acest timp să se facă un sever control al 
studenţilor. Astfel crima e contagioasă. Seminariile sin- 
gure ar funcţiona. 

În gară, unde abia a explodat o petardă, lume curioasă 
și indiferentă, oricine putând întra. Un tânăr râde fetei 
de lângă dânsul, dar pleacă ochii când il privesc. 


31 Decembre. 


Magistratul Ionescu, care a făcut ancheta, invederează 
stupiditatea ucigașului, care a declarat că „el a avut a 
face numai cu omul I. G. Duca“, nu cu șeful Guver- 
nului, și extraordinara lui cruzime: a mers drept la 
Duca, l-a prins de umăr, l-a intors spre spate și i-a 
trimes in cap toate gloanțele. Arată să nu-i pese de 
nimic. Polizu, fostul cumnat al lui Duca, l-a rănit la un 
braț, de și aceasta nu se spune oficial. 

Gh. Brătianu a avut curajul de a trimete con- 
doleanțe d-nei Duca. Mihalache și Goga fac reserve în 
exprimarea părerilor de rău. 

Între cei arestați: generalul Zizi Cantacuzino, care 
dădea „ordine“ ca înlocuitor al „căpitanului“ ascuns, 
bătrânul Zelea, care se întorcea cu un plan de bătaie 
din Alba-Iulia (pretinde că „nu știe unde e fiu-său şi 
nici nu-l interesează“), Nichifor Crainic, Dragoș Proto- 
popescu, Giurescu, pentru că ar fi spus, la Focșani, că 
și alte lucruri vor mai veni la rând. 

S'a decretat starea de asediu. 

I-iu lanuar. 


Întors la Văleni. La Breaza, la Câmpina drapele cernite 
numai la autorităţi și la locuinţile șefilor liberali. Foarte 
puţine la Ploești. 


2 lanuar. 


Înmormântarea lui Duca. Sala Ateneului goală, fără 
draperii negre. Regele, răcit, nu asistă, cum se anunţase 
(Guvernul însuși a sfătuit): nu-l înlocuiește prințu 
Nicolae. Tot corpul diplomatic; din politicianii „șefi 
de partid“, numai Lupu și Filipescu. Goga e la Viena, 
Averescu e supărat că n'a putut lua cota la alegeri; 
nu știu ce mai e cu lunian; niciun Ardelean; nici 
Mihalache nu s'a deranjat. Miniştrii nu par peste măsură 
de atinși; Săveanu, degajat, stă de-o parte, privind pe 
episcopi, cari sânt „ca la mort“. Serviciul ca de obiceiu, 
cu neputința de a cânta a Ardelenilor; un biet cor de 
școală. Patriarhul face o cuvântare cu citaţii biblice, insis- 
tând asupra ajutorului promis de Duca bisericii lui. 
Vorbeşte apoi cuviincios, dar nu și mișcat, dr. Angelescu ; 
urmează, fără rost, Dinu Brătianu cu detalii biografice 
pe care le inșiră infundat. În ordinea represintării în 
Parlament, urmează Costăchescu, violent față de banda 
asasinilor, ocrotită de cler, Lupu, care amintește legăturile 
personale cu Duca, Argetoianu, de o „emoție“ imposantă, 
Gr. Filipescu de la înălțimea importanţei „partidului 

conservator“. La locul lui, Hans Otto Roth. Când vrea 
să cetească Viller, pentru Maghiari, se strecoară Burileanu, 
pentru Goga. Illn moment de așteptare: discursul mieu. 
Angelescu-mi spusese că vorbesc „cel d'intăiu“; dar 
nu fusesem înștiințat decât, cum mi se spune, printr'un 
secretar către Topa, şi nu figuram în niciun program. 
Strunga comandă ordinea — și familiei — cu un aier de 
comisar. În genere, vulgaritate de politiciani. 

Convoiul, enorm, trece printre zeci de mii de oameni, 
curiosi, foarte mișcaţi. Poliţia a cercetat toate casele, a 
luat asigurări in scris de la politiciani. Lui Dinu Brătianu 
i se face rău pe drum. 

Discuţii ca la orice asemenea prilej. Angelescu se teme 
pentru alegerea, peste două zile, a șefului partidului. 
Crede că Dinu Brătianu, care o cere, va fi ales: el ar 
fi dispus să demisioneze, şi îl disuadez. Înairtează Iătă- 
răscu, care se expune. Se teme să închidă Universita- 
tea, proprietate a Statului, din causa solidaritării cu 
„gardiştii“. „Va vedea; nu poate aşa, turcește.“ Ar 
prefera ca tovarășul său de la Comerţ să inchidă Aca- 
demia de Comerţ. Se gândește la chemarea Consiliului 
universitar... 

Delegatul lui Gh. Brătianu, Banu, nu e lăsat să 
vorbească. Atâta mai rămânea... Generalul Cantacu- 
zino ar fi fost pălmuit .de prefectul Poliţiei: la el 
acasă sar fi decis uciderea lui Duca, fiind de față 
Crainic, căruia la Poliţie i s'ar fi „muiat oasele“. Co- 
dreanu ar fi trecut în (Germania ori ar fi ascuns la 
Legația germană. Sa dovedit locul unde se fabricau 
„armele chimice“. 

Angelescu merge mâne la Regele pentru o soluție 
definitive. 

3 lanuar. 


Angelescu mă chiamă la telefon pentru a se scusa 
că un căpitan de la Censură a tăiat dintr'un articol al 
lui N. Georgescu despre asasinat două rânduri și s'a su~- 
primat apoi tot articolul. 

Cum Nae lonescu e arestat, mi se cere, și de un 
trimes cu automobilul al redacției „Cuvântului“, să iater- 
vin pentru liberare, și o fac pe lângă primul-ministru. 

Seara, aflu de la radio că Tătărăscu a devenit el şef 
al guvertului, Angelescu fiind concediat după sistemul 
acum obişnuit. 

Dictez lui Topa un articol prin care-mi arăt mirarea. 
pentru această alegere a unui om care nu va putea fi 
„dominatorul“ necesar in aceste împrejurări și, constatând 
că atâta poate da, dintre tinerii doriţi de Regele, partidul 
liberal, semnalez că „la ceasornicul vremurilor oara e 
foarte înaintată“. 

Fiul mieu Mircea îmi amintește cuvinte amabile pentru 
mine ale tânărului șef de Guvern, odată colaborator at 
„Sămănătorului“ si duşman al partidelor de căpătuială. 
li răspund că nu-l pot-judeca după atitudinea faţă de 
mine, ci după interesul ţării. 


4 lanuar. 


La plecare, Regele a dat lui Angelescu cordonul „Ser- 
viciului Credincios“. 

li telegrafiez „indignate regrete pertru ofensa adusă 
bătrâneţelor sale“. 

lar, cum sânt din nou solicitat pentru Nae Ionescu, 
mă adresez telegrafic Regelui, amintindu-i că acest om 
de valoare i-a făcut mari servicii. „Când Tătărescu e 
prim-ministru, Nae lonescu merită măcar libertatea“. 

Topa-mi telefonează că liberalii au dejucat incercarea 
Regelui de a li da un șef, alegând însuși pentru presi- 
denţia Consiliului pe Tătărescu; a fost ales Dinu Brătianu, 
căruia și Angelescu și Tătărescu i s'au închinat prin 
discursuri evident nesincere. Ce uri vor ieși de aicil Și 
ce cohesiune mai poate avea guvernarea liberală, când 
noii miniștri ce se anunţă sânt tot felul de tinerei! An~- 
gelescu și-ar pierde portofoliul în folosul lui Nistor, care, 
ca şi Inculeţ, ar rămânea. Titulescu şi-ar reserva răs- 
punsul. Cum aş dori să-l presideze și Tătărescu! 


6 lanuar. 


Titulescu ar fi refusat să fie supt Angelescu, — aștepta 
pentru dânsul... — și, nedând răspuns lui Tătărescu, nu 
e in rândul miniștrilor. 


Tătărescu mă chiamă la telefon ca să-mi spună că 
Regele i-a recomandat să vadă pe „șefii de partide“, 
că nu m'a găsit acasă, că dorește să știe când mă intorc 
și că-și amintește de faptul că mi-a fost elev. 

li răspund că-l felicit pentru că încă aşa de tânăra 
primit o demnitate care mi s'a dat mie la șaizeci de ani, 
stârnind o împotrivire de care-i urez să nu aibă parte, 
că-i cunosc energia și inteligența, dar păstrez părerea 
din vechea lui tesă de doctorat francesă că nu se poate 
lucra cu partidele cum sânt, așa că nu cred să poată 
ajunge la isprava pe care i-o doresc, dar „să-l ajute 
Dumnezeu... 

Două zile de serbători goale, care-și lasă nulitatea şi 
asupra zilei de 8 lanuar. Ziarele sânt lipsite de orice 
interes. 

10 Ianuar. 


Apare articolul mieu contra lui Titulescu. 

Se dă o luptă între Titulescu, care pretinde să se in~ 
lăture Puiu Dumitrescu și alți intimi ai Regelui, ca să facă 
graţia de a întra în Ministeriu, și între Tătărescu, care se 
pare că resistă. Titulescu ar fi înțeles cu bătrânii liberali. 

Un articol al lui Pertinax, incă din 4 lanuar, anunţă, 
cu amenințări la adresa Regelui și cu atacuri violente 
contra lui Tătărescu, omul fără suprafaţă, „frasorul“, fra- 
tele unui hitlerist, cererile pe care le va presinta Titulescu, 
care e furios că nu i s'a dat presidenţia Consiliului. 


11 lanuar. 


La București, pentru cursuri. 

Ziarul e înștiințat că trebuie să meargă la censură. 
Azi avea un nou atac contra lui Titulescu, care a in- 
genunchiat complect Palatul, și o anunţă printr'un co- 
municat, și unul de laudă pentru dr. Angelescu. 

Declar și lui Pella, şeful censurii, că „nu m'a născut 
mama mea ca să fiu robul unui Titulescu“ (militarul se 
crede ofensat că i-am trântit telefonul...) şi generalului 
M. lonescu, comandantul corpului de armată, căruia-i 
anunț că „va veni şi vremea socotelilor și din ele nu 
eu voiu ieși păgubaș“ că nu trimet ziarul la censură 
(se pretindea că se plâng celelalte ziare nefavorisate, 
cărora li s'a șters reproducerea articolelor mele) și sânt 
liberi să proced:ze cum au ordin. Mi se concede ca 
astăzi să fie lăsat ziarul a ieşi. 

Întieb pe Tătărescu, dacă, în locul steagului alb de 
pace, vrea pe cel de războiu, pe care-l primesc, dar se 
va căi, căci nu mi se poate inchide gura la Senat, căa 

cedat unui om ca Titulescu, care „li va rupe gâtul“: cu: 
Guvernul n'am nimic, e un Guvern ca oricare altul, 
care va face ce va putea, dar am in fața mea trei oameni: 
periculoși: Titulescu, Maniu și Mihalache, „cu cari voiu 
lupta pănă în pânzele albe“. El se scusă: ma luat încă 
in primire Ministeriul, va avea o conferință cu colegul: 
de la Justiţie, cu cel de la Războiu; pănă la 7 îmi că 
răspunsul, pe care poate merge N. Georgescu să-l iea.. 

Vine apoi d-na Nae lonescu, care se plânge că soţul ei, 
care, intre soldaţi, scrie un stuciu de filosofie, nu e lăsat 
să o vadă nici pe dânsa, nici copiii; telegrama mea n'a 
sosit Regelui. 

Dr. Angelescu dă vina în afacerea cu censura pe Tă- 
tărescu. E foarte deprimat: ţara e „o casă de nebuni“. 
Numit ministru „definitiv“, cum i-a spus Regele, o parte 
din miniştri, cu Inculeţ, cu Victor Antonescu, au alergat. 
noaptea la Regele, i-au spus că Dinu Brătienu e îmbă- 
trânit, că Angelescu e „incapabil“ şi că singur Tătărescu 
poate scăpa situația. Titulescu, de care nu vrea să: 
vorbească rău, n'a voit să între in Ministeriul lui, 
fiindcă avea de luat acele garanţii. Angelescu nu voise 
să-și reiea locul la Instrucție, dar hegele l-a rugat prin 
Mavrodi. 

După cum N. Georgescu îmi povesteste intâinirea cu 
Tătărescu, el s'a rugat de gazetari să ru-i incurce. Lui 
Georgescu i-a spus că mă imploră, că e gata a face o 
censură de simplă formă, că-l pot ataca pe dânsul, dar 
să nu mă ating de Titulescu, care ameninţă cu o catas- 
trofă ministerială. În zece ziie, poate mai curând, va fi 
un Consiliu de minișiri, etc. l-am dat instrucție să suprime 
ziarul cât timp Titulescu, trufas, dispune de situație. 
(Angelescu pretinde că actiunea contra mea e în legătură: 
cu oprirea din partea lui Titulescu de a se vorbi în presă ce 

dânsul.) Georgescu crede că aș putea înștiința pe Regele. 
Redactez aceasta telegrami: „Aduc respectuos la cunoș- 
tința Maiestăţii Voastre că, după intervenţia ministrului 
de Externe, ziarul mieu e interzis. Trăiască Regele!“ El 
va încerca să scoată fără censură un număr cu această 
telegramă. 

La 8 moartea, plec la Văleni. 

Deci o ţară întreagă la picioarele unui om bolnav de 
vanitate... Vom vedea urmările. Le aștept. 


12 Ianuar. 


Consiliu de miniștri, cu Titulescu. Tătărescu i se supune. 
* 


Am autorisat reapariția „Neamului Romănesc*“ cu sub- 
titlul censurat și, in locul articolului mieu, aceste cuvinte, 
repetate număr de nurnăr: „Nu scriu supt censură“. 


16 lanuar. 


La București. 

Înmormântarea d-rului I. Cantacuzino, mort de ur- 
mările unei receli la moartea lui Duca. S'a stâns de pneu- 
monie. A refusat discursuri, flori, car funebru: e dus 
intr'un camion la cripta din cimitir pentru a fi apoi in~- 
mormântat intr'o nouă criptă, din Institutul pe care 
l-a creat. 


17 Ilanuar. 


Censura continuă. Gazetele sânt de o desgustătoare 
iașitate. Mi se asigură că intelectualii inchiși sânt supuși 
la tortură. S'ar merge pănă acolo încât li s'ar fi scos dinţii, 

ceia ce nu pot să cred. În schimb, văduva lui Duca e 
chemată toată ziua la telefon pentru insulte anonime. Ce 
moravuri ! 

Tătărescu anunţă o nouă ordine de lucruri: „creaţiune“, 
etc. Permite congresul studenţilor, cari discută „numerus 
clausus“, dar vrea să-i militariseze și promite funcții șo- 
merilor intelectuali... 

N. Georgescu mă asigură că numirea lui Tătărescu ca 
prim-ministru era să-i aducă excluderea din partid. 


18 lanuar. 


Vorbesc la radio despre Catalonia. Dr. Voiculescu mă 
asigură că amicii lui închiși sânt supuși la chinuri. 


19 lanuar. 


La Văleni, cu fiica fostului secretar de Legaţie iugos- 
lavă la noi, Pavlovici. 

Povestește multe lucruri interesante despre viaţa lor 
casnică, patriarhală, pură, despre zadruga cu autoritatea 
Siarșinei (şi un unchiu al ei, fugar de acasă, s'a făcut 
țăran și, cu o lume întreagă de descendenţi, supuși, n'a 
vrut, pănă la șaizeci de ani, să reapară la ai lui, cu un 
rang mai mic decât cel de acasă), despre traiul lor in 
Apus, la Boulogne, în Anglia, despre sarcina lui Pav- 
lovici de a arde, la Niș, arhivele, despre bunica rămasă 
supt ocupanţi, care trebuia să dovedească stăpănirea 
propriei case unde a revenit, și o tolerează un ofițer 
croat, despre steagul sârbesc păstrat de ea supt plapomă 
pentru a-l putea arbora, despre princesa Caragheorghe- 
vici, fiica lui Mişa Anastasievici, care, în Franţa, căuta 
corpul tatălui pe care nu-l știa îngropat la Clejani, pentru 

a-l aduce la Belgrad, despre simpatia populaţiei pentru 
regina Natalia, despre nebuniile prințului Gheorghe, care 
striga la cârma automobilului plecat furios pe străzi» 
despre danțul pe masă la vestea victoriilor unui războiu 
în care a dat dovezi de cel mai mare curaj, despre bu- 
nătatea reginei Mărioara, care-și crește exemplar coplii 
și a învățat sârbește, se ocupă de săraci, si despre atâtea 
altele. 
9 

Noul ministru bulgar la mine. Om foarte cult, vorbind 
perfect franţuzește. Discutăm noile tendinți in istorie: și 
el o - înțelege vie, pentru societate, pentru cetitori. E 
vorba de pacte: el se plânge că li se cere renunțarea 
dureroasă la ceia ce se numește „o ilusie“, fără a ținea 
samă de sentimentele populare. Titulescu „nous prend â 
la gorge“. Dar, în câțiva ani, cu toată intangibilitatea tra- 
tatelor, „se poate ca un sat bulgar să treacă la Români 
sau... viceversa“. li declar că, dacă ar fi vorba de un 
interes esențiai al nației mele, aș prefera să trec drept o 
„canalie care calcă tratatele“. Laudă pe Radev, fost poet, 
primul prosator azi în Bulgaria. 

C] 


D'Ormesson mi-a trimes cartea luí Bloch despre vi- 
novāțiile războiului, pentru a o răspândi. Răspund că o 
cunosc, că i-am făcut o dare de samă, dar îl asigur că 
nu e de nevoie. Adaug că zvonurile de hitlerism ger~- 
manofil sânt o scornitură interesată. Și Bulgarul crede 
că le-a scos înainte un interesat (Titulescu, care pe ascuns 
a plecat la interminabilele sale discuţii). 


21 lanuar. 


La București. 
Adunarea amicilor miei politici. Mulţi și foarte călduroși. 


* 

Topa-mi arată că Pomenov, fostul ministru al Bulga- 
riei la Bucuresti, îi spunea la Belgrad că se poate o 
înțelegere cu noí, dar cu Sârbii e o prăpastie. 

Actualul ministru, Robev, din Bitolia, fost profesor, 
poate Român de origine, ar fi venit la mine și in ve~ 
derea planurilor bulgărești de a căpăta şcoli pretutindeni 
la noi, o despă;jubire de trei miliarde pentru conaţionalii 
lor şi o rectificare a frontierei. 

Am scris lui Tătărescu, care ccntinuă a se presinta ca 
şeful unui guvern „teribil“, care va schimba fața ţării, 
întrebându-l de ce sântem supuși la censură când foile 
lui Averescu și Goga pot spune orice și în orice termin. 


23 lanvar. 


Tătărescu vine la mine, între doi agenţi; alt grup 
rămâne în stradă. li observ că n'avea nevcie de atâta 
pază. Tace. Vorbim de măsuril2 pentru intelectuali. Avem 
noi nevoie să cultivăm și mai mult speța candidaţilor la 
slujbe? El obiectează concurenţa minoritarilor. Dar o 
generaţie ca a mea, cu destui conducători, s'a format 
din cei câte vre-o zece bursieri la cele dcuă Şcoli Nor- 
male superioare. Tătărescu anunță planuri mari, care să 
facă „a vibra“ ţara. Va incepe cu presa: o va regie- 
menta. Ii spun că ar putea supune partea comercială 
normelor pentru orice alt comerț. Dar nu, el vrea mai 
mult, şi-mi face un întreg plan. li observ că „Facla“, 
cu  simpatiile ei pentru comunism, cutează să iasă 
acum cu un leu: de unde fonduriie? Va cerceta. Vorbe... 
Va  militarisa Universitatea. Exerciţii de tir Dumi- 
neca.. — Pentru a vă nemeri mai bine? Pe Nae lonescu-l 
socoate ca „autor moral“ pentru că a scris despre asa- 

sinarea lui Barbu Catargiu... Îi anunţ că-l voiu apăra Ie 
judecată (aflu pe urmă cà Goga, lunian, Argetoianu, 
care umblă cu pantahusa pentru a face „al treilea par- 
tid“, l-au visitat și l-au găsit tratat bine). 

[a cesumat ua suflet generos care-şi face ilusii și se incântă 
de ce spune insuşi (mi-a vorbit de copilăria lui săracă, 
de lecţiile invățate pănă la două de noapte, de bucuria 
pentru tipărirea în „Sămănătorul“). De Titulescu evită a 
vorbi. 

În chestia censurii, i-ara propus, anunţându-l că pu- 
biic scrisoarea pe care i-am adresat-o, visita censorului 
la redacţie, cum am văzut-o la Madrid supt Primo de 
Rivera. li pare greu. li declar că nu mă supăr de con- 
fiscare, dar nu admit supunerea prealabilă la cercetare. 
Spune că va consulta pe militari şi va răspunde, chiar 
în scris. Ideia-i pare acceptabilă. Sânt sigur că nu se 
va face nimic. 


w 


Cineva de la Ministeriu imi spune că Angelescu e 
foarte afectat de felul debarcării lui. 


Li 


D-na Sabina Cantacuzinu-mi cere o conferinţă despre 
I. Cantacuzino. Îi spun că nu l-am cunoscut de ajuns. 
Despre generalul Cantacuzino, care se pare că va fi închis 
într'o Casă de sănătate, apui trimes peste graniţă, Ber- 
theiot ar fi zis: C'est un homme qw'il faut enfermer en 
temps de paix et lâcher en temps de guerre. 


Episcopul de Rornan imi scrie că nu se poate ţinea 
conferința de „24 lanuar“ pe care mi-o ceruse. S'a 
amestecat administraţia... 

„Atentatul“ de lângă Zagreb contra lui Titulescu n'are 
nimic a face cu dânsul. Mașina infernală venia de la 
Berlin. 


s 


Fiica mea Magdalina e la dineu la Italieni, cari se 
plâng că ar fi „boicotaţi“. 


* 


N. Georgescu-mi spune că Puiu Dumitrescu, despărțin- 
du-se de Rege, ar fi întrebat dacă se poate presinta și 
tatăl lui, șeful jandarmeriei. I s'a spus că nu e necesar. 
— Ar propune pe unu! din doi generali apreciaţi de el 
ca succesor. — M'am hotărit să las astfel de lucruri în: 


sama Guvernului. 
$ 


Patru studenți iscăliți mă felicită că am apărat pe Nae 
Ionescu. Ei arată că, neatingându-se unele chestiuni de 
alții, au fost siliți să se ocupe ei de dânsele... În același 
timp printr'o scrisoare anonimă, .fiul mieu Mircea e in- 
trebat dacă şi eu sânt „jidovit“.. 


Un Spaniol anonim imi mulțămește pentru conferinţa 
mea despre Catalonia. Ar vrea și una despre Spania. 
La ei s'ar face ceva pentru România. 


24 lanuar. 


La 5, conferință despre Unire la „Tinerimea Română“. 
Public imens. Într'un colț Lupaș își face reflexii. Mi le 
va comunica deseară la Palat: aș fi spus că situaţia 
României Mari se sprijină numai pe tratate. Dar firește că 
ea face parte din opera mondială a tratatelor care au 
terminat Marele Războiu. 

La Palat. N'au venit Averescu, care a plecat anume 
la Severin, și Maniu, care se face scusat prin nu știu 
cine din ai lui (dar mâne seară va vorbi la radio despre 
Unire). În schimb, Vaida își aduce Ardelenii. 

Regele vorbește mai mult timp cu Vaida, în timp ce 
regina Elisabeta se oprește la Goga. Prinţul Nicolae vine 
spre mine. li arăt mulțămirea că va sta mai mult timp: 
in țară. — Aceasta nu depinde de mine. — Nici de mine 
n'a depins cândva, ci de altcineva. 

Regele se apropie zimbind. Îmi arată satisfacția pentru 
ce am spus la radio despre Unire, dar mai ales 
pentru discursul de Duminecă la Club. Și el a exprimat 
la radio ideia că Unirea românească e opera secolelor 
și e un fenomen de ordine naturală (a întrebuințat un 
cuvânt și mai potrivit), și aceasta-i face valoarea. Observ : 
— Maiestatea Voastră are un spirit așa de pătrunzător și 
in domenii pe care nu le-a studiat mai mult; nu înţeleg 
cum, în acel politic, nu nemerește totdeauna. Şi-i vor- 
besc de Guvernul Tătărescu, prea puţin potrivit pentru 
ce i s'a încredințat. Ar fi fost preferabil Angelescu. 
Regele face un gest (dar va căuta să vorbească apoi mai 
mult timp acestuia). Sau poate Maiestatea Voastră s'a 
gândit la îndărătnicia lui Dinu Brătianu? Oricum, n’ar fi 
trebuit să se cedeze lui Titulescu, cu sacrificarea celor 
designați de dânsul. Era un adevărat complot, cum o 
dovedeşte articolul lui Pertinax. — Îl am. — Și al lui 
Dominique. — Îl am şi pe acela. — Titulescu e ceva în 
funcție de România; în afară de aceasta, un avocat, care 
poate fi uitat in câteva luni de zile. — Am spus in cu- 
vântarea mea: răbdare. Toate vin la vremea lor. — 
Timp de treisprezece luni de zile am dat Maiestăţii 
Voastre linişte și ordine. Dar nu mai e un lucru de re- 
inceput; maş mai primi. — Nu se știe ce reservă viitorul. 

Dar să nu fac geloși. (Se trece la alţii.) Vorbindu-i de 
Nae ionescu, m'a asigurat, cu autorisaţia să i-o comunic, 
„că-i are grija“. 

Mergem la fotografiarea în grup. 

După aceia regina Elisabeta-mi vorbeşte de visita 
reginei Bulgariei. A cunoscut-o când era mică. Și-a 
arâtat dorinţa de a vedea Museul. Mă pun la disposijia ei. 

+ 

Urmează convorbiri cu mwtă lume, foarte amicală. 
Mai ales dr. Lupu, cu care, și cu alții, vorbrsc de ridi- 
culul Codrenilor. 

La plecare, Regele mă roagă personal să merg la Si- 
naia. Să poată arăta oaspeţilor și oameni de distincţie. 
Sz plânge că n'am primit pentru mine automobilul. Mie 
a ințeles să mi-l dea. Spuind aceasta, imi prinde amân- 
două mânile. 


25 lanuar. 


Corteanu, care-mi vorbeşte de ce ar fi să fac dacă aş 
fi... ministru de Finanţe. 


Cu un plic de la Clubul automobilistic din Cluj, copia 
scrisorii către Rege şi Tătărescu, în care, dacă nu se 
inlătură Titulescu și miniştrii şi nu se liberează „gardiștii“, 
se promit asasinate și aruncarea în aier a... „Căii Victoriei“. 


26 lanuar. 


La Sinaia, pentru recepţia în onoarea familiei regale 
bulgare. Regina Maria a alergat să-i întâmpine: îi va 
chema la dânsa la Bran, deosebit. Pare vcinică, purtând 
o splendidă coafură brună, întru toate asemenea cu a 

fiicei Elisabeta. Regele Boris, foarte pleșuv, are ochii 
deosebit de vioi și ironici, regina e rece, jenată. 
Presintat regelui Bulgariei, îi vorbesc de starea de 
lucruri de la noi, care nu e pe departe așa ce îngriji- 
toare. El crede că îmbunătăţirea condiţiilor economice 
va impăca spiritele. Dar se cere tact. Îmi arăt credința 
că supt discreţia lui aparentă se ascunde o reală con- 
ducere a afacerilor publice. Regina se aretă mulțămită 
că-i vorbesc italienește și-i amintesc de regele Italiei. 


$ 


Văd pe lunian, care-mi declară că n'a avut niciun 
contact cu Averescu. 
Şi acesta, și Maniu, și Vaida, și Dinu Brătianu lipsesc. 
2 
Regele e deosebit de amabil. Vorbim despre „Revista 


fundațiilor regale“ și opera lui culturală. Îmi arată 
aceiasi călduroasă simpatie. 


Titulescu are... colită şi nu vine. Dar mâne se va da 
la Externe un banchet lui Mușanov, blând băt:ân alb, 
asărmănător cu Costăchescu. Are doi ani mai puţin ca mine. 


27 lanuar. 


Conferinţă la studenţii de la antichitatea clasică, despre 
păstrarea spirituiui antic în evul mediu, și la Sfatul 
Negustoresc. 


A 
Regina Bulgariei n'a fost la Museul mieu, dar văd 
şirul de automobile care se coboară de la al lui Izigara, 

cu care, in odaia de alături cu salonul de recepţie, 
regina Maria a stat indelung de vorbă. 

Las, seara, în numele Institutului Sud-est european, 
un costum popular pentru regina loana. 


30 lanuar. 


Regele Bulgariei mi-a trimes portretul său. 


Censura ziarelor e înlocuită cu visita inainte de răs- 
pândire, soluția pe care am propus-o lui Tătărăscu. 
Reincep articolele mele. 

* 


Cum Academia mă deleagă la un congres de etno- 
grafie din Londra, scriu aceste rânduri: 

„D-le preşedinte. Aflu că Academia m'a delegat la 
un Congres, unde, de altfel, se vor discuta chestiuni în 
care nu mă pricep. Dar, și dacă n'ar fi fost această in- 
competență, nu puteam primi. Am muncit acolo poate 
mai mult ca oricine și după atâţia ani de osteneli mo- 
tive personale și politice a putut să mi se aducă ofensa 
de a chema în mijlocul d-voastră, — şi, dacă nu s'a făcut, 
e o simplă chestie de formă, — un tânăr care mă insul- 
tase grosolan, și anume pentru că mă insultase. De atunci 
a trecut atâta vreme și lipsa mea nu vă aduce, cum 
văd, nicio stingherire. Atunci de ce-mi înccedințaţi mi- 
siunea de care e vorba mai sus? Primiţi, domnule pre- 
ședinte, asigurarea vechii mele prietenii și a recunoștinții 
pentru că wati unit votul dv. cu al acelor cari au vrut 
și au reușit să mă jigpească. Adaug două cărți recente 
ale mele, care, după judecata acelui pe care l-aţi răs- 
piătit, „nu posed nici elementele necesare pentru a scrie 
istoria“. 

Deschiderea Camerelor. 

Atmosferă jenată. Mulţi conducători ai oposiţiei lip- 
sesc: nu numai un lunian, un Maniu, dar un Vaida, un 
Averescu; mi se pare că nu e nici noul „șef“ țărănist 
Mihalache. Cuza, de loc îmbătrânit, e de faţă. Sânt vechi 
liberali, asupra cărora s'au lăsat greu anii, și tineri, foarte 
tineri, necunoscuţi și cari nu se cunosc. 

Regele apare foarte voinic și în excelentă disposiţie. 
Tătărescu nu-și găsește o atitudine. În dosul lui, Titu- 
lescu, cadaveric. 

Mesagiul, lung, pare retușat de Regele, care a adaus 
o parte personală, indemnând la impuţinarea năvalei de 
legi. Titulescu şi-a reservat pentru succesele diplomatice 
cam o jumătate din tot cuprinsul. 


+% 


După-amiazi, lung defileu de discursuri pentru Duca 
ale tuturor „șefilor“. Mă mărgenesc să las, — având şi 
curs. — președintelui Senatului o scrisoare de cinci rân- 
duri în care condamn crima politică și regret că ţara 
pierde inteligenţa lui Duca. | 


3 Februar. 

La Senat. Puţină animaţie. Lăpedatu e nemulțămit și 
îngrijat: Dinu Brătianu ar fi dispus să ajute pe Tătărescu. 
Crede că „acest Parlament poate da trei Ministere“. 

5 Februar. 

Validări la Senat. Mai mare zgomot decât în cel ță- 


rănist. loanițescu perorează la tribună, și râde în colțul 
gurii, contra alegerilor la Consiiiile comunale. 

Regele i-ar fi spus lui Gh. Mironescu: „puternic partid, 
Guvern slab“. 


6 Februar. 


Dimineaţa, generalul Condeestu la mine. Vorbim de 
excesul exerciţiilor fisice. Dr. I. Cantacuzino i-a spus 
cândva: „On soigne trop Panimal“. 


$ 


La Senat, urlete sălbatece, ameninţări cu bătaia. Şi un 
preot iea parte la imensul scandal. Președintele de vrâstă, 
Constantinescu, nu poate interveni la cei peste optzeci 
de ani ai săi. Un tachist de la Ploești, ales de Guvern, 
declară de la tribună că da, a fos! ales așa, der casă fic, 
lângă produsul demagogiei, şi oameni ca „represintanţii 
ideii conservatoare“. Intervine Manoilescu, acusând de 
duplicitate pe filipescani. I se spune că a trecut prin toate 
partideie. Spectacol scandalos. Parcă e mai rău și decât in 
Senatul țărănist. 


8 Februar. 


Aceiaşi zădarnică și compromiţătoare luptă în jurul 
alegeriior. 


9 Februar. 


La Senat, Manoilescu atacă pe Filipescu, pe care-l nu- 
mește „domnul de la telefoane și de la Biarik“. Acesta 
merge pănă a-i făgădui palme Un avocat din Pl!oeșiti, 
Orescu, se amestecă inveninând; din nenorocire și N. 
Miclescu. Filipescu scoate un act prin care caută a în- 
fäțişa pe Manoilescu ca „pungaş“; e vorba de un an- 

gajament al acestuia, ca simplu particular, de a stărui 
pentru o societate la Banca Naţională. Manoilescu, foarte 
mișcat, răspunde cu energie și vervă, intrerupt une ori 
de majoritate. Arată și condiţiile în care a întrat în Gu- 
vernul mieu, restabilindu-se fără nicio protestare adevărul. 


Seara, conferință la Dalles despre sens“! monarhiei. 
Asistă și Cuza. 


11 Februar. 


Pomenirea la Senat a lui Goldiș. Nu particip la defi- 
larea partidelor și mă explic prin superfluitatea acestor dis~- 
cursuri când președintele are căderea de a vorbi în 
numele intregii adunări. 

Apoi Manoilescu declară fals actul scos contra lui 
pentru a-l compromite. E foarte elocvent și puternic. 
Când Orăscu de la Ploesti vine din nou la tribună 
pentru a-l calomnia explicaţiile lui Manoilescu sânt 
mişcătoare. Intervin cu hotărâre ca să fie lăsat să se 
explice. Lui Miclescu, care-mi observa în particular că 
Manoilescu a provocat, i-am răspuns că „valoarea unui 
om nu se arată așa de mult prin aceia că nu face o 
porcărie, ci prin aceia că nu răspunde la o porcărie 
cu altă porcărie“. 

Seara, văd pe Al. Oteteleșanu, căruia-i spun despre 
Averescu ce i-am spus și generalului Condeescu. El 
mărturisește că de un timp mareșalul nu spune nimic, 
nici întimilor săi. 


13 Februar. 


Visita unui Frances, Corbeau, din provincie, care vine 
la mine, mărturisindu-mi că i-am fost înfățișat ca ger- 

manofil, pentru a mă întreba cărui motiv ii atribuiu miș- 
carea tineretului. — Arivism, misticism, dorință de un 
ideai, sete de activitate. Vorbim de foarte multe: și de 
instabilitatea societăţilor actuale, ai căror membri nu sânt 
legaţi prin niciun resort moral. Catolic, se miră că-i 
vorbesc de legătura pe care o creiază Islamul. Îi vor- 
besc despre ce avem de luat de la Francesi: inspiraţia, nu 
modelul, și marea calitate a ordinii și disciplinei, la care în 
colaboraţiile mele cu Francesii am fost necontenit supus, 
în forma cea mai dură, dar mi-a folosit. Îmi declară că 
niciun străin n'a înțeles mai bine ce e fundamental in 
ființa morală a poporului său. Ar vrea să deie ceva din 
această convorbire presei din provincie. 


14 Feobruar. 


Manoilescu, care a fost în audienţă la Regele și e 
foarte mulțămit, vine la mine. Ar fi fost o scenă duioasă. 
Regele nu agreiază guvernul și n'are încredere in ceilalți 
politiciani, nici în Averescu. Eu ii par a fi criticabil 
în cele mici, dar împrejurările mari mă ridică din nou 
sus de tot. Cuvântarea mea la Club a fost cel mai im- 
portant act de mărturisire politică din ultimii ani. 


E i 


Seara, un articol de injurii al lui Gr. Filipescu : adecă eu 
mor de invidie față de Titulescu, care m'a strivit când 
cu „lamentabilul“ mieu discurs la Senat. 


* 
Seara, conferință a lui Cuza despre Monarhie. E, in 
formă plăcută, ce a spus de atâtea ori. Pază polițienească 


enormă. Un public de studenţi cari strigă la orice atinge 
antisemitismul. | 

Faţă de ce fac comuniștii uniți cu socialiștii la Paris, 
la Viena, şi această stare de spirit poate fi de folos. 
* 


Presan îmi telefonează pentru a se ralia la intervenția 
ce am de gând s'o fac la Senat contra îmbulzirii acolo 
a lui Stere. 


15 Februar. 


La Senat, cer darea în judecată a lui Stere. Se asociază 
și Mora, care promite acte decisive, dr. Danielopol, 
senator al Universităţii. Mai tărziu președintele cetește 
scrisoarea de protestare a lui Presan, la care se raliază 
generalii Popovici, Petala, Lupescu. 

Întreb ce măsuri se ieau pentru ca Patriarhia să nu 
clădească prăvăliile de speculă în Dealul Mitropoliei pe 
care le-a apărat Berceanu. Lăpedatu declară că proiectul 
va întâmpina oposiţia instituţiilor care au sarcina de a 
apăra caracterul istoric al orașului și pietatea cuvenită 
trecutului. 

L 

N. Miclescu atrage atenţia asupra agitației celor din 

stânga, în legătură cu împrejurările din Paris și Viena. 


a 


16 Februar. 


Interpelez în ce priveste pe episcopul de Timișoara, 
Pacha, care a mers cu deputatul Kräuter la Hitler să-i 
presinte „omagiile Șvabilor“ (Roth spune lui Angelescu, 
care desaprobă pe acest „funcţionar al Statului român“, 
că s'a plâns numai de hitleriștii de la noi). Angelescu dă 
explicații în ce priveşte pe Stere : dosarul de la militari s'a 
pierdut; ar fi gata să-l peusioneze. Protest, şi se adauge 

dr. Danielopol. Se face apoi, și de mine, o intervenţie 
pentru episcopul Dionisie. Şi Angelescu și Lăpedatu sânt: 
pentru el, dar se lovesc de Patriarh. Şi Angelescu se 
ridică în contra prăvăliilor „fine“ pe care vor să le 
facă la Mitropolie. Mitropolitul Pimen și al Bucovinei: 
sânt pentru Dionisie. 

Inculeţ depune legea administrativă. 


18 Februar. 


Cercetez ruinele de la Târșor. O mare parte din 
fresce, cu portretele Domnilor, au dispărut. 


+ 


Se află tragica moarte a regelui Belgiei, prăbușit în 
prăpastie cu prilejul unei ascensiuni. 


19 Februar. 


La Senat comemorarea regelui Albert. După președinte, 
Patriarhul ţine o cuvântare căreia-i urmează generalul 
Văitoianu pentru generali, — singurul la locul iui —, 
Gafencu pentru ţărănişti, Gr. Filipescu pentru „partidul 
conservator“. În numele Guvernului, Dimitriu. 


Francesul Corbeau reapare, aducându-mi ce a notat 
din conversaţia cu mine. | s'a părut că „am fost miilo- 
citorul între Guvernul din laşi și Germani“... Îmi desco- 
pere „ochi de Mongo!“, iubire de mine însumi ca Herriot 
și accent ca în Aquitania... Dar, în altele, e un om care. vede 
bine. A fost la Goga, carei se pare „nevertebrat“, dar vor- 
bind foarte bine francesa „gens de lettres“-ilor, la Savel. 
Rădulescu, care i-a plăcut ca om așezat, la Mihalache, 

la care „a admirat efortul“ care, crede el, il va duce 
tot mai sus, la Tătărescu care, prins în angrenajul liberal, 
„singurul solid“, îi dă impresia „unui Mussolini fără 
posă“ ; a văzut acolo şi pe Dinu Brătianu, icoană a 
fratelui loan și ca şi el calm şi sigur. Crede în viitorul 
Romăniei, care i se înfățișează ca un „domeniu colonial“, 
insă are „cea mai capitală din capitale“ (pe lângă 
dânsa Budapesta e ceva artificial, pe când aici e adevărată 
viaţă trăită). Are siguranţă în viitorul ţării. 

A vorbit la Brăila şi la Rușii-de-Vede, cari i-au dat 
un auditoriu de 300 de persoane, de care e foarte mul- 
țămit. 

Pentru el facem parte din acele „marches d'Orient“ 
naționale care sânt necesare Franciei după deficienţa 
Rusiei, 

k 

Editorul Dent din Londra, care arăta posibilitatea uneí 
traduceri a „Vieții Bizantine“, a revenit. Cel ce „i-a 
făcut-raportul“ crede că nu sânt șanse de a lupta cu 
„Standardwork“* ul lui Bury. 


20 Februar. 


După comemorarea lui St. C. Pop (și cu discursul 
rabinului Niemirower după al lui Frențiu de la Orade), 
Victor Antonescu arată că nu poate fi urmărit Stere, 
pentru că, după arătarea parchetului militar, timp de zece 
ani nu s'a făcut nicio acţiune de continuare a procesului. 
Cere să se cerceteze soarta dosarului „pierdut“ și să 
nu se pensioneze un profesor suspendat pentru trădare. 
Se adauge rechisitoriul energic al fostului magistrat 
Eftimie Antonescu. 

Discuţia la Mesagiu. Vorbeşte Frențiu. Cere pacea 
partidelor. Îl îndemn să înceapă cu a Bisericilor. 


WWW.cimec.ro 


150 N. IORGA 


21 Februar. 


Titulescu simte că Regele nu-l agreiază şi îndeamnă 
pe miniștri a sta dârji în fața Suveranului. Ar avea 
intenția de a-și cere un lung concediu. 


g% 


La Senat vorbeşte generalul Popovici, care ni cere să 
strigăm de două ori „ura!“ pentru Regele. 


+ 


Conferință la Cercul militar despre „lectura ofițerilor“. 


22 Februar. 


Requiem pentru regele Albert. Asistă Regele, cu Regina 
Maria şi Princesa Elisabeta. 


23 Februar. 


Discuţia la Mesagiu (Senat). Vorbește în calitate de 
„conservator“, Orăscu, incepând cu obligatoriulimn către 
Titulescu. E destul de necuviincios față de mine. Când vor- 
beşte de Bulgaria ca de „al cincilea Stat balcanic“, întreb 
banca ministerială dacă Romănia e Stat balcanic. Cu 
fineţă, Lăpedatu răspunde: „Din punct de vedere diplo- 
matic, este“. Apoi un Vihovici, de la Cernăuţi, despre 
nevoile economice ale părților de sus. 

* 

Stere publică o scrisoare prin care sfidează pe oricine 
să iea „răspunderea istorică“ a condamnării lui. lunian 
trage la răspundere pe ministrul care a suspendat de la 
catedră pe amicul său. 

Fostul deputat ales de mine Hagi Mosco imi insultă, 
supt forma unor rectificări genealogice, familia. Am 
crezut că trebuie să-i răspund. 

Se aduce la Senat pe neaşteptate moratoriul. Aprigă 
protestare a lui loanițescu. După declarația național- 
țărăniştilor, lungă și pretențioasă, cu vagi profeții ideo- 
logice, ajung a vorbi la Mesagiu la șase și jumătate. 


26 Februar. 


Tătărescu, aclamat, aduce la Senat pe noil miniștri, 
inginerul Teodorescu și Xeni, împreună cu Sasu, mutat 
de la Comerț la Agricultură. 

Discurs al lui Manoilescu, care începe regretând că 
nu s'a inoit tratatu! cu Italia și termină schițând Statul 
corporativ, care ar trebui să înlocuiască pe cel de astăzi. 


27 Februar. 


Apariţia la tribuna Senatului a socialistului Jumanca. 

Vorbeşte uşor, cărturăreșt». Ţărăniştii îl dau gata. 
x 

Deszorăr o scrisoare din 1906 a lui Mihalache, care 
mă pune, impreună cu Goga, — care a fost biruit ieri la 
Senat de lamandi —, intre sfinţii săi și o scrisoare a lui 
Cesar Petrescu la vrâsta de paisprezece ani, care e ul- 
mitoare ca informație, judecată și stil. 


2 Mart. 


Se vorbeşte iar de schimbări: generali cu Vaida, 
Averescu cu... Argetoianu. 
* 
La Senat, Bănescu desfăşură un discurs de profe- 
sor, cu vagi indicații de reforme, după ce sub-secretarul 
vasluian Negură, ţinuse un discurs viclent. 

3 Matt. 


La Senat, dr. Angelescu îmi arată teama de un războiu. 
Ghica de la Bruxelles îl așteaptă în acest an chiar; 
Germania va anexa Austria și, de oare ce Saarrul va 
vota pentru Franţa, va întra ia acest teritoriu. Regele 
crede că va fi războiu, dar nu în acest an. Noi am fi 
complect desarmaţi. Mai rău ca în 1916. 

Inculeţ, din parte-i, îmi spune că, trebuindu-i gărzi 
pentru alegerile comunale, le-a cerut la Ministeriul de 
Războiu. În loc de 120.000 supt arme, erau 40000. 
Restul, nehrănit, în concediu. A cerut 58 de milioane 
pentru o întreținere de două luni, mai muit in vederea 
complicaţiilor internaţionale. 

La Primărie, Dobrescu a cheltuit garanţiile antrepre- 
norilor și toate reservele, toate depositele. 


4 Mart. 


Conferinţă despre anii de studenţie la Teatrul Naţional, 
pentru Fundaţiile Regale. 

Asistă și Xeni, care-mi spune că la Karlsbad Goga 
i-a vorbit așa: „Dacă Duca nu mă face ministru de 
Interne, provoc o mișcare antisemită in toată țara“. 

Goga a făcut un discurs demagogic la Cameră contra 
minoritarilor. i 


5 Mart. 


Presan declară tă, după manifestația Senatului în 
chestia Stere, își poate relua locul pe băncile lui. 


+ 


Lăpedatu-mi spune că Titulescu a isprăvit și cu Re- 
gele și cu miniștrii, dar el se îinvierşunează a rămânea. 

Regele Bulgariei a mers la Berlin, ca semn de pro- 
testare contra pactului balcanic și, cu Venizelos în frunte, 
șefi de partide grecești se străduiesc a-i lua ascuţișul. 


7 Mart. 


Redactorul Devechi-mi arată că Nae lonescu, liberat 
noaptea, a fost arestat din nou. S'ar fi ținut un Consiliu 
de ofițeri ai Parchetului Militar cu ministrul Uică: li s'ar 
fi cerut unele schimbări, dar le-au refusat. Atunci Uică 
a iscălit acum un ordin de arestare cu data de Februar 
și unul pentru rearestare. Ar fi intervenit Titulescu, pe 
care l-au apărat, la Cameră, de această bănuială Guver- 
nul, Argetoianu, Madgearu. 

Uică a venit la Cameră, dar, invocând boala, m'a 
rugat să-l văd in cabinetul președintelui. Am început 
observându-i că ministrul care vrea să spuie ceva unui 
fost președinte de Consiliu îl caută acasă ; am venit numai 
din simpatie pentru armată şi pentru că-mi pare că mi-a 
fost elev. — La cursul de comandament. Contestă ade- 
vărul informaţiilor ce le-am primit; n'a intervenit Titu- 
lescu: îi cer cuvântul de militar și mi-l dă. Adiutantul 
iui, un colonel, spune că a fost un simulacru de liberare, 
ca să se vadă cine-l visitează. Procesul, asigură minis- 
trul, se va judeca răpede. E și el contra lui Titulescu 
(care ceruse inlăturarea lui) și e gata să mă ajute 
contra lui. 

În: ședință, dr. Angelescu destăinuiește călcările de lege 
la examenul învăţătorilor supt ţărănişti, cu numiri ad hoc, 
bilete de recomandațţie, cărți impuse ; e pentru domiciliul in 
localitate al profesorilor universitari (acuma sânt și secundari 
cu două catedre). Notez escrocheria permanentă „de la 
Ministeriu şi regret că miniștrii nu sufăr sancțiuni. Cum 

intervine Costăchescu în chestia profesorilor ambulanți, 
dau mărturia moștenirii oneste ce mi-a lăsat și relevez 
cum i sa luat Ministeriul prin intrigă. El pretextează, 
dulce, o situaţie personală. Naţional-ţărăniștii nau făcut 
un gest pentru ministru. 
Li 

Ministrul Franciei la mine. Se teme și el de războiu, care 
i se pare „Sfârșitul Europei“. Are despre Titulescu, cu pri- 
vire la care vorbesc cu profunda mea convingere despre 
lipsa lui de valoare reală, o extremă admiraţie: „ce om, 
ce fineţă, cum se știe adapta împrejurărilor, ce soluţii 
găseste !“. 


9 Mart. 


Vorbesc la Senat despre problema naţională. Tătărescu. 
se scusă: e la o ședință de la Statul Major, presidată 
de Regele. Răspunde Nistor fără a precisa ceva. Amin- 
teste silințile ce s'au făcut in Bucovina pentru a crea o 
clasă de meșteșugari români. 


4 


Seara, prima represintație a „Catapetesmeí ruptă in 
două“, care place. 


10 Mart. 
Plecarea spre Paris. 
12 “lart. 


„La Paris. Cesianu-mi vorbeşte mult timp de prigonirea 
lui de către Titulescu (un ziar publicase o telegramă 
„radio“ în care era vorba de „revocarea“ lui ca și de 
a lui Puiu; Agenţia vrea so cumpere Hefter, acuma la 

Geneva, unde scoate pentru Boncour și Ligă ziarul Le 
Moment, subvenţionat de. Guvernul frances). Are conş- 
tiința că și-a făcut datoria, dar rapoartele Jui rămân fără 
răspuns. A fost ținut de rău pentru că printr'o telegramă 
deschisă a anunţat Regelui că mar primi alt post. I s'a 
spus de autorități militare, Weygand, Gouraud, că ar- 
mata noastră nu e preparată; și oamenii politici şi-au 
arătat teama să nu fim în vre-o complicaţie viitoare „o 
sarcină“. 


13 Mart. 


Mare muiţime la deschiderea cursului mieu despre 
creațiunea francesă în Palestina. 


Lot îmi spune că, întrebaţi asupra lui meister Eckhart 
pentru o lucrare, Germanii au răspuns că-și reservă 
pentru Guvernul lor orice cercetare cu privire la acest 
represintant al spiritului de rasă. Un altul ar fi declarat 
că adevărata știință germană de la Hitler incepe. 


15 Mart. 


A doua conferinţă. 
16 Mart. 


Dejun cu Gauthier, de la „Revue Bleue“, cu Murat 
de la „Figaro“, cu ministrul Educaţiei Berthod, cu di- 
rectorul Învățământului Superior, Cavalier. Discuţie asu- 
pra politicei curente. Întrebat, li arăt că nu putem avea 
în politica noastră externă decât două principii statornice : 
a nu face politică niciodată contra Franciei și a nu trage 
niciodată asupra unui soldat italian. 

17 Mart. 


Conferinţa a treia. 
18 Mart. 


Visite la Fontenay. Buré de la l'„Ordre“ se exprimă 
indignat, cu gesturi tari și cuvinte aspre, asupra recen- 
telor tulburări in care şi-au manifestat nemulțămirea 
oameni cari nu știau ce vor și nu-și găsiseră un sef; 
mania delațiunilor il desgustă profund. A vorbit de 
aceasta şi cu Doumergue, care i se pare înălțat prin anii 
de liniște. 


A venit și Danesul Madol pentru o adăugire la „Con- 
vorbirile cu Responsabili“ 


19 Mart. 


Conferinţă despre Cugetători politici români intre 1220 
și 1830. 


20 Mart. 


A patra conferință despre cruciate. Comuniști basarabeni 
incearcă o manifestaţie contra României, care e oprită. 


Aflu că dr. Angelescu restituie vechiul sistem de 
are, vechile examene și vechiul bacalaureat. 


21 Mart. 


Dejun oferit de Comitetul frances câtorva membri ai 
Comitetului internațional de istorie. 
Deschiderea şedinţelor în amfiteatrul Liard. Frumos 

discurs al lui Coville ; retorică alocuție a ministrului Edu- 
cației, Berthod. Handelsman, în locul lui Dembinski, arată 
ce sacrificii băneşti au făcut Polonii pentru congresul de 
la Varșovia, care a întrecut pe cel de la Oslo. 


La noi a inceput procesul „Gărzii de Fier“. 


22 Mart. 


Lucru în comisiuni. La cea de iconografie presint 
Albumul Domnilor români. 


+ 


Dejun la Charléty. Și cu fostul ministru de Instrucție 
Honnorat, care se întoarce dintr'o lungă ședere in Ila- 
ponia. Comunismul capătă teren printre fiii claselor bo- 
gate, cari, crescuți pentru slujbe, nu le maí pot avea. 


Ultimul mieu curs. Multă lume: și Koht, Handelsman. 


A 


Prânz oficial al comitetului la Claridge. Cuvântare a 
lui Temperley. Apoi a lui Coville. Asistă și sovieticii, 
în smoking. 


23 Mart. 


Sedință de inchidere. Cetire de rapoarte. Foarte fru- 
mos al lui Halecki. 

Se ajunge la fixarea locului viitoarei adunări. Delegații 
cehoslovaci mă înștiințaseră de deri că vor propune 
Praga. Li-am spus că aş ceda dacă ei ar adăugi ca 
viitoarea adunare să fie la București ; ar fi mai „gentil“: 
altfel voiu lua cuvântul. 

Seara,Lheritier, asigurându-mă de sentimentele sale, spune 
că biroul va decide. Cer ca atunci să mi se dea cuvântul. 

Îl cer deci, de și profesorul ceh făcea gesturi despe- 
rate pentru a vorbi cel d'intăiu. Repet o invitație făcută 
la Varșovia președintelui și secretarului, adăugind că pri- 
mirea făcută membrilor Congresului de studii bizantine 
ni dă poate dreptul. De altfel las hotărârea biroului. 
Cehul cetește solemna invitare din partea „tuturor so~- 
cietăților cehoslovace“, asigurând că, în ciuda greutăților 
financiare ale momentului, se va putea avea o bună pri- 
mire. Cer din nou cuvântul. „Am consimţi dacă ni sar 
garanta că Mica Înţelegere va dura doi ani, dar nu sânt 
sigur.“ Mare ilaritate. Dintre ai noștri, cineva se teme 
că această butadă va fi exploatată. Mă impresionează așa 
de puțin... 

Seara, la de Montfort, cu Handelsman și un ziarist 
frances care a luat parte la vânători regale și le-a descris 
in Paris-Soir. 


24 Mart. 


La un teatru unde Elvira Popescu risipește toate mij- 
loacele unei admirabile vitalități pentru a insufleţi o 
grosolană fabricație în care o Mare-Ducesă rusă fură 
sparanghel şi spune porcării, pentru ca la urmă să-l inti- 
tuleze amical „Dimitri“ și să facă o tovărășie naţiona- 
listă (!) cu comisarul sovietic care a violat-o în inchisoare. 
Lumea suportă, râde de glume și aplaudă. 


25 Mart. 


La Sèvres, pentru o conferință la Armeni. Multă lume. 
Asistă și fiul lui Nubar-Pașa. Expunerea despre arta 

armenească în Crimeia și în Moldova e foarte călduros 
primită. Mi se anunță 300 de subscripții pentru publi- 
carea fotografiilor. 


26 Mart. 


Labin de la „Adevărul“ spune că descinderea la dr. 
G. ar fi găsit îndemnuri aţiţătoare în legătură cu Garda 
de Fier. 


27 Mart. 
Plecare la Veneţia. 
28 Mart. 


Sosire la Veneţia, unde mă primește Ortiz, directorul 
Bibliotecii S. Marco și alte persoane. 


30 Mart seara. 


Sântem rechemaji de vestea că mama mea e greu 
bolnavă de pneumonie. 


31 Mart. 


Plecare spre țară, în astfel de împrejurări. Voiu fi 
marturul cumplitelor chinuri ale bietei mele mame, care 
se va săvârși în dimineața zilei de 6 April. 


2 April. 
La Senat, unde sânt primit cu simpatie. 


4 April. 


Vorbesc la legea Conversiunii, combătând-o pentru 
caracterul ei nedrept și anti-social. Se votează noaptea 

Apoi, cu toate asigurările d-rului Angelescu, trezit din 
somn pentru a fi adus la şedinţă, trece și legea modifi- 
cărilor la învățământul primar. E zelul lui Ștefan loan... 


5 April. 


Vorbesc la legea învățământului secundar, căpătând 
îndreptări foarte importante. 


+ 


Curtea Marțială, compusă din generali cari, având a 
trece la pensie, au toată independența de spirit, con~- 
damnă la muncă silnică pe viață pe ucigașii lui Duca, 
dar achită pe ceilalți. Era de prevăzut: generalii nu 
puteau condamna la degradare pe eroicul lor camarad 
Zizi Cantacuzino. Acesta fiind achitat, achitarea lui Co- 
dreanu venia de la sine. 

Dr. Angelescu e chemat la Palat de două ori. Di- 
mineaţa, el se arăta foarte neincrezător în viitorul Gu- 
vernului ; credea că se poate un Ministeriu Naţional, și 
anume cu mine. 


6 April. 


Lăpedatu, cu care am vorbit ieri la Senat și care crede 
și el că se apropie căderea Guvernului, vine la mine 
pentru condoleanţe. Vede greşeala de a fi dat Înternele 
lui Inculeţ, necunoscător al ţării și om încet, şi lui Ia- 
mandi, un provincial nesigur, violent, cu presidenţia 
„retorului“ Tătărescu. Guvernul va pune chestia asigurării 
de viitor. Lucrul ar fi să se hotărască azi chiar. 


7-14 April. 


În timpul serbătorilor Paştelor vestea unui complot 
militar și a unei crise ministeriale. 

15 April. 
La Sinaia și fa Brașov. 
17 April. 


Ziarele publică actele privitoare la complotul Precup, 
care voiă, arestând sau suprimând pe Regele și masa- 
crând pe oficialii adunați pentru Înviere la „Domnița 
Bălașa“, să instaleze, cu concursuri de politiciani, rămași 
necunoscuți, o dictatură militară. 


18-20 April. 


La București. 

În Ardeal vestea complotului ar fi fost primită cu mulţămire 
in cercurile lui Maniu. Ar fi acolo șio profundă nemul- 
țămire socială. Se vorbește de poftele de presidenţie a 
republicei pe care le-ar hrăni ascunsul de la Bădăcin, 
ca și Titulescu, care şi-a pregătit la Paris o primire de 
șef de Stat, presa francesă nespunând un singur cuvânt 
despre Guvern și despre Suveran. 


Lumea e uluită de descoperirea că ucigașii deputatului 
Popovici sânt trei liceeni de la „Lazăr“, ai căror părinţi, 
cari ştiau și au tăcut, sânt un înalt magistrat, un profesor 
de liceu și un ofiţer superior. 


4 
Taşcă, ingenunchind înaintea lui Mihalache, a întrat 
la ţărănişti. 
26 April. 


Întoarcerea lui Dinu Brătianu din Apus. Se declară 
pentru intregirea partidului cu nepotul său și contra 
dualității cu Tătărescu. | 

VII . 


11 

29 April. 


Ja adunarea partidului, Dinu Brătianu declară insă că 
vrea să lucreze cu Tătărescu. 
$ 
S'a închis Parlamentul, după ce la Cameră s'a readus 
chestia Skoda, cu un discurs feroce al lui Madgearu 
contra lui Amza. 


2 Maiu. 
Conferință despre sculptura in lemn in vechea noastră 
artă. 500 de invitații, la doamne care pretind a aprecia 
această artă; vre-o cinci presente. Elevii miei, luaţi de 
la curs, salvează aparența. 
Membrii Guvernului merg. în Ardeal, ţin discursuri 


și declară, în mijlocul ovaţiilor, că au soluţionat șaizeci 
la sută din toate chestiunile ardelene. 


7 Maiu. 


Alți cinci elevi uniți într’o societate de crime (colegi 
de la lași pradă bisericile). 


Goga, la Chișinău, anunță că va fi chemat la Guvern, 
că va schimba Constituția, va reduce numărul parlamen- 
tarilor și va aplica un sistem financiar propriu şi secret, 
bun pentru „mulți ani“. 

9 Maiu. 


Conferință la Școala de Războiu, apoi, despre țesături, 
la Dalles. 


* 


Cade prima ploaie, mult așteptată. 

10 Maiu. 


Defilarea obișnuită. Şi Regina Maria, călare. Asistă mi- 
nistrul polon Beck. 

Seara, la Radio, despre „datoria noastră față de di- 
nastie“. 


12 Maiu. 


După ruperea negociaţiilor cu Guvernul, Gh. Brătianu 
stabilește aceiași linie de acțiune cu Averescu, — bolnav 
şi, cum se vede, nu prea mult. 


14 Maiu. 


Averescu și Gh. Brătianu anunţă acțiunea paralelă ia 
vederea „evenimentelor grave“ ce sânt să se petreacă. 


17 Maiu. 


Amza la mine în chestia Seletzki. Îmi spune că ge- 
neralul Popescu, secretar al lui Condeescu și director al 
geniului, ajutat de un colonel Drăgănescu, începuse tra- 
tativele cu Skoda, așa de secret, fără a consulta orga- 
nele obișnuite, incât a ajuns să fie supraveghiat de Si- 
guranţă. Intervenţia lui Amza pe iângă el și pe lângă 
Condeescu a rămas fără efect. După câteva luni i s'a 
supus lui şi altor câţiva generali, din partea Regelui, în 
secret, un memoriu anonim cu privire la care trebuia 
să-şi deie părerea în scris. Pe această basă a fost ales e! 
ca ministru de Războiu. 

Îmi cetește părerea comisiunii de generali, semnată și 
de Angelescu și chiar de Cihoschi, care răspinge tunu- 
rile de câmp de la Skoda, găsindu-se preferabil să punem 

la punct cele vre-o 1.500 pe care le avem, și chiar obu- 
sierele. Îmi arată că însuși conducătorul usinelor Skoda,. 
Löwenstein, desaprobase pe Seletzki și-i retrăsese pute- 
rile. Amza voia să expulseze pe conrupător şi s'a adresat 
la Interne, dar Argetoianu i-a obiectat că Galiţianul e 
cetățean român, pe când de fapt făcuse numai cererea.. 
Relaţiile lui Amza cu Cehoslovacii au rămas escelente, 
și i s'a dat cordonul Leului Alb. Îmi arătă un raport al 
ministrului nostru la Praga, Emandi, care, neștiind ni- 
mic de comandă, doria ca totul să se facă în colaborare 
cu Legația; raportul adresat către mine și comunicat la 
Războiu nu l-am văzut însă niciodată. 

Discutăm asupra posibilităților de armament în cas de 
războiu, pe care şi el nu-l crede probabil. Tunurile le: 
avem, și ele sint de comparat cu ale probabililor adver- 
sari. La Skoda așteaptă cele neacceptate și neplătite, de 
și fusese vorba de a vinde Chinesilor obusierele. La 
Schneider erau comandate tunurile lungi; nu s'au lucrat 
din causa neplătirii. Obusiere avem totuşi. Aviația e in- 
suficientă (relevează posibilitatea ca nedibăcia unui pilot 
să distrugă o mașină de două milioane). dar la Braşov 
se poate lucra. Amenințarea nodurilor de comunicație 
în cas de războiu e un pericol mare; apărarea cu tu- 
nurile e slabă. În privinţa eficacității gazurilor e sceptic. 

* 

N. Georgescu îmi spune că Savel Rădulescu i-a adus. 
din partea lui Titulescu regrete pentru injuriile de la 
Senat: eu l-aş fi exasperat! li spun că ofensele publice 
tot public se retrag. 


* 


Balş vine să mă îndemne a veni la Academie. Îi cer 
ca președintele, care gisa lăsat biletul la mine, să revie 
R SCris 

18 Maiu. 
Conferință la Dalles, despre numele la Români. 
19 Maiu. 


După stăruința lui Balș, şi în urma scrisorii de invi- 
tație a președintelui, revin la Academie, cetind scrisoarea 
primită și adăugind că sânt acolo prin recunoașterea 
celor morţi, dând eu insumi celor de acum o recunoaş= 
tere pe care n'ar retrage-o de pe urma intrigii, care nu 
are ce căuta intr'o societate cu scopurile noastre. 

În secție, Mehedinţi, invocând laudele mele, propune 
membru pe Russo. Obiectez că e filolog și sânt adus a 
vorbi despre sentimentele lui puternic grecești. Lăpedatu 
invocă articolul din statute care cere un Român de 
naștere. Preotul Popescu și Silviu Dragomir par convinși. 
Totuşi biruim cu un singur vot, nu cu două. 

Se decide continuarea colecţiei Hurmuzaki, încurajarea 
tipăriturii de documente a lui Sava, magistrat la Chi- 
șinău, și centigrafiarea catalogului manuscriptelor. 


21 Maiu. 


Nu asist la procesia pentru Brâncoveanu, în care apare 
ca rudă și d-na Alexandrina Cantacuzino. 
* 


Brătescu-Voineşti îmi spune că, după dânsul, Duca a 
scăpat prin tragedia sa de un iremediabil faliment. 

Vorbindu-i de legăturile lui Arghezi cu liberalii, el 
îmi arată că I. Brătianu i-a dat aceluia suma trebuitoare 
ca să scoată Cuget Românesc împreună cu Pilat, şi 
aceasta de și insultase grosolan pe una din surorile lui. 

Îmi vorbește cu emoție de bunica sa de pe tată, care 
cetia şi adnota pe Platon in grecește și ținea cuvântări 


care uimiau. 
* 


Revoluţia armatei în Sofia. 
Li 


22 Maiu. 


Alegem în secţie ca membru activ pe generalul Rosetti 
Russo cade. L-am arătat ca un Grec naţionalist, rămas 
străin de noi. 


22 Maiu. 


Grea luptă în secţie pentru locurile de membri corespon- 
denți. Propunerea mea pentru Minea cade. I se re- 
proșează tesa filo-maghiară de la Budapesta. Arăt atunci, 
față de sfidările lui Mehedinţi, că volu fi silit să revin 
public asupra atitudinii unora în războiu. Se alege P. 
Panaitescu. Revin violent asupra insolenţelor lui Giurescu, 
care cade cu 8 contra 4. Urmează alegerea lui Marcel 
Djuvara (Lambrino, propus de Balș, nereuşind). 


26 Maiu. 


Comunicare la Academie despre Wilhelm de Kotzebue 
și schimbările sociale și economice din Moldova. 


27-9 Maiu. 


Aceleaşi zvonuri despre venirea la Guvern a lui Ave- 
rescu. Cineva a și venit să-mi ceară a-l recomanda 
sub-secretar de Stat. | 

Totuși Guvernul asigură că rămâne, și-mi pare pro- 
babil și mie. 

Combinația Averescu a căzut în faţa proptirii amenin- 
fătoare a lui Mihalache și Lupu. Arăt în ziar ce crud e 
să se joace cineva astfel cu un nume glorios. 


5 lunie. 


Masaryk îmi multămește telegrafic pentru felicitări și 
cardinalul Pacelli în numele Papei, pentru trimeterea 
„Istoriei vieţii bizantine“. 


8 lunie. 


Telegrafiez Regelui, felicitându-l pentru „recâștigarea 
drepturilor sale“ și urându-i să aibă „hotărire și contra 
dușmanilor și contra falșilor prieteni ai săi 1“. 


10 Iunie. 


Regele răspunde în cuvinte amabile felicitării cu 
neobişnuit tâlc. 


11 Iunie. 


Averescu, părăsit, care intentează proces Luptei, pentru 
că l-a acusat de „aventură“ „ridiculă“, ar fi foarte mișcat 
de aiitucinea mea. 

$ 

Titulescu a schimbat cu Litvinov acte prin care se 

reieau relațiile diplomatice, recunoscându-se tot ce cu- 


! „Felicitând pe Maiestatea Voastră pentru aniversarea recâștigării 
drepturilor Sale, ii urez să aibă hotărirea de a le menținea și contra 
dușmanilor și contra falșilor prieteni ai Săi“. 

prinde „suveranitatea reciprocă“ și obligându-se a nu 
recunoaște alt Guvern al celeilalte ţări. 

Mă grăbesc a-i recunoaşte meritul, dorind ca o acţiune 
aşa de folositoare să nu se întindă în domenii unde nu 
poate aduce aceleași foloase. 


14 llunie. 


Deschiderea Parlamentului fără presența Regelui. Zia- 
rele arată lipsa de interes a publicului. Miniștri ca Lă- 
pedatu apar în haine de stradă. Lipsesc militarii. Oposiţia 
nu vine. 


29 Iunie. 


Benes răspunde urărilor mele pentru împlinirea celor 
cinzeci de ani urându-mi viață lungă pentru urmarea 
„operei mele științifice“. li răspurd cu mulțămiri urân- 
du-i „să afle timpul liber pentru activitatea sa științifică, 
intreruptă pentru servicii aduse în alt domeniu, unde 
ne-am întâinit, ţării sale“. 


Primesc invitaţia Regelui la dejun pentru ziua de 22. 
& 

Am refusat să vorbesc la primirea in Parlament a lui 
Barthou, pentru a nu mă înşira în obișnuita serie ridiculă, 
dar am scris două articole pentru dânsul și i-am trimes 
ceva din cărțile mele. 

Primirea e caldă și, poate. cam ex«gerată. 


Lui Titulescu, care mi-a telegrafiat cu mulțămiri pentru 
articol, — aflu că nu i s'a remis telegrama, — i-am refusat 

invitaţia la prânz cu Barthou. Nu înţeleg să prefac simpla 
aprobare a unui act politic în reluarea relaţiilor personale 
cu un om de caracterul lui. 

Argetoianu, spune N. Georgescu, era desolat de articol 
și anunţase o revenire (de fapt a fost numai dorința 
recăpătării relaţiilor noastre). Public pentru dânsul ar- 
ticolul „Înșelătorul înșelat“. 

Tot N. Georgescu-mi spune că dr. Angelescu continuă 
să creadă că numai eu aş putea presida un Guvern 
național. Averescu, care voia să-i substituie unul de 
partid, ar fi scos din concurenţă. Studenţii i-au oferit 
un album cu „10.000“ de iscălituri. Seninul lui discurs 
a fost foarte frumos. 


21 lunie. 


Stră!ucită primire a lui Barthou la Parlament. Dar ce 
discursuri! Al lui Mihalache, strigat, se descifra de pe 
hârtie. Filipescu a adus toată... autoritatea partidului său. 
Ar fi fost mai bine Titulescu. N'au lipsit nici I. T. Flo- 
rescu şi Adam lonescu, in numele... unui nou partid. 


22 Iunie. 


La dejun la Regele. Îl aflu foarte bine fisicește și: 
foarte dispus. Inoiește condolcanţele pentru pierderea 
mamei mele. Conversaţia atinge toate domeniile. Îi vorbesc 
eu intăiu despre anume subiecte pentru a vedea răs= 
punsul. Confirmă că Averescu a vrut să schimbe Ministeriul 
Naţional cu unul de partid. Împărtășește stima mea 
pentru Costăchescu. E mulțămit de dr. Angelescu, care 
a mai lăsat din spiritul de partid și din exclusivis- 
mul faţă de Universităţi. Regele e foarte mulțămit de 

Ba'thou, care i-a lăudat pe d'Ormesson ca pe un 
om de cuvânt: i-ar putea arăta toată corespondența 
lui. Se aștepta, cunoscându-mă, să arăt satisfacția mea 
pentru succesul lui Titulescu. Şi-a arătat apoi dorința 
să vie la Văleni, dar nu la început; să-l invit însă. E 
pentru reforma Academiei, cu secţia de sociologie sug- 
gerată de Gusti, de a cărui lipsă de statornicie vorbesc; 
ji arăt ce e de fapt sociologia. — E statistică. — Să-i 
zicem așa și să o tratăm ca atare. I sz pare, după con- 
versații cu două persoane care l-au cunoscut că Hitler 
e un „iluminat“. Pe Mussolini l-a văzut de mai multe ori. 

La 3, la Academie. Primirea lui Barthou, care vor- 
beşte cu aceleași asigurări că Franţa garantează hotarele 
României. Cetesc o propunere, iscălită de douăzeci de 
membri, pentru alegerea lui. ca membru de onoare. 
Vorbește din nou —, poate prea mult. Nu e nici un spi- 
rit superior, nici un vorbitor de mare talent. 

Şi Averescu era de față aici, — numai aici. Pare în 
perfectă stare, cu tot marele lui doliu. 

Apoi comunicarea mea despre „dascălul“ I. D. Petrescu. 
După mine Al. Lăpedatu despre Evreii de la noi zugră- 
viți pe la 1830 de un misionar scoţian. 


23 Iunie. 


La radio despre Doamna lui Cuza-Vodă. 


Barthou a avut și o plecare triumfală. 
25 lunie. 


Punerea pietrei de temelie la casa studenţească „Uni- 
versul“. Studenţii fac elogiul lui Corneliu Codreanu în 

faţa Regelui. Apoi demonstrează la Tribunal în procesul 
lui Averescu cu „Lupta“. 

La Cameră, Răducanu interpelează cu privire la stu- 
denții de dimineaţă. 


27 lunie. 


Flota italiană a apărut, neanunțată, la Durazzo, unde 
s'au luat măsuri de apărare, și a stat treizeci de cea- 
suri. Se pare că au debarcat marinari nearmați. 


28 Iunie. 
Vorbesc la legea despre protecţia muncii românești. 
J0 lunie. 


Vorbesc la Senat despre legea măsurilor excepţionale, 
după frumoasa cuvântare a lui Gafencu. Las a se înțelege 
că dreptul de a lua măsuri pentru reforma administraţiei 
ar putea servi altui guvern, din care poate aș face parte 
și eu, care n'am nevoie de asemenea drepturi. 


s 


În Germania, încercare a amicilor lui Hitler de a-l 
inlocui cu generalul Schleicher. Acesta e omorît cu soția 
lui. Hitler însuși merge să aresteze pe comandantul tru- 
pelor de asalt, căpitanul Roem. Șefii grupării sânt ìm- 
pușcaţi. Schuppo și Reichswehr domină situaţia. Un co- 
municat idiot denunță pe adversari ca homosexuali prinşi 
asupra faptului. Starea lui Hindenburg, bolnav, ar fi 


desperată. 
5 Iulie. 


Parlamentul se închide la amiazi. Plecare la Văleriii-— 
de-Munte. 

8 Iulie. 


Barihou răspunde, la 3, prin câteva cuvinte amabile 
la scrisoarea mea. „Scrisoarea d-tale m'a mișcat mult. 
Îți mulțămesc în toată măsura în care-i știu preţui și te 
asigur la rândul mieu de inalta mea stimă și de cor- 
dialul micu devotament“. 

Acum merge la Londra. 


* 


În Germania o teribilă crisă, și în alimentaţie, se pro- 
nunţă, pe când la Amsterdam mitralierele trag pe stradă 
contra Internaționalei comuniste. 


15 Iulie. 


Congresul Ligii Culturale, foarte cercetat, la Văleni. 
Un grup de preoți din Secuime. Vorbesc induioșător 
despre Românimea fără graiu. Mai ales protopopul Aurel 
Nistor. Şi unul care de acasă n'a știut românește, și tatăl 
i-a trimes, supt Unguri, la școlile românești; și se uitau 
copiii de Româna cu uimire la Românul care nu poste 
vorbi româneşte. Ascultătorii sânt adânc mișcați. Focșanii, 
Ploeştii arată ce au făcut pentru Secuime. Cazan de la 
Tecuciu anunță că Teodor Cincu iși dăruiește palatul 
pentru bibliotecă și Museu. Cel mai viu și mai plin de 
speranțe congres. 

Se alege noul comitet: cu dr. Angelescu, cu D. Do- 
brescu, cu generalul Condeescu, cu fiul mieu Mircea, 
cu Lenguceanu. 


16 Iulie. 


Deschiderea cursurilor la oarele 9. Călduroasă cuvân-. 
tare a lui Angelescu, care mă îmbrățișează. Aceiași inăl- 
țătoare atmosferă de ieri. 


$ 

Pană Buescu asigură că, fără a-și consulta amicii, Gh. 
Brătianu a refusat oferta lui Duca şi că n'a știut profita. 


de încercarea Averescu. 
$ 


La Chişinău, Mihalache promite desființarea Senatului 
şi reducerea județelor, iar Halipa declară că Basarabia e 
tot aşa de nenorocită supt Români ca ṣi supt Ruși, și-i 
cere auionomia ! 


18 Iulie. 


Toată atenţia e prinsă de defilarea marturilor la co- 
misia parlamentară care cercetează afacerea Seletzki. E 
un amestec de prostie şi răutate, care desgustă. M. Po- 
povici, Mirto vorbesc ca niște acusați. Romul Boilă, 
supus întrebărilor, își pierde tot aplombul. 


24 Iulie. 


O foastă elevă a mea de la Misionare îmi spune că. 
pleacă pentru a împrumuta cei 10.000 de lei cari s'au 
cerut pentru numirea fratelui său, la Justiţie. 

Funcționează Ca învățătoare la Heciu lângă Siretiu. 
Castelul lui Vârnav Liteanu, unde am fost aşa de bine 
primit de d-na Crupenschi, a fost întăiu școală, iar acuma 
e proprietatea unui „gospodar“ și se ruinează. În oraș de 
reședință nu se poate face nimic: cei câțiva „intelectuali“ 
se mănâncă intre ei. , 

Regina Maria mulțămeşte scurt la o urare în care mă 
arătam „stăpânit de neuitatele amintiri“. E la Bran cu 
fiica măritată la Viena și ginerele. 


k 

La procesul Skodei un martur spune că Uică, plecând 
din Guvern, ar fi oferit lui Gh. Brătianu să „răstoarne“ 
Ministeriul. 


26 Iulie. 


Se coastată amestecul lui Maniu in această urită afacere, 
primind la el și reținând acte furate de la Consiliul de 
Războiu ca să arăte pe adversarii săi politici ca falsifi- 
catori. Tovărășia cu secretarul Skodei i se pare acceptabilă 
rigidului Ardelean. 


Uciderea cancelariului austriac Dollfuss in chiar palatul 
“Guvernului, fără ca asasinii naţional-sociali să se atingă 
de ajutorul său, Fey. 


28 lulie. 


La București conferință despre așezămintele mele. 


Ministrul Germaniei, Schullenburg, vine să-şi iea rămas- 
bun. Stăm mai mult timp de vorbă. A fost înștiințat 
telegrafic numai acum trei zile că trebuie să meargă la 
Moscova. În locul lui vine cel de la Dublin. Îl rog să 
cerceteze deposirul nostru de istorie şi artă. 


$ 


Emoţie produsă de „falsul“ colonelului Pomponiu, care 
ar fi introdus în depunerea lui Seletzki un pasagiu contra 
lui Maniu, al cărui brulion, cumpărat de Macek, secretarul 
Skodei, e adus de Maniu la Comisiune. 

Szriu un articol invitând pe colonel, care a cerut o 
anchztă, să se lămurească imediat. 

30 Iulie. 


Se intreabă de la Palat cât mai durează cursurile. 


$ 


Pomponiu cere să mă vadă. li răspund că doresc să 
vie după ce se va fi lămurit. El mă asigură că mare 
nimic contra lui care să-l facă nevrednic de a-mi fi 
fost elev. 


34 lulie. 


Cineva imi spune că mareșalii noștri, au casă, lumină, 
telefon, serviciu, cinci ordonanţe, automobil, fân și 75.C00 
de lei pe lună. Mareșalii de Franţa jumătate din această 
leafă și niciunul din celelalte avantagii. 

După același, s'a oprit înlăturarea liberalilor prin tele- 
grama creditorilor din Paris, cari ar fi asigurat că n'ar 
incheia o înţelegere cu noul Guvern. 


Visita ziaristei americane Miss Rose. 


l-iu August. 


În Ramuri din Craiova un profesor, Păunescu-Ulimu, 
pe temeiul cărţii mele O viață de om, mă înfățișează ca 
pe un anarhist conrupător al tineretului, care trebuia să 
fiu înfrânat de la început. 


Maniu a vorbit din nou la Comisiunea Skoda. Se 
leapădă de orice amestec în speculaţiile nepotului său, 
specificând că-i e nepot numai prin alianţă. 

3 August. 


Moartea lui Hindenburg. Hitler, proclamat de ai săi și 
preşedinte al Reichului, răspinge tiilul: îi ajunge acela, 
acum Oficial, de „Führer al ţării și al poporului“. Pentru 
presidenție ordonă un plebiscit la 10. 


4 August. 


Un minoritar maghiar, licențiat de la Ciuj, fost elev 
al lui C. Marinescu, unul dintre tinerii cari au intemeiat 
o revistă in care să se ție samă de cultura romănească, 
se piânge că dr. Angelescu a retras dreptul de publi- 
citate acordat de mine școlilcr lor şi că supune la exa- 
mene de romănește bieți profesori bătrâni, amenințați să 
rămâie pe stradă cu familiile lor. El insuşi nu e sigur 
că poate reuși la capacitatea care se dă acum la Bucu- 
rești. Cei din generația bătrână îi invederează acum ce 
naiv a fost când s'a increzut în omenia romănească. 


+ 


Alaltăieri visita unui profesor de la Lausanne, Annen, 
insurat cu o Elvețiană de la Şaba, care-i cere să se 
aşeze în România, unde are vii și face afaceri. Mă roagă 
ca la venirea aici peste doi ani să-l ajut a căpăta mai 
răpede cetățenia. Dorește și nostrificarea diplomelor sale. 


s 


Primesc duioase scrisori de recunoștință din partea 
foastelor mele eleve de la Școala de misionare şi de la 
tatăl, rămas în America, al uneia din ele. 


5 August. 


Visita d-rului Lang din Cernăuţi, cu aceleaşi plângeri 
contra politicei liberale față de minorități. 
* 

Maiorul Gheorghiu din garnisoana Severin imi spune 
că populaţia mehedințeană e intr'o grozavă decadenţă, 
din causa sifilisului și tuberculosei. Fete de douăzeci ce 
ani par bătrâne. I se pare că .și vitele se chircesc. 


6 August. 


Balamace din Coriţa (tată ucis de Greci) îmi spune 
că, în Albania, Românii de la Berat se pierd; resistă cei 
din Vest şi Fărşeroții. Școlile s'au închis. Li s'a explicat 
că e pentru a lovi în alții. Profesorii au ordin să rămâie, 
așteptând o schimbare. Italia a vărsat sume imense. De 
Români nu S'a ţinut samă. Regele e sprijinit de bairactari. 
Creștinii, 300.C00, ar vrea să se impuie celor ZOO.0CO 
de musulmani. 

Îi dau in samă clădirile pe locul dăruit mie ce regele 
Zogu la Santi Quaranta. 


9 August. 


Regele la Văleni. Trece de-a dreptul la sală, unde e 
foarte cald primit. Cuvântarea mea, care se îndreaptă 
contra culturii prin Ministeriu și chiar prin Fundaţiile 
Regale, o ascultă atent. Răspunde că sânt mai multe dru- 
muri, dar, când e suflet, duc toate la capăt, și aici e 
mai mult suflet şi decât însăși cugetarea. Apoi ascultă 
corul Sașilor, cel, vibrant, al Ungurilor, extraordinar de 
vioiu; urmează un danţ al elevelor mele. Afară, vre- 
mea s'a inseninat după o formidabilă ploaie, mult aș- 
teptată. 

La masă se ating multe chestii. Regele mi-a mărtu- 
risit înainte că presenţa lui Argetoianu in Ministeriul 
proiectat era basa ; mai trebuiau să fie „și alții“. Ames- 
tecul Legaţiei italiene vine de la Averescu. 


VII. 12 

Pe drum spre Stari-Chicjd și la întors, — in cale de- 
clamaţii și flori, — îi spun că a fost o greșeală să se 
recurgă din nou la Argetoianu, pe care odată il clasase 
totuşi, că lucrul s'a făcut în condiţii rele. Acum nu mai 
rămâne altceva decât să se păstreze un Ministeriu ridicul, 
pănă la totala epuisare. Apoi, nu Mihalache (glumesc 
cu privire la noua grupare a lui lamandi, al cărui rol 
în Parlament pare a-l aprecia, gruparea H, spuind că 
vine natural după gruparea A B C a lui Mihalache), ci 
o încercare de Ministeriu naţional, cupă care, în cas de 
refus, sar putea -dresa cui vrea. Regele nu răspunde nimic: 
în chestia concedicrilor de funcționari, arată că ru i s'a 
spus incă nimic și cà e€ bine să nu se amestece Coroana, 
lăsând răspunderea cui o face. li arăt ce bine e intâmpinat 
şi ce puţin are să se teamă de banchetul lui Maniu, — și 
recur:oaşte că gestul acesta l-a atins —, şi alte acte ale unor 
politiziani cari au așa de puțin la basă. În Gr. Filipescu s'a 
înșelat, susținându-l și pentru locul de la telefoane care, fiin- 
du-i luat, i s'ar răpi putinţa de a intriga. E vorba, în treacăt, 
şi de alţii: Patriarhul, care nu lucrează prea mult în 
Biserică (Regele-i laudă calitățile pe care totuși le are), 
episcopul Puiu (despre care are cele mai bune pă- 
reri), Valeriu Pop (pe care i-l presint ca pe cel mai 
priceput Ardelean, și Regele-i recunoaște tactul la comisia 
Skoda), generalul Cihoski (şi-şi amintește când, la Consiliul 
Apărării Naţionale, acesta a sărit în sus la singura men- 
țiune a comenzilor militare), colonelul Pomponiu (pe 
care nu-l crede vinovat), Basarabenii (pe cari-i judecă 
și el slabi, și în noua generaţie, Inculeţ, cum e, fiind 
totuși cel mai de ispravă dintre ei), Al. Constantinescu 
(care era de bun sfat lui I. Brătianu și-ar ft de folos 
și a2i). Regele crede că vom avea în curând un mi- 
nistru al Sovietelor, dar nu pe Karachan, ci pe cineva 

care vine de la Paris. Obiectele noastre ar fi la Mos- 

cova, dar, pentru a le cere, trebuie oarecare vreme. 
Regelui i se pare că Argetoianu e de mare folos intr'un 

timp când sânt aşa de puţini oameni cari pot servi la 

ceva. Pare nemulțămit de Lăpedatu. Găseşte că se lucrează 

bine la Finanţe, pomenind pe secretarul general și pe Leon. 
li pare rău de plecarea lui Schultenburg. 


1] August. 


Serbătorirea a 25 (= 26) de ani de la intemeiarea 
cursurilor de vară. 

Vorbește primarul, preotul N. Popescu (amintiri miş- 
cate), Baţaria, delegaţi ai cursiștilor (și Germani și Ma- 
ghiari), cineva în numele elevelor de la Misionare, și 
alții. Trezesc și eu figuri dispărute, arăt cine m'a ajutat 
și înlătur ideia unei opere personale. Li cer să mă ajute 
a păstra contactul cu tineretul prin reeditarea operelor 
prin care s'a pregătit unitatea românească. 

Multe telegrame de adesiune. 

* 

„Neamul Românesc“ exasperează clanul Maniu pria 
vehemenţa articolelor scrise de N. Georgescu și din 
care unul a fost afișat, — de Amza, sau de Guvern. 


14 August. 


Banchet al lui Maniu, numai cu Filipescu, Mihai Po- 
povici, Madgearu și Ta;că, dă prilej de insulte celui 
d'intăiu din ci. Din partea lui, Maniu declară că nu e re- 
publican, dar constituțional. 


15 August. 


sprăvirea cursurilor. 

16 August. 


A doua zi după banchet, Pamfil Șeicaru face lauda 
cumintelui Maniu, iar Stelian Popescu dă un fel de 
comunicat in doi peri. 


18 August, 


La București, pentru conferința mea la radio despre 


creşterea fetelor in Universitate. 
x 


Adunare a comitetului nou al Ligii Culturale, în care 
se ieau măsuri pentru teatrul ei şi pentru „Cartea Bună“. 


$ 


„România Nouă“ nu dă discursul lui Maniu, trunchiat 
de censură. (Mi se spune că partea tăiată privia pe 
Regina Maria in timpul din urmă al regelui Ferdinand 
și anume legături pe care cine ajunge Rege trebuie să. 
le lase la graniţă.) 

Aceasta era deci „cumințenia“ lui Maniu. 

Argetoianu a cerut la telefon să mă vadă. Rog pe 
Topa să-i răspundă că prea recentă e amintirea neloia- 
lităţii lui şi, dacă are lucruri bune să-mi spuie, nu sânt 
sigur că-i pot răspunde tot așa. 


19 Augusti. 


Visita d-nei Pankhurst, traducătoarea lui Eminescu, 
şi a soțului ei, emigratul italian anti-fascist Corio. 
Visită cu ei la Stari-Chiojd. 


22- August. 


Bun discurs al lui Tătărescu la Târgul-]iiului: promite 
a înfrâna pe Maniu și califică de „desmăţ“ banchetul. 
lui. Maniu ameninţă... 

25 August. 


Fiul mieu Mircea, care a fost la Bad Gastein, poves- 
tește o serie de lucruri în legătură cu bacșișurile de la 
noi, care revoltă și desgustă pe străini. O reclamă de 
automobil din Viena presintă halul drumurilor noastre. 
Se oferă bacșișuri și la Legația de acolo cu scusa că s'a 
crezut cum că aşa trebuie să se facă. Fiica mea Mag- 
dalina a auzit pe un mic funcţionar de la Giurgiu lău- 
dându-se pe Dunăre că a pus de-o parte, de când ai 
lui sânt la putere, peste două milioane. 


26 August. 


Desminţesc ştirea din „indreptarea“ că aș fi anunțat 
căderea Guvernului la sfârșitul lui Septembre, eu având 
să particip İntro formă oarecare la o nouă formație. 


27 August. 


Scriu ministrului Stoica la Sofia, explicându-i de ce 
nu pot merge la Congresul de bizantinologie și anunțând 
că trimet o comunicaţie în scris. 


29 August. 


Inculeţ la mine. Laudă marea pătrundere și vasta in- 
formaţie a Regelui. Şi el crede că Maniu e azi cea mai 
mare primejdie pentru ţară. Îi spun că Maniu abusează, 
cu adunări ca.aceia de la Sovata, de privilegiul de a nu 
putea fi arestat. El — l-ar aresta. S'au oprit întrunirile. 
Cea de la Sovata n'ar fi una. Îi observ că „România 
Nouă“ vorbește de un „sobor“ naţional. ji atrag atenţia 
asupra campaniei ce incepe pe tema că numai funcţio- 
nari ardeleni vor fi înlăturați. A dat ordin la censură. 

Spune că a venit să-mi arăte că Guvernul vrea să 
mă felicite pentru cei douăzeci și cinci de ani ai cursurilor. 
li spun că felul cel mai potrivit ar fi să cumpere aici 
casa „Ogârnoaii“ pentru un cămin de băieţi. 

Filipescu venise la ei in chestia banchetului, și Inculeț 
i-a spus că „face pe don Quichotul“. 

O impăcare cu Gheorghe Brătianu, așa încunjurat 
cum e, i se pare imposibilă. 

Crede că Tătărescu s'a format bine și că poate fi 
urmat serios. 

Arată că la codreniști e o mișcare contra legăturii 
cu Germania, de la care vin bani, printr'o femeie, care 
e pe cale de a fi descoperită. Mișcarea era condusă de 
Stelescu. Acuma, acesta e condamnat la zece ani de 
inchisoare (a făcut apel) pentru excesele de la Râmnicul 
Vâlcii, unde ar fi murdărit micul monument ce se pre- 
găteşte în memoria lui Duca și ar fi defilat cu uniforme 
și arme. 

Nu crede în folosul legăturilor cu Sovietele, ralierea 
lor fiind, şi după părerea lui, o „jucărie a lui Titulescu“. 
Va fi mult de lucru cu dânşii, fără a avea vre-un folos 
comercial. Și Regele începe a regreta hotărârea. 


I-iu Septembre. 


Pe valea Buzăului la Siriu. 


2 Septembre. 


Dinu Cesianu vine cu d-na, fratele și sora. 

Regele va merge la Paris mai tărziu. Pănă în No- 
vembre nu e iume politică. Apoi sânt alegerile canto- 
nale, pe care in Franţa se pune mare temeiu, și con- 
gresul radicalilor, care va hotări de soarta guvernului. 


* 

Un profesor grec grec din Atena, Kalonari, imi cere 
voie să traducă „Bizanțul“ mieu. 


6 Septembre. 
La Sinaia. 
7 Septemore. 


Le Braşov. 
10 Septembre. 


Georgescu, după o conversație cu Papacostea al mareșa- 
lului Averescu, îmi spune că Regele-i dăduse acestuia 
sarcina de a forma Ministeriul cu Argetoianu și, se pare, 
Goga. Întrebând de mine, Regele i-ar fi spus că sâni 
„reserva lui“. Argetoianu era să fie la Externe. Ela 
cerut Internele. Refusându-i-se, a făcut imposibilul pentru 
a nu reuși combinaţia. 

La congresul național-țărăniştilor s'a încercat o im- 
păcare sentimentală între Vaida şi Maniu, o doamnă 
delegată luându-i la braț pe amândoi. Cei doi „fraţi“ 
au și vorbit și au plâns „tragedia“ care-i desparte. Maniu 
a declarat că primește hotărîrea congresului, dar... păs= 
trează tactica sa. Mirto a amintit „democratului“ cu 
câtă democraţie, — și recunoștință pentru scoaterea, cerută, 
din partid a lui Stere și lunian, — îşi trata partisanii (şi 
la complectarea Regenței). Lupta s'a dat la mandate. 
Mihalache, aclamat, a făcut să se accepte formula că 
partidul are faţă de Rege „respect“, dar ii opune „drep- 
turile naţiunii“. A primit-o și Vaida. 


12 Septembre. 


Împăcarea s'a făcut. Vaida a admis ca supt ochii lui 
Mihalache să se facă o nouă alegere pentru județele 
contestate în Ardeal. 


i 

Cesianu la mine. Şi el știa de o înţelegere intre 
Ştirbei și Kaufmann, de o parte, Gr. Filipescu, de alta. 
Atribuie un rol lui Titulescu în campaniile acestuia. 


14 Septembre. 


Văd pe Mirto, care, atacând pe Maniu in comitetul 
lor, și-a pierdut locul, ba Maniu l-a făcut și „prost“. 
El e sigur că Maniu luptă pentru înlăturarea Regelui și 
că nu se va lăsa. In jurul lul e o bandă de profitori, pe 
cari i-a îmbogățit și cari așteaptă ceva de la o nouă 
guvernare. Romul Boilă e un bandit în stil mare. Actele pe 
care i le-a dat pentru a-l apăra de destăinuirile lui Valer Pop, 
sânt două acte notariale false. Aflând aceasta și semnalând-o 
lui Maniu, cu intrebarea dacă s'o puie în comitet ori să 
rămâie în particular, acesta i-a răspuns: „Lasă, mal vor- 
bim noi“. ÎI trec fiorii pe Mirto când aude pe cineva tratat 
de „dragule“. Cu venitul de la zece iugăre nu se poate 
ținea Maniu, pe care-l hrăneşte nepotul. Acesta a intre- 
buințat pentru alte scopuri banii, de origine necunoscută, 
cari i-au fost împrumutaţi. 

Mirto pare obosit; sufere de aortită din naștere. 


PS 
pi 


La Palat e marea adunare, cu Tătărescu, pentru înte- 
meiarea „străjerilor neamului“, inauguraţi cu pompă la 


Breaza. Câteva ceasuri se ceteşte regulamentul. 
* 


La congresul de la Sofia asistă nu numai Gh. Brătianu: 
care a dat un interview măreț unui ziar, și P. P. Pa- 
naitescu, dar şi prieteni de-ai miei. 


14 Septembre. 


Colonelul Beck anunţă la Geneva că Polonia nu mai 
primește control in chestia minorităţilor, ridicând astfel 
contra ei Anglia, Franţa și chiar Italia. 

16 Seplembre. 

Pe valea Slănicului din Buzău. Pustietate și miserie... 
17 Septembre. 


La dejun la Regele, cu soţia mea. Foarte amabil. Crede 
şi el că liberalii administrează mai bine ca ţărăniştii, că 
tineretul lor ar trebui lăsat să se manifeste. (Îmi mulţă- 
mește pentru atitudinea față de Maniu. Crede încă in 
popularitatea acestuia, dar nu e impresionat.) E de pă- 
rerea mea că miniștrii nu pot vorbi in numele partidu- 
lui, care e numai mijlocul de executare. „Ei sânt admi- 
nistratoril delegaţi, eu președintele Consiliului de admi- 
nistraţie.“ Vorbim de declaraţiile de la Sibiiu ale lui 
Averescu, care se plânge că anume curente găsesc 
aprobări sus; repetă că n'a înțeles să-i dea Guvernul 
pentru partidul lui. Recunoaște că Argetoianu nu e bun 
in executare: ar fi arătat dorința de a se retrage din 
viaţa politică. 


21 Septembre. 


Sosirea bizantinologilor, invitaţi de noul mieu Institut 
de bizantinologie, cari se intorc de la congresul din 
Sofia, la care, din causa presidării secţiei istorice —, pre- 
sidare care s'a dovedit pur nominală, — de către Mu- 
tafciev, n'am putut lua parte. 

Sânt între ei păr. Jerphanion, energică figură de fost 
comandant de vas de războiu, Mercati, vioiu şi vesel, 
stângaciu și naiv, așa de bun, Mauboury, cu soţia, El- 
veţian, arhitect, așezat la Constantinopol și care vede 
pretutindeni influenţe turcești, mergând și pănă a con- 
sidera a doua parte din arta bizantină ca datorită Turcilor, 

Hofwiler, de la Zagreb, director de Museu, cu soţia sa, 
care vorbeşte perfect cinci limbi, Grecii: Keramopulos, 
care rostește intr'o germană insuficientă idei generale in- 
teresante, și Lambikis, cu soție, părechea Beşcovici — 
el, director de Museu, de şi așa de tânăr, la Belgrad, 
studiind zelos și dictând soţiei sale —, arheologul bulgar 
Balașcev, bătrân, bolnav, invârtind mătănii. 
Visită cu ei a Bucureștilor. 


Aflu moartea în singurătate la un otel din Brașov a 
lui Bogdan-Duică. Neștiindu-se relaţiile dintre noi, curg 
condoleanţele. 


22 Septembre. 
Visita altor Musee. Seara, plecare spre Moldova. 
23 Septembre. 


La Suceava, de unde se cercetează Dragomirua, Ră- 
dăuții și Suceviţa. Impresia asupra excursioniștilor e cc- 
vârşitoare. Lumea țărănească de Duminecă e frumoasă și 
curată. Chiar şi Jidovimea suceveană s'a mai civilisat 
puţin. Dar bisericile sânt invadate de cei mai odioși și 
mai răspingători calici de modă rusească. 


24 Septembre. 


Visita Târgoviştii, de unde la Câmpulung, pe ploaie. 
Regiunea de dealuri în această toamnă înaintată e fra- 
gedă ca în luna lui Maiu. La Câmpulung două bisericuțe 
bine reparate de Comisia Monumentelor Istorice : Fundeni 
şi Si. Gheorghe. Dar, în centru, clopotnița arsă și casele 

vechi domnești sânt lăsate în starea de a doua zi după 
incendiu, pe când preotul și-a făcut un mic palat și, în 
faţă, casele distruse au fost înlocuite de Stat cu zidiri 
mari albe și roșii, care strică toată impresia de ansamblu 
prin obrăznicia lor nouă-nouţă. În acelaşi stil se reface 
şi imprejmuirea frumoasei bisericuțe de la Șubești. 

La Târgovişte am aflat moartea lui G. Balş. Fusese în 
Buigaria, stătuse de fapt în fruntea delegației românești 
care s'a înderătnicit să meargă acolo, vorbise foarte fru- 
mos la deschidere, făcuse o comunicaţie interesartă, luase 
parte și la excursii pentru ca să fie doborit de o in- 
fecție căpătată la noi cercetând in căruță vechi mo- 
numente. 

Noaptea spre Argeș, peste munţi. Alurec într'o râpă 
și e o minune că trăsura nu s'a răsturnat. 


25 Septembre. 


Cercetarea Argeșului. În paraclisele din dosul Bise- 
ricii Episcopale s'a așezat garda și, cu toate ale casci 
sale, arhimandritul... Episcopul se arată foarte primitor, 
și oaspeții sânt în cea mai bună disposiţie. 

După amiazi, cu automobilele, la Râmnic, unde pre~ 
fectul ni pregăteşte o tot atât de bună primire. Cercetăm 
Cozia, Mănăstirea dintr'un lemp, unde distinsa stariţă 
e foasta preoteasă Olimpia Georgescu, şi Hurezul, splen- 
did la lumina lunii. 

Dorm în târgul vecin, bine îngrijit, la prim-pretor, 
care, frate cu profesorul Popescu-Telega, a invăţat ita- 
lienește și spaniolește in captivitatea teribila din Bulgaria. 
Vorbește de grozăvia de la Turtucaia, rod al negligerței 
noastre. Unii dintre ofițeri s'au luptat cu o eroică 
desperare. 

După-amiazi despărţirea de aceia din oaspeţi cari 
pleacă spre Apus. 
26 Septembre. 


La București. Între alţii mă caută Inculeţ, care, pre- 
gătind un proiect de reformă administrativă, consultă 
oposiția. A fost la Mihalache la Dobrești: casă simplă, 
fără pretenție şi fără cerinți. 


* 


După amiazi, ședința la Ligă și la Comisia Monumen- 
telor Istorice, pentru comemorarea lui Balș. În locul lui 
se cooptează Ghica-Budești. 


27 Septembre. 
La Văleni, unde, a treia zi (29), încep lecţiile la Misionare. 


30 Septembre. 


Visită la mănăstirea de odinioară Tisău, cu puternicele 
ziduri în jurul zidirii sărace, dar împodobită cu fresce 
şi mormintele ctitorilor, de la Matei Basarab. 

De acolo, în automobil, la Brăila, pentru o conferinţă. 
Destulă lume, dar străzile sânt imbulzite de oameni fără 
ocupaţie. Orașul nu e curat; primarul explică prin aceia 
că a fost zi de târg. În cale, lume țărănească preten- 
țioasă, imorăcată, bărbați și femei, ca în mahalalele Bu- 
cureștilor. Nici urmă din datinele trecutului. O gloată 
obraznică și brutală. 

În conferință li spun că nedreptatea ce mi s'a făcut 
în timpul guvernării mele nu mă impiedecă de a servi 
și a iubi această societate, dar ceva s'a rupt intre mine 
și intre ei toţi. 

Noaptea tărziu, întoarcere la Văleni. 

l-iu Octombre. 


N 


Spre seară mi se anunţă demisia lui Tătărescu, pe 
care Regele l-a însărcinat cu formarea Cabinetului. S'ar 
datori nu știu căror intrigi aie lui Titulescu. 


2 Cctombre. 


Ministeriul se reface fără Xeni şi Teodorescu, cu 
Strunga la Comerţ şi câţiva subsecretari de Stat. 

Lumea crede întrun Guvern al mieu cu Averescu 
şi-mi atribuie o intervenţie in afaceri unde, din nenorc- 
cire, nu pot avea nicio influenţă. 

„Universul“, foarte ciocârtit, asigură că Titulescu nu 
și-a retras demisia şi mar face-o decât dacă i sar primi 
toate condiţiile. 


5 Octombre. 


La București, pentru comunicarea la Academie despre 
Axintie Uricariul, și pentru radio. 

Mă caută Goga. li spun franc că a pierdut prietenii 
prețioase și a căpătat dușmăânii periculoase, fiindcă, om 
de talent, nu și-a putut stăpâni temperamentul. Îi mai 
spun că dictatura nu se anunţă și nu se profetisează, ci o 
realisează cine poate. El imi obiectează ce ar fi o cola- 
borare între noi pentru o „dictatură“ pe careo definește 
numai ca act de autoritate. 

li pare bine că m'am „convertit“ în ce privește va- 
Joarea lui Maniu. Totdeauna el a așteptat ca o părere 
să biruiască pentru a reclama paternitatea ei. Pe Romul 
Boilă el, Goga, l-ar aresta. 

Vorbeşte cu pasiune de Titulescu. Se teme că Regele 
va isprăvi prin a ceda. li spun că, de oare ce are o 


WWW.cimec.ro 


190 N. IORGA 


audienţă Luni, să-i spuie Regelui, pe care nu vreau să-l 
importunez, că a se despărţi de Titulescu implică grele 
riscuri și-i las să judece dacă le poate infrunta, dar că, 
in aceast cas, il vom ajuta cu tot ce putem. 

Titulescu a mobilisat toată presa irancesă și chiar pe 
„Manchester Guardian“ ca să-l presinte ca singurul care 
poate menținea România pe linia actuală a politicii sale. 


Ziarul lui Ştefan Tătărescu, care cerea apropierea de 
Polonia şi Germania, a fost suprimat. 


* 


Supărat trece pe lângă mine la Academie Vâlsan, pentru 
a cărui poesie, uitată de toată lumea, am scris pagini 
așa de ca!de în „Istoria literaturii“. 


* 


Generalul Rosetti-mi spune că moartea lui Balș a fost 
datorită extremei slăbiri, de vre-o patru ani, a unui 
corp devenit cu totul incapabil de a reacţiona. El refusa 
cu îndărătnicie să se caute. 

Întâlnesc şi pe profesorul Cartojan, care-mi explică 
legătura lui cu insultătorii miei prin aceia că sânt... tot o 
generaţie. 


6 Octombre. 
În „Gândirea“ reapărută, Nichifor Crainic mă face tră=: 


dător“ al ideii na'ionale pentru că, stăruind pentru eli- 
berarea lui, am spus că e „iresponsabil în politică“... 


8 Octombre 


Titutescu, întors, iși amână pe Miercuri răspunsul cu 
privire la intrarea în noul Ministeriu. 

9 Octombre. 


Uciderea la Marsilia a regelui Alexandru, a lui Barthou 
și rănirea generalului frances Georges, care-i intovărășia. 


16 Octombre. 


Moartea lui Poincaré. 
16 Octombre. 


Regele pleacă la Belgrad pentru înmormântarea cum- 
natului său. Calătoria se face contra părerii miniștrilor. 


18 Octombre. 


Dinu. Brătianu ar pregăti refacerea, contra lui Tătărescu, 
a unităţii partidului liberal supt nepotul său. 


21 Octormbre. 


La Craiova, pentru conferinţa despre incepurile Olte- 
niei. Multă lume, și copii, mai mult pentru distracţie. 
Aplaudă la glume. Spun și aici de ce între mine şi so~ 
cietatea romănească s'a deschis o prăpastie. 

Într'un sat, Albota, țărani cari mă inţeleg. 


22 Octombre. 


Regele-mi răspunde la felicitări: „Din toată inima 
mulțămirile mele pentru frumoasele și simţitele bune urări“. 


23 Octombre. 


Vasilescu-Valjan la mine. Vine „ca la Meca“. Unirea 
celor doi Brătieni se va face. Tătărescu n'a stiut să in- 

trebuinţeze presența sa in fruntea Guvernului pentru 
a-și atrage simpatii. Va fi invins. În trei săptămâni voiu 
fi la Guvern cu o formație de „hamali“. Ar fi de plasat 
Argetoianu la Externe. Îmi vorbeşte, — în vederea acestor 
combinații, — de felul cum el însuși ar fi în stare să re- 
facă finanțele. S'ar exploata intensiv minele de aur, s'ar 
pune în valoare pentru cumpărare de aur depositele par~ 
ticularilor la Banca Naţională, s'ar asigura, prin „Lloyd“, 
cumpărăturile Englesilor, sar putea unifica regimul la 
petrol. Îi spun că nu pot face un Ministeriu național cu 
țărăniştii lui Maniu și Mihalache, că sânt impopular și 
sănătatea mea nu e cea mai bună. 


25 Octombre. 


Slăvescu mă asigură că, în ciuda reducerii de impo- 
site pănă la un miliard și jumătate, incasările sânt infe- 
rioare numai cu 450 de milioane. E oprit de unii colegi 
de a face reducerile necesare. Na atacat nici depositul 
Casei de depuneri, nici ale funcționarilor telegrafo- 
poştali. 

Crede că nu se va ajunge la o înțelegere între Dinu 
și Gh. Brătianu. Dacă s'ar face, ar fi ruperea partidului. 


l-iu Novembre. 


Deschiderea cursurilor la Academia de Comerţ. Foarte 
amabil, rectorul Răducanu mi-a cerut să o fac. Cu- 
vântarea lui regretă, firește, trecerea școlii de la Comerţ 
la Industrie și reclamă păstrarea unei autonomii de două 
decenii. Dr. Angelescu (e de față și Strunga, ministrul 
de Comerţ) afirmă, cam sec, dreptul Ministeriu'ui său 
asupra oricării instituții de învățământ. Arăt apoi, com- 

Jasă carto cu aceste cuvinte: „foarte mișcat de cuvintele 
d-voastre, atât de binevoitoare, cu prilejul desehiderii 
cursului de la Academia Comercială“. 


6 Novembre. 


Visita lui Băicoianu de la Banca Naţională. În interesul 
partidului său, el dorește o impăcare cu Gh. Brătianu, 
E foarte îngrijorat de catastrofalele resultate ale autarchiei 
europene. 


10 Novembre. 


Conferință despre „ce ni poate da literatura italiană“ 
la Institutul de cultură italiană. 


* 


Plecare, seara, spre Roman. 
11 Novembre. 


Drum greu, prin ținuturi arhaic de înapoiate, la Cuci, 
odată moşia bunicului mieu Gheorghe Arghiropol, al 
cărui loc de casă, cu căsuţa fiicei lui, Natalia Teo- 
doru, — o bătrină..., — mi se arată. Apoi, peste splendida 
întindere rodnică supt dealul cu huceagurile, la Bozieri, 
unde —, și la Buda și la Crăiești, — sânt rudele mele, 
admirabili țărani. Cunosc pe fiul mătușii mele Olimpiada, 
sătean cărunt, pe fiul lui, un frumos băiat, factor rural, 
familia simpatică a unchiului mieu de aceiași vrâstă, 
Iancu, De acolo la Crăiești, unde sora lui Iancu, Eugenia, 
a avut cinsprezece copii, dintre cari nouă trăiesc (soţul 
ei e un Otea; ca a lăsat copilița de treizeci de zile 
pentru a merge să îngrijească pe front de fiul ei rănit). 

Mişcătoare întâlnire neuitată. Voiu lua pentru a li con- 
tinua creșterea două din verele mele țărance. 

La 3, conferinţa „Din trecutul Romanului“, bine in- 
țeleasă. 

Apoi, la 6, la Bacău, unde biserica, reparată de Co- 
misiunea Monumentelor Istorice, Precista, e hidos zugră- 
vită. Conferinţă despre „cea d'intăiu datorie a noastră 
astăzi“. Călduroasă primire. Prefectul e un profesor ce 
chimie, Macedonean. Societatea care m'a invitat a creat 
şi o bibliotecă publică, destul de cercetată. 


15 Novembre. 


Deschiderea Parlamentului. Sânt alături de Goga și 
Petrovici. Se vorbește de posibilitatea unui Guvern de 
concentrare. Arăt hotărârea de a nu conlucra niciodată 
cu Argetoianu. 

Regele cetește cu hotărire un mesagiu fără orizcnt. 
E întinsă, dar nu de o pctrivă de aplaudată, partea lui 
Titulescu, pe care atitudinea majorităţii nu-l mulțămește, 
vădit. Lungile aplause către Rege par o cerere dz tole- 
rare la putere iatr'un moment de nesiguranță. 


$ 


La oarele cinci, Titulescu. Spune de la început că ar 
vrea ca trecutul să fie uitat. Îi pare rău de ce-a fost. 
Îmi arăt regretul că spectacolul l-a făcut inaintea unui 
om ca Maniu și a unei majorități de sălbateci. Recuncaş- 
tem amândoi că multe intrigi au lucrat între roi. El 
declară că n'a vrut să-mi fie ministru de Externe, la 
început. A rămas la București câteva zile din alte motive. 
Acum presidenţia Consiliului ca moștenire a lui Tătă- 
rescu nu-l seduce. Ne despărțim în cei mai buni termini. 

Mă asigură că în câteva săptămâni vom avea de la 
Sovicte toate depositele, afară de tari. 

16 Novembre. 


Înmormântarea Mitropolitului Pimen, care e dus la 
Proviţa. Sună numai clopotele de la Italieni, cerute de 
Trancu-lași. 

Lapedatu vede cu îngrijorare viitorul. E pentru ve= 
nirea mea la cârmă. Îi spun că aș lucra și cu oameni 
de partid, dar fără șefi și clientelă, că m'am gândit la 
dânsul. El se declară gata a primi, și chiar in alte con- 
diţii. Îi spun că aș aduna pe un loaniţescu, pe un Mirto, 
pe un Irancu-lași, pe un Valjean. 


+ 


Dejun la Victor Antonescu cu d'Ormesson şi scriitorul 
frances Romain Cooius. 

Dr. Angelescu vorbește in acelaşi sens ca Lapedatu. 
Și Antonescu manifestă ingrijorări pentru guvern. 


+ 


La Senat atmosfera e slabă la majoritari. loaniţescu e 
incântat că mă gândesc la dânsul. Costăchescu are o 
atitudine foarte prietenoasă: e vădit contra „ideilor“ lul 
Maniu și a conducerii în partid. Îi spun că el represintă 
„punerea la punct“: e foarte măgulit. Visita subsecre- 
tarului de Stat Titeanu. Vrea să reformeze cinemato- 
grafele, poliţia. 


20 Novembre. 


Comnen vin: la mine. Hitler i se pare un timid şi 
un sincer, care învață. Vrea să purifice Germania și, prin 
ca, Europa. În lupta cu episcopii a fost total învins. 
Comnen lucrează pentru reluarea raporturilor economice : 
Germanii ar fi dispuși. 

22 Novembre. 


Visita rectorului parisian Charity. Dejun la Institutul: 
Frances. Recepție la Athénée Palace. 


23 Novembre. 


Proclamarea lui Charlety ca doctor de onoare. Cetesc: 
raportul. Masă la Legația francesă, şi cu Gusti. 


24 Novembre. 


Serbarea Institutului frances. Se vorbește și de opera 
mea (de Dupront şi de Charlety); rectorul parisian 
pomenește de „cercetările asupra satului romănesc ale 
sociologului Gusti“. Discursul lui Charlety e foarte fru- 
mos. Dintre ai noștri au vorbit Petrovici, pentru Uni- 
versitatea din lași, pentru cea din Cluj Ştefănescu- 
Goangă (la masă și Racoviţă, cu ştiri nouă şi intere- 
sante, ca vechiu colaborator și prieten). Foarte bine 
Stoilov de la Cernăuţi (matematic, fiu de colonel din 
Craiova). 

Prânz la mine pentru familia Charlcty, familia Dupront 
şi Comnen. 


> 


25 Novembre. 


La Văleni cu familia Charlety și d-na Dupront. 


O conferință la o societate armeană despre „Ce e 
cultura“. 

26 Novembre. 


La Senat se cetește răspunsul la Mesagiu. 
Foarte puţină animaţie. 


4 


Charléty a plecat azi dimineață. 


28 Februar. 


Ministrul Poloniei la mine. li explic politica mea din 
1932 față de Soviete : recunoaşte că am avut dreptate. 
Ni se cerea să iscàèlim fără să ni se spuie de ce e vorba. 
li descriu pe Beck așa cum e și, cum ministrul ru cre- 
dea că ni-a cerut să facem sacrificii cu privire la 
Basarabia, i-am cetit notele mele de la Varșovia. El se 
plânge că Franța i~a tratat rău pe Poloni: de aici pentru 
Barthou o primire mai rece decât pentru Titulescu. I s'a 
dat ministrului frances ce dădea el insuși ministrului 
polon. Franța vrea o Rusie mare, ceia ce nu poate să 
admită Polonia. — Nici noi! — Deci nevoia deo asigu- 
rare, fie şi numai vremelnică, de spre Germania. Aceasta 
se gândește, azi, la Austria, la Rin, urmăreşte nu revisio- 
nism, ci rasism. Pe noi ne consideră Polonii tot ca pe 
vechii aliați; relaţiile militare continuă ; știm toate secre- 
tele armatei polone; ni se trimet 60 de avioane li 
arăt soldaţii noștri pe stradă. Elspune ce impresionat a fost 
de manevrele noastre atașatul militar polon. Recunoaste că 
în 1932 s'au făcutși greșeli. Și el e lovit une ori de unele 
apucături ale lui Beck. Dar miniștrii poloni sânt numai „ju- 
-mătăţi de miniştri“; de fapt mareșalul conduce totul și nu se 
lasă influenţat de nimeni. Pentru a nu fi bănuiţi, miniştrii 
merg une ori prea departe. li observ că o politică poate 

fi îmbrăcată intro formă care nu jignește vechile prie- 
tenii. De şi Franţa a fost şi faţă de noi egoistă, urmărită 
fiind de frica revanșel germane, am știut să „înghițim“. 
Mai multe le-am „înghiţit“ de la Mussolini și totuși 
ni-ani menajat legăturile cu Italia. Arciszewski asigură 
că la visita lui G6mb6s nu s'au rostit cuvinte desagrea- 
bile pentru România. Momentul, după asasinatul regelui 
Alexandru, n'a fost insă bine ales. Beck voiă să vie la 
Belgrad, dar prin Budapesta, și visita în aceste condiţii 
nu s'a primit. Dar cu lugoslavii nu e nicio alianță. Mi- 
nistrul, căruia-i arăt că ar trebui un gest polon care să 
ne reasigure, spune că a cerut de mult o conferință a 
sa la Cluj și e gata să meargă acolo. 


29 Novembre. 


Dejun la Bușilă, cu ministrul Franciei. Bușşilă face 
prognosticuri de presidenţie a Consiiiului. 


+ 


Conferință la un cerc artistic despre condițiile ma- 
teriale ale arteí noastre. 


* 


Romul Boilă presintă un violent, şi ordinar, protest 
contra părții care-l privește din raportul Bentoiu. 


o 3I Novembre. 


La Senat, discurs asupra politicei externe al lui Gafencu. 


I-iu Decembre. 


La Senat, vorbesc, după Mrazec, „oratorii de partide“... 
și Niemirower, pentru comemorarea unirii Ardealului. 

lo chestia Skoda se descopăr lucruri urâte în dauna 
lui Pomponiu şi a lui Mirto, pe care, printr'o trădare a 
lui Stelian Popescu, îl denunță Zaharof, care apăsase 
pănă atunci pe Maniu. 

Goga presintă comisiei un memoriu cerând darea în 
judecată a lui Maniu. 

4 

Duminecă, Gheorghe Brătianu a făcut să defileze mii 
d? oameni urlând și a amintit Regelui vorba lui Lascar 
Catargiu: „aliasta nu se poate“. 

Dar și omul care vorbia așa avea altă amploare... 


4 Decembre. 


Conferința mea la Institutul Frances despre originile 
evului mediu în Franţa. 


5 Decembre. 


La Senat, N. Miclescu vorbeşte impresionant despre lip- 
surile, puţintel poate exagerate, ale armatei. Intervin ca 
să arăt ce voiam să facem, în Februar 1932, pentru 
usinele din ţară și cer să se sublinieze marile reduceri 
budgetare făcute de noi. 

+ 

Conferinţă la Societatea anglo-română despre Crom- 

wcll. Foarte multă lume. 


4 


Ţărăniştii discută, la club, aprins casul Mirto. 

Regele-mi telegrafiază: „De Sf. Nicolae din tot su- 
fletul cele mai calde urări“. 


7 Decernbre. 


Conferinţă la studenţii albanesi despre Albania, legă- 
turile cu noi și misiunea romănească in Albania. 


9 Decembre. 


Vorbesc la Liga Culturală pentru comemorarea ne- 
uitat::lui mieu prieten Augustin Bunea. 


Dimineaţa, visita criticului teatral italian, Silvio d'Amico. 


11 Decembre. 


Visita lui Muny, fostul președinte al Confederaţiei 
elveţiene, întovărăşit de ministrul Elveţiei, de Weck. 
Vorbim despre năvala materialismului, despre stăpânirea 
incompetenţei, despre zădărnicia actuală a democraţiilor. 
Se intreabă și el dacă Sovietele fac un joc sau sânt sincere. 


x 


Ministrul rusesc Ostrovschi își depune carta de visită. 
% 

La Geneva cererea de satisfacție a Iugoslaviei contra 
Ungariei se termină cu o formulă englesă, care dega- 
jează răspunderea Guvernului ungar, aruncând-o asupra 
unor organe inferioare. 


A apărut brosura mea despre Maniu. 


* 

La Cameră, lungă discuţie în jurul înlocuirii la Statul- 
Mejor a generalului Antonescu cu Samsonovici. Maniu, 
oprit de ai lui de a vorbi în Parlament, presintă o cx- 
punere a Restaurării, ca scrisvare către Mihalache, dar 
comunicată ziarelor, unde o suprimă censura. Lupu in- 
tervine, după fostul subsecretar N: csesti, ginerele lui 
Stelian Popescu, furios că i s'a tăiat un articol despre 
Antonescu. Nu lipsește Mihalache, vorbind foarte de sus. 
Dinu Brăti:nu se amestecă pentru a face clogiullui An- 
tonescu, degaijându se astfel de măsura înlocuirii. Tătă- 
rescu apare, incercând o aplaudată ieşire de intimidare. 


14 Decem vre. 


Înmormântarea lui P. Gârboviceanu. Nesfărșite discursuri. 
Li 

La Senat ridic atacurile infame ele „României Noi“ 
care mă presintă plătit cu măcar 800.000 de lei ca să 
„asasinez“ pe Maniu. Cetesc declaraţiile lui din Parla- 
mentul de la Budapesta. loaniţescu și alţi ţărănişti sânt 
de față și nu protestă. Se trimete Gafencu, care cearcă. 
a-și spăla fostu! șef, punându-ne alături in recunoştinţa 
națională. 

Titeanu făgăduiește măsuri. Senatul iși arată indignarea 
pentru această mișelie. Cuvântarea mea la Mesagiu e 
primită cu foarte multă căldură. 


16 Decembre. 


Spre seară, la Văleni, după o conferinţă la Funcţionarii 
particulari (la Ateneu: puțini, și mai ales Evrei). 


17 Decembre. 


Boilă are nerușinarca de a reedita calomnia, printr'o 
telegramă către primul ministru, pe care o publică 

„Dimineaţa“. Am luat cei 809.090 de lei, dar nu de la 
Guvern. 

Fac o nouă intervenţie la Senat, cerând ca Boilă să 
fie silit a „declara“ de unde am luat banii. Nouă făgă- 
duială a lui Titeanu. 


18 Decembre. 


Primesc numărul din „România Nouă“, in care se 
publică telegrama, cu noi injurii. Censura de la Cluj e 
de sigur înţeleasă cu acești bandiți. Data aceasta, se în- 
cearcă a trece conrupţia la ziarul mieu. 

Presa bucureșteană trece peste cuvântarea mea la 
Mesagiu. 


La S:nat se discută, de Oanea, declaraţiile imprudente 
și incompetente ale lui Victor lamandi în „marele dis- 
curs“ de la Cameră. Lăpedatu caută, firește, să-l acopere. 
leau cuvântul pentru a aminti presența lui lamandi în 
partidul 'mieu și al lui Cuza, cu nuanţa extremistă a 
acestuia, și condițiile în care minoritarii au căpătat ora- 


şele in Ardeal. 


$ 


e închide Parlamentul. 
20 Decembre. 


Profesorul sârb Miodrag Ibrovac imi anunță, după două 
uni, încetarea din viaţă a neulitatei sale soții. 
+ 


Visita lui Alf Lombard, romanist, profesor la Upsala. 


21 Decembre. 


lulian Peter imi arată cum a fost prigonit, suspendat, 
dat în judecată de Guvernul Maniu pentru anchetarea 

lui Bocu. E încă transferat la Chișirău, de și toate ins- 
tanțele judecătorești i-au dat dreptate, vechiul lui loc 
fiind ocupat. 


22 Decembre. 


La Sinaia. 
Visita lui Lombard și a d-nei, născută in Rusia. 


26 Decembre. 


La N. Georgescu găsesc pe Ciolac Antici cu nepoata 
sa, d-na Ribnicar. li spun ministrului iugoslav ce con- 
damnabilă e atitudinea Cehoslovacilor in materie de 
muniții. Ar trebui să-și dea samă ce nevoie au de ar- 
mata noastră. [ara lor poate fi răpede tăiată în două. 
Și Iugoslavii să înțeleagă că au ca inimică Italia, care, 
ea, are o mare industrie de războiu, și ei nu. S'ar putea în- 
tâmpla să caute toți, în retragere, un sprijin în Munţii 
Apuseni. Trebuia o unitate militară și una economică. 
Rarile întâlniri ale şefilor de stat-major n'ajung. Fiecare 
trebuie să contribuie cu ce are mai bun. Cehoslovacii 
au soldaţi slabi, și generalii li lipsesc cu totul. Ciolac 
Antici recunoaște adevărul spuselor mele. 

Vorbim de regele Alexandru, de inferioritatea politicii 
francese. Mă întreabă ce cred de ministrul Sovietelor. 
La ei, a fost un engouement pentru comunism. La Con- 
siliile comunale, ţăranii îi votau. Regele Alexandru a 
luat măsuri, și această stare de spirit a dispărut. 


Am primit de la N. Miclescu explicaţiile generalului 
Antonescu, care a părăsit statul-major. Neînţelegere cu 
ministrul de Războiu Angelescu, pe care-l acusă de ne- 

pricepere și grosolănie. Presintă starea armatei ca mai 
rea decât in 1914. Generalii Pyot și Petin ar fi constatat-o. 
Mergem spre un desastru. În cinci pănă la șapte ceasuri 
Ungurii ar putea fi la Cluj și Alba-Iulia. Nu facem tra- 
geri, nu chemăm la manevre pe ofițerii de reservă. 
Avem trei armate: jandarmii și grăsicerii nau pregătire 
de războiu. Ținem peste 20.000 ce ordonanțe. Inctruim 
minoritari cari, in cas de războiu, ar trece cu arme cu 
tot la dușman. N'am reajustat muniţiile, de și o puteam 
face ușor. N'am recurs la serviciile tehnice ale Polonilor. 
Frrancesii nu ni vor da nimic dacă nu ne reorganisăm. 
O birocraţie militară imensă ne strivește. Sau făcut 
economii la materiale, la personal, nu. Orice comandert 
işi face un birou care răpeşte elemente armatei active. 
Detașările aduc un resultat asămănător. 

De fapt, Antonescu, care are perfectă dreptate, nu ține 
samă de ilusia, timp de mulți ani, a păcii și de lipsa de 
pregătire și a dușmanilor eventuali. 


30 Decembre. 


Visita d-nei Anita loachim-Daniel, strănepoata lui 
Michel Danicl, vestitul bancher ieşean de pe vremea lui 
Mihai Sturza. E născută în lași; bunicul ei era încă 
bancher. Stă la Berlin. E în legătură cu Associated Press. 
A fost la Regele, care i-a făcut o mare impresie. 

Vorbim de Hitler. După dânsa el „are figura unui 
coafer“. Vorbește numai de misiunea lui, cu care farmecă 
mulțimea. Numărul celor fără lucru ar fi din ce în ce 
mai mare. 

3 Januar. 


Visita lui Paul Morard. În costumul de sky, pare foarte 
“tânăr. Ţine pe o Chrissoveloni. Sânt la familia Ghica, 
in care d-na e o Reinecke, Greacă (ea rectifică amintirea 
mea că familia a venit cu Otfhon de Bavaria; ea vine 
de la un filelen). Morand, care nu se prea interesează 
de ale țării, a văzut la Paris pe princesa Elena, care 
mergea la Londra pentru căsătoria verei ei, Mariana. 
Era foarte bine. 

Morand se gândește la o colecție de nuvele românești. 


+ 


La Sinaia e Mihalache, Mihai Popovici și alți ţărănişti, 
veniţi, se pare, pentru anume legături cu Curtea. Mie 
mi se atribuie nu știu ce intervenție în afacerile unde 
n'am reuşit. 

E 


În acest timp, polemica dintre Slăvescu și Madgearu 
cu privire la suma la care s'a ridicat imprumutul care, 
după Madgearu, n'ar fi reuşit. Încasările de serbători ar 
fi fost desastroase. Pentru Decembre sar fi făcut un 
imprumut forțat la Casa Căilor Ferate. N'ar fi de unde 
să se plătească lefile. Regele a vorbit, răspunzârd dis- 
cursului încrezut al lui Tătărescu, de nevoia de a se opri 
fluxul legilor şi de a se avisa la noi metode. 

10 /anuar. 


Valjan la mine. Crede că ar fi bine să se formeze 
cortra frontului „aniicarlist“ unul pentru Regele. Se 
gândz t: la Gnga, adaug pe lunian, — și e greu să mai 
găsim pe cineva. 

Vaida a ţinut un discurs conira programelor, și Maniu, 
serbătorit de ai săi, a răspuns cu unul în care e vorba 
de devalorisare, de investiţii de Stat pentru creșterea 
producției, de socialisarea industriilor fundamentale şi 
de Stat țărănesc. Partea contra celor ce încunjură pe 
Rege a fost tăiată de censură. Între Averescu și Gh. 
Brătianu forfote:te ceva. 

O situație mai tulbure decât oricând. Brandsch o relevă 
intrun memoriu către mine, găsindu-i motivele în opera 
nefastă a partidelor, servite de o presă ingenuncbhiată, 
in răul regim al impositelor, în amestecul Statului in 
producție și distribuţie. Propure o adevărată revoluţie a 
formelor, întărindu-se puterea executivă. Vrea să mă vadă, 

Maniu a tipărit în „Curentul“ și amintiri de copilărie 
și tinerețe, uimitor de naive. Se arată în grija mamei, cu 
care vorbește srara de Tudor Vladimirescu și cântă „Pe 
o stânci neagră“. S: mândrește cu „coroana“ nobilimii 
sale de la 1680. Recunoaşte că a susținut Monarhia, dar 
asa făcea și România. Se laudă că a avut el primul ideia 
Micii Înţeicgeri. Crede că un discurs el iui contra limbii 
de comandă meghiare a adus intervenția lui Franz-Fer- 
diaand, retragerea măsurii și căderea Ministeriului Wec- 
kerie. 

Omu! e de sigur atins de mania măririlor. Şi in jurul 
lui se strâng cei mai muiţi Ardeleni... 

Prost inceput de an! 

12 lanuar. 


Vine Pochhammer, locţiitorul noului ministru german, 
care și-a presintat scrisorile de acreditare, dar a plecat din 
nou. E un tânăr foarte cult, foarte inteligent şi energic. A 
stat mult în Extremul Orient, în India, la Ceylan, și 
pregătește o carte despre această din urmă ședere asita- 
tică. Are idei nouă în toate domeniile istoriei și le ex- 
primă cu vioiciune și talent. 


$ 


După-amiazi, procesul cu Zabaria Boilă. A trimes pe 
fratele mai mic, Paul, girant al foii, care declară că nu 
știe cine e autorul și va căuta manuscriptul. Somat de 
minae, ca om de onoare, să spuie dacă mă crede capabil 
să ieau bani pentru un atac, răspunde avocatul lui, fostul 
mieu contabil de la Vălenii-de-Munte, Vasiliu-Cluj. El 
însuşi spune că nu, spre desolarea avocatului. Viitoarea 
ședință peste opt zile. 


13 lanuar. 


„România jună“ apare cu o notiță că Zaharia Boilă 
si-a însărcinat fratele să spuie că menţine acusaţia, dar 
înțelege a se judeca numai la Cluj și numai la jurați. 

Canalia ! 


$ (J 


Maniu a ţinut un discurs-program, cu „Stat țărănesc“, 
naţionalisarea industriilor de basă, investiţii de Stat, 
scăderea monedei. A făcut o visită la București. Toată 
presa se gudură în jurul lui. 

fa același timp ea anunță visita lui Gusti la Paris. 

14 lanuar. 


La Piatra-Neamţ, Costăchescu și Lupu trâmbiţă venirea: 
indispensabilă la putere a partidului lor, și la Câmpulung: 
Mihalache anunţă că va trimete la Curte un „dulău“ 
ca să curăje terenul. 


În Societatea de mâine, D. Tomescu publică un articol 
perfid despre mine pentru a arăta ce copilărește umblu 
după un rol în viaţa practică pe care nu-l pot ţinea. 
Aș fi aşteptat „două cuvinte“ de la I. Brătianu pentru 
a mă impărtăși de harul său... 


s$ 


Frumoasă scrisoare de la profesorul suedes Alf Lom- 
bard, bucuros de primirea în România. 


17 lanuar. 


Paul Morand la mine. Vorbim de multe, timp de 
două ceasuri, ca doi vechi cunoscuți. Nu-i place nici 
lui jidovismul lui Maurois, nici atitudinea de scriitoare 
a d-nei Marta Bibescu, care „pune pe cetitor intro 
situație de inferioritate“. Cărţi ca ale lui Scheffer despre 
regina Elisabeta sânt fapte de „domestique renvoyé“. $i 
lui îi pare o greșeală că s'a mers până la plebiscit pentru 
Sarre. Recunoaște ușurința cu care Francesii primesc pe 
toţi şarlatanii. 

Cărţile lui se vând enorm. A scos din New-York 
150.000 de exemplare, 100.000 numai din Londres. 

Îmi cere foile trase din Byzance apres Byzance. Pare 
că vrea să scrie ceva despre România. 

A văzut pe regina Maria. l-a spus despre mine, fără. 
nicio dreptate: // me déteste. El a adaus: „en vous 
admirant“... 

18 lanuar. 


Ciolac Antici imi aduce frumoase publicaţii de artă 
iugoslave. Vorbim de schimbul de profesori cu ei, de 
visite reciproce între Institutele balcanice. La adunările 
„Micii Înţelegeri“ s'a dat chestia în sama unui comitet. 
li arăt că n'ajunge. 


* 


Lungă conversație cu Şeba. S'a ajuns in sfârșit la o 
colaboraţie între armate, cum o doriam de mult. Recu- 
noaște și el că fiecare trebuie să aducem ca parte ce 
avem mai bun. Apără pe soldatu! cehoslovac: numai el, 
in Rusia, s'a prefăcut din prisonier de răzbciu in luptă- 
tor, dând o armată de 300.000 de oameni, care era 
numai la 15 chilometri de Orenburg și ar fi salvat pe 
Tar, dacă nu era oprită de generalul frances. Arată 
verfecta lor pregătire, nu supt raportul aviaţiei, ci al 
tunurilor cu tregere depărtată. În clipa declaraţiei de 
războiu ungurești ar putea trage asupra Budapestei, 
distrugând-o. De altfel, armata ungurească, având o 
foarte bună incadrare moștenită, n'ar fi în stare să ieie o 
ofensivă. Și el recunoaște insă că s'ar putea, cu toată 
noua atitudine italiană, ca, după o răspingere a aliaţilor 
noștri, lupta să-se dea în Munţii Apuseni ai Ardealului. 
S'au descentralisat fabricile de arme, apropiindu-se de 
granița noastră. Statul cehoslovac, care fabrică mitraliere 
și pentru Englesi, ni le va da din bielșug. Skoda e o 
intreprindere cehoslovacă-francesă, asupra căreia nu se 
poate exercita o influență decisivă. Seletzki e un „Aus- 
triac“ de origine polonă: să fi fost Șeba când el lucra 
la Bucureşti, l-ar fi înlăturat. Löwenstein nu e Evreu. 
Oţelul refusat de noi are o proporţie de manganes care 

se poate discuta. Învoiala la care lucrează cu zel Tătă- 
rescu, prevăzându-se plata în rate, va da de lucru în 
mare parte, afară de partea tehnică superioară și de optică, 
usinelor de la noi. Mai mult, pentru războiul chimic 
fabrica va fi aici. La Valea Călugărească s'a aflat acidul 
sulfuric. Pentru fabricarea gazurilor se are in vedere 
Mâneciul; se va mărgeni o rază de patru chilometri 
pentru a nu se produce accidente. În anul viitor, Ceho- 
slovaci şi Români vor face manevrele Împreună. 

Vorbim de adunarea comitetului de istorie. E indignat 
de ce a făcut profesorul din Praga. Promite să scrie lui 
Benes şi să mă inștiințeze dacă Cehosiovacia n'ar putea 
ceda locul României. 

El vorbeşte binișor romănește, — ceia ce-i e necesar 
mai ales la vânători; tot așa și soția lui; copiit au o 
femeie din Făgăraș, care a învăţat cehește, și ei romă- 
nește. lubește țara și ar dori să rămâie mult timp intr'insa. 


19 lanuar. 


Zaharia Boilă se presintă la proces. I se iea interoga- 
toriul. Începe prin a spune că m'a iubit, elşitot tinere- 
tul ardelean, că s'a hrănit din scrisul mieu, că m'a 
primit triumfal la Blaj, că s'a rugat în biserică pentru 
succesul mieu in alegerile din 1908, că a dorit in 1028 
să pot lucra ca Maniu, că a fost indignat că-i atac crud 
familia, fratele, unchiul. Apoi un trio de leșeni, perfizi 
şi ridiculi: Vasiliu-Cluj, Adonis Popovici, Cesar nu știu 
mai cum, pledează pentru îndreptarea procesului la Cluj. 
Vorbesc frumos Pană Buiescu, Şoimu, Lenguceanu, Lefte- 
riu. Procurorul e cu noi. Dar sentința se amână pe 
Sâmbătă. 

Seara, masă în onoarea lui N. Georgescu, care vor- 
beşte precis și cumpătat. Topa are aceiași siguranță de 
gândire. Alți prieteni arată puțină ințelegere a rostului 
micii serbări, vorbind despre mine. N. Constantinescu 
amintește că el a fost ultimul care, lăsat de mine, a 
ingrijit în 1916, la București, Neamul Romånesc. 


22 lanuar. 


Irei preoţi ieseni vin să mă roage să votez la Mitro- 
polia Moldovei pe episcopul Visarion. Li arât că e prea 
tărziu, după ce s'a spus zece zile că el nu candidează. 
Pentru a-l vota ar trebui ca el să facă public declarația 
de candidatură. 


23 lanuar. 


Adunarea pentru alegerea Mitropolitului Moldovei. 
Patriarhul dă cetire adresei credincioșilor Moldovei și a 
adunării din Moldova pentru Nicodim. În termini aleși 
Visarion r+lusă candidatura, pomenind pe Nicodim; 
fără a-l pomeni pe acesta, face aceiaşi declaraţie epis- 
copul Nifon Criveanu de la Huși, care ar fi pregătit și 
broșuri contra adversarilor săi și pe care episcopii cei- 
lalți îl consideră ca grăbit. 

Nicodim întruneşte peste o sută de voturi. 

Cuvântarea lui, care nu odată mișcă adânc, e deo 
mare frumuseţă, cuprinzând și caracterisări pioase pentru 
înaintaşii săi și mai ales pentru losif Naniescu, care l-a 
crescut și l-a dat la învăţătură. 


t * 

Tătărescu cere să vie la mine pentru a-mi face unele 
comunicaţii. li spun că, îa ce privește armata, cunosc 
şi eu „secretele“ ei, că, in materie de politică externă, 
Titulescu îi spune lui ce crede și mie ce crede, şi se 
poate ca, acuma, el să-mi spuie mai mult mie. Altfel 
il primesc cu plăcere. li arăt că doresc continuarea 
guvernării liberale, dar trebuie să se păzească de național- 
ţărănişti, cari lucrează. De altfel, ori cu Vaida, ori cu Maniu, 
ori cu Mihalache e același lucru: haos și pretenţie. Se 
gândește la impositul pentru armată pe pâne și pe cifra 
de afaceri. 

Rămâne să vie Sâmbătă dimineaţă. 


x 


Cu Lăpedatu vorbim de nevoia unui mare ziar ro- 
mănesc în Ardeal, capabil să contrabalanțeze și presa 
romănească de ură și presa minoritară. Ar putea fi scos 
de uniunea societăţilor romănești. S'ar da și coloane în 
nemţește și ungurește. Și el crede că trebuie să se facă. 


Cu d-rul Angelescu vorbesc despre planurile de trans- 
formări la Fontenay, pe care nu le aprob, fiind preten- 
țioase și capabile de a strica ansamblul. Nu admit nici 
primirea la noi şi a celorlalți studenți. Nu e bine ca 
„Oficiul universitar“ creat pentru Ianculescu să se în- 
cadreze în Sorbonă. 

Atingem și visita lui Gusti la Paris, unde la Academia 
de științi morale și politice a vorbit despre „Fundaţiile 
regale“. 


24 lanuar. 


Conferinţă la „Tinerimea Română“ și la radio. 

Seara, dineu la Legația polonă. Arciszewski pretince 
că Polonia n'a schimbat politica ei ṣi că Beck a fost 
călduros primit in Suedia. Crede tot aşa de puțin ca și 
mine în șansele Statelor baltice. 


25 lanuar. 


Conferință despre numele de familie romănești la 
Sala Dalles. 


* 


Goga s'a întors din Italia. El s'a dus să vadă pe 
Mussolini. Nu-l întreb nimic despre întâlnirea cu acesta. 


26 lanuar. 


La Regele la dejun. E și regina Elisabeta, foarte fru- 
moasă și amabilă, cu care vorbesc despre călătorii în 
ţările pe unde a fost. Conversaţia n'are scop. Aflu că 
Maiaxa a ajutat pe Panait Istrati, a cărui operă Regele 
o cunoaște. Așa l-a scăpat de la moarte. 

Regele e pentru convenţia cu Sf. Scaun. Găseşte că 
agitația „ortodoxă“ a lui Ghibu e greșită, dar laudă opera 
şi a celorlalți propagândiști în Basarabia. Nu se atinge 
de loc politica. 

s 

La proces, Boilă spune că „trebuia“ să arunce ca- 
lomnia și că el retractează, dacă... retractez și eu! Pro- 
curorul e de părere să mergem la juraţi. Tribunalul e 
în divergență; deci amânare. 


28 lanuar. 


Dr. Angelescu, care, de la intorsul din Paris, n'a văzut 
pe Regele, e foarte îngrijorat de soarta Guvernului. Se 
miră că nu i-am vorbit de politică. 

29 Fanuar. 


Dinu Brătianu, cu doamna, sânt la dejun la Palat. 
Se spune că la Consiliul economic de Joi, când se vor 
discuta ideile lui Strunga, Guvernul ar putea să plece. 

Vaida ar fi arătat profesorului Sofronie că numai un 
Guvern de autoritate al mieu ar putea să schimbe situaţia. 


3] lanuar. 


La Regina Maria. La dejun, și ministrul Italiei, care se 
arată entusiast de marele număr de conferințe care se 
țin la București (li face şi statistica și amintește ce a făcut 
ia Albania și, cum, când erau relaţiile dintre Italia și 
lugoslavia acum fixate, Sârbii au dat drumul lui Zogu, 
pe care lialienii li l-au câștigat in zece zile). 

Cu Regina, care e foarte amabilă cu soția mea, vorbim 
de multe din trecut și despre „13 Mart“, cu ce a făcut atunci, 
stricându=i plăcerea la Teatru, acela pe care ea îl nu- 
meste, glumind, „le batailleur“. Face foarte bună im- 

resie : in fața devastată, ochii sânt clari și chiar — buni. 
li vorbesc deschis de „cruzimea“ față de Carol l-iu şi 
Elisabeta, și ea se apără ugor. Niciun cuvânt despre 
politică. r 

+ 

Seara, mai mulți prieteni: și generalul Schina, om 
foarte remarcabil, care afirmă că unirea Basarabiei au 
făcut-o țăranii, nu Sfatul Țării. A publicat recent în 
„Neamul“ o pagină de memorii. 


I-iu Februar. 
La Academie despre opera reginei Elisabeta. În public, 


numeros, și persoane din vremea «i. 

La Academia de Comerț, in ciclul de conferinji or- 
ganisate de Caracostea, despre Omer. Imens public, mai 
ales studenți de la Litere. 

Aflu pe Răducanu, ridicat de pe o boală grea. E bu~- 
curos că a achisiționat pentru Şcoala sa o mare bibliotecă 
de economie politică. 


2 Februar. 


La radio, despre Kogălniceanu. Apoi cuvântarea de !a 
Ciub despre situaţia politică. Programul mieu cu cote 
in lce de leafa funcţionarilor e primit de emicii miei 
in tăcere. 


3 Februar. 


Destul de bună presă pentru discursul micu. O visită 
la Văleni. 


4 Februar. 


Plecare spre Paris. 
7 Februar. 


Dejun la Cesianu. Aflu că la București studenţii au 
d«vastat cinematograful unde se presinta un film sovietic. 
Armata ar fi tras în aier. 

Cesianu-mi vorbeşte de visita lui Gusti, care ar dori 
Legația de la Paris. 

Îmi aminteşte că Puaux l-a recomandat telegrafic pe 
dânsul, la numirea ca ministru, așa: „fără supraiață pco- 
liti-ă, om al Regelui, nu face afaceri“. Şi Filipescu, pe 
vremea mea, voise Parisul. 

La Institut, conferință a unui tânăr Schlumberger despre 
descoperirea in Deșert a căsărmilor palmireenc. 


WWW.cimec.ro 


222 N. IORGA 


8 Februar. 


Deschiderea cursului, foarte frecventat. 


* 


La Sergescu. Un profesor frances depioră că nu se 
poate ajunge la un regim de autoritate. Crede că Dou- 
mergue a mers „prea departe“ şi dorește o devalorisare, 


care-i pare neapărată. 
* 


Prânz la Focillon. 


10 Februar. 


Visite la Fontenay : Lot și d-na, Henry și d-na, ambii, 
ieri, aveau ochii în lacrimi cu gândul la România. Și Coandă, 
care a descoperit puterea vidului și cată so aplice tu- 
nurilor și puştilor, și d-na, a cării bunică e o kogălni- 
ceanu, şi ea reproduce tipul familiei; apoi vechiul cola- 
borator de la lași, profesorul Gorceix. 


1] Februar. 


A doua conferință, destul de cercetată. Asistă Diehl, 
Collinet, Halphen, d-ra Văcărescu. 


12 Februar. 


Conferință, presidată de Roques, la Societatea Revo- 
luției francese. El spune cuvinte, care mă mișcă, despre 
legăturile noastre, netulburate, de treizeci de ani și despre 
direcţia mea, de caracter „universal“, în studiile istorice. 


Dejun la rector, cu Coville, Morel, egiptologul, Piga- 
niol, soţii Henry. | 

13 Februar. 


La Paul Morand, în imensul palat clădit de soția lui, 
născută Hrisoveloni. Sală uriaşă de castel medieval, cu 
lămpi de opal ascunse prin colțuri şi curioase placarde 
aurite. Lume amestecată: d-ra Văcărescu, de mirare ca 
sănătate, vioiciune și tinereţă. Ajungem a vorbi de partea 
delicată din trecutul ei: Carol l-iu a vrut căsătoria, s'a 
fotografiat cu Regina și cu părechea, prințul cu mâna 
pe umărul ei: pe urmă a tăgăduit. Sânt lucruri de trecut, 
despre care poate vorbi. Îmi va da scrisori ale Reginei, 
publicabile. Schâffer a murit. Jurnalul lui, căpătat de 
Regele, a fost ars. E și Henry Bordeaux, figură burghesă 
rubicundă (a fost și elin România). Vorbim de o excursie 
in grup, care ar fi pusă în legătură cu serbările istorice 
și țărănești ale Ligii Culturale la Putna. Mulţi sânt bucuroși 
să vie și să revie. 


14 Februar. 


Visita lui Sibourt, de la ziarul „Ordre“. Tânăr de 
vre-o treizeci de ani, care vorbește de neliniștea gene- 
raţizi actuale. Cei din vremea războiului erau buni, apoi 
a urmat grupul desorientat; cei de acum aplecaţi asupra 
propriului lor suflet, sânt din nou buni, și din ei, când 
se vor lămuri, va ieși ceva bun. 


* 


A treia conferinţă. 
Ld 
Apoi la Adunarea, de Monzie, a colaboratorilor „En- 
ciclopediei“. Enorm om gras, imbătrâait, ras, foarte ama- 
bil. Acolo, un Monod, Bouglé, care nu impărtăseste metodele 
de caracter german, ale lui Gusti. 

15 Februar. 


Dejun la Legaţie, cu Diehl, Rcques, Charléty, Allix, 
decanul de la Drept, Honnorat, d-ra Văcărescu și soția 
lui Cotnăreanu, Evreu din lași, succesorul lui Coty. După 
masă, Cesianu se plânge de propaganda ungurească, de 
nu știu ce conferință a lui Valery-Radot, şi el crede că 
ar trebui să-i răspund printr'o cenferinţă anti-revisionistă 
la Legaţie. Refus: aș avea aierul unui propagandist ca- 
mufiat. Roques îmi dă dreptate. 


+ 


Conferinţă, presidată de Levy-Wilmann. inaintea stu- 
denților de la Drept, despre „originea și originalitatea 
dreptului român”. A 

Ceaiu la fostul diplomat, istoricul Guichen. Vorbesc cu 
generalul Lerond despre politiza polonă. El știe că Beck 
e fiul unui bun Polon din Rusia, că a fost adiutantul lui 
Pilsudski. Și pe el noua direcție a Poloniei î! ingrijorează. 
Göring a fost decorat cu Vulturul Alb. 


16 Februar. 


A treia conferinţă, cu lume mai puţină. 


% 


Seara, la Ancel cu un geograf, un funcționar de la 
Externe, care a făcut Universitatea din Belgrad și cu- 
noaște perfect Balcanii iugoslavi, și cu profesorul Ei- 
sermarn. 

Afiu că tn Stampa s'a reprodus un interview al micu, 
in care... aș tăgădui unitatea iugoslavă... 

17 Februar. 


Primire la Fontenay (rectorul și d-na, secretarul Guyot 
și d-na, d-ra Rouillard, bizantinologă). 


16 Februar. 


Ultima conferinţă. Asistă Diehl și René Pinon. Întâlnire 
cu Paul de Cassagnac, pe care... Stelescu și un oarecare 
Springer il aduc in Romănia pentru conferinţe. 

René Grousset imi mulțămește foarte călduros pentru 
„Istoria vieţii bizantine“ şi „Byzance après Byzance“. 

Afu moartea lui loan Bianu. Câte legături de o viaţă 
intreagă ! 


19 Februar. 


Seara, la Diehl, cu d-rul Jannelle, Coville, o d-nă 
Paleo!ogue. Apoi d-ra Louise Weiss, acum măritată și 
plecată cu totul de la „l’Europe Nouvelle“. 

Se vorbeşte de pericolul agitaţiilor germane în Etiopia, 
in Maroc, în Algeria (la Constantine, la Bône, acum la 
Sidi-bel-Abbăs, unde s'a strigat, lângă numele șefului in- 
digen, un consilier de la Constantine, şi numele lui Hitler). 
Convorbitosii cred că Germania a ascuns multe din ar- 
mele sale. Eu nu cred că ar avea de gând să atace în 
Europa. De ce nu s'ar da Italiei mai multe colonii fran- 
cese? Doctorul recunoaște că muite nu sânt decât o sar- 
cină budgetară. 


* 


Dejun la Consilierul de Legaţie Vlădescu, fiul rectc- 
rului de odinioară. Soţia e o Vlahuţi-Slătineanu, ea in- 


VII. 15 

săși fiică a lui Ștefan Greceanu (măritată cândva și cu 
un prinț rus; femeie de energie și autoritate). Participă 
și fostul ambasador de France și soția, Fanariotă, năs- 
cută Samurkassi. Vorbim de legături de familie cu această 
„vară“. 


. 20 Februar. 


Dejun cu Mirto. Povesteşte multe despre Maniu, care 
n’a știut nimic despre restaurare și n'a făcut și cu acest 
prilej decât să inşele pe ai săi. Sa retras pentru a nu 
lua nicio răspundere. El crede că s'ar putea forma un 
Ministeriu în afară de partide, și ar fi bucuros să lucreze 
cu mine. Pomenim numele lui Costăchescu, Gafencu, D. 
R. loaniţescu. 


21 Februar. 


Plecare spre Roma. 
22 Februur. 


Sosire la Roma. D= şi rugat să mă „ignoreze“, Lugo- 
șianu și d-na, cu personalul Legaţiei, sânt la gară, ală- 
turi de Isopescu. Și Emil Panaitescu, cu privire la pur- 
tarea și morală a căruia am cele mai rele informaţii, 
cerșește o strângere de mână. Voiu fi persecutat, tot tim- 
pul, de dânsul care se teme că va pierde conducerea 
provisorie a Școlii Române de aici. 


23 Februar. 


Visita fostului miaistru Ercole: abia cincizeci de ani; 
sinpatică mică figură cu o uşoară barbă căruntă. 


* 

Conferința mea la „Studii Romani“ despre „Roma în 
cugetarea și literatura Românilor“. Câteva sute de per- 
soane. Mă las prins de emoția subiectului. 

+ 

Ceaiu la Legaţie. Ambasadorul Franciei, de Chambrun, 
autorul recentului pact, crede că afacerea italo-etiopiană 
se va potoli, nicio parte, nici alta nedorind a se bate. 
S'ar putea ajunge la zonă neutră. Îi arăt ce slab e inte- 
resul nostru în soluția, ce se pregătește, a problemei Eu- 
ropei centrale. Pe Unguri îi putem oricând bate: ltalia 
nu-i .va ajuta. E un uriaș gras, blând, foarte simpatic. 
Soţia, de o vyrâstă acum mai înaintată, e o scriitoare. 


24 Februar. 


La Monte Cassino. 


25 Februar. 


La Viterbo şi Orvieto. Visita părintelui iesuit Jerphanion 
și a profesorului de drept Del Vecchio. 


26 Februar. 


Aflu aczidentul de automobil a! princesei Elena. La 
telegrama mza. răspunde că are numai „răni uşoare“. 


27 Februar. 


La Florența întâlnim la gară pe consulul vosi, om de 
o cultură deosebită și de un spirit distins. 


29 Febriiar. 


La Perugia, unde ne primește fostul subsecretar de Stat 
Fani. Dejun cu prefectul, podestà și șefii autorităţilor. 

Apoi la Assisi: de-odată, la ieșirea din biserica Sfântului 
un splendid apus de soare se desface din ziua grozav: 
de ploioasă de-asupra catapetesmei perugine. 


l-iu Mart. 


Pe aceiași strașnică ploaie sosire la Veneţia. În cale 
senatorul Soranzo se arată îngrijorat de expediţia etiopiană. 


2-7 Mart. 


Sosesc la casa noastră venețiană generalul Mărdărescu. 
și soția sa. Generalul vorbește de legăturile sale cu Regele. 
A fost silit să demisioneze și demisia i s'a primit imediat 
fără să i se acorde nicio distincţie, fără să i se spuie 
un cuvânt bun. El ar fi voit să fie mareșal... La venirea 
Regelui, el nu se putea hotări, la inceput, să calce 
pământul făcut regelui Mihai; a cedat apoi stăruinților. 


8 Mart. 


La București. Vreme de după ninsoare și pregătirea 
unci noi ninsori. Oraşul e foarte murdar. 


11 Mort. 


La Senat. Atmosferă calmă, plictisită. S'a terminat lunga 
discuție a Codului Penal. 


12 Mart. 


La Comisia Monumentelor Istorice se bolărăște rartici=- 
parea la Oiiciul de Turism. 

13 Mart. 


Mă cercetează profesorul Gamillscheg, venit de la Berlin 
pentru conferinţe. Comitetul de primire dăduse sarcina de 
a i le pregăti lui Tzigara. Acesta anunţă că va lipsi. Ga- 
millscheg e indignat. Ne întreba dacă să vorbească la 
Academie, unde e membru corespondent, nemţește, despre 
Burgunzii în Franţa ori romăneşte despre întăile atingeri 
dintre Romani și Români, de o parte, și Germani, de alta. 
Firește, recomand pe aceasta din urmă. li spun că nu 
pot veni mâni la marea recepție de la Legația germană, 
de și am mare stimă pentru inteligența însărcinatului 
de afaceri Pochhammer (ministrul a fost rechemat fiindcă, 
la Dublin, ca fervent catolic, a sărutat mâna nunțiului, și 
există o fotografie); nu pot uita trecutul și nu mă pot 
invoi cu dictatura lui Hitler, ca unul care sânt legat de 
lioertatea de gândire, căpătată prin atâtea secole de luptă. 
Se pare că și în Germania mulţi cugetă astfel. Cu el e 
Nistor, bucuros să ne ajute pentru a da un mare caracter 
Congresului Ligii Culturale in Bucovina. 

E de față și C. Marinescu, care a ţinut ieri o con- 
ferinţă la Institutul frances. 


14 Mart. 


Discurs îndrăzneț și prost, la Cameră, al lui Maniu, 
cu întărirea revelaţiilor sale privitoare la Restauraţie. 


x 


Vorbesc coatra stării de asediu și censurii. Valer Pop, 
ca ministru, are o atitudine de ironie față de ce e pus 
să presinte. 

15 Mart. 


Noul ministru al Ungariei la mine. Recunoaște că a 
fost primit cu o deosebită amabilitate. Îl asigur că așa 
va fi şi mai departe. — Aș prefera să pot vorbi de lu~ 
cruri importente. — Avem destul moștenirea Bizanțului, 
a Sublimei Porţi și a Fanarului ca să le evităm. 

* 

După-amiazi, discuție la Senat în jurul pregătirii ar- 
matei. Generalul Angelescu laudă călduros patriotica 
muncă a ofițerilor. Crede că birocrația militară, moște-— 
nire a războiului, nu e așa de copleșitoare. Halipa pro- 
voacă scandal afirmând că ordonanțele sânt inadins luate 


dintre minoritari. 
x 


La Academie, Gamillscheg, — însărcinatul de Afaceri 
german nu asistă, — apără teoriile gepide ale iui Dicu- 
lescu. Sânt silit să spun, înainte de a vorbi de hârtiile 
de familie ale Brâncovenilor, că nu m'a convins. 

Tot clanul germanofil umpluse tribunele. 


16 Mart. 


Gamillscheg se scusă: e gripat și nu poate veni la 
Văleni... 


17 Mart. 


Refus și participarea la dejunul d-rului Angelescu 
pentru Gamillscheg. Prea mulţi nemţofiii. 

Germania se desface de „diktatul“ din Versailles și 
anunţă serviciul militar general. 


18 Mart. 


Conferință despre Constantin Stolnicul Cantacuzino 

lau cuvântul la Senat contra clauselor imprumutului 
orașului Chişinău, care prevăd un consiliu speciel, peste 
cel comunal, cu participarea a doi delegaţi ai credito- 
rilor, și un comitet de creditori cari controlează și „veri- 
fică“ intrebuinţarea veniturilor ce sânt date imprumu- 
tătorilor. De şi Nistor se declară, in numele tăncii mi- 
nisteriale, contra acestei clause, raportorul, un Brăilean 
mutat la Chișinău, se indărătnicește s'o menție. Se cere 
venirea lui Inculeț, care nu poate îi convins in sensul 
lor. Clausa se inlătură. 


* 


La Cameră, Argetoianu vorbește, foarte amănunţit în 
materie de tehnică, dar nesigur și confus, la discuţia ra- 
portului Skoda. 


21 Mart. 


Vorbesc-la Senat, în legătură cu afirmații, in Cameră, 
ale lui Armand Călinescu. Majoritatea, cu toată reserva 
pănă la un moment, e simpatică. Din partea țărănișştilor, 
de și e ce față şi Costăchescu, nu mi se răspunde. E 
chiar un moment penibil după sfârșitul cuvântării mele. 


22 Mart. 


Primesc scrisoarea aceesta de la Armand Călinescu: 


„22 Mart 1935. 
Mult stimete Domnule Profesor, 


Cetesc in ziarele de astăzi că în ședința de ieri a Se~- 
nâtului d-voastră v'aţi arătat indispus faţă de unele cu- 
vinte ce mi se atribuie mie. 

Ţin să restabilesc lucrurile pentru știința d-voastră per- 
sonală. Nu v'am amestecat niciodată, nici pe d-voastră 
personal, nici Guvernu! d-voastră în chestia sartei ce 
a avut comanda Skoda în 1931. Din potrivă, in cuvân= 
tarea mea de la Cameră am declarat clar și precis că 
nu mă ocup de pohtica Guvernului Iorga și nu ințeleg 
să=i atribuie o răspundere în ceia ce eu am nuniit un 
„act personal“ al d-lui general Amza. Astfel stă inscris 
in stenoșramă. 

Cat despre discuţia urmată cu d. Valer Pop într'una 
Gin zilele următoare, ea a avut un cu totul alt caracter. 
Eu i-am spus: „Credeam că, atunci când nu vom trece 
dintr'un Guvern în altul“, etc. Prin urmare am încercat 
o ironie asupra faptului că d. Pop și-a schimbat partidul. 

Am fost în repetate rânduri atacat, — une ori trivial, — 
în ziarul „Neamul Romănesc“. Nu am răspuns niciodată. 
Nu pot lăsa insă ca d-voastră să rămânețţi, personal, cu 
o impresie injustă asupra cuvintelor mele. Nu puteam 
eu nici să vă atac și cu atât mai puţin să vorbesc despre 
patriotismul d-voastră. Nu mă lăsa să fac aceasta nici 
educaţia mea, nici conștiința pe care o am despre ceia 
ce se datorește oamenilor cari au servit pe atâtea tărâ- 
muri această ţară. 

Primiţi, vă rog, stimate domnule profesor, asigurarea 
aceleiaşi vechi consideraţii ce vă păstrez. 


Armand M. Călinescu. 
deputat.“ 


Răspund: 
„23 Martie 1935. 


Scumpe domnule Călinescu, 


M'a mişcat scrisoarea d-tale și știi că de fapt ţi-am 
păstrat toideauna stimă și simpatie, oricare er fi fost 

giumele din ziar, care te-au atins. Dar acusaţiile aduse 
generaiului Amza le iau asupra mea, contra oricui şi 
oziuaie, căci e vorba de politica Guvernului mieu, care 
nu eram, ca d. Maniu, un figurant şi un încurcă-lume 
unde nu se pricepe. lar acusaţia adusă mie am luat-o 
din „Curentul“, care a redat notele stenografice, așa 
cum erau înainte de o corectare care să le fi îndulcit. 
ln sfârșit intervenția d-tale coincide cu mârșăviile nepo- 
tului aceluia care e la mijlocul acestei triste afaceri. 
Îmi pare bine că în conștiința d-tale de om tânăr și 
cu un mare viitor s'au trezit sentimentele pe care așa 
ce frumos le exprimi. Mă mulțămesc cu această rostire 
a lor intr'o scrisoare privată, la care nu pot răspunde 
public, și doresc ca măcar între oameni ca d-ta și mine 
să poată exista, peste partide, relaţiile de stimă pe care 
le-a intrerupt un moment un grăbit strigăt de pasiune. 


Primește, te rog, salutările mele, 
N. Iorga.“ 


E] 


Primesc de la Lbheritier o scrisoare la care răspund 
astfel : 

„Cher Monsieur Lhéritier, 

Je viens de recevoir votre lettre. Dans la question 
entre Tchèques et Roumains j'avais bien le droit d'en- 
gager avec le ministre de Tchécoslovaquie une conver- 
sation de caractère amical, dont le résultat a été Pinter- 
vention de M. Beneš et une adhésion plénière de la 
part du comite de Prague, qui me l'a communiquée de 
nouveau tout dernièrement. 

Bien entendu on éteit libre de venir ou de ne pas 
venir à Bucarest. Vous venez de me communiquer qu’on 
veut prevdre les mesures nécessaires pour refuser netre 
invitation. 

La conséquence en serait que la Roumanie, plus d'une 
fois méprisée et offensée, se retirera du Comité Inter- 
national des sciences historiques. 

Je proposerai dans quelques jours cette décision à 
notre comite et, si la majorité sera d'un autre avis, je 
prierai qu'on m'y remplace. 

Veuillez agréer, cher M. Lhéritier, Passurance de mes 
meilleurs sentiments. 

25 mars 1935. N. Iorga“. 


* 


Scriu astfel președintelui Temperley : 

„23 mars 1935. 
Cher collègue, 

M. Lheritier me fait savoir que notre offre de vous 
recevoir à Bucarest, après le dâsistement des Tchèques, 
a été refusée. J'aurais cependant bien désiré vous rece- 
voir dans notre si modeste capitale. 

Devant le mépris constant dont la Roumanie a été 
Pobjet, il ne me reste malheureusement qu’une seule 
solution: nous retirer de Passociation. 

Je la proposerai à notre comité et, naturellement, je 
quitterai la présidence si on serait d'une autre opinion. 

Vous priant de croire que ceci n'atteint en rien mes 
sentiments de sincère et affectueuse estime pcur votre 
personne, je vous prie de me considérer votre tout 


dévoué. 
N. lorga.“ 


24 Maiu. 
La Senat se discută indelung proiectul, combătut 


indelung de Costăchescu, al Academiei de Meciciră, 
propusă de Danielopol. Și Angelescu e de părere că ar 

trebui cerută o simplă autorisație de funcţionare, in locul 
unui așa de formidabil aparat. 

„Academia de Știinţi“, care l-a ales pe el președinte, 
trezeşte resistența Academiei Române. El e gata să 
cedeze. Vâlcovici vine să mă intrebe pentru alt titlu. 
Propun: „Institutul român pentru răspândirea științelor“. 


Merg la Șeba pentru a-i expune casul cu Lhéritier. 
El iea afacerea asupră-și. Va scrie lui Beneš. li arăt că 
s'ar putea face din partea lor refusul de a primi comi- 
tetul pănă nu ni se va da satisfacție nouă. El iși amin- 
teşte că Beneš a hotărît ca in nicio chestiune ai lui să 
nu iea o hotărire fără a ne fi consultat. 

Vorbim despre Rusia. El a cunoscut pe Cherenschi. 
Acesta ţinea discursuri Vorbia supt impresia unei coca- 
jnisări injectate în braţ. Îndată ce isprăvia strigătele care-i 


distingeau „elocvenţa“, recădea in marasm. 
% 


La masă, Monboury, care a ţinut o foarte interesantă 
conferinţă la „Fundaţie“ despre „Arta turcească“. Îmi arată 
un articol al luf despre elementele turcești în arta romă- 
nească. Desaprobă unele exagerări ale lui Chiupruli-Zade, 
rectorul de la Constantinopol, cu privire la vechimea și 
intinderea civilisaţiei turcești. Așa e, ii observ, și o parte 
din ce e adus a spune el. Nu va mai veni Gabriel, care 
anunţase și el o conferinţă. Monboury e foarte impre- 
sionant de măreția creațiunilor lui Chemal. 


25 Mart. 


La Vălenii-de-Munte. Splendidă represintare, de fet: le 
Şcolii mele, a „Hangiţei“ lui Goldoni. 

26 Mart. 


Moartea lui C. D. Anghel. 
k 
Paul Marc, fost co-redactor la „Byzantinische Zeit- 
schrift“, îmi scrie că dorește să aibă broșura mea despre 
causele desfacerii României de vechile ei alianţe, cerând 
și vre-un ziar romănesc pentru „Institut für Auswârtige 
Politik“, în care e acum incadrat. 
» 
La Senat, Lăpedatu, întrebat de Patriarh, îsi apără 
sistemul de salarisare a preoților. 


27 Mart. 


Maniu a vorbit ieri la Cameră, în chestia Skoda, cu 
ipocrisie. 

Mi se spune că, primind pe loaniţescu, Regele ar fi 
protestat contra încercării lui Vaida de a-și lega de 
Coroană agitația. El nu e al niciunui partid. 

* 

Negociațiile de la Berlin ale lui John Simon și Eden 

n'ar fi dus la niciun resultat positiv. 
+ 

Un student din Lipsca, întâlnit pe vapor de fiica mea 
Magdalina, ii scrie că tineretul german, doritor de a se 
instrui, nu vrea decât pace. 


28 Mart. 


Hitier, bătând cu pumnul in masă, cere Prusia Ori- 
entală, „coridorul polon“, parte din Cehoslovacia. 

29 Mart. 


Discuţie la Academia Română contra Academiei de 
Ştiinţ:, pe care au format-o, cu d-rul Angelescu în frunte, 
Musceleanu şi Bâznoșanu, cari au venit să ceară de la 
mine un sprijin pe care nu l-am putut da. Lăpedatu 
intrebuirțează prilejul pentru o lovitură contra lui An~- 
gelescu. Cum s'au chemat și membrii corespondenți, ru 
lau parte la ședință. 

+ 


La Senat, legi financiare. În fruntea băncii ministeriale 
ministrul de Stat Victor lamandi. 
e 
N. Georgescu-mi spune că Goga nu se raliază la 
mișcarea lui Vaida şi că speră a lucra cu mire, cum 
mi-ar spune-o după congresul lui. 
De la Regele ar fi venit cu o impresie rea. 
+ 
Temperley îmi telegrafiază cu privire la adunarea co- 
mitetului : Matter still unsettled. Good hopes. Writing. 
Comoliments !. 


30 Mart. 


Și o scrisoare, tot așa de împăcinitoare, a lui Lhéritier. 
Să vedem... 
e 
La Cluj amicii lui Maniu, care venia ca să-şi guste 
triumful, au năvălit, în fruntea unei bande de „cărămidari“, 
la ziarul lui Vaida și au devastat redacţia. Maniu, primit 
cu flori, a declarat că e „inceputul lămuririi“. 


! „Lucrul încă neholărit. Speranţe bune. Vine scrisoare. Compli- 
mente". 

A făcut să se aleagă Mihai Popovici ca șef al Ar- 
dealului şi Banatului. 
E i 
La Cameră se votează impositele indirecte asupra 
pânii, petrolului, etc. Li arăt că trebuia, in loc de aceasta, 
despovărarea în domeniul funcțţionarismului netrebnic. 


31 Mart. 


Conferința mea la Teatrul Naţional „De la Sf. Bene- 
dict la Sf. Francisc“. Foarte puţină lume. 
Afară, un vânt de ninsoare tărzie. 


e 


La d-na I. Cantacuzino, care-mi vorbeşte de cam- 
pania contra profesorului frances Boivin, de la Medicină, 
adus de soțul ei. Nici pănă acum nu-și ţine cursul ro- 
mănește. A pus să-l scrie in traducere, dar studenţii, 
cari „au voie“ să răspundă romănește, preferă forma 
francesă... ca să înveţe limba. 

9 

Foaia lui Vaida atacă „sinistrul dascăl de ia Topolo- 

veni“, care a mers la Cluj și a plasat încă un mare discurs. 
& 

Nouă bătaie ardeleană la Sibiiu, şi alt şir de răniți. 
Vaidiștii erau vre-o 1.500. Sa strigat şi „Trăiască Goga“. 
la fcuate, istoricul N. Bută, tânărul care venia la Vă!enii- 
de-Munte.... 


2 April. 


Conferința mea la studenţii in Litere despre „Basa 
teoretică a Statului“. 

Mare asistență de studenţi, foarte călduroși. 

Ei se găsesc într'o nouă fasă de agitație, din causa 
refusării autorisaţiei Congresului lor. Senatorul lui Cuza 
a adus chestia la tribună. Dr. Angelescu a răspuns în- 
găimat, trimeţând la resultatul conslătuirii cu rectorii; 
inculeț a făcut declaraţii mai energice. 


3 April. 


Conferinţă la Casa Francesă „despre condiţiile studiilor 
mele în Franţa“. Mulţi membri ai coloniei. 


Vorbesc, la Senat, la proiectul pentru Academia de 
Medicină. 


4 April. 


Zvon insistent despre o schimbare a regimului pesitru 
votarea unei noi Constituţii. 


5 April. 


Conferinţă la Comitetul interbalcanic economic despre 
rolul nostru supt acest raport. 


d 7 April. 


La lași pentru conferința despre cum s'a format, a 
decăzut şi s'ar putza reface lașul. 

Dimineaţa, la gară „studenţii creștini“, cari au primit 
aseară pe Vaida, aclamă îndelung pe Tilea. 

Cercetăm cu excursioniștii, mai mult studenţi și fetele 
de la Văleni, imprejurimile. Gaăsesc la Cetăţuia clădiri şi 
lucrări neîngăduite ale egumenului, fost monah vaga- 

bond şi chelaer la Paris, care se opune necuviincios la 
hotărirea mea de a desființa clădirea fără autorisatie. 
Vorbesc Mitropoiitului, care cunoaște necuviința lui 
fată de vicariu, şi e gata a-l scoate, puind ca egumen 
pe vicariul însuși +. 

Foarte multă lume la conferința în Aula Universității, 
după ce aceiași — şi altă — lume aclamase pe Vaida ia 
lunga-i conferință, de două ceasuri, la Circ. Strigătele 
pentru Mantu și Mihalache au fost înăbușite cu bătaia. 
Costăchescu și Zane se ţin de o parte. Cuza inștiințează 
în ziarul său că este și un naționalism nesincer, de 
usurpare. În general lumea politică s'a ţinut. rservată. 
Vaida a invitat și pe Evrei la al său „numerus valachicus“. 


8 April. 


Vorbesc la Senat cu privire la proiectul de lege 
administrativă. 
k 
Ortiz imi scrie calde cuvinte pentru „O viaţă de om“ 
și Brucchesi din Canada, publicând un articol, cerut, 
despre așezămintele de la Văleni, spune că „aş fi fost în 
fruntea gloriilor Renașterii“. 
Sâat pe iume și mâugâieri... 
= 


Caidă primire a piesei mele Sângele lui Minos. 


9 April. 


Și presa e favorabilă piesei, afară de Epoca, in care 
e numai p=vestirea subiectului. 


1 S'a făcut apoi catolic. 

Vorbesc în Senat la proiectul de lege care recunoaște 
și sfänțuieste jocurile de noroc și la acela care privește 
Banca Naţională. 


Mă abţin de la primirea filosofului frances Brunschvicg 
care de altfel nu mi s'a făcut cunoscut personal prin nimic. 


O scrisoare de la Lheritier deschide și mai bune pers- 
peciive pentru adunarea Comitetului istoric. Cere inter- 
venir-a mea pe lângă Titulescu, pe care vrea să-l 
consulte Temperley, și ușurări pe Căile Ferate. 


%* 


Văd volumul III din Amintirile Reginei Maria. Mă 
pomenește pentru cântecele de Anul Nou şi pentru 
conversaţia privitoare la armistițiu a „copilărosului“ gentle- 
man „labric“ și „erratic“. De sigur printr'o corectare 
ulterioară, se îndoiește cât timp ii va ţinea „favoarea“ 
pe lârgă „marele om“. Acţiurea mea apare ca hotărită 
de voința Reginei. Se subliniază colaborarea la foaia mea. 

Nu e mult — și e așa de loaial! 


10 April. 


La Senat, interesantul discurs al lui N. Miclescu cu 
privire la întărirea decretelor-legi. De fapt face un lung 
şi solid diszurs cu privire la discreditarea Statului prin 
neonestitatea şi incapacitatea lui financiară. Cum crede 
că și Guvernul din 1931 n'a putut despovăra budgetul, 
intervin arătând ce am făcut și dând dreptate lui Ar- 
getolanu. 

Apoi intreb ce e cu planurile național-țărăniste și 
gogisto-vaidiste de a modifica statutul constituţional și 

de a desfiinţa sau transforma cu totul Senatul. Cer să-mi 
răspundă presedintele Consiliului. Lăpedatu asigură că 
nu e vorba de așa ceva, dar Tătărescu va veni. Gafencu 
a in ercat să apere pe ai săi: nu ar fi vorba decât deo 
acțiune legală. ÎI asizur că nu se va găsi prilejul aşa de uşor. 

Miclescu-:ni spune că la plecarea lui Manoilescu era 
vorba, — i-a spus-o Regele, — de numirea lui. Dar Arge- 
təlanu n'a voit-o. 


+ 


Svara, såst înștiințat că Tătărescu e la Senat şi se dis- 
cută contractul Skoda. 

Îi găsesc gata votat fără discuţie și... fără senatori. Dar 
iiscuţia se va incepe pentru a se termina cu o nouă şi 
serioasă votare. 

Gafencu ţine un frumos discurs, foarte dibaciu, în care 
se face a crede că incheiarea unui contract cu Skoda 
inseamnă o amnistiare a delicvenţilor din partidul său şi 
că nu ni rămâne la toţi decât să ni strângem mânile, 
cu grija armamentului de mâne. 

lau cuvântul ca să arăt că nu poate fi vorba de o 
astfel de iertare și uitare, câtă vreme este un condamnat 
pentru conrupfie la ocnă, o acţiune în justiţie și o avere 
nejustificată (in România Nouă, Zaharia Boilă, care a că- 
pătat judecarea procesului său la juraţi, mă atacă din 
nou, grossolan). 

Tătăres-u vorbeşte foarte bine, hotărît, fără frase și 
primeşte recunoașterea, prin aplause, a tuturora pentru 
opera, de real folos, pe care a îndeplinit-o. 

Apoi îmi dă exniisaţia cerută cu privire la schimbarea 
Constituţiei. Din stradă n'o va admite, rici la aventură 
nu se vu pleca, dar sânt căile coastituționale: cererea 
din partea Coroanei sau a Parlamentului. De aici resultă 
că, în socotelile lui, s'ar putea. 

lau cuvântul ca să arăt că, de și nicăiri regimul 
constituțional ce azi nu corespunde nevoilor timpului, 
pentru modificări constituţicnale se cer trei condiţii: o 
țară liniştită, fără agitaţii străine, consultarea oamenilor 
de frunte şi siguranţa europeană. Aceste condiţii neexis- 
tând, trebuie ca Regele să se mulţămească a păstra 
moştenirea constituțională a lui Carol I-iu şi Ferdinand 
dl-iu, iar Parlamentul să nu lase a intra in cuprinsul 
său poftele de răsiurnare din afară. 

Aprobările sânt aproape unanime și călduroase. Tătă- 
rescu cere să-mi vorbească. Va {i după închiderea 


Parlamentului. 
$ 


La Cameră emoție pentru proiectul Strunga- Bercovici 
de a exsorta in Palestina gunciu sau părârnt arabil. 


JI April. 


Vorbesc in Senat la proiectul sfènțuirii jocurilor de 


NOTOC., 
s 


Sosirea filologului italian Bertoni. La Cluj, Puşcariu, 
prieten al lui Bartoli, ma venit să-l întâmpine la gară. 
Conferinţa filologului italian a fost foarte bine primită. 


12 April. 


Discuţie la Senat cu privire la oprirea fără auturisaţie 
a intoarcerii leilor rămași ii străinătate. Raportorul fusese, 
ia comisie, contra. Senatorii aprobă zgomotos observa- 
tile mele cu privire la „economia dirijată“, căreia-i 
zic: „deranjatâ“, dar votează proiectul. 

La urmă, protest contra felului cum a trecut Angelescu 
legea invățământului comercial. 

La Academie, primirea lui Bertoni și Brunschvicg . 
Vorbesc despre Dimitrie Cantemir. 


* 


Szata, la Legația italiană, masă pentru Bertoni, cu... 
Pangal, dr. Belciugățeanu, soțul! asistentei de limba ita- 
liană la Universitate, pe lângă Densusianu, Marcu și 
Stelian Popescu. Goga e ca tovarăș în alz fescismului. 
li vorbesc cu privire la chestia evreiască. Mussolini i-a 
spus că pentru el Italienii sânt stânca, Evreii nisipul. 

Spun lui Angelescu că a trebuit să-i critic procedarea. 
Îmi răspunde însă supărat. Se amestecă și Kirițescu, care 
critică Academia: il poltesc să aștepte momentul când, 
ales acolo, va ști mai bine ce se petrece. 


$ 


Vacanţă de o săpiămână a Parlamentului. 


13 April. 


Conferința mea la Teatru! Naţional despre „Castelele: 
pontificale“. 


15 April. 


Seara, masă la mine cu familia Bertoni și familia 
Ce sianu. 
* 


La dejun la Regzie, cu Bertoni și Cesianu. Regele 
vorbeşte despre poesia populară, originea şi transmisiunea 
ei. E foarte amabil cu Bertoni, care-l asamănă apoi cu: 
regele Italiei, relevând marile însușiri ale lui Carol și 
stăruind asupra avantagiului de a vorbi de-a dreptul cu: 
Suveranul. E și Voevodul Mihai, cu care vorbesc de 

studiile lui: s'a făcut un foarte frumos băiat, ceva mej 
deschis decât inainte, dar cu aceiaşi jenă în vorbire. 
Regele mă întreabă apoi de situatie. Îi spun că trebuie 
păstraţi liberalii, ceia ce este și părerea lui. Și unele legi, 
adaug, sânt bune, și aflu aceiaşi aprobare. Succesiunea 
nu poate reveni țărăniștilur, și Regele-mi citează ce ra- 
portează Mihalache că i-a spus Mussolini fără să ob- 
serve irunia. Cu privire la schimbarea Constituţiei ii spun 
că pentru a încerca aşa ceva Coroana, i-ar trebui un 
moment dz mare succes și prestigiu, dar Carol al X-lea, 
când a întrebuințat luarea Algerului pentru a-şi arunca 
„ordonanţele“, s'a dat totuşi peste cap. Se pare că Regele 
păstrează simpatii pentru Argetoianu, de care glumesc, 
de vreme ce se bucură că i-am recunoscut partea de 
muncă în guvernarea noastră. Recomand Regelui să nu 
lase pe nimeni a se folosi de autoritatea Coroanei, pe 
care nol avem numai datoria de a o servi. El aprobă. 
1 se pare că acţiunea lul Vaida e profitabilă, intru cât 
agitația antisemită trece de la Codreanu la un om mai 
cu socoteală. Regele recunoaște că singură formula mea 
poate indrepta finanţele Statului, iar nu noile imposite. li 
arăt ce bine ar fi fost ca, în 1931, dându-se un concediu 
lui Argetoianu, să se fi păstrat Guvernul mieu pănă în 
toamnă, ca să se facă reducerile anunţate de mine. 


16 April. 


Dejun la Externe pentru Bertoni și subsecretarul de 
Stat Fani (a ţinut Duminecă, la o altă oară decât cea 
anunțată, o conferință de două oare în cămașă neagră, la 
Italieni). Bertoni răspunde frumos toastului, foarte elegant, 
„al lui Savel Rădulescu, care se presintă escelent. 

leri, Temperley tmi scria că pentru adunarea de la. 
București, renunțând la conversaţia cu Titulescu, a in- 
științat biroul. 


* 


Moartea lui Panait Istrati. 


17 April. 
Dejun la Vâlcovici, cu Şișești și Bușilă. 


* 


Vestea morţii profesorului frances Glotz. 
18 April. 


La Geneva s: rosteste asupra Germaniei condamnarza 
morală. Şi Beck, cu toate protestările lui, a trebuit să: 
voteze pentru. 


+ 


Visită a lui Fani, cu Ugo Sola. 


21 April. 


Sosirea lui Denison Ross, bătrân om de lume (dar 
numai șaizeci și trei de ani), cam obosit, dar glumeț și 
de cea mai bună comovanie. Cunosc pe noul ministru a! 
Angliei, de o amabilă reservă. 


+ 


Se inchide sesiunea Parlamentului. Mesagiul regal e 
foarte prielnic Guvernului. Vorbeşte de nevoia stabili- 
tății. Dar zvonurile loviturii de Stat pentru schimbarea 
Constituţiei urmează. Tătărescu nu face nicio declaraţie. 


Dejun la Externe. Savel Rădulescu-mi spune că sânt 
oameni cari cred că Titulescu și cu mine mâncăm valuta. 

Conferinţa lui Denison Ross. Multă lume aleasă. Ceteşte. 
4 
Concert al invățătoarelor ceho-slovace la Legaţie. 
Diminraţa, L., proprietar de vii, vine indignat. Regi- 
mul lui Strunga ucide comerțul. Dacă nu se vinde nici 
a treia recoltă, el va ieși in stradă. 


Articolul înjurios al lui Toma Vlădescu, pe cire am 
pus să-l reproducă și Neamul Romănesc, indignează. 


& 


La Cehosluvaci, a asărut Mihalache cu muschii făl- 
cilor încordați și Lupu gjeta să iea lumea în colți. Sa 
intors din Apus, und: spune că a mers în interesul țării, 
a văzut pe Mussolini, pe Papa, la care a stat „de la IC 
la 1%, etc. 


2 


Savel Rădulescu îmi spune că Regele e mirst că nu 
mi sə dat cordonul Legiunii, atunci când am cele mai 
ina!te distincții romănești, şi că s'a scris lui Titulescu. 


23 April. 


Cu Denison Ross, cu ministrul Angliei și al Elveţiei la 
Argeş. Ei, și mai ales Denison Ross, care-mi spune că 
e cea mai frumoasă surprindere din viaţă, sânt uimiţi de 
frumuseţa frescelor. La Valea-lui-Dan cercetăm biserica. 
Se admiră portul femeilor. 

Ministrul Angliei se interesează de ultimii ani din viața 


politică a Romăniei. 
L 


Cu Denison Ross la Museul de artă religioasă. 
24 Aprii. 


Visita la mine a lui Denison Ross. E încântat de şe- 
derea în Romănia şi se interesează de ce-i spun cu pri- 
vire la ediţia englesă a mariicr călători. El s'a ocupat de 
misiunea in Persia a lui Shirley și de Vathek al lui 
Beckford. Cu Regele a discutat asupra aclor regi ai 
Franciei cari au avut mai mult temperamentul frances. 
El a propus pe Ludovic al IX-lea, pe Henric al IV-lea şi 
pe Napoleon. Regele preferă pe Ludovic al XI fea și Lu- 
dovic al XIV-lea. 


* 
Și ministrul Elveţiei răspunde printr’o scrisoare amabilă. 
* 


Titulescu telegrafiază că a intervenit pe lângă Tempsaicy. 
27 April. 


Consiliul Apărării Naţionale, presidat de Rege. Dintre 
foștii prim-miniștri, cari fac parte după nova lege, sânt 
numai Văitoiaru și Mironescu. Tătărescu ceteşte o cxpu- 
nere de caracter general, cu privire la plenul de înzes- 
icare al armatei: 28 de miliarde în zece ani, plătibile din 
imprumutul recent, din taxele speciale, pe påne și ber- 
zină, rămâind a se căuta și alte mijloace, pănă la im- 
prumuturi de la Stat la Stat. Se arată şi ajutorul ce ni-l 
dau Francesii, în muniții care sânt în curs de sosire. Fa- 
bricile din ţară vor lucra (270 de milioane pentru Re- 
sita). Se va preface Pirot«hnia, care va putea da 100.000 

de cartuşe pe zi. S'au fabricat pănă acum 18.000 de 
puști mitraliere. 

Discuţia se face pe chestii mărunte, fără a cere cu- 
vântul, stând jos, cu ignorarea presidenţiei regale. Vor- 
besc în picioare ca să relevez două lucruri de ordin ge~ 
neral. De ce un plan naţional de apărare când avem 
„Mica luţ:legere“, ai cării „cetățeni“ eram îndemnați a 
deveni? De ce aliaţii cehoslovaci ni vând scump mate- 
riale pe care, când vor fi invinși și se vor retrage pe 
linia Munţilor Apuseni, ni le-ar oferi și gratuit? De ce 
nu se ține samă de ce poate da fiecare din cei trei membri 
ai grupării? Tătărescu răspunde că, de fapt, trebuie să 
ne apărăm noi de noi. Întreb atunci de ce zgomotul 
care durează de ani de zile in jurul unei formațiuni așa 
de puţin efective? 

A doua chestiune e aceia a basci financiare. Cred că 
Guvernul se ilusionează asupra aceleia ce va putea culege 
din noile taxe, iar speranţa imprumutului de la Stat la 
Stat se va dovedi tot așa de zădarnică precum a fost 
aceia a lui Argetoi-nu. S'a promis resolvirea chestiei 
funcţionarilor, dar s'a restrâns tot mai mujt, pănă ce, din 
motive electorale, a dispărut cu totul. Tătărescu se laudă 
cu ce au dat tax:le în prima lună (fiul mieu Mircea imi 
va dovedi că e din causa provisiilor ce se fac de frica 
unor noi taxe). La Praga se duc negocieri care pot da 
ceva. La urmă, de sigur se va redeschide chestia func- 
ționarilor. Întreb dacă se va redeschide supt „Statul 
țărănesc. 

Regele intreabă dacă se aprobă proiectul. „Să dea 
Dumnezeu“, zic eu, și tot așa Prezan, care a discutat 
mult chestia tunurilor cu bătaie departe, care ar trebui 
să nu fie inferioare acelora ale vecinilor, demoralisân- 
du-se armata, ca în timpul Marelui Războiu, și generalul 

Angelescu, foarte clar. a dovedit că „hoala“ tragarii de- 
parte a dispărut şi că un lucru esenţial e ca tunul să fie 
usor de transportat. 


28 April. 


Regele trimete pe liasievici ca să se interescze de să- 
nătatea fiicei mele Liliana. 

Vorbim de Regele. Îl găsește foarte bine: muncitor, 
patriot, cu durere numai pentru greutăţile țării. 


29 April. 


Arciszewski vine la mine grăbit ca să-mi aducă scri- 
soarea directorului Școlii Francese din Atena prin care 
se cere să iutervin la Tsaldaris, Metaxas și alții ca să 
incerc și eu, ca și Zizliuski în Polonia, a imoiedeca o 
sentință de moarte a lui Gonatas și a oamenilor politici 
greci. O fac in numele amicilor mici politici și al Insti- 
tutului Sud-Est european, în vederea viitorului însusi a! 
Greciei!. Am incercat legătura cu Regele: Ilas'evici a 
plecat. 

Vorbesc cu ministrul şi despre politica ţării sale. El 
găseşte articolul mieu despre Beck „răutăcios“. Beck nu «© 
decât un prea vorbareţ indeplinitor al intenţiilor lui Pil- 
sudzki, care vrea ca Polcnia să fie respectată și asigu- 
rată. Franța nu i-ar fi dat nimic decât pentru propa- 
ganda ei proprie. Sentimentul public e totuși pentru dânsa 
și merge pănă acolo incât ar aduce o intervenție mili- 
tară pentru Francesii atacați. Eu ce-as face? — M'aș 
gândi bine inainte de a interveni. 

Noua Constituţie polonă caută a intări puterea pentru 
căsul dispariției mareșalului. 





— 


1 Se va reuși. 

Arciszewski observă că la noi dușmăniile politice au 
măsură și este un punct la care ele se opresc. Pe când 
in Grecia doi generali au fost împușcați... 

Soseşte familia Cotnăresnu, cu d-ra Văcărescu și Ro- 
mier, plus Osusky cu soţia. Va urma Boncour. Titulescu-și 


pregătește un spectacol. 
Sânt invitat a lua locul în stal. Mai tărziu, se fac a: 


îndrepta greșeala. Fireşte că nu mă duc. 
7 Maiu. 


lavitat în rândul al doilea al Lojei presiderţiele pentru 
Zece Matu, mă scusez față de mareșalul Ilasievici că 
„n'am obiceiul să privesc lumea din spate“. 


9 Maiu. 


leri a fost ce dorise Titulescu. Toată „spuma“ era la 
Ateneu și se prăpădia de entusiasm. 


& 


Răspund la „Current history“ că articolul despre ţară, 
care a fost supus judecății mele, e plin de erori și că și 
pentru prestigiul revistei și pentru moralitatea publică, ca și 
pentru Romănia, a cării viaţă publică oferă altfel de per- 
sonalităţi..., e mai bine ca articolul să nu fie publicat. 


* 


Adunarea comitetului de istorie va avea loc de Paşti 
in 1936. E o mare satisfacţie pentru mine. 


11 Maiu. 


Intoarcere pentru a doua conferință a păr. Jerphanion. 
Puţină lume. De acolo trec la Marpicati, fost secretar =! 

lui Mussolini, care ţine la Institutul Italian o corfcrirță 
despre Carducci și Roma, pe care o scandează şi o de- 
clamă. E cu cizme și în cămașă neagră. 


* 


Ua ministru străin spune că la „Zece Malu“ a fost o 
foarte mare desordine. 

Boncour mi-a lăsat bilet acasă și o scrisoare amabilă. 
l-am trimes cărţile mele. E primblat pe Dunăre. 


12 Maiu. 


Visita la Văleni a păr. J:-rphanion. Puțin obosit de 
drum şi preocupat. 


13 Maiu. 


Uitima conferinţă, cu public mai mult, a păr. Jerpha- 
nion, care pleacă la Sofia pentru a se întoarce in vede- 
rea excursiei din Bucovina. Făgăduieşte, după cuvintele 
mele de mulțămire, că va reveni. 


16 Maiu. 


La București. Vestea morţii mareșalului Pilsudski. 


S'a deschis Academia. Se pregătește o luptă contra 
alegerii mele ca președinte și contra candidaturii lui Gh. 
Brătianu. Unii vreau pe Titulescu. 

Se discută propunerea de vânzare către episccpul de 
Orade a moșiei lui Berthelot de la Fărcădin. Explic că 
i-a fost dată de Camere cu un anume scop. Ce s'ar lua 
de la episcop, în hârtii de Stat mai ales, ar da și mai 

puțină siguranță de a se găsi bani, anual, pentru bursele 
dorite, cum spune generalul Rosetti, de Berthelot. 
xæ 
Visita lui Vaida. Se plânge că a fost scos din partid, 
repetă statisticile cunoscute, mulțămeşte că a fost bine 
primit. 


17 Maiu. 


Visita profesorului Wolthat, care e șeful misiunii germane 
de comerț. A fost și la Universitatea Columbia din 
New-York. 

Apoi a lui miss Wise, traducătoarea, aşezată în Romänic» 
a „Pădurii spânzuraţilor“. O fată de oarecare vrâstă și 
care aude greu. 


18 Maiu. 


Deschiderea exposiţiei de icoane a misionarelor la 
Ligă. Vine cel d'intăiu Patriarhul, apoi Voevodul Mihai 


cu colegii. 
* 


Requiem pentru Pilsudski. 
19 Maiu. 
Piecare spre Cernăuţi, pentru congresul Ligei Culturale. 
20 Maiu. 


Foarte frecventat congres. Frumoasă slujbă la Mitro- 
polie. Mitropolitul Nectarie e în scaunul arhieresc, foarte 
slab, dar părând refăcut. Mă face să ieau loc lângă 
dânsul în trăsură. Speră o însănă!oșare. 

La congres, frumoase cuvântări ale lui Marmeliuc și 
Nistor. Asistă multă lume din Cernăuţi. 

Cercetez Museul, bine crânduit acum, şi societăţile 
studențești. 

Cuminţi discuţii după-amiazi şi reușit spectacolul de 
scară, cu câteva cuvinte ale mele despre noua pedagogie. 

Violentă ieşire a soţiei lui Erast Tarangul, cel cu de- 
cretul de expulsare a mea din Bucovina. Pare a-mi cere 
nu ştiu ce declaraţie. 


21 Mau. 


Excursie la Putna, cu foarte frumoasă primire și ospăț. 
De acolo la Humor, la Voroneţ și la Moldoviţa, unde 
am surprinderea de a găsi o mănăstire de maici foarte 
bine ordonată in chiliile refăcute. 


22 Maiu. 


La Bucureşti. Presint la Academie candidatura lui Gh. 
Brătianu și a lui C. Marinescu. Andrei Rădulescu pre- 
sintă pe Titulescu. Căpătasem dimineaţa de la Gh. Oprescu 
asigurarea că acesta nu candidează contra lui Brătianu, 
Gusti confirmă. Dar rugăminţi să nu se puie la vet. 
Votează pentru, numai Mehedinţi, fiind vorba de şeful 
său politic; ceilaiţi se abţin. Lungă și penibilă discuţie. 
Se decide a se mai întreba odată Titulescu. 

$ 

C. Dimitriu de la Târgovişte la mine, pentru lucrări 
de arheologie acolo. 

Am afiat in Bucuvina că Tzigara a luat odoare de la 
Putna şi Suceviţa pentru Exposiţia din Bruxelles. Lăpedatu 
spune că ela recomandat aceasta: Fundaţiile Regale 
sânt o instituție a ţării și au dreptul la asemenea iniţiative 

23 Malu. 


Discuţii la Statutul Academiei Române. Cade in plen 
Basarabescu, impus de Sadoveanu în secţie. 


24 Maiu. 


Titulescu a răspuns. Nu primește. Mă asigură Savel 
Rădulescu. Gusti confirmă. Dar, pus la vot, G. Brătianu 
care-mi ceruse să nu mai pun candidatura lui, are numai 
patru voturi și C Marinescu trei. Titulescu e ales cu o 
mare majoritate. Partidele și-au menţinut voturile, cum 
era de prevăzut. În Titulescu s'ar fi căutat un sprijin 
contra dușmăniilor ce incunjură Academia. 


Conferinţa mea despre „dușmanii copiilor“ la Socie ta- 
tea „Principele Mircea“. 


26 Maiu. 


Conferinţă la Teatrul Naţional, despre „Cetățile etrusce“. 
De mar fi fost şcolile, — trei —, navegam douăzeci de 
oameni in sală. Afară trec carele alegorice, — cam vul- 
gare —, cu o lume enormă. 

După-amiazi, despre Radu Mihnea la biserica Radu- 
Vodă. Public mic și ales. Corul teologilor cântă splendid 
musică bisericească. 

Apoi spre Alexandria, cu încurcături pe drum. Lumea 
mă așteaptă trei ceasuri. Suszsc abia spre ceasurile novă 
de seară. Frumoase cuvântări de intâmpinare, de un 
nivel foarte ridicat. Conferinţa méa despre Alexandru- 
Vodă Ghica. Întors noaptea. 

27 Maiu. 


Titulescu a telegrafiat că primește. 
* 


La Academie, după discuția pentru schimbarea statu- 
telor, cu oarecare cpcsiţie faţă de organisarea Bibliotecii, de 
generalul Rosetti, discursul lui de intrare, frumos in 
simplicitatea lui, cu un răspuns obosit de Lăpedatu. 


28 Maiu. 


Urmează discursul de intrare al lui Petrovici, despre 
Philippide, nu fără fineță și humor. Motru răspunde cu 
lungi considerații despre „cultura rațioralistă“ și „cultura 
autohtonă“. Foarte multă lume. 

Li 


Votarea in plen a lui Titulescu. Numai două voturi 
contra: al mieu și, cred, al lui Petrovici. 


k 


Dar Petrovici propune şi impune, susținut tare de 
Sadoveanu, ca francmason ce este, pe filosoful de ori- 
gine evreiască Tudor Vianu. 


30 Maiu. 


Cu toate observaţiile mele se votează menţinerea ca 
director al Şcolii Române din Roma a lui Em. Panaitescu 
(dar 6 abţineri și 2 voturi pentru Sauciuc-Săveanu). 
Clujul, cu Lupaș şi Dragomir, în frunte, a fost solidar, 
ca şi partidul liberal. Lăpedatu a lucrat cu toată dibăcia 
lui, şi a intervenit și Goga. Am fost silit nu odată să 
răsping insinuări. 


3 

Dejun la Legația Elveţiei, cu multă lume amestecată 
(și ministrul Ungariei și însărcinatul de afaceri al Ger- 
maniei, fireşte foarte rece). 


Închiderea cursului la Universitate. 
e 
În ziare vestea despre neașteptata moarte a marelui 
erudit grec Andreades. 


31 Maiu. 


Votarea preşedintelui Academiei. Prin surprindere, fără 
a-mi fi spus un cuvâut, Lăpedatu-și pune candidatura 
contra lui Goga. Distanţa între ei e de două voturi. Mi 
se dau mie... trei (unul e al lui Simionescu, care la ple- 
“care-mi strânge mâna, altul al lui Pompei; nu știu care 
e al treilea). Dr. Marinescu, care pleacă furios, are și el 
cam atâta. Am votat în râs pe Titulescu (il votez și la 
vice-presidenţie, cu Goga și Dragomir), dar ape a 
două, trei scrutine pe același Lăpedatu. Iesind (după 
declaraţia, tremurată, a lui Goga, ai cărui aderenţi nu-l 
părăsesc insă), declară că întăia oară în viața lui e mișcat. 

La vice-presidenţie, după mai multe scrutinuri, Antipa 
biruie pe Carpen. 


4 


Aflu de la Brătescu-Voinești că Arghezi a făcut parte 
din cercul lui Bogdan-Pitești. 


k 
Din două locuri mi se spune că Regele ar voi să se 
anexeze Academia la Fundaţiile Regale. E imposibil. 
VII. 17 


WWW.cimec.ro 


258 N. IORGA 
2 lunie. 


N. Miclescu-mi aduce un memoriu pe care l-a adresat 
Regelui și care ar fi păcat să se piardă (de atunci el, 
care era chemat adesea de regele Ferdinand, n'a mai 
fost la Palat). 


3 llunie. 


Lăpedatu la mine, ca să se explice în ce privește ale- 
gerea de la Acad+mie. Văzuse reaua administraţie ca 
membru al delegaţiei. S'a interesat de aproape. A des- 
coperit acte incorecte (trecerea peste 2 milioane și ju- 
mătate ipotecă la o proprietate Vernescu, a Academiei, 
după cererea cuiva din afară, care căutase să se şi con~ 
firme aceasta). L-a propus Mrazec. Se va consacra ins- 
tituției cu tot timpul său și toate mijloacele. 

Îmi spune că judeca altfel pe Rege pănă nu l-a cu- 
noscut. 


4 iunie. 


Mari serbări în Basarabia pentru sfințirea bisericii din 
Bălţi. Populația primeşte foarte călduros pe Rege. Cuminte 
discurs al lui Inculeţ. 


5 Iunie, 


Dare de samă și prânz la Institutul frances. Se fac 
propuneri, și in ce privește noua clădire, devenită in- 
dispensabilă, și cursuri de francesă. 


Visita lui Jacques Chastenet, unul din redactorii de la 
„le Temps“. 

15 llunie. 


Plecare la Bucureşti pentru strămutarea rămășițelor 
lui Dimitrie Cantemir. La Constanţa, masa de seară oferită 
de Titulescu, foarte amabil și — extraordinar de zgomotos. 


16 Iunie. 


Corpul lui Dimitrie Cantemir, — după Lăpedatu, e intreg, 
cu îngrijire desfăcut de lângă al lui Antioh, purtând încă 
rămășițe de veșminte orientale —, e pe vasul „Principesa 
Maria“. Se zăboveşte peste măsură venirea episcopului, 
care trebuie invitat ca să vie pe corabie. Cum acolo 
se face slujba morţilor, jos... se intonează un Te Deum. 
Sicriul, — de fapt o lădiță pătrată, — e așezat pe un 
mortier fără infațișare de tun și cufundat în... niște bu- 
ruieni de câmp. 


Aseară am vorbit de multe lucruri cu Ostrovschi: 
cartea de Istoria Românilor pe care o pregătesc, longe- 
vitatea Francesilor (soția lui a făcut cercetări științifice 
asupra ei). Omul face o foarte bună impresie. Arată 
cu totul sincer. 


+ 


Am văzut și ciudata vilă a lui M. Suțu, cu placajele 
de fragmente antice și cu contrafacerile de ceramică 
smălțuită și de plafoane sculptate. Moștenitorii au cerut 
Primăriei patru milioane pentru dânsa. 


9 


În cale spre lași, foarte cuviincioasă întâmpinare a 
sicriului. Mai ales la Râmnicul-Sărat. 

? 16 llunie. 


Cu oasele lui Dimitrie Cantemir la lași. 


Xe 


La Mitropolie e schimbat mult mai puțin de cum 
credeam. Mitropolitul, bolnav de sciatică, pare obosit. 
Discursul-panegiric, rostit de pe scaun, e plin de greșeli 
de fapte și lipsit de vibraţie. Lăpedatu regretă că, 
„lăsând modestia la o parte“, nu și l-a reservat lui. 

Visită la Inculeţ, foarte frumos așezat într'o casă ex- 
trem de modestă. Apoi dejun la Mitropolie. 


+ 


Se povestesc multe în vagon. Paul Angelescu mai 
ales. Carol l-iu avea la Sinaia trei feluri de primire: 
audienţă, masă, masă cu audienţă la sfârșit. Pe C. C. 
Arion, care se înștiințase la telefon, nu telegrafic, și 
venise cu zăbavă, i-a trecut de la audiență la masă și 
i-a spus numai câteva cuvinte. 

Când Chiricescu a publicat reţetele de boli ale Mitro- 
politului Atanasie, regele a fost revoltat. A cerut în- 
lăturarea ticălosului. Pe Atanasie, venit cu demisia, l-a 
primit bine. Mai tărziu, când Dissescu a apărut cu resta- 
bilirea lui Chiricescu, a privit lung decretul, și a iscălit. 

Când un diplomat german i-a venit cu ţiitoarea, 
dând-o drept nevastă și s'a aflat aceasta înainte de 
masă, regele a zis: „Nu sântem chemaţi a cerceta viața 
visitatorilor noștri; dacă ei inșeală, rușinea e a lor“. 

Când cineva i-a zis reginei Elisabeta: „Suveran“, el a 
rectificat cu indignare: „nu e doar regina Olandei“. 

În vremea războiului, Carol [-iu nu s'a supărat că Ange- 
lescu redacta un fel de critică a operaţiilor. A cerut să o 
vadă, şi discuta şi telegramele de la Wilhelm al II-lea, 

care, de altfel, nu-şi ascundea greutățile. Pe acesta- 
despreţuia, dar avea sinceră prietenie pentru Franz- 
Joseph. Totuşi a ţinut de rău ultimatul către Serbia, 
spunând că aşa ceva s'ar putea apoi pretinde și de la 
România. , 

Tătărescu e când copleșit de situaţia sa care a ajuns, 
când mângâiat și indemnat de propriile lui cuvântări. 

Asigură că n'a avut nicio parte în alegerea episco-. 
pului de Huși, care nu e din Gorj, ba nici chiar din Oltenia. 

li fac pronosticul că după el vine Titulescu. El afirmă, 
dar cu o nesiguranţă in glas, că „ii ajunge presentul“. 


+ 


Aflăm în tren despre adunarea țărănistă de la Brașov. 
Maniu a ațâțat la „Sturm“ contra Guvernului, care se 
razimă numai pe Franasovici, Iabacovici, Titulescu și 
Wider. Mi se spune că acesta, căruia i s'a făcut și per- 
chesiţie pentru a vedea dacă n'are anume scrisori, nu 
mai e în ţară, ceia ce se confirmă pe urmă. 


$ 


Lui Lăpedatu Maniu i-a spus că el își urmează calea, 
netulburat. 


u 


li recomand lui Lăpedatu să contribuie la împăcarea 
cu Gh. Brătianu, care, de și ipocrit, e din ce în ce mai 
bine. O recunoaște și el, cum și slăbiciunea lui Dinu 
Brătianu, pe care-l judecă inferior lui Vintilă. Chestia 
nu se poate pune decât mai târziu și Tătărescu ar pierde 
șansele numai în casul unei retrageri desastroase de la 
putere. 


$ 

Lui Ilasievici i-am spus să comunice Regelui că ew 
primesc să se ajute băneşte celelalte două volume din 
„Istoria Românilor“ a lui Giurescu, dar nu ca publicaţie 
a Fundațiilor, închinate Regelui. Altfel n'aş putea răs- 
punde unei chemări la Palat. llasievici găsește că am: 
dreptate. 

Q 

Dr. Angelescu se plânge de ce are să sufere de la 
politiciani. Scăparea e numai într'o guvernare de vre-o. 
doi ani de zile fără caracter de partid, cu Titulescu sau 
cu mine. 


17 Iunie. 


La Văleni pentru împlinirea a 04 de ani. 


28 Iunie. 


La București pentru examene (500 la Academia de 
Comerţ!), pentru comunicaţia la Academie despre „trei 
rare documente fanariote“ şi pentru comemorarea la 
radio a lui Dimitrie Cantemir. 

Colegii de la Academie primesc cu o receală şi o: 
reservă vădite ce li spun despre Istoria Românilor la care: 
lucrez. Cutare-mi dă note deosebite cu privire la ulti- 
mele cărţi ce am tipărit. 

După şedinţa publică se constată că Sovieticii au oprit 
vechile noastre tipărituri, cum, de: altfel, mau restituit 
nimic din obiectele de preţ. Au oprit și actele Siguranţei 
Statului. Biata mea lădiţă, cu ani întregi din aceste note, 
cu documente, cu traducerea de Regina a poesiei popu- 
lare, a dispărut. Se va fi îngrijit de dânsa Racovschie. 


s 

Agitația țărănistă se înteţește. Mihalache împrăçştie 
pretutindeni formule de o ridiculă pretenție, presintate 
cu gesturi profetice și strigăte răsunătoare. 


= 


llasievici îmi arată că Regele admite traducerea și 
publicarea la „Fundaţiile Regale“ a studiului mieu despre 
regina Elisabeta, dar nu și propuncrea ca volumele 
următoare ale lui Giurescu să apară fără această firmă 
şi fără dedicaţia către dânsul. Cer să se întrebe din nou, 
ca să am un răspuns. 


30 lunie. 


Ministrul României la Belgrad mă asigură în ce pri- 
vește traducerea sârbească, de un anume Margan, care 
mă insultă pentru o zăbavă de plată, a Istoriei Românilor. 

lovan Radonici ar vrea să facă o prefaţă. E dispus să 
ție la Belgrad, în anul viitor, un curs de istoria Românilor. 


3 Iulie. 


Gheorghe Brătianu îngăduie să se publice in „Miş- 
carea“ injuriile lui Giurescu, întovărășite de o notă a 
redacției, ofensătoare pentru mine. li adresez o scrisoare 
publică, amintind tot ce-mi datorește acest om de un 
așa de frumus: caracter. 


5 Julie. 


Întors de la ţară, Gheorghe Brătianu se îndreptățește. 
El nu răspunde pentru ziar, care apără pe un prieten 
politic într'o discuţie care ar fi luat un caracter politic. 
li scriu din nou, împăciuitor, înștiințându-l că fidelitatea 
unui Giurescu nu se poate să aibă dăinuire. 

12 Iulie. 


La București, pentru conferința la radio. Foarte bună 
represintație a lui „Sarmală“ la noul teatru al Ligii 
Culturale. 


14 Iulie. 


Excursie a Oficiului de turism științific la Starichiojd. 
Sosește și un foarte mare număr de cursisti. 


15 Iulie. 


Deschiderea cursurilor cu o foarte bogată participare. 
Tătărescu și Lăpedatu se scusă. Dr. Angelescu a venit 
și ţine o călduroasă cuvântare de recunoaștere. Exposiţia 
de ceramică și icoane e foarte cercetată. 

Angelescu-mi spune că, după expunerea lui Titulescu, 
de fapt Iugoslavia încearcă altceva. Pretinde că a fost 
somată de Italia, de o parte, de Germania, ce alta, să 
iea o atitudine și că pare nehotărită. Prinţul Paul apare 
desorientat. Titulescu crede că intrun er pot să se în- 
tâmple lucruri grozave; opinia publică englesă astecptă 
la acest termin războiul mondial. 


$ 


La Paris serbarea națională s'a desvoltat fără niciun 
f>l de tulburari, — admirabil exemplu de patriotism. 

La lași, in Mitropolie Cuza şi Goga s'au înfrățit in 
jurul unui program pe care-l presintă și lui Vaida, asi- 
gurându-l că se ţine gata un loc și pentru dânsul. 
„Universul“ e foarte incălzit de crearea „partidului na- 
țional-creștin“. | 

E opera unui Nichifor Crainic, unui Cusin. 

19 Iulie. 


Mi se spune că, pentru a avea oaspeţi la băile lor, 
Cehoslovacii au depus la Banca Naţională devisele ne~- 
cesare. Ele s'ar fi întrebuințat pentru alte scopuri și 
acuma, delicat, de la Praga e intrebat institutul nostru 
de bancă dacă e nevoie să se mai trimeată un stoc. 


4 


Marele eveniment pentru aceste zile e descoperirea 
marii escrocherii cu transferul. Nişte Belgieni voind să 
scoată vre-o sută de milioane, s'au adresat la doi escroci, 
u fost potrovar și gardian la Văcărești și un falit evreu, 
iar aceștia au putut scoate înainte pe un colonel inspector 
de poliţie și pe insuși Tony Iliescu, vice-președinte al 
Senatului. Acesta din urmă declară că a intervenit numai 
din prietenie pentru pușcăriașul a cărui soție a fost 


crescută de dânsul. 
În acelaşi timp, o descindere la Boilă ar fi dat de 


dovezile scrise ale conrupției pe care acesta o tăgăduie 
cu atâta indignare. 


24 Iulie. 


Visita unui profesor american, născut in Rusia, nepot 
al lui Rostovţev. 


26 Iulie. 


La București. Vorbesc la radio despre Teatrele de vară. 


in lipsa mea, visită la Văleni a unui grup de Elveţieni, 
cari vin din Constantinopol. Oameni închiși. Conducă- 
torul lor spune că în Capitala Turciei nu mai e, afară 

de monumente, nimic care s'o deosebească de un oraș 
apusean oarecare. 
e 
Guvernatorul Băncii Naţionale a demisionat. Textul 
scrisorii e foarte frumos. Cercetările urmează. 


+ 


Mihalache anunță că în chip mecanic el vine la 


Guvern. 
Se vorbeşte şi de un Ministeriu Inculeţ sau Victor 


Antonescu. 
+ 


Mi se spune că țărăniştii pregătesc la București o 
manifestaţie de „500.000“ de oameni, având provisii pe 
mai multe zile, pentru a lua puterea. S'ar fi descoperit 
lucrul la Găești. Au trebuit să renunțe. 


l-iu August. 


Manoilescu, care a cerut să fie reintegrat la Banca 
Naţională, vine pentru o conferinţă. I se pare că situaţia 
lui Tătărescu nu e sigură. 


4 August. 


Dr. Topa, intore de la Bruxelles, spune că regele, care 
păstrează tradiţiile de simplicitate ale tatălui său, dar pe 
pe care lumea-l aplaudă frenetic, visitând exposiţia noastră, 
— din care s'a furat „Evreul“ lui Grigoreseu —,a spus: 
„știam că Romănia e o țară agricolă; aflu anuma că are 
un trecut“. 

Cineva îmi spune că în Serbia și femeile doresc le- 
gătura cu Germania, oamenii nefiind ajutaţi în de ajuns 
de Franţa (!). 

Dinarul e mai mult decât patru lei... 


+ 


La radio engles, iși bat joc de noi în legătură cu afa- 
cerea Vasilescu, cel cu afacerea Belgienilor. 


x 


În „Marianne“ Paul Mcrand își continuă articolele des- 
pre Romănia. După uciderea regelui Alexandru, regina 
Maria i-a spus că „Francesilor trebuie să li fie rușine“, 
pentru crima contra oaspetelui. 


6 August. 


Metes îmi spune că, primind pe Meissner, care-i re- 
comanda un Guvern Averescu, Regele i-a spus: „Ce 
să fac: „dumneata ai optzeci de ani, el are optzeci de 
ani? Cum pot guverna cu d-voastră? Nu sânt numat 
decât însă pentru tineri. Dar doresc Guvernul care să 
dăinuiască mai mult“. 


7 August. 


Visita lui Mc Kendy, profesor de jurnalistică de la Uni- 
versitatea din Washington. Vine din Belgrad. Îl preocupă 
schimbările de direcție în politica externă. Nu cunoaște 
pe colegii din Georgetown (el e la Universitatea de Stat). 


8 August. 


D-ra Văcărescu și sora ei la cursuri. Cetește in ro~- 
măreşte un îndemn de a ne gândi, pentru Societatea 

Naţiunilor, la problema omului modern și aduce versuri 
ale ei traduse in romăneşte. Cursiştii o primesc cu cântece. 
E adânc mişcată. Plânge, și o mărturiseşte public. 

Se vorbeşte, —e de față rectorul Gheorghiu, — de 
multe de toate. Se face haz de lupta cutării doamne pentru 
a fi președinta Consiliului internațional al femeilor, în care, 
spune ea, cea mai mare parte îi sânt inferioare. 

D-ra Văcărescu se plânge de Pârvan, care intrase, — n'o 
știam —, și la Colaboraţia intelectuală și voia să pătrundă 
in comitet, întrebuințând prieteniile lui cu un erudit engles. 

Se arată convinsă de marile însușiri intelectuale ale 
Regelui. El şi mama sa sânt niște „ași“ intre ai lor, 
oameni nu totdeauna înzestrați. 

Regina face parte însă dintre „oamenii cari scriu“, nu 
dintre „scriitori“. 


10 August. 


Însărcinatul de afaceri polon și consulul Poicniei, cari 
s'au anunțat pentru o conferință. Li vorbesc de greselile 
lor de politică externă, de visita în Bulgaria, ignorân- 
du-ne, a ministrului lor de Instrucție. Încearcă să-l apere. 
La conferința însărcinatului de afaceri, care vine din 
Moscova, cum el spune că Polonii nu sânt nici „revisio- 
niști, nici antirevisioniști“ și pretinde că Slovacii iubesc 
pe Poloni, și ei catolici, mai mult decât pe Cehi, obiectând 
şi că mau fost consultaţi la ce ţară să rămâie, Cehii pro- 
testă, ieșind, apoi şi Ungurii. Și un Român observă tare 
că la o Universitate liberă nu se face politică. Cebhii vin 
să mi se plângă. Polonii pleacă fără a-mi fi spus nimic. 


I1 August. 


Adunarea prietenilor miei politici, foarte mulţi și în 
excelente disposiţii. Între cuvântările ce se rostesc e 
plină de hotărâre și de putere a protopopului Pușcașu. 

12 August. 


Inculeţ vine, cum se vede îndată, ca să-mi spuie că 
Regele a întrebat când se închid cursurile, a observat 
că in acea zi el e reținut undeva, că era obiceiul să-i 
trimet o telegramă omagială, la care să răspundă. Promit 
a o expedia la încheiere. 

Mă întreabă ce cred de situaţie. li spun că e de dorit 
să rămână actualul regim. Regele, dacă vrea un alt 
prim-ministru, îl poate lua pe dânsul, cum umblă zvonul, 
ca mulțămire pentru buna pază ce a făcut in jurul lui. 
Inculeţ crede că se vor ţinea pănă in primăvară, și o 
succesiune a țărăniştilor e exclusă, din causa „Statului 
țsrănesc“. Nu crede nici intr'un guvern Vaida (acesta. a 
publicat o scrisoare foarte aspră pentru foștii săi tovarăși. 

li arăt că, pentru ca Regele să nu se afle înaintea unei 
puternice represintanțe parlamentare național-ţărănești, 
care să-i forțeze mâna, ar fi bine să se facă alegeri 
comunale. E și gândul lui Inculeţ, care ar fi să-și treacă 
in toamnă reforma administrativă. 

E! laudă pe Rege, care e exploatat insă de cei ce se 
indeasă continuu cu sfaturile. 

Vorbim şi de „lagărele“ codreniştilor și cuziştilor, de 
lucrul lor la şosele, etc. El ar fi luat măsuri ca să-i 
împrăștie. Nu mi se pare însă prea decis la aceasta. 

A vorbit și la cursuri, foarte bine primit. 


15 August. 


Închiderea cursurilor şi a anului școlar la Şcoala de 
Misionare. 

Bâlciu îngrămădit, trivial și murdar. Niciun țăran nu 
cumpără din icoanele pe care le expunem. Ceramica 
are tot așa de puțină căutare 


WWW.cimec.ro 


270 N. IORGA 


Seara, plecare spre laşi, pentru aşezarea la Trei Ierarhi 
a rămășițelor lui Dimitrie Cantemir. 


16 August. 


Cu peste o sută de cursiști, pe o vreme rece, supt 
ploaie, visităm monumentele Iașului. 

La oarele 10, se deschide sicriul. Înăuntru, supt giulgiul 
pus de Legația de la Moscova, adeverire că acestea sânt 
oasele. Ele se văd fără craniu, gira spinării şi coastele, cu 
ceva din braţe, picioare și un singur deget. Veșmântul 
oriental de mătasă are o coloare ștearsă gălbuie. La mâneci 
nasturi ordinari de os (ajutoarea medicului legist caută 
să fure unul pentru „a-l studia“; tot așa și un student). 
Niciun inel. Pietrele, depuse in „Sala gotică“, urâtă 
construcţie inițială cu stâlpi de piatră proastă incununați 
cu ornamente de moscheie, sânt curioase: una, fără ` 
stemă, cu o indescifrabilă inscripţie rusească, alta cu 
crucea într'un scut de-asupra unui postament de steaguri 
și arme. 

Oraşul, tot așa de desfundat, cu creații evreiești care 
răsar in frunte, fără măcar o traducere în romănește. 

Multă lume în Aula Universităţii pentru conferința 
mea despre valoarea operei scrise a lui Dimitrie Cantemir. 

Apoi la Cotnari, trecând prin Târgul-Frumos, tot mai 
năpustit de Evrei. Bună primire la Cotnăreni, cari-și 
scot vestitele vinuri. Visită la rămășiţile de trecut. În via 
Bulău s'a găsit o inscripție de la 1577 a lui Valentin 
Alciner. Dedesupt, o clădire octogonală cu oase ca după 
o bătălie. Visită și la d-rele Terente, care păstrează 
frumoasa bibliotecă a părintelui lor, Basarabean. Găsesc 
și pe fostul nostru prefect, Axinte, om harnic și de ispravă, 
trecut acum de șeful său local prin Goga la Cuza, dar 
foarte slab convins că s'a făcut bine așa. 

La Hârlău, noaptea. Preoţii se plâng că elementul 
romănesc, într'o. regiune aşa de bogată, se duce. Acuma 
sânt 300 de capi de familie români și 7.000 de Evrei 
Aceştia întră și în biserica lui Petru Rareș, și trebuie să-i 
poftesc afară. 

Noaptea tărziu, la via lui Victor lanculescu de la Copou. 


17 August. 


La Poieni, cu gândul de a merge la Dobrovăț, ceia 
ce, din ‘causa strașnicelor ploi, se dovedeşte imposibil. 
Puternica biserică a lui Balș. O populaţie de căruţași 
veșnic pe drumuri. 

Seara spre București și Văleni. 


* 


“ În cale aflu moartea vrednicului doctor Dicescu. 


18 August. 


La Râmnicul-Sărat pentru inmormåntarea lui Dicescu. 
Cumplită privelişte a trupului chinuit. Rătăcire de două 
ceasuri prin oraș, de la biserică la biserică și de la discurs 
la discurs. Mi-e așa de puternic sentimentul de desgust 
pentru aceste forme goale, oare pentru bietul corp şi 
chinuitoare pentru familie, t dictez d-rului Topa 
instrucţii pentru discretă îngropare pe care mi-o doresc. 

Noaptea la Bucureşti. 


19 August. 


La 10, conferinţă la Academia de Comerţ pentru pro- 
fesorii chemaţi acolo. Vorbesc despre un nou plan de 
istorie a comerțului. 

La telegrama mea către Regele, el răspunde cu una 
extraordinar de călduroasă, trimeasă din Trenul regal 
chiar. La Breaza ar fi spus că discursul mieu de Dumi- 
necă e „al unui om de Stat“. 

lar circulă liste de Ministeriu de personalități. Ar fi 
ca Mironescu să presideze pe dr. Angelescu. pe Ange- 
lescu de la ţărănişti și... pe mine. N'ar lipsi Argetoianu... 

Visita profesorului american Day, venit pentru o adu- 
nare de cercetași in Bulgaria. Pleacă în Rusia. 

Seara vorbes: la radio. Apoi întoarcere la Văleni. 


2] August. 


Visita întemeietorului revistei balcanice din Belgrad. 

Vine să caute abonamente. La ei toți laudă, dar ni::eni 
nu cumpără. 

Vorbește de restaurarea Habsburgilor, la care se lu- 
crează continuu. Crede mai puţin periculos Anschlussul, 
care ar distruge ideia austriacă, de unde au venit atâtea 
rele pentru popoare. 


22 August. 


Cădere, mutat de Titulescu la Rio-de-Janeiro, în locul 
lui Zamfirescu, care trece la Lisabona, vine la mine. N'a 
visitat pe Rege, care e la „Eforie“, unde va sta pănă 
la 1-iu Septembre și n'a fost chemat de el. Mă asigură 
de sentimentele bune ale Regelui față de mine. 

E întristat de felul rechemării sale. Găseşte că gre- 
şelile lui Beck nu sânt așa de mari. După căderea mea, 
Polonia a dat totuși o formulă pentru raporturile noastre 
cu Rusia. Titulescu merge insă pănă la o convenţie mi- 
litară. Sar permite ușilor să vie in ajutorul Sovietelor 

pe la noi, dar nu prin Basarabia, ci prin Bucovina, ceia 
ce-mi pare enorm (dar e drept că o misiune militară 
rusească a venit cu zgomot la Praga). 

La Berlin Beck a incercat în zădar întinderea dincolo 
de zece ani a pactului de neagresiune. 

Infăţișarea lui Pilsudzki mort n'avea nimic din aierul 
poruncitor al vieţii lui. 


24 August. 


Visita profesorului olandes de bizantinologie Grondijs, 
venit din nou ca să vadă mănăstirile noastre. 

Arată că la Berlin persoane din cele mai respectabile, 
ca sinologul Lessing, trebuie să înceapă la telefon cu 
„Heil Hitler“. Altfel riscă să fie visitaţi acasă de tinerii 
„crucii bârligate“, molestaţi și amenințați. 

Si pe el il sperie proporţia elementului evreiesc la noi. 


26 August. 


Cu Pană Biescu, Valjan. Vine probabil pentru a pipăi 
0... colaborare. Spune că Goga trăiește în ilusia că e un 
zeu, măcar un „Führer“. Când í s'a spus că la Viena 
trei hitleriști au fost spânzurați strigând „Heil Hitler“, 
s'a ridicat in picioare şi cu ochii închiși a șoptit: „Dacă 
ar fi trei oameni cari să moară pentru mine !“. 


29 August. 


La Bucureşti, pentru conferința la radio despre alegerea 
unei cariere. 

Ședinţa la Ligă, invitaţi fiind și miniștrii în legătură 
cu scopurile ei culturale. Vine numai Nistor, care-mi 
pare obosit și bolnav. Pun inainte chestia Teatrului 


VII. 18 

Ligii, de prefăcut pentru iarnă, și a „Istoriei Românilor“ 
a mea, pentru care cer Ministeriilor clișee și hârtie in 
schimbul exemplarelor. Li se va face un memoriu. Spun 
limpede că e o rușine ca, atunci când Fundaţiile Regale 
iese cu ce au mai bun înaintea unui Giurescu, eu să am 
greutăţi materiale pentru opera, oarecum impusă mie, 
la care lucrez cu atâta osteneală. 


14 Septembre. 


Conferinţă la radio despre „apărarea noastră în străi- 
nătate“. 
e 
Uimeşte cantitatea de muncă ce se cheltuiește necon- 
tenit pentru refacerea Bucureştilor. 


* 


Văd și pe Grondijs, care se întoarce din Bucovina, 
foarte mulțămit. Crede că a găsit acolo o nouă mișcare 
teologică, pe care ar pune-o în legătură cu Sinodul de 
la lași al lui Vasile Lupu, dar ii observ că acesta e de 
la jumătatea secolului al XVII-lea, pe când Suceviţa, 
de care-mi vorbește cu admiraţie, e de la sfârșitul celui 
al XVI-lea. 

Deseară pleacă la Cozia. 

Noaptea, intoarcere la Văleni, pentru aceiași muncă 
peste măsură de incordată, dar din bielșug răsplătitoare, 
la redactarea istoriei Românilor. 

E] 

Pe când Europa e tulburată de chestia etiopiană, care 
ajunge a fi un duel intre Anglia și Italia, ce ne preo- 
cupă pe noi e minunea de la Maglavit și Sfântul Petrache 
ciobanul. Abia câteva glasuri se ridică impotriva acestei 

idolatrii, pe tare, prin serviciul făcut acolo de episcopul 
de Râmnic și prin interviewul Patriarhului, o consfinţeşte 
Biserica. Sute de mii de oameni se aruncă spre Dunăre 
ca să capete izbăvirea de toate bolile. Guvernul n'are 
nicio atitudine, cum nici față de grozava secetă din Ba- 
sarabia şi de plecarea în masă a muritorilor de foame. 


La o scrisoare de explicaţii a însărcinatului de afaceri 
polon la București, despre atitudinea ministrului Beck 
faţă de România la Geneva, răspund arătând că păstrez 
același părere despre loailalitatea față de noi a politicii 
externe conduse de acesta. 


27 Septernbre. 


La București, pentru comunicaţia la Academie despre 
Formulariul Fanariot și pentru conferința la radio despre 
„Cartea de şcoală“. 

D-rul Marinescu, auzindu-mă vorbind despre „mi- 
nunea“ de la Maglavit, imi spune furios că „nu e de 
părerea mea“. 

„Minunile“ care răsar zilnic, cu „pedepsele“ celor cari 
nu cred, pun in cea mai tristă lumină mentalitatea acestui 
biet popor. 

Lui Lăpedatu îi vorbesc de atitudinea neîngăduită a 
Bisericii, care tolerează toate smintelile și patronează tul- 
burarea din jurul lor. El spune că va cere Sinodului 
să stăpânească pe preoţii cari profită din «le. 


x 


Lupta dintre liberali și ţărănişti ajunge la paroxism. Se 
anunță două mari demonstraţii populare la 14 Novembre. 
Maniu chiamă pe Ardeleni la un mare asalt. Lumea 

nu mai răsuflă de întruniri într'un moment când situația: 
internațională, cu toată potolirea aparentă a Angliei, se: 
menține gravă. 


30 Septembre. 


Visita lui Grondijs, cu soția din Moscova. A plecat de 
acolo prin căsătorie la inceputul bolșevismului. Era o 
enormă lipsă de hrană, dar femeile din burghesie nu 
fuseseră tulburate de noul regim. Grondijs fusese tri- 
mes ca ofițer pe frontul român, fiind și decorat. Apoi 
a luptat în armata albă. A făcut și studii adâncite de 
matematică. Discută cu Oprescu, venit pentru pregă- 
tirea adunării, in April, la București, a comitetelor națio- 
nale de istorie, asupra teoriilor lui Einstein și Lorenz. 

I se pare că la noi, prin Rusia, — a fost și la Mănăs- 
tirea Neamţului —, era o ortodoxie mistică liberă, a cării 
influenţă s'a întins în Rusia însăși: a găsit-o la călugări 
din insulele lacului Ladoga, din care o parte e la Finlanda.. 

Vorbește de agitaţiile comuniste, servite de Evrei, și 
in lava și coloniile olandese. 

Se oferă a face o conferință la școala mea de la Vă- 
leni, doamna, care a făcut inalte studii musicale, cântând, 
în costum rusesc, cântece ale poporului. 

Cu ei, fiica lor de patru ani și jumătate, vorbind ru~ 
sește, francesa şi olandesa, de o extraordinară inteligenţă. 
Şi ea e ortodoxă, ca și mama. 


2 Octombre. 


Episcopul de Râmnic imi comunică alegerea mea în 
nu știu ce comitet al locuitorilor din Maglavit. li răspund 
că sânt gata să ajut și acolo cu cărţi la lumirarea po- 
porului, dar nu să sprijin „exploatarea unei josnice 
superstiții“. | 


+ 

În momentul când se pecetluiește legătura germano- 
polono-ungaro-bulgară, sosesc emisari ai Germaniei la 
noi: unchiul regelui și sora reginei Maria. 


In Bulgaria cade incercarea unei revoluţii militare, cu 
legături și între „ţărănişti * de acolo pentru așezarea 
republicii. 

* 

La intrunirea de Duminecă a „frontului constiuţional“ 
iau parte Forţu, Vasiliu-Cluj și Stelescu. Regele e ata- 
cat în așa fel, încât Gh. Brătianu trebuie să deie un 


comunicat. 
* 


Față de campania mea contra lui Beck, Chlapowski, 
de la Paris, îşi arată dorința să mă vadă aici. Îl amân 
pănă Duminecă. 


4 Octombre. 


loan Sturdza crede că Polonii se tem foarte mult de 
ruperea alianței cu noi. 

I se pare că acele vre-o jumătate de milion de puşti 
ce avem, fiind de patru feluri și mai mult vechi, n'ar 
folosi prea mult. Recunoaștem cât de mult s'ar presinta 
altfel situaţia faţă de noi, dacă am fi știut avea o armată. 


$ 


Aseară, cineva de la „Curentul“ imi spunea că, din 
causa admiterii la intrunirea „Frontului Constituţional“ 
a nebunilor, — Forţu a strigat contra Regelui şi a declarat 
că trebuie schimbat sistemul de educaţie a Moștenito- 
rului, — s'ar putea să cadă Guvernul. | 

Azi, în „Curentul“ e o notiţă cu litere groase, în care: 
e vorba de o coaliție Argetoianu-Goga-Vaida. 


Li 


De la Berlin știri că ofensiva italiană, care a pornit, s'ar 
fi întrerupt, o coloană retrăgându-se „supt protecţia 
avioanelor“. Alte știri anunţă inceperea unei mari bătălii. 


% 


loan Sturdza e ginerele generalului Mavrocordat, fostul 
aghiotant regal, pe care nu-l poate convinge să-și scrie 


memoriile. 
$ 


Tătărescu a dat 500.000 de lei, in două termine, Ligii 
Culturale. 


5 Octembre. 


Un ofițer superior, venit pentru manevre, se plânge 
de starea armatei: materialul uman e perfect, ofițerii se 
jertfesc, cei inferiori pănă într'atâta, de rămân obosiţi 
pentru restul carierei, însă armamentul e total insuficient 
și pregătirea soldatului, pe care navem cu ce-l hrăni şi 
îmbrăca, e cu mult prea scurtă. Dar singură fabrica de la 
Buhuş ar putea da uniforme pentru toată oastea. Vor- 
besc şi de o concentrare a lucrului satelor, mănăstirilor, 
penitenciarelor. Arăt ce mi-am ridicat pe cap, când 
am vrut să reduc cheltuielile celelalte pentru a avea 
mai mult pentru armată. 


Cineva de la Rampa imi spune că Notara se pierde 
de cancer. Capul doar i-a rămas „ca un pumn“. Are 
dureri grozave de intestine. 


WWW.cimec.ro 


MEMORII 279 
7 Octombre. 


Defilarea trupelor generalului Cornicioiu. Aud plângeri 
că artileria defilează pe jos, că e un tun în loc de patru, că 
nu-i ajung caii, că artileria se ţine cu ce am luat de la Ruși 
(cu ajustările de la Reşiţa, dar — tot lucru vechiu). Se pre- 
gătesc cu un tun oameni cari ar trebui să servească la 
douăsprezece. Încă la 1930 trebuia să primim ce se lucra 
la Skoda. Așa, va trebui să aşteptăm doi ani. Armament 
la zi nu se poate, căci se fac necontenite schimbări. 
Prea s'au primit ofiţeri de la Austro-Unguri, și peste 
dreptul alor noştri. Mulţi au fişe de suspecți. Soldaţii 
unguri muncesc insă și ascultă. 

Li vorbesc de proiectul mieu de a înălța pe șeful de 
garnisoană în orice localitate. Mi se spune că ar fi 
trebuit o sută de milioane. — E așa de puţin pentru 
folosul de a crea pretutindeni nucleele de ordine! 


11 Octombre. 


La Bucureşti, pentru note la Academie asupra comuni- 
caţiei lui Beza şi pentru conferința la radio despre 
„Cartea de înţelepciune“. 


14 Octombre. 


La București. Deschiderea Consiliului Superior Biseri- 
cesc. Cer să se oprească participarea clerului la „minu- 
nile“, pe care nu le discut, de la Maglavit. Imediat 
intervine demagogia „creștină“ a lui Goga, precum 
și cea, ţărănistă, a lui Lupu, cu un imn lui Petrache 


Lupu. 

15 Octombre. 


Congresul de alegere la Arad. Propun în scris pe 
Tit Simedrea. Mitropolitul Bălan retrage pe Stan de la 
Rășinari și cere voturile pentru arhimandritul Mager, un 
tânăr călugăr. Patriarhul, pentru a scădea voturile Ve- 
chiului Regat, cere ca acei cu delegaţii să nu poată 
vota decât o singură dată. Bălan, care presidează, trece 
peste oposiția noastră. 

Mulţi din Regat votează împrăștiat (și pentru Scorobeţ, 
Cordun, etc.). Blocul celor patruzeci din diecesa Aradu- 
lui domină. Bălan vrea să-l proclame ales pe Mager, 
dar recunoaște lipsa majorităţii absolute. Se ceruse lui 
Mager, care ar putea fi ales la Bălţi, să renunţe. Cum 
„regăţenii“ au plecat in mare parte, cei rămași se retrag. 
Atunci intervine Patriarhul, cerând amânarea alegerii, 
pe care o primește și Bălan. 

După-amiazi Lupaș aduce raportul pentru episcopiile 
de Maramurăș și Timişoara. Combat ideia creaţiunii de 
episcopi! fără folos și fără rădăcini. Îndată Goga inter- 
vine, provocând și o ciocnire cu mine, pentru creaţiune. 
Bănățenii au vorbit pătimaş pentru episcopia nouă, cu 
răstrarea celei vechi. 

Cer cuvântul spre sfârșit pentru a cere să se ia 
măsuri contra noli Biserici mistice, influențată de ca- 
tolicism. 

Veşti rele de la Italieni: o coloană a lor ar fi fost 
tăiată de Abisinieni, cari ar fi trecut in Eritreia. Văd pe 
Ugo Sola alergând grăbit la Externe. 

Oprescu-mi spune că, la Geneva, un Engles il asigura 
că întrun an Italienii vor avea Etiopia, dar în doi ani 
vor regreta că s'au băgat acolo. 

16 Octombre. 


Trimet Regelui această telegramă: „Maiestăţii Voastre, 
care înaintează voinic şi harnic in anii maturității, fi 
urez viață întemeiată și fericită pentru binele țării“. 


Ştiri bune de pe frontul italian. 


Ministeriul de Externe desminte înţelegerea militară 
cu Rușii. 
17 Octombre. 


Alegerea Mitropolitului Bucovinei. Visarion Puiu in- 
trunește fără candidat, — căci mai mult decât octogenarul 
Ipolit Vorobchievici s'a retras —, un foarte mare număr 
de voturi. Rutenii au votat alb. 

Cuvântarea alesului e foarte curagioasă, atacând poli- 
ticianismul, criticând atitudinea Statutui și arătând halul 
in care va găsi diecesa. Cetită, nu produce efect. Lumea 
din partide e supărată. Dr. Lupu găsește că nu s'a vor- 
bit de Dumnezeu și de „apostolul Pavel“. Lăpedatu se 
arată desilusionat. Cea mai mare parte a presei suprimă 
atacurile. 

După-amiazi, in urma înţelegerii cu mine, preotul lor- 
dăchescu de la laşi propune traducerea „Istoriei Bisericii“ 
a mele în limba francesă și inlocuirea picturii proaste din 
biserici cu pânze tipărite la „Cărţile Bisericeşti“ conform cu 
modèle de la „Comisia Monumentelor Istorice“. El cere şi 
examen la Comisie a pictorilor de biserici, și adaug al- 
cătuirea de cursuri pentru a-i pregăti, totila Comisie!. 


1 Ca de obiceiu acolo, nu s'a făcut nimic. 

EI vorbește de icoanele misionarelor noastre, care se 
presintă, dar... nu se cumpără. 

La chestia salarisării clerului, tribunele sânt pline de 
preoţi, și cu soțiile lor, cari aplaudă —, vorbeşte Lupu. 
Apoi, cu gesturi mari, Goga. Observ că leafa preoţilor 
e o despăgubire, în Vechiul Regat, pentru averile secu- 
larisate, că „stola“ nu poate fi o basă de plată și că re- 
ducerile trebuie să atingă în aceiași măsură pe toţi. Vor- 
besc de arhiereii cari cer răsplătire pentru slujbe. Bălan 
declară că nu iea. Ceilalţi tac, jenați. 

Alegerea de la Arad se amână. Cei de acolo trag nă- 
dejde că vor izbuti cu alt Guvern. Goga spune lui Antim 
că, dacă nu interveniam eu, era ales. 


18 Octombre. 


Visita lui Ostrovschi. Vorbim de Polonia, a cării „gran- 
domanie“ și lipsă de recunoştinţă faţă de Franţa o cri- 
tică și el. Asigură că Alexandru al III-lea era fiul con- 
telui cutare, cu care sămăna foarte bine; toată socie- 
tatea rusească o ştia și o spunea. În Rusia poate reveni 
acum „oricine vrea să muncească“. Ei sânt bucuroși de 
oaspeţi străini. Se admite acum tot. Tolstoi, ale cărui 
opere se vor tipări în peste șaizeci de volume, e mai 
prețuit decât altă dată. Când laud Museele și spun că 
pentru refacerea lor nu era nevole de o revoluţie, e 
zice: „chestie de gust“ şi apoi: „de apreciere“. Crede că 
s'ar putea ajunge la războiul general. 

A fost și la Atena, unde a găsit conrupție și desordine. 
Şi schimbarea actuală de regim îi pare ridiculă. 

Soţia lui e, la Stambul, ca „hirurgă“. 

Întâlnește pe foasta mea elevă d-na Dvoicenco, care 
s'a bătut în armata lui Wrangel. Aflase de la o prietenă 

că ministrul vine aici. Voiește să meargă, pentru studii, 
la Harcov. Ostrovschi o poftește. El e sigur că mult mai 
mult decât jumătate dintre refugiaţi vreau să se întoarcă. 
Dacă „vreau să muncească“ sânt bine primiţi. Invită in 
automobilul lui, cu șofer parisian, probabil Evreu, pe d-na 
Dvoicenco. li rog să-mi scrie care a mâncat pe drum 
pe celalt. De și vorbesc franțuzește între ei, par a se 
putea înţelege. 

á 

Dr. Angelescu-mi spune că Regele l-a întrebat dacă 

să păstreze ultima frasă, favorabilă Guvernului, din răs- 
punsul la felicitări. El a răspuns, firește, că da. Atunci 
Regele a chemat pe Urdăreanu ca să-i dea ordin în 
acest sens. 

zk 


Mie Regeie mi-a răspuns foarte amabil la felicitare. 


25 Octombre. 


Visita lui Arciszewski. Nu vorbim politică. El ar dori 
să mai merg în Poionia, să mai reiau relațiile acolo. Eu 
spun că se poate, dar mai tărziu, după ce va trece crisa. 
Îmi va trimite un ziarist pentru informație. „Pọlonia nu 
e d. Beck.“ 

A fost in Mediterana și l-a uimit ce au făcut ca agri- 
cultură Francesii in Alger. Se încărcau... vinuri. I s'a 
spus că ele se prefac în vinuri francese. 

ŞI în Polonia politica Angliei trezește o indignare 
generală. 

Vorbim de Cehoslovaci. La Techirghiol cele două 
lagăre naționale, Cehoslovaci și Poloni, s'au luat la 
bătaie. 

Arciszewski mă intreabă dacă în adevăr cred eu că 
Polonii au inţelegeri secrete cu Germanii și Ungurii. — 
De sigur că da! El neagă. 


27 Octombre. 


La Bucureşti. Vorbesc la adunarea, la Ateneu, a Ar- 
menilor pentru a 159%0-a aniversare a traducerii Bibliei. 
Sala e plină. Arhiepiscopul se exprimă cu multă energie. 
După el represintantul, supțiratec și dibaciu, cu gesturi 


mari, al Bisericil unite. 
* 


Seara, la radio, despre colonii. 


Întrecere de aviație in mijlocul unei mulțimi imense. 
28 Octombre. 


Lumea politică nu mai înţelege nimic dintr'o situaţie 
zguduită de toate agitaţiile. 

Visita primarului Donescu. Îi propun cumpărarea Li- 
brăriei Gamber și înlocuirea turnurilor de lemn și de 
tinichea alz bisericilor bucureştene. Promite!. 

Istoricul german Babinger, așezat în ţară, după che- 
marea mea, s'a intors din Dobrogea. Turcii din Babadag 
iși amintesc de visita mea acum treizeci de ani acolo. 


30 Octombre. 


Arhiepiscopul armean vine să-mi ceară sprijinul pentru 
a fi recunoscut ca senator de drept. l-ar da prestigiu și 


1 Nu s'a făcut nimic. 

ar lega de el o comunitate care, altfel, e împărțită după 
locurile de origine. Mulţi se romanisează. 


l-iu Novembre. 


La Bucureşti. Lenguceanu a aflat de la Ștefănescu (Banca 
Românească) tristul amănunt că generalul care conducea 
Misiunea francesă ar fi observat la soldaţi, nu numai 
lipsa de armament, ci și de echipare: bocanci sparţi, 
centuroane de lână, și s'ar fi mirat cum de s'a cheltuit 
cu misiunile 100 de milioane. Cele 500 de milioane de 
care e vorba să se aloce ar fi, nu pentru armament, ci 
pentru echipament. 


x 


Ministrul nou al Serbiei, Ninco Perici. Figură aspră, 
cu cercetători ochi de vechiu politician in fața ușor 
imbătrânită. A fost, — și o repetă—, „ministru de mai multe 
ori“, preşedinte al Camerei, al Consiliului de Stat; a fost 
de mai multe ori în Apus; vorbește uşor franjuzeste. 
Cunoștea România. Nu atinge niciun subiect serios. Aflu 
că a vrut să angajeze, foarte scump, pe dr. Topa ca 
medic al Legaţiei, pentru recrutări. Topa s'a scusat că 
e ocupat. Ministrul a insistat. Evident caută informaţii 
și prietenii. 


Apoi Ugo Sola, slăbit ca sănătate. Nu pare mulțămit 
de ce se întâmplă in jurul Italiei, care va ști să resiste. 
li observ că a venit la mine după ce a cercetat pe Stelian 
Popescu şi pe cei de la „Porunca Vremii“. Mussolini 
mi-ar fi putut mulțămi și personal. 

Am deschis, după dorința rectorului Răducanu, cursu- 
rile Academiei de Comerţ, vorbind despre „tradiţiile 
comerţului nostru“. Foarte mulți studenți. 

După-amiazi la Academie despre niște însemnări ale 
logofătului Patriarhiei constantinopolitane Hierax. 

Apoi deschiderea lecţiilor profesorului Babinger. 


2 Novembre. 


Visita lui Witmore, care scoate la iveală mosaicele 
Sfintei Sofii. E întovărășit de d-na Marta Bibescu. Caută 
cărți de ale mele. 


3 Novembre. 


La Chişinău pentru conferința la Institutul Social, 
despre naționalismul în politică şi economie. Public 
enorm, care se îmbulzeşte zgomotos. Asistă și Halippa 
la atacul contra democrației. 

Visită la biserici. La a Rășcanilor un epitaf, de foarte 
delicată colorație, din 1765. Inscripții rusești pe mormin- 
tele Catargiilor și Crupenschilor, într'o ciudată clădire 
goto-rusească. 

După dejun, la Vechiul Sobor și la biserica Mazarachi, 
Prefectul tânăr mă duce la interesanta «xpaosiţie de vite 
(cu premii) a țăranilor infofoliți și cu şăpci rusești pe cap. 

Apoi la Armeni, despre trecutul lor. Public foarte ales 
și pe urmă recepţie. 


4 Novembre. 


Aflu, la întors, răspunsul Reginei: „Mulţămesc călduros 
vechiului mieu prieten și ajutător, pentru sincerele urări“. 


+ 

Deschiderea cursului la Universitate, vorbind despre 
„Eroare în istorie“. 


7 Novembre. 


Lhéritier imi anunţă că articolele mele au supărat pe 
Eaglesi, că și biroul are aceiași impresie, adăugind că 
un fost prim-ministru putea să observe convenienţele 
internaționale, și termină spuind că el caută o soluţie, 
fireşte de mea culpa. 

Îi răspund că pot lua ce hotărire vor, dar că eu eram 
liber să-mi exprim, ca om politic, părerile despre impre- 
jurările politice, și că soluţia e gata găsită: voiu trece lui 
Gh. Brătianu o presidenţie care „mi-a adus numai su- 
părări “. 


+ 


Ugo Sola mă intreabă dacă vreau să deschid și in 
acest an cursurile italiene. Răspund că primesc cu plă- 
cere şi voiu vorbi la 17 despre „ce ne leagă de Italia“. 
li arăt cum am fost şi eu sancționat şi-i suggerez să 
întrebe comitetul național italian ce crede de acest 
incident. 


8 Novembre. 


La Târgovişte. 

Serviciu pentru Mihai Viteazul la Dealu. Apoi con- 
ferinţa mea despre „Sinceritatea lui Mihai Viteazul“. 

La radio despre „vitalitatea latină“. 

La comitetul național istoric arăt ce s'a petrecut. E de 
faţă Lăpedatu, nu și Nistor, căruia-i oferisem aseară 
presidenţia. 

Ei toți declară că vor să se solidariseze cu mine. Li 
arăt că se urmăreşte împiedecarea adunării la Bucureşti 
și că substituirea pe care o propun zădărnicește acest 
plan. Rămâne să se aștepte răspunsul lui Lheritier. 


A 


Grégoire, in „Byzantion“ vorbește de lupta între „Bul- 
garul Mutafciev și Românul N. lorga“, găsind doar că 
broșura acestuia contra mea e „cam aspră“. 

Încă un prieten... 


Am văzut la Academia de Comerţ pe învățatul coo- 
peratist armean Totomianz, acuma refugiat in Bulgaria 
și profesor la Universitatea din Sofia. Nu pare mulțămit 
de colegii bulgari. Și lui i se pare că un Cajţarov face 
escepţie. ÎI are şi în comitetul pentru Armeni. Îmi vor- 
bește de bunele sentimente pe care mi le poartă aceștia. 


10 Novembre. 


Conferinţă la Braşov despre schimbarea, resultată din 
aflarea, în Ardeal, a direcţiei politice ungurești și econo- 
mice săsești. Foarte multă lume. 


x% 


Cetesc în ziare comunicatul lui Mihalache că amână 
manifestaţia de la 14 pentru că din audiența la Regele 
reiese pentru el convingerea că „situaţia politică este 
schimbată“. 

Guvernul permite publicarea și n'are nimic de obiectat. 

În „Curentul“ se spune că în cursul audienței s'au 
fixat raporturile dintre „voinţa maselor“ Și „prerogativele 
Coroanei“. 

Exprim printr'un articol indigoarea mea. 


pi 

Seara, un redactor de la „Uaiversul“ venind să-mi 
iea părerea, am posibilitatea s'o fac mai larg cunoscută. 


11 Novembre. 


Generalul Condeescu vine în numele Regelui, care i-a 
vorbit aseară de plăcerea ce o găseşte in linia mea de 
conduită, veșnic dreaptă, și în felul cum se presintă, 
civilisat, dar hotărît, atitudinea foii mele. Informat din 
ea că tipăresc o „Istorie a Românilor“, doreşte a o edita. 

Arăt că tiparul a inceput în imprimeria mea, dar ţin 
la disposiţia Regelui o a doua ediţie, cu folosul pentru 
„Fundaţiile“ sale. Deocamdată aș dori ca ediţia francesă 
să se bucure de acest sprijin. 

Generalul mă asigură în chipul cel mai hotărit că 
Mihalache-și face ilusi. A venit cu un dublu şantēj: 
întăiu, arătând că va fi silit să se retragă în folosul lui 
Maniu și, al doilea, că nu poate opri masele. La întăiul 
i s'a spus că Regele nu vede partidul decât cu dânsul 
ca șef; la al doilea că nu va ceda niciunei presiuni din 
stradă. Rege constituțional, cum il doreşte și acest partid, 
el nu poate promite nimănui, căci nu poate prevedea 
împrejurările. 

Vorbesc și de casa pe care Princesa Elena a cedat-o 
așezămintelor mele. Ea consideră darul ca făcut și, cum n'a 
iscălit la inceput, nici la sfârșit nu poate să iscălească. 

Mă plâng de atitudinea lui Al. Rosetti față de vol. IlI 
și IHI din „Oameni cari au fost“ și față de versurile 
fiului mieu Ștefan, cerute de general și înlăturate de 
Rosetti. Făgăduiește măsuri. Se oferă a-mi tipări la 
„Fundaţii“ şi conferinţile de la „radio“. 

Generalul îmi spune că Mihalache și ai lui au fost 
potoliți și prin informaţiile luate la Corpul de armată. 

VII. 19 

Li sa spus că, pusă in fața unor tulburători, trupa are 
ordin să tragă. 


12 Novembre. 


La masă, istoricul polon Górka, atașat militar la Bu- 
cureșşti. Îmi arată cum, trimes pe doi ani în Siria și aiurea 
în Orient pentru studii orientale, a aflat de ridicarea de 
arme și s'a pus la disposiţia lui Pilsudzki. Astfel e și el 
un membru al „partidului colonelilor“, adecă un „pilsudz- 
kian“, deci un doritor de autoritate, care e lucrul de 
căpetenie în ţările din nou făcute. 

Pilsudzki n'a lăsat nicio avere. Soţia sa, o veche 
revoluționară, creştină, nu Evreică, a refusat partea care 
i se părea escesivă din recompensa naţională ce i s'a 
oferit. Cele două fetițe sânt încă in școală. 


x 


N. Georgescu mi arată că știe ce sa petrecut in 
audiența lui Mihalache (Condeescu mi-o descrisese supt 
pecetea secretului...). Lui Lupu i-ar fi spus Regele că 
„e singurul din generaţia lui care n'a fost prim-ministru“. 


% 


Pentru o broșură de difamaţie contra Regelui, „cu 
capul prea slab pentru povara Coroanei“, e arestat dr. 
Gerota. Stelian Popescu, care a tipărit la el pamiletul, 
e chemat să dea informaţii. Ar fi fost arestat și ridiculul 
Vasiliu-Cluj, care pregătia nu știu ce altă demonstrație. 

Georgescu cere intervenția mea pentru Gerota. fi 
spun că poate face pe Condeescu să intervie la Rege, 
amintindu-i că pentru injurii aduse regelui Ferdinand şi 
reginei Gerota n'a fost închis. 


% 

Presa „independentă“ caută să acopere prin tăcere 
înfrângerea de fapt a lui Mihalache. „Dreptatea“ se mulță- 
mește a-mi întoarce termenul de „impertinenţă“. „Curentul“ 
imi cere lămuriri asupra ideii unei înțelegeri a oamenilor 
de ordine contra demagogiei desmăţate. 


* 


Lheritier trimete o telegramă, rugându-mă să nu iau 
incă nicio hotărâre. 


13 Novembre. 


Mi se comunică de la Censură fotografia broșuri 
Gerota, cu iscălitura ștearsă cu creionul. E foarte slab 
scrisă, cu citaţii, şi de la mine, false sau schimbate. Acusă 
pe Rege de risipă și nematuritate. Bietul mare chirurg, 
vechiu dușman și al regelui Ferdinand, e vădit prea 
bătrân și bolnav. 

Ziarele n'au voie să pomenească de arestări, dar le 
știe toată lumea. 


15 Novembre. 


Deschiderea Parlamentului. Banda revoluţionară a venit 
în grup și se așează de-o parte, Madgearu în frunte, 
aplaudând numai la venirea și la plecarea Regelui. Me- 
sagiul li dă o lecţie de continuitate și de bună înțelegere, 
cu părăsirea urilor. Regele pare bine dispus și hotărit. 

Întâlnesc pe Titulescu. Îmi spune că... a plâns pentru 
ltalia. li răspund că aceste lacrimi prefăcute în mărgări- 
tare ar fi bune pentru un ac de cravată ce l-ar trimete 
lui Mussolini... 

Într'un coiţ, el e „în tandreță“ cu Mihalache, mai in- 
fipt în guşă decât oricând. 

16 Novembre. 


La Vălenii-de-Munte. 
Apoi conferința de deschidere la cursurile italiene. 


17 WNovembre. 


Visita d-nei Marta Bibescu. li spun sincer ce ar putea 
face cu talentul ei dacă și-ar căuta un subiect vrednic, 
d'inăuntru, și nu din afară, cum vrea publicul, dacă, 
de pildă, ar da „ce au văzut zidurile Mogoşoaii“, 
dacă ar ieși din atmosfera de „princificare“ şi mondenitate. 


18 Novembre. 


Adunare numeroasă pentru Italia. 
19 Novembre. 


„Universul“ strecoară într'un colţ reportajul despre 
adunarea de ieri. Stelian Popescu neagă că a fost intenţia 
de a face plăcere lui Titulescu. Se va reveni. Mulţămesc 
doar... „Dimineţei“ pentru imparţialitate. 

+ 


Lhéritier revine, călduros. Adauge o scrisoare către 
el a lui Temperley. În adunarea Englesilor s'au ocupat în 
particular de articolul mieu fără a se formalisa. Președintele 
nici nu s'a amestecat în schimbul de vederi. 


21 Novembre. 


Adiutantul regal Sidcrovici vine să-mi ceară pentru 
Regele un manual istoric al conducătorilor străjerismului. 

Propun o culegere de presintări anterioare, in umbra 
celor „trei lecţii pentru principele Carol“. 

Sidorovici, care e întovărăşit și de generalul Manolescu, 
mă asigură de sentimentele Regelui față de mine. 


22 Novembre. 


Comunicaţie la Academie despre antimisul Mitropo- 
litului Luca și la radio despre „Când se va face ziuă“. 
Deschid cursul la Academia de Războiu. 


* 


La Academie, Lăpedatu pare cu cu totul desgustat de 
Ministeriu. 


23 Novembre. 


Festival armean. Conferinţa mea despre viitorul Ar- 
menilor. 


24 Novembre. 


Deschiderea Bibliotecii I. I. C. Brătianu. Discurs de 
amintiri duioase al lui C. Dimitriu, acum președinte al 
Senatului. Mai mult credincioși bătrâni ai familiei. Dar, 
pe lângă Titulescu, și Lupu și Argetoianu. Lupu se arată 
foarte bucuros de glumele mele cu privire la „cei trei 
M.“, nenorocirea partidului lor, și de prognosticul că, 
dând dibaciu pe fereastă asemenea tovarăși, ar putea să 
aibă partidul și Guvernul. 


25 Novembre. 


Înmormântarea Mariei Cunţan, moartă intr'un sanatoriu 
de tuberculoși. În sicriul ca o cutiuță e cum am văzut-o 

acum treizeci-patruzeci de ani la Sibiiu, doar părul 
încărunțit de vrâstă, părăsire și miserie. O îngroapă 
familia, — o soră măritată cu un fost ofiţer austroungar. 
trăind la Troppau —, sau poate Societatea scriitorilor, 
pentru care se ţine un discurs. Sânt de față cele două 
surori Cosma, și Smara. De la Ministeriu nimeni. Plouă, 
şi străbate un vânt de ninsoare. 


27 Novembre. 


Vorbesc la Mesagiu. Primire pregătit reservată. Totuşi 
se aplaudă de două ori Italia. Tătărescu se scusă. E de 
faţă Titulescu, care simulează aprobări și vine la banca 
mea. Îl sfătuiesc să facă pentru Italia măcar contrabandă. 


28 Novembre. 


Gr. Filipescu spune necuviinţi despre Italia. 


29 Novembre. 


Academia de Comerţ işi alege de rector pe Arghirescu. 
* 

Profesorul Paribeni vine la mine. Face conferinţi la 
București. Îmi mulțămește pentru atitudinea faţă de Italia. 
De și numai de cinzeci și nouă de ani, pare mult mai 
bătrân. Vorbește puțin, cu sfiiciune. 


2 Decembre. 


Lenguceanu a vorbit cu cineva de la Legația Francesă.. 
Acolo, privesc cu ingrijorare venirea la guvern, care ar 
fi dorită de Rege, a unui Guvern germanofil (Hitler ar fi 
dejunat la Legația României, un contract al armatei sar 

fi încheiat cu Germanii). Cum Tătărescu e socotit că-l 
pregătește, i var retrage tot concursul. S'ar fi oprit 
comanda noastră de tunuri. 


3 Decembre. 


Manoilescu vorbește la Senat ca vaido-gogo-cuzist, 
exagerând. Lângă corporatismul său pune acum și răz- 
boiul cu minoritățile, care ar avea drepturi naţionale doar 
in Statele lor, la noi fiind numai un „Schânheitsfehler“. 

În același timp Titulescu măgulește pe Cuza... 


4 Decembre. 


Ministrul Italiei la mine. Explică schimbarea numelui 
străzii „Romania“ la Roma în „Austro-Ungheria“. Ar- 
ticolele lui Filipescu, traduse în italieneşte de un student 
român și comunicate colegilor italieni, au adus lipirea de 
aceștia a tăbliței de lemn; Consiliul Municipal n'a avut 
nicio parte, și, de altfel, ar fi trebuit să se observe 
unele forme. 

Îmi arată că armata italiană are petrolul ce-i trebuie; 
dar va suferi populaţia şi, în casul coborârii Germaniei 
la Viena, Italia nu va putea reacţiona. Hotărârea lui 
Titulescu de a vedea ce fac alții ar fi bună, dacă nu 
sar merge mai departe. N'aş putea interpela ? 

li răspund că eu am vorbit. La Senat nu e ecou. Dar 
să o facă Manoilescu, iar la Cameră Goga. Eu voiu 
vorbi Regelui, căruia îi cer audienţă chiar in această seară. 


+ 


Discursul lui Titulescu, in Cameră, contra iredentis- 
mului unguresc, ieri, a fost lamentabil. Adausul lui Goga 


ar fi fost mult mai bine. 


WWW.cimec.ro 


296 N. LORGA 


6 Decembre. 


Titulescu, de și e „ziua“ lui, vine la mine, cu Savel 
Rădulescu. 

Caută să-mi explice că el a fost pentru Italia, încer- 
când o împăcare, că i s'a mulțămit pentru aceasta, că 
şi acuma se fac apeluri desperate la dânsul, că nu putea 
proceda altfel, că totuși se va hotări embargo pentru petrol, 
că el nu va putea să resiste ca no. |, dar să i se dea 
un no. 2. li spun că e atras de temperamentul lui, că 
are resentimente pentru atitudinea ltalieniior față de 
dânsul. Protestă: a fost prietenul lui Mussolini câțiva 
ani (își atribuie și rolul principal in catastrofa pactului 
celor patru). 

Vorbeşte şi de Ruși și Germani. Când îi spun că 
aceștia „vor întra în Rusia ca în brânză“, el obiectează 
că vor fi atacați de Franța, dușmăniţi de Anglia și că 
Liga li va opune sancțiuni. 

Crede, contra mea, că Liga a repurtat o izbândă și că, 
sprijinită pe dânsa, oricând va fi în stare să joace același 
rol hotărâtor. 

„A aflat de audiența mea și vrea să pareze cine ştie 
ce atacuri? 


8 Decembre. 


Întâlnesc pe Cuza, care regretă despărțirea noastră, și-l 
arăt că e vina lui. Nu vrea tovărăşie cu Vaida. S'a 
gândit la fiul său. 


9 Decembre. 


La Regele. Vine tărziu: a fost la Exposiţia de la Parcul 
Carol a lui Gusti. Apare foarte reservat, lângă fiul său 

extraordinar de desvoltat și de o ţinută discretă care 
amintește pe a mamei sale. 

Conversaţia se leagă greu, fiindcă-l las să înceapă și, 
vădit, și din causa adiutantului present, Fundăţeanu, el 
se observă. 

Are despre valoarea muncii continue idei foarte nobiie. 
Arată cum  Museele le vede intăiu in ansamblu, apoi 
în amănunte. Ar vrea ca fiul să aibă o primă visiune 
totală a străinătăţii. Îl crede timid; așa a fost mult 
timp şi el. 

Îl îngrijorează anarhia de la Universitate, lipsa de 
acțiune a rectorului Gheorghiu. 

Stăruiu peniru ajutorarea unei biete femei de la Pipirig, 
cu soţul condamnat, pe care am găsit-o rătăcind prin 
București. 

Cer apoi o convorbire in patru ochi. Recunosc că 
bine a făcut Regele sfărâmând partide care erau numai 
bande. Acuma e însă un moment delicat. Ca să nu 
plece liberalii capabili de oposiţie, ar trebui să i se ceară 
flui Dinu Brătianu să facă un Ministeriu, de care nu-mi 
pare capabil. 

Stăruiu pentru ltalieni, și arăt ce necesară e acțiunea 
mea. Regele se declară anglofil și crede că Anglia, și 
acum, va birui. Titulescu vorbia, acum un ceas, de ín- 
tenţia ei de a ataca și militar. Și Regele crede că pentru 
oposiție la embargo pe petrol trebuie să se iea inițiativa 
de aiurea: Venezuela. Insist pentru ca acțiunea noastră 
să nu treacă, măcar de punctul atins. 


A 
La Senat, Sassu declară că sânt atâtea nevoi, de nu 
poate da pâne Italiei (d-na Onicescu, ltaliancă, Zorio, 
pregătește un transport de Crăciun). 
Recomand lui Lăpedatu să-i dea lui Dinu Brătianu 

suggestia unei audiențe, și lui Gafencu acelaşi lucru pentru 
Costăchescu. 


10 Decembre. 


Banca Naţională oprește un vas pentru Veneţia și-l 
aduce inapoi pentru lipsa de valută forte. Corespondentul 
Agenţiei Stefani îmi vorbia ieri de posibilitatea plăţii în 
bumbac. 

N. Georgescu crede că Regele i-a oferit lui Dinu Bră- 
tianu să facă un Ministeriu și că acesta n'a cutezat. 

Am vorbit Regelui și de sentimentele ce purta ca moş- 
tenitor lui Mussolini. Chiar de ar cădea, rămâne poporul 
italian. Regele crede că nu va cădea. l-am amintit şi de 
primirea lui ca tânăr la Florenţa şi am adaus că, dacă 
reuşia planul de atunci, „multe ar fi fost altfel“. A părut 
mișcat. 

La Senat vorbesc cu D. R. loaniţescu și Manoilescu, 
foarte îngrijoraţi, de ce ar fi fost dacă rămâneau în jurul 
mieu. Pe drum, Gafencu : el ar dori intoarcerea lui Vaida 
(Costăchescu, chemat, a și sosit). Se gândește și la un 
Ministeriu de Centru, pe care l-aş conduce eu, chiar 
contra voinţii mele. L-au speriat violențele de la Ca- 
meră, unde se bat. 


4 
Studenţii n'au venit la curs in „ziua lor“. Am ţinut 
Seminariu cu cinci persoane. 


13 Decembre. 


Comemorarea la Academie a lui Lope de Vega. Lăpe- 
datu-mi dă cuvântul in terminii cei mai măgulitori. 


WWW.cimec.ro 


MEMORII 299: 


La Senat I. Botez de la lași, raportor, foarte obosit, 
e dese ori intrerupt de D. R. loaniţescu. De acolo la 
urmă un atac al lui Botez. Ca final, insulte și amenin- 
țări de bătaie. 

„Ca la Cameră, unde Cuza a vorbit pațru ceasuri, 
trimeţând pe Jidani la Madagascar. 

Titulescu a apărut şi la Senat pentru a răspunde in- 
doielilor cu privire la Soviete. A declaratcă n'are nicio 
convenţie miiitară, dar că dorește cele mai bune relații 
cu un mare popor. Venind la mine, i-am spuscăeu nu 
cred în iscălitura bolșevică, de și, firește, ea nicinu strică, 
dar că a fost prea cald. În orice cas, e mai bine ca el 
singur să se fi angaiat. 


* 


La sechestrarea pavilionului nostru din Bruxelles, Fun- 
daţiile Regale au scăpat obiectele istorice. 


S 


14 Decembre. 


Deschiderea Teatrului Ligii Culturale. Frumoasă cuvân- 
tare a generalului Schina. 
Seara, cu public gratuit, piesa mea Contra Palriei. 


16 Decembre. 


La Senat, Gafencu-mi vorbeşte de posibilitatea ca la: 
15 lanuar să avem un Ministeriu Titulescu. Ascensiunea 
lui Beneş ar îndemna pe ambițiosul nostru cancelariu. 

Lenguceanu mă asigură că Franţa ar fi trimes pe „un 
general“ ca să afle care sânt in adevăr intențiile Regelui. 
în politica externă. 

În răspunsul ce a dat represintanţilor Parlamentului, 

Regele a afirmat, de fapt, că in politica exterioară nimic 
nu s'a schimbat. 


17 Decembre. 


Stoica, ministrul Romăniei la Sofia, îmi arată ce a făcut 
acolo, susținând școala romănească, reținând pentru fo- 
losul neamului pe tinerii Vidineni, cari, aduşi în ţară, nu 
se mai întorceau, și spunând drastic adevărul Bulgarilor 
in ce privește prigonirea elementului romănesc și pân- 
gărirea tuturor monumentelor ridicate în amintirea răz- 
boiului din 1877. E imposibil insă a desarma o furie 
şovinistă care nu cunoaște margeni. 

Vorbim şi de conducerea Bulgariei, politic și culturai, 
prin ne-Bulgari (Tachev, Mavrodinov, Filov, chiar Mu- 
tafciev). 

Stoica-mi spune că la Congresul de hizantinologie, 
pentru a ni se da satisfacţie, Mutafciev n'f p.esidat, cum 
se anunţase, secţia sa. 

Conferinţă, in aceste zile, la cercul „I. G. Duca“, despre 
doctrină și program politic; la Ligă despre „creșteri şi 
scăderi ale elementului romănesc“. 


19 Decembre. 


Vaida la mine. E somat de ai lui, mai ales de Iloani- 
tescu, să fusioneze cu Goga. Nu vrea; mă roagă să 
intervin pe lângă cei grăbiţi. 


20 Decembre. 


La Academie, despre Monumentul de la Adam-Clisi. 

24 Decembre. 


Telegrafiez Regelui, urându-i noroc în acţiunea Coroanei 
„active“, „în margenile legilor“ şi „mai presus de par- 
tide“, singurul mijloc de a se servi ţara. 

Răspunsul zăbovește: ar putea chiar nici să nu vie. 


28 Decembre. 


Răspunsul sosește, în acest cuprins: „Pentru prea- 
frumoasele urări pentru anul ce începe vă mulțămesc 
din tot sufletul. La mulţi ani. Carol R.“. 

I-iu lanuar. 


Plecare de la Sinaia, trecând și prin Văleni. 


3 lanuar. 


Plecare spre Paris. 

În tren, ataşatul nostru militar la Belgrad (fost și la 
Praga). E mai optimist decât alţi ofițeri superiori. Sol- 
datul e bun, ofițerul cult; lipsurile noastre le au și aliații 
noștri. E îngrijoritoare însă lipsa de înzestrare tehnică. 
Mitralierele Zbrowka sânt foarte bune; le adoptă și 
Englesii. Dar tunurile sânt de toate felurile. I se pare și 
că disciplina la lugoslavi e mult superioară. Înaintea 
unui malor căpitanul stă ca o simplă ordonanţă. Uni- 
forma e impecabilă pănă la ultimul soldat. 

În ce, privește legăturile militare, ar fi grea o repar- 
tisare între aliaţi, fiecare având și grija teritoriului său. 
S'au făcut însă pănă acum vre-o douăsprezece confe- 
rințe pentru a se stabili raporturi sigure. El crede că 
infanteria ceho-slovacă n'ar fi rea, dar e deosebirea 
intre cele două părți ale populaţiei. Și situația geografică 
e nenorocită, pe când noi avem flancurile asigurate de 
Ceho-Slovaci și Poloni. 

Și lui í se pare că Italienii stau pe loc într'o situație 
care devine destul de grea. 

VII, 20 

Prin Italia. Grupe de soldați în gări, — trişti. Despărțiri 
duioase de familii. O grijă pare să apese pe toți. Ba- 
doglio anunță liniște pe front. 


5 lanuar. 


La Paris. Și dr. Angelescu e la gară. E la dejun cu 
noi. N’a văzut pe nimeni. Vorbim de ale noastre. Păs- 
trează năcazul lui pe Tătărescu. Mai bine retragerea de 
la Guvern. Vor veni poate cei din dreapta, cu Vaida. 
Francesii se ingrijorează de direcţia noastră in cas de 
războiu. Mandel a intrebat pe unul dintre ai noștri dacă se 
poate avea această siguranţă: altfel nu se mai pot da muniții 
de la ei. Hitler s'ar fi mirat de slăbiciunea Italienilor. 
Angelescu ar dori un Ministeriu naţional, fără robia 
de club. Îi arăt ce puţină garanţie de permanenţă există. 


6 Januar. 


Prima lecţie, foarte cercetată. Asistă și dr. Angelescu, 
căruia-i place. Dejun la Charlâty, și cu d-nii Labbé, 
Sergent (pentru dr. Angelescu), plus Racoviţă, care face 
un curs. 


7 Ianuar. 


Dejun cu Angelescu, care spune că țărăniștii au chel- 
tuit 100 de milioane în străinătate, iar Tătărescu 140. 

Seara, masă la Sergent, cu Carcopino, indignat că 
Mussolini a răspins propunerea de pace și a trântit pe 
Hoare, periclitând pe Laval. 

8 lanuar. 


A doua lecţie. Visită la Collinet, unde aflu pe Gron- 
dijs, și la Carcopino. ă 


9 Ianuar. 


Dejun cu Ciotori. El crede într'o formidabilă mișcare 
de opinie publică prin care a căzut guvernul Laval. Și 
lui i se pare de neiertat greșeala lui Mussolini, care a 
refusat mâna ce i se intindea. Dar nu înţelege starea 
de spirit italiană, a cării manifestare am auzit-o la radio 
aseară în mesagiul către „străinii sancționiști“, invitaţi 
să vie ca să vadă cum Italia întreagă solidară lucrează 
la crearea materiilor prime care-i lipsiau. Mesagiul de 
neutralitate absolută al președintelui american a fost 
primit cu liniște, aproape cu mulțămire. 


10 Ilanuar. 


Comunicaţie la Academia de lascripţii despre Monu- 
mentul de la Adam-Clisi și despre incă un portret al 
lui loan al VIll-lea Paleologul. Carcopino presintă pă- 
rerea sa; Coville are cuvinte foarte amabile despre ac- 
tivitatea mea. Pe urmă, Carcopino vorbește și despre 
o tablă cerată din Ardeal cu privire la minele de aur. 


1] lanuar. 


A treia lecţie. Seara, la Lhéritier. 
12 lenuar. 


Visita lui Bemont şi a d-nei, la Fontenay: nu ne gă- 
sesc. Eram, o bună parte din zi, la Pernot, in Nogent-sur- 

Marne. El are o soră măritată la Berlin, contra voinţii: 
familiei, cu directorul Observatorului. Un băiat și două 
fete, cu totul Germani, în ciuda tipului. 

Dejun la de Martonne. 


13 Ilanuar. 


A patra lecţie, foarte cercetată. Asistă și Diehl. 

Studenţii de la Drept, cari au oprit violent cursul 
profesorului Jèze, avocatul la Geneva al Abisinienilor, 
aruncă bombe inofensive asupra străzii. 


14 Ilanuar. 


Dejun cu comitetul național frances de istorie. 


15 Ilanuar. 


Ultima lecţie. Ceaiu la vechiul mieu profesor Bemont. 


16 /anuar. 


Conferinţă la Societatea de studii asupra Revoluţiei 
francese despre „Un lacobin moldovean pe la 1820“. 
Frumoase cuvinte ale lui Sagnac despre legăturile noas= 
tre culturale. 

Seara, la Focillon, cu Carcopino. 


è 


Consiliul de miniștri engles se declară pentru not 
sancțiuni numai dacă toți le primesc și o comisiune le 
va găsi efective, lasă onoarea soluției Societății Națiuni- 
lor, și nu Etiopiei, şi se arată gata a retrage vase din 
Mediterana. 

17 Ianuar. 


Dejun la Legaţie, și pentru dr. Costinescu, care-mi spune 
că, simplu turist marocan, nu negociază nimic aici. E 
insă de faţă și ministrul frances al Comerţului, ca și toţi 
negociatorii imprumutului nostru. 


* 


La de Guichen, generalul Lerond și alţi bătrâni Fran- 
cesi, foarte porniţi contra Evreilor. Lerond i-a văzut și 
in Galiţia, oraşele lor mâncând satele. Se spune cu 
dreptate că regimul mecanic distruge umanitatea, la orice 
progres tehnic trebuind și un corelativ moral. Förster, 
scriitorul german, vorbește și de constatările cu privire 
la „materialisarea“ şi banalisarea figurilor umane. 


18 lanuar. 


Ceaiu la de Montfort, acuma secretar al Academiei de 
ştiinți morale și politice. Soţia lui fiind Armeancă din 
Polonia, casa e plină de Poloni. Cum mi se vorbia de o 
călătorie in Polonia, răspund că nu merg cât maí e 
Beck, asupra politicii căruia am vorbit și public. 


$ 


Seara, la Ancel, cu Bloch, Montfort şi directorul Institu- 
tului frances la Amsterdam. Se prinde o aprigă discuție 
in jurul războiului italian. Toți sânt oameni de stânga, 
fanatici pentru Societatea Naţiunilor și Anglia și contra 
Italiei, iar, în interior, contra lui Laval. Sânt silit să duc 
lupta cu dânșii. Li spun ce păcat fac presintând Franţa 
ca speriată de pericolul german și vorbind cu groază 
de ce-i așteaptă. Arăt starea de spirit a Sârbilor în 
Marele Războiu, opera de incredere pe care am făcut-o 
atunci la lași. A vorbi necontenit de pericol, înseamnă 

a demoralisa o nație; intelectualii nu trebuie s'o facă. 
Obrăznicia germană se hrănește din lectura presei fran- 
cese, din cunoașterea unor anume discursuri. 

Societatea Naţiunilor, jucărie englesă, nu poate fi un 
sprijin; nimic nu e mai rău decât certitudinile false: 
așa am făcut noi pănă la 1877 cu protecţia Europei. 
Anglia se desface și în acest timp vrea stăpânirea ex- 
clusivă în Mediterana, sămănată cu străjile ei: Gibraltar, 
Malta, Alexandria, Cipru; să-și amintească Toulon și 
Port-Mahon ! Se obiectează iredentismul italian: o tar- 
tarinadă a dictaturii teatrale, pe când hotăririle reci ale 
Angliei sânt cu totul altceva. Mai sânt Sfinte Elena 
pentru dușmanii ei. Ei nu se declară convinși, și nici eu.: 
Dar mi-au stricat seara. Ancel mă mai pofteşte să vor- 
besc la un cerc al lor, fundat de dânsul. După această 
experienţă, — a se vedea! 

Li-am mai spus că „omul de stradă“ nu știe nimic din 
principiile, fără valoare activă, pe care, cu atâta mår- 
drie, ei le invoacă. — Dar ce e omul incult de pe stradă ? — 
E acela care moare pe câmpiile de luptă și care vă ţine. 
Tot învăţământul zădarnic trece fără folos asupra lui. 
Arăt și ce am făcut la noi pentru a-i da o valoare socială. 

Laval pleacă, de fapi. 


19 Ianuar. 


Visita la Fontenay-aux-Roses a lui Vlădescu, consilier 
de Legaţie, a lui Lot (vorbește de greutatea traducerii 
Rusului Berdiaiev), a inginerului Coandă. 


20 Ianuar. 


Dejun la Legaţie, cu multă lume foarte amestecată, mai 
mult diplomaţi. Ministrul Egiptului imi spune că s'a in- 

cheiat convenţia de schimb de produse cu noi: lemn și 
petrol, de o parte, bumbac de alta. Îl sfătuiesc să facă 
deposite la noi; spune că a făcut în Franţa la Havre și 
incă întrun port. 
E pentru independența pe care o câștigă pas cu pas 
și o vor avea. 
Soţia lui e fiica regelui Fuad. 
Între invitați și Osusky cu doamna, foarte amabilă. 
După amiazi inmânez decorația profesorului Hazard. 


Li 


La Lille, complect fiasco al conferinței, pentru care 
fusesem invitat așa de stăruitor. Emery, care vine la noi, 
a lăsat totul în sama unui coleg, care n'a făcut nimic. La 
gară nimeni. Trist dejun la un otel. Rătăcire pe străzi. 
La conferință, rectorul, silit să plece, decanul, doi-trei 
profesori. Câţiva studenţi, cari iese şi aceia, fiind aduși 
de la drept. Lume cu'easă la întâmplare. Vorbesc despre 
„negoţul postavului de Flandra“. 

Dar foarte frumoasă zi. În aier se simte prea puţin că 
aici sânt 20.000 de șomeri. | 


22 lanuar. 


Ceaiu la familia de Savigny, vechi şi credincioase 
cunoștinţi. 


23 Ianuar. 


La Nancy, pentru conferința despre cugetarea rc- 
mănească. 

Visită a Museului. Primire solemnă de amabilul rector 
Bruntz și de Consiliul Universităţii. Conferinţa se des- 
voltă inaintea unei săli de peste o mie de oameni, cu 
șase generali in frunte. Apoi la studenţii români, cari au 

cântat cu multă bunăvoință şi cântece populare. Dar sânt 
Evrei basarabeni mai ales, unii neștiind romănește. Un 
singur Român creştin. Mi se cere să intervin pentru li- 
berarea unei Ana Pauker, probabil intemniţată pentru 
vre-o acțiune comunistă. 

Cercetarea instituţiilor. 


24 lanuar. 


Dejun la Perdrizat, care e ginerele artistului Gallet. 
Convorbire interesantă cu bizantinologul Laurent. 

Visită la Lunéville pentru a vedea Colegiul unde a 
învăţat Kogălniceanu. 

Apoi la „Academie de Stanislas“, pentru o conferință 
despre acesta. 

Întoarcere într'un tărziu la Paris. 


25 ianuar. 


Conferinţă despra „Romănia necunoscută“ la Rouen. 
Destulă lume intr'o sală tristă, unde picură de ploaie. 
Public înțelegător. Recepție la preşedintele Petitclerc. 


26 lanuar. 


La Bruxelles, pentru conferinţa despre valoarea istorică 
a baladei romănești. 


27 lanuar. 


Cercetarea Institului de bizantinolcgie al lui H. Gré- 
goire. 

Dejun la ministrul Ghica, împreună cu profesori şi cu 
Hymans, bătrânul ministru acum fără portcefoliu. 

Conferinţă seara, înaintea unui public de elită. 

Sosire spre seară la Haga, unde Legația e condusă de 
secretarul Dim. Geblescu, om tânăr, inteligent și sim- 
patic, căsătorit cu o Francesă, fiica fostului ministru 
Guillemin. 

Visită la ministrul de Externe, apoi la Archivele Re- 
gale, unde găsesc și unele lucruri interesante. Dejunul 
la Geblescu, cu câţiva diplomaţi (şi ministrul Turciei). 

Seara, conferința, despre relaţiile Ţărilor-de-Jos cu 
Imperiul Otoman. Public mult şi foarte bun. 


29 Ilanuar. 


Lucru la Archive. Dejun la de Vitrolles, ministrul 
Franciei, cu al Poloniei și al Italiei. 

Seara, la Amsterdam, condus de consulul, Gaster, ne- 
potul doctorului și traducător al cărții mele despre „Li- 
teratura și arta Românilor“. Cercetare a Museului. 


30 -lanuar. 


Conferinţă la Utrecht despre „Influența Bizanțului asupra 
A pusului“. Frumoase cuvinte ale turcologului Kremers. 
Public universitar și membri ai Institutului de artă. 


31 anuar. 


Dejun la Grondijs, care-mi vorbeşte de rolul lui in 
Belgia la 1914. 


* 
Conferinţă la Leyda despre „omul bizantin“. 

I-iu Februar. 


Conferinţă la Gand, despre poesia lirică romănească 
(subiect ales de Gregoire). Cunosc pe profesorul Bidez, 
cu patru ani mai mare decât mine. Prietenească masă 
la inginerul Penescu, șef al unei importante usine. Public 
frances, în oposiție cu Universitatea ajunsă flamandă; 
de aceia puţin. 


2 Februar. 


La Paris. 


4 Februar. 


Dejun oferit de Regele președintelui Lebrun. lau 
parte, cu Titulescu, generalul Angelescu, Victor Anto- 
nescu și Lăpedatu, impreună cu llasievici, Sarraut, noul 
ministru-președinte, mic Meridional cu capul grecesc, 
figură din cele mai obișnuite la noi, băţosul ministru, 
foarte de stânga, al aierului, acela al Finanţelor, Politis, 
încă tânăr la înfățișare, miniștrii Poloniei și Cehoslovaciei, 
apoi mareșalul Franchet d'Esperey, foarte bătrân, sprijinit în 
două bețe, și încă un bătrân general, secretarul de la 
Quai d'Orsay, Léger. 

Titulescu se arată foarte prietenos. Spune că ne vom 
ințelege și la sancțiuni... Îmi anunță că Regele va cere 
președintelui Franciei Cordonul Legiunii pentrru mine. 
Îl felicit pentru primirea pe care a pregătit-o Regelui. 
Când un lucru corespunde vederilor mele, am o plăcere 
să-l recunosc public. 

Vorbesc mai mult cu Léger, om orientat in toate 
direcţiile: a invăţat şi medicina. Cu el și Cesianu, dis- 
cutăm despre caracterul nepotrivit al visitei lui Gh 

Brătianu — și ce declarații naive presei! — la Berlin 
după aceia de la Paris. 

Regele mă chiamă pentru a mă presinta președintelui. 

Acesta-mi vorbește de primirea la Nancy, unde cu- 
noaște pe toată lumea : Bruntz, Laurent, Perdrizet. Își 
aduce aminte şi de petrecerea lui Diehl acolo. li vorbesc 
de cărțile mele despre Bizanţ, cerând voie să i le ofer. 
E copleșit de lucru și în vacanţă. 


9 Februar. 


La familia inginerului Coandă. Splendid apartament, 
plin de obiecte de artă (tablouri de Corot și Diaz, câte 
un flamand, și bibelouri orientale; mobile de preţ). D-na 
Coandă, născută Leca, văduvă a maiorului Vârtejanu, 
mort la Mărășești, e fiica fiicei lui M. Kogălniceanu, din 
a doua căsătorie, de bătrâneţă, cu o tânără Lamotescu.: 
Văd fotografia lui cu cilindru (!) lângă dânsa și lângă 
fetiță. Între alte lucruri, un dar, de sculptură pe fildeș, 
al lui Carol I-iu, ministrului său. 


6 Februar. 


În termini foarte măgulitori, Titulescu-mi anunţă acor- 
darea Cordonului Legiunii de Onoare. 

Conferinţă la cercul presidat de Etienne Fournol (Ancel, 
secretar), despre minoritățile în România. Asistă si Boyer, 
slavistul, neschimbat, și profesorul Eisenmann, foarte 
slăbit. 


9 Februar. 


Gorceix imi aminteşte că la lași, aflând că se pregă- 
tește de Nemţi o intrigă contra foilor mele, de Flers 

voia să-mi propuie a le sprijini bănește și că pentru 
aceasta și pregătise o scrisoare, dar el, Gorceix, i-a 
arătat că aş considera-o ca o jignire. 


10 Februar. 


Cesianu-mi aduce Cordonul Legiunii. Regele însuși, 
care e acuma la castelul tristelor amintiri, ar fi vrut 
-| deie. 


15 Februar. 


La preşedintele Republicei, care spune secretarului său 
că mă primește ca pe un prieten. Ajungem răpede la 
politică. Abia-și aduce aminte de audiența lui Gh. Bră- 
tianu. Îi spun că am sfătuit pe Rege să păstreze un 
Guvern cu care n'am legături, dar cu care am lucrat, şi 
să evite alegerea intre revoluționarii sociali și cei cari 
caută să rupă legăturile internaţionale pe care, cu cât 
sânge latin e in noi și cu limba pe care o vorbim, le 
avem prin inimă ca și prin interese. Vrea să știe cari 
sânt șefii dreptei hitleriste de la noi și-i descriu pe Cuza, 
arătând că am fost impreună când împrejurările erau 
altzle. Când vorbesc de plebea evreiască din Moldova, 
el aprobă. Mai mult despre propaganda maghiară de 
cerșitorie, cu privire la care face un gest de despreţ. 
Arăt că de aceia am făcut școlile: din Roma și, firește, 
din Franţa, al căror rost îl arăt, adăugind ce oposiţie ca 
istoric mi-au creat foştii miei elevi de la Fonteray. 
Pentru politica de stradă și de violenţă el observă: „Da, 
politica e un lucru foarte complicat în toate ţările“. Mai 
departe, despre Mussolini. [i spun că sânt anti-sancţionist, 
dar mi se pare că Mussolini s'a băgat dans une mauvaise 

affaire şi ar fi de temut vre-o catastrofă. El crede că 
ea ar fi rea și „pentru noi toţi“, dar e sigur că intre- 
prinderea, dusă cu metedă și răbdare, consolidând ce 
sa cucerit, va duce la un bun resultat, nu însă fără a 
lăsa acolo 100-150.000 de oameni. Franța, cu altă expe- 
riență, a procedat mai incet, înrolând treptat pe învinși, 
cari au ajuns a considera pe Francesi ca pe niște bons 
types. Arăt ce ar ieși după boala sau moartea lui Mus- 
solini. El subliniază pericolul oricării dictaturi; ce usat 
trebuie să fie orice om care a muncit, atâta timp, așa 
de mult! 

Audienţa se lungeşte peste o oară. Mă conduce pănă 
la ușă. De ce Mussolini n'a primit proiectul frances care 
a indignat pe Englesi? Putea merge oricât de departe. 


e 


Seara, plecarea Regelui. Vine amabil către mine. Râde 
zgomotos când îi povestesc păţania lui Babinger. li vor- 
besc de audiența la Președinte, de neatenţia față de Gh. 
Brătianu și de dusul acestuia la Berlin. 


16 Februar. 


Marea demonstraţie a stângii, circulația fiind oprită 
pe un traiect care nu atinge Cartierul Latin. 


* 


Seara, vestea marii biruinți a lui Badoglio. 


17 Februar. 


Plecarea spre Veneția, odată cu Titulescu, foarte incun- 
jurat și bine păzit. 


N 

18 Februar. 


Titulescu ne găsește la restaurant. Vorbim de impre- 
jurările în care am ajuns la guvern; el, obosit de discuţii 
care ţinuseră două săptămâni, m'a recomandat Regelui. 
Mi se pare că a spus intrun moment că am „girat“ un 
Ministeriu al lui Argetoianu. Îi răspund că, la Instrucție, 
am făcut ce am crezut de cuviinţă. Í se pare lui că 
Argetoianu a intrigat între noi doi. Şi totuși el, Titulescu, 
l-a făcut să aibă succes la Londra. 


ş 


Seara, Regele trece prin gară. I se pregătise recepţia 
oficială. Prefectul şi şeful chesturii erau acolo, cu cara- 
binieri în mare ţinută. Dar Regele nu fesese înștiințat. 
A trebuit să fac să fie rugat a ieși înaintea represintan- 
ților Guvernului italian, foarte încurcaţi. De altfel, ei nu 
știau franțuzeşte. Am încercat a-i atrage in conversaţia 
pe care Regele a început-o cu mine. S'a arătat mulțămit 
că am telegrafiat lui Mussolini pentru victoria italiană, 
pe care o consideră adevărată, plină de urmări și se 
bucură de dânsa. Îi arăt ce mare efect a produs în 
Paris visita sa. Din nou e vorba de greșeala lui Gh. 
Brătianu, care a răspuns destul de ascuţit articolului 
mieu. Regele, foarte vioiu și vesel, pleacă salutând 
„roman“. 


19 Februar. 


La contele Orsi. Visita lui Zorzi şi a unui pictor, pro- 
fesor la Academia de aici, căruia i-a scris despre visita 
noastră ministrul Italiei la Haga. 

Vreme de neguri și ploaie continuă. Orașul e ca și cum 
n'ar fi războiul de departe, în care sânt prinse atâtea vieţi. 

Plecarea spre ţară. 

În tren, generalul Moruzi. Vorbeşte de ce fac Germanii 
pentru viitorul războiu: autostrade largi, pe lângă orașe, 
permițând să arunce în Franţa în câteva oare zeci de 
mii de soldaţi. Noi n'avem incă armata care trebuie. ŞI 
starea morală a ofițerilor e rea, din causa nedreptăţilor. 
Crede nevinovat pe Cihosky. 


22 Februar. 


La Bucureşti. La alegerea de la Mehedinţi a biruit 
dr. Lupu. 


24 Februar. 


Primire călduroasă la Senat. Reinceperea cursului la 
Universitate. 


26 Februar. 


Dr. Lupu-mi mulțămește pentru un articol favorabil 
lui. Judecă tot așa de aspru ca mine pe cei trei M. ai 
par lui. 


27 Februar. 


Reinceperea cursului la Academia de Comerţ. La 
Cameră, lung discurs al lui Goga contra țărăniştilor. 
Insulte și bătaie. În stradă cele două bande în luptă sânt 
imprăștiate cu pompele. 


. 28 Februar. 


Comunicaţie la Academie despre o scrisoare a lui 
Despot, regăsită de Stahl, și despre conștiința de origine 
romană a Moldovenilor de la 1514. 


+ 

La Senat trebuie să intervin în discursul lui Gafencu, 
care vorbia de suveranitatea împărțită între Țară și Rege. 


29 Februar. 


Aflu în foaia lui Boilă extrasul din Evanghelie despre 
Irod, lrodiada și loan, cu un adaus de alusii tot așa de 
ofensătoare pentru Regele. 

Regele primește Marţi pe Grigore Filipescu, care aruncă 
injurii pe toate căile lui Mussolini și Laval, adăugindu-mă 
și pe mine. 


3 Mart. 


Regele a decorat azi dimineață pe Mussolini, pentru 
opera de educator, și mă invită la dejun. 
Mari victorii italiene. 


Supt presiunea fcarcesă, înainte de noi sancţiuni, Ge- 
aeva mai îndreaptă o invitaţie de pace beligeranților. 
z Li 
M'a cercetat ieri Vişoianu, ministru la Varșovia. Polonii 
au fost deprinși să tot ceară fără a da nimic in schimb. 
(aceasta și în chestia proprietarilor expropriaţi). Trebuie 
un alt sistem. Și el crede politica de basculă, catastrofală: 


5 Mart. 


Ugo Sola-mi mulțămeşte pentru broşura italiană care 
a apărut. Italienii au prins o comunicaţie a Englesilor, - 
cari se plâng că Franţa și România nu li-au făcut mai 
multă oposiţie în chestia petrolului 

6 Marit. 


Comemorarea reginei Elisabeta de Goga. Lipsesc. 


/ 


7 Mart. 


ka Senat luptă între Orleanu și Leonte Moldovanu în 
ehestia Gross-Cagero. Se spun adevăruri crude. Impresia 
e penibilă. 


8 Mart. 


Hitler a rupt tratatele de la Versailles și Locarno și 
a ocupat zona demilitarisată, dând şi o probă de carac- 
terul fulgerător al mișcărilor armatei germane. Tot odată, 
reservând chestia coloniilor, oferă pacea pe douăzeci și 
cinci de ení, cu garantarea hotarelor actuale, și faţă de 
Lituania. 

+ 

Dejun pentru Bonnet la Externe. El crede că de aici 
va ieși o puternică mișcare francesă, și incă mai largă; 
Hitler va trebui să-și recheme trupele. Nici Titulescu nu 
crede că lucrul va rămânea fără urmări. Vede, la oarecare 
distanță, și un războiu in perspectivă. Recunoaşte că 
situaţia militară nu s'a schimbat mult, dar nu se poate 
accepta sfidarea. Arciszewski contestă că Polonia a știut, 
dar stăruie în ideia că politica polonă n'a dat greș. Ce 
ar fi câștigat cu o alta? — O mai bună reputaţie. 

Mussolini, care declară că n'a ştiut, trece pe al 
doilea plan. 


+ 


Duc pe Bonnet la teatrul de copii al Ligii Culturale. 


VII, 21 

9 Mart. 


Consiliul Apărării Naționale. Asistă, de o parte și de 
alta a Regelui, și mai vechii președinți de Consiliu Vaida 
și Mironescu. Raportul cetit de generalul Angelescu in- 
vederează o însemnată operă de inarmare. Tătărescu o 
explică fără să adauge de fapt nimic. Mi se dă cuvântul. 

Intreb ce ni dau aliaţii noștri pentru o acţiune comună; 
mă bucur că se lucrează și la noi, dar să fie onest şi la 
același nivel, și adaug două critici: reaua stare morală, 
mai ales la unii ofițeri superiori, indiscreţi și hotărît defe- 
tisti, adesea ori pentru motive de nemulțămire personală, 
adăugindu-se o presă care inegrește totul, — atacând și 
Coroana prin subînțelesuri, ceia ce nu sa întâmplat 
supt mine —; apoi arăt non-sensul chemării pentru a-i 
informa a şefilor de grupări parlamentare, cu excluderea 
șefilor naționalităților, făcând posibile discuţii neplăcute, 
cu ecouri la Capșa și strecurări în presă. Vaida atacă și 
el așa-zisele partide. 

Mironescu spune câteva cuvinte. Tătărescu obiectează 
că nu putea răspunde altfel la anume interpelări, și-i 
obiectez că e o datorie a răspunde unde e intrebat, dar 
să spuie numai ce trebuie; un Guvern poate, cum a fost 
al mieu, să desarmeze orice oposiţie. La urmă subliniez, 
ca unul care nu sânt ministru în funcțiune și nici candidat 
la succesiune, ce largă parte are în înarmare, pe care 
Guvernul mieu, căruia í se cerea de la Geneva, desar- 
marea, a trebuit s'o zăbovească, Regele, care și el a vorbit, 
in sensul mieu, despre marea datorie a discuţiei. 

Trebuind să plec la curs, Regele, înștiințat de Tă- 
tărescu, vine la mine şi-mi mulțămește călduros pentru 
cele spuse despre dânsul. 


$ 


Seara, un ziarist belgian, Dupierreux, amic vechiu al 

lui Grégoire. li spun că oferta germană trebuia prinsă și 
că e o crimă a se pregăti un nou masacru. El se men- 
ine în starea agitată a naţiei sale. 


10 Mart. 


Dejun la Legația italiană și cu familia Al. Lahovary. 
Minunată starea de spirit a doamnei, care povestește cu 
artă amintiri din prima tinereţă, la Petersburg. 


Visita lui Ş=ba. Arată că ai lui ne-au ajutat, că Victor 
Antonescu a recunoscut cum că nici Francesii n'au 
dat atâta. Ni se prelungește terminul de plată, și Cehos- 
lovacii vând dincolo de Europa mărfurile noastre (și 
stâlpi de telegraf in Palestina). 18.000 de mitraliere ni 
s'au livrat. Meșteri de-ai lor au refăcut Pirotehnia și Arse- 
nalul, unde ai noștri au învăţat răpede tot, rămâind doar 
câțiva ingineri; se lucrează la motorisare, cu conștiința ce 
o au ei că de fapt vor fi tăiaţi în două, ca și Sârbii, într'un 
viitor războiu ; ei fac fabrici la noi, şi de gaze. Una e 
complect gata; i se caută doar, pe la Mediaș, locul. S'ar 
da și mai ieften, dar e vorba de capital privat, şi imposi- 
tele sânt deci de trei ori mai grele ca la noi. În conflictul 
de azi, el e mai curând războinic: orice mai bine decât 
„O viață de câne-. 


Seara, Comedia Francesă, de o perfectă artă. Toată 
lumea care de obiceiu nu vine la Teatru! Naţional. Mi- 
nistrul Franciei, care mi-a oferit o lojă, e foarte bucuros 
de marele succes. D-ra Ventura joacă duios un rol de 
fată tânără și dă ilusia. 

11 Mart. 


Preşedintele Consiliului vede in anume știri acțiunea 
unor „agenţi provocatori“: nimic nu e adevărat. Dar 
Pochammer i-a cerut lui Titulescu să meargă cu Germa- 
nia ; răspunsul a fost un zimbet. Titulescu nu face și nu 
va face politică personală. Înainte de plecarea lui, poli-— 
tica Romăniei a fost fixată într'o conferință dintre Re- 
gele, Tătărescu şi Titulescu. Ni vom îndeplini angaja- 
mentele contractuale, pentru a nu fi arătaţi ca „feloni“, 
dar nimic mai mult. Nimeni nu ne va putea atrage în- 
tro aventură. Nu vom merge la niciun risc suplementar. 

Pregătisem, dacă ar fi fost altfel, o interpelare. 

+ 

După-amiazi luăm măsuri pentru economie la Teatrul 

Ligii Culturale. 


17 Mart. 


Serbătorirea Mariei Ventura la Teatrul Ligii. Plânge la 
amintirea zilelor din lași. Asistă ministrul Franciei şi d-na 
d'Ormesson. Se joacă piesa 'mea Contra Patriei. D-ra 
Ventura spune că în Franța ar face să se bată în sală cele 
două partide. Mă înţeleg să-i fac pentru Teatrul Naţional 
o „Cristină a Suediei“. Mă roagă s'o scriu în prosă. 


$ 


Mare încordare la conferința „locarnienilor“ de la 
Londra. 


18 Mart. 


Se cere Germaniei să-și retragă trupele de la Rin și 
să primească un cordon de trupe străine. E inacceptabil. 
Titulescu a făcut un mare discurs contra Germaniei. 

19 Mart. 


S'a renunţat la cele două cereri și rămâne judecarea 
la Haga a fondului conflictului. 

Vorbesc lui Savel Rădulescu. Mă arăt bucuros de 
starea actuală a hotărârilor. Scurt şi rece, imi obiectează: 
„Dar e vorba de onoarea Franciei“. 


S'a decis că se pot incepe negocieri pe basa ofertei 
lui Hitler. 


23 Mart. 


D-rul Angelescu află la Senat cuvinte bune pentru 
conferinţile mele din Apus. 


4 


Seara, caldă primire a piesei mele „Un biet moșneag 
şi-un doge“. 


24 Mart. 


Mussolini-și face o triplă alianță „economică“ împreună 
cu Austria și Ungaria. 


25 Mart. 


Mă visitează Eug. Wolbe din Berlin, biograful reginei 
Elisabeta și al lui Frederic al Germaniei. Voinic om de 
șaizeci și trei de ani, naiv și stângaciu. Îmi apucă mâna 
la fiecare recunoaștere că a lucrat bine. Ar vrea să-i 
însemn eu ce i-ar fi util pentru biografia regelui Ferdi- 
nand în „Memoriile“ mele. Primește cu nesat ce-i spun 
de favorabil lui Brătianu. Văd câteva pagini din ce a 
scris: maltratează pe Știrbei, pe care spune că-l urăște 


WWW.cimec.ro 


3260 N. IORGA 


pentru cât rău a făcut țării. Cere voie să revie. Crede 
că Goga va veni la Guvern și va fi nenorocirea ţării. 
— De ce? Doar e hitlerist. — Nu vorbesc decât de 
politică românească. 


27 Mart. 


Emandi, ministrul la Praga, și soţia lui, fiica lui N. Gane. 

El îmi spune că, în 1930, când se ştia că Ungurii și 
Sovietele vreau să ne atace, a mers la Beneș, invede- 
rându-i ce consecințe ar avea căderea noastră și cerând 
muniții care ni s'au acordat. 

Nu crede în vinovăția vre-unui politician în afacerea 
Skoda. Când Tilea a venit la Praga să cerceteze, Gu- 
vernul Republicei a somat pe Löwenstein, directorul 
fabricii de arme, să declare cine au fost conrupți, și 
răspunsul a fost: numai un general și câteva persoane 
in subordine; niciun om politic mai în vază. 


28 Mart. 


Cuza vine pentru întăia oară la Senat: a avut o gripă 
foarte grea şi păstrează o suferinţă la ochiul drept. Altfel 
e voinic. Merg cu el la dr. Topa: tensiunea, de 16 și 
jumătate la aproape șaptezeci și nouă de ani! Îl asigur 
că se va căi de legătura cu Goga, care n'a vrut decât 
să-i iea partidul. Se va convinge în curând. El e foarte 
amical și recunoscăter pentru afecțiunea ce-i port. 


& 


Discuţie cu Tătărescu, dr. Angelescu și Donescu pentru 
noua clădire a Ligii și a Institutului Sud-Est European. 

Tătărescu vorbeşte foarte aspru de ambiția bolnavă a 
lui Gh. Brătianu. 

29 Marit. 


Seara, conferință despre Olanda, la Liga Culturală. 
Asistă dr. Angelescu și ministrul Olandei, prieten al 
lui Grondijs. 

31 Mart. 


Visita lui Ugo Sola. Vorbim de greutăţile ce-mi face 
Oficiul muncitoresc fascist de la Veneţia in privinţa re- 
paraţiilor Casei de acolo. Trecem la războiul din Abisinia. 
El explică putinţa de a-l suporta prin imensele sacrificii 
ale publicului italian și prin buna situaţie a Tesaurului, 
care avea o balanţă de cinci miliarde. 

Negusul are întreaga lui gardă, pe care n'a vrut s'o 
încredințeze „rasilor“. 

í 

La Senat întreb cu privire la „epidemia“ de tifus exan- 
tematic: Temperley mă consultase telegrafic dacă se poate 
intra în Romănia și ieși. Nistor dă asigurări. 

Vorbesc la legea învățământului profesional. După 
mine, Manoilescu și loaniţescu. Legea trece. 


E: 


Vorbesc la legea școlilor profesionale. 


2 April. 


Laskaris sosește pentru adunarea istoricilor. Spune că 
pe Venizelos l-a pierdut mulțimea parasiţilor, pe care din 
bunătate nu voia să-i înlăture. 


* 


Seara, a doua conferință despre Olanda. 

4 April. 
Ultima conferinţă despre Olanda. 


6 April. 


Arciszewski-mi anunţă o conferință a lui Halecki și-mi 
cere participarea la o comemoraţie a lui Pilsudzki. Cu 
Halecki a lucrat la Geneva: el ar fi avut inițiativa pen- 
tru colaborația generală. Arciszewski i-a adus lui Briand 
un plan de pace intre membrii Societăţii, și ministrul 
frances ar fi intrebat „la ce servește“, de oere ce în 
statut asigurarea există. Pe urmă s'a convins că nu era, 
și a recunoscut-o. 

Pe acte necetite de aceia chiar cari le-au încheiat se 
sprijină așezarea lumii de azi.... 


s 


La Târgul Murășului 3.00 de studenţi au defilat ina- 
intea generalului Cantacuzino, după ce au spurcat crucea 
din gara Sinaia amintind omorul lui Duca și au ridicat 
imnuri asasinilor. 


9 April. 


Sosește, pentru acea adunare a Comitetului internaţional 
de studii istorice, Amantos. Ceilalţi Greci nu vin. A făcut 
şase oare cu avionul de la Atena pănă aici in cele mai 


bune condiţii. 
N 


Pentru visita lui Koht e aici ministrul nostru la Oslo, 
lurașcu. Laudă ținuta ponderată a ministrului socialist. 
Soţia lui, o învăţătoare, s'a închis la Bruxelles intrun 
home de studente ca să învețe la vrâsta ei limba fran- 
cesă. Koht e din Nordul ţării, de la Tromsoe. S'a arătat 
foarte inţelegător pentru noi. 


WWW.cimec.ro 


MEMORII 329 

Excursie la Mogoșoaia și Rebegești cu d. și d-na 
Temperley. Visita în grup a Italienilor. 


13 April, 


Deschiderea adunării. Amabil discurs al d-rului An- 
gelescu pentru mine. Temperley pomenește pe cei dis- 
păruţi. Propune o telegramă pentru Regele. 

Dejun la Athénée Palace. La discursul mieu răspunde 
glumind Dembinski. 

Şedinţă comună după-amiazi. 


+4 


Seara, un tânăr cearcă să pătrundă la mine... ca să mă 
omoare, spunând că Garda de Fier mi-a pus capul la 
preţ. Înştiinţez pe Angelescu care se uimește de o astfel 
de sălbătăcire a moravurilor. Inculeţ e la ţară. Tătărescu 
nu poate fi găsit. Descoperim numai pe secretarul ge~ 
neral, Sergiu Dimitriu, care asigură că va da de capătul 
incidentului. Şoferul mieu va descoperi pe acel tânăr, 
care pretinde că, Armean, voiă să mă întrebe ceva despre... 
causa armeană. I se dă drumul, ca fiind nebun. 


14 April. 


Discuţii în comisiunea iconografică. Se decide o revistă, 
pentru a cării publicare în primul an îmi iau indatorirea. 

Dejun pentru Koht. Vorbește frumos Savel Rădulescu; 
Koht, familiar, ca de obiceia. 


15 April. 


La Argeș. Foarte bună zi. 

Închiderea congresului. Temperley are cuvinte bune 
pentru mine. 

După-amiazi, la Sinaia. Regele vorbește cu şefii de~- 
legaţiilor. După ce i-i aduc, se opreşte la mine. li re- 
comand păstrarea cât se poate a situaţiei politice actuale. 
Cu o comparație trivială, ii invederez ce ar insemna o 
schimbare: cineva se află inchis într'un compartiment 
rău mirositor; i se oferă să iea loc în altul vecin; dar, 
cum mirosul e același, ar fi de preferat să se deschidă 
o fereastă. Nici Regele nu vrea o schimbare. Dar, 
intrun vag viitor, funcționari şi câțiva oameni de noto- 
rietate cari, fără portofolii, „i-ar împiedeca pe ceilalți de a 
a face politică“. — Între dânșii și eu? Fac un gest evasiv. 

Lui Mihalache Regele i-a spus că nu admite schimbări 
prin stradă, care de alminterea nu a creat niciodată un 
regim. Mihalache a recunoscut că e aşa, dar trebuie pentru 
partid... Regele se plânge de lipsa lui Gh. Brătianu, care 
ar fi făcut câţiva pași către dânsul. Apoi e vorba de 
Moștenitor, care tușește şi pare mai slab. 

La plecare, șeful Sovietelor, care a vorbit cu Regele, 
e foarte mulțămit. A cetit, de mult, de mine, „Istoria 
Românilor din Ardeal“. 


17 April. 


Presint oaspeţilor Museul de Artă religioasă. Apoi, 
masa oferită de Savel Rădulescu. 

Seara, conferințile lui Temperley şi Hankin la Aca- 
demia de Comerţ. Public mai mult engles... 


18 April. 


În tren, cu congresiștii, spre Bucovina. Primire solemnă la 

gară. Fac o conferință despre ce a fost generația mea. Mi se 
atrăsese atenția că sânt „gardisti“ în sală ; unul i-a spus lui 
Marmeliuc, care-l ajutase, că-i datorește foarte mult, dar, 
„dacă-i dă ordinul cdpitanul, e gata să-și asasineze bi- 
nefăcătorul“. În timpul conferinţii, care li era o lecţie, 
n'au mișcat. 

Musica a fost excelentă la festival. 

Erau de față d'Ormesson și doamna, cari mântuiau o 
excursie în Bucovina. El a vorbit la Cercul Amiciţiei 
francese, cu laude mari pentru ţară și dorința de a se 
păstra pacea, cu asigurarea dreptului frances. 


19 April. 


La Hotin, primit de prefectul oitean Marin Florescu, 
fost militar, care ţine pe d-ra Moraru, întâlnită odată de 
mine la D. Onciul. A făcut și un frumos teatru, unde 
vorbesc unui public numeros și ințelegător (şi Evrei 
complet modernisaţi). Apoi lămuriri în iranţuzește pentru 
oaspeţi. Un Rus pune să mă intrebe dacă nu sânt și 
sovietici de-ai lor. 

În față, malul rusesc. O biserică prefăcută în Casa 
Poporului, alta fără turn. La Paștile trecute se ieșia în 
ziua de Paști din biserică supt steagul roșu. Miserie ca 
în secolul al XVII-lea. Foarte departe, un grup de 
săteni. „Colhozul“ în margene. 

D'Ormesson a aplicat gluma de la restaurantul în fața 
unui cimitir frances: „Mieux ici qu’en face“. 


20 April. 
La Putna. Refus să iau dejunul la directorul fabricilor 


de ciment și sticlă, care ruinează dealul și infectează lo~ 

calitatea, luptând contra Comisiei Monumentelor Istorice, 
care caută să-i oprească. Merge acolo numai Nistor și 
străinii. D-ra M., Englesă, refusă: „mai bucuros nu mă- 
nânc două zile“. Și rectorul de la Lausanne, Reymond, 
pune că, de ar fi ştiut, nu se ducea. Lecţia s'a dat. Noi 
am gustat la mănăstire. l-am dat speranțe de episcopie 
starețului. 

După-amiazi la Suceviţa și la Rădăuţi, de unde apoi 
la Suceava, unde cină la Prefectură. Vorbește foarte 
mișcat, de vechile noastre relaţii, Desprez, fostul mieu 
aproape coleg de la Hautes Etudes. 


21 April. 


La Văleni. Apoi la Snagov, foarte stricat de săpăturile 
făcute de Primărie. 

Seara, conferinţa lui Halecki la Legația Polonă, despre 
latinismul Polonilor și — al nostru. În acest moment, 
acasă la ei tagma „colonelilor“ se clatină rău. 

În asistență Gh. Brătianu, care și-a făcut noul program, 
și Panaitescu, care-mi opune o nouă Istorie a lui Mihai 
Viteazul. 

Valer Pop, a cărui răsturnare, împreună cu a lui 
Inculeţ, se încearcă prin intrigile lui Victor lamandi, se 
arată sigur de situaţie. 

A venit și generalul Cihoski, care e însă foarte isolat. 


22 April. 


Conferinţă la Teatrul Ligii a lui Halecki. Asistă o 
mare parte din corpul diplomatic. Expunere strălucită. 
Încercare de a acoperi motivul adânc al vechilor con- 
flicte polone-române și, la urmă, de a salva jocul Polo- 

aiei cu Germania, care ar insemna numai asigurarea 
păcii, pe când legături ca aceia cu noi ar fi adevăra/re 
alianțe. lau cuvântul pentru unele rectificări și adăugiri, 
mai ales in ce privește adăpostirea emigranților politici 
poloni la noi. Apăs la urmă asupra caracterului politicii 
noastre : una singură, și, din inimă. 


* 


La Rădăuţi mă arătasem la doi tineri bucuros că 
„Zuluiăria“ nu mai e așa de visibilă, dar li-am recoman- 
dat a fi cu măsură și a manifesta numai când e nevoia 
de a afirma ideia naţională. Acuma aflu că abia se făcuse 
o devastare și că după plecarea noastră a fost o alta. 


25 April. 


La Văleni, apoi la Brașov. Vorbesc despre reforma 
școlară ce ar trebui să se facă. Asistă și generali veniţi 
la examene. 


26 April. 


Conferinţă la Făgăraș, despre rosturile romănești ale 
localității. Cercetez cetatea, în reparaţie. 

După-amiazi la Sibiiu, unde m'a invitat Şcoala Mili- 
tară. Vorbesc despre datoria socială a ofițerului. Foarte 
călduros auditoriu. 

Goga, invitat și el, anunță cu afişe o „conferinţă 
publică“ mâni. Înștiințez pe comandant la ce se poate 
expune patronând o adunare publică. Declară că, dacă. 
se produce vre-o alunecare, va părăsi, împreună cu 
efițcrii săi, sala. 


WWW.cimec.ro 


334 N. IORGA 
27 April. 


La Bucureşti. 

Seara, laculeţ, căruia i-am făcut dreptate îintr'un ar- 
ticol, vine să-mi mulțămească. Lupta e între dinastia 
Brătianu și cei cari vor să-i reducă rolul. Bébé Brătianu 
e instrumentul lui Dinu, care vrea să readucă în partid 
pe Gheorghe, „ca să nu fie în oposiţie două partide 
liberale“. Se va aduna, şi contra voinţii şefului, con- 
gresul pentru a face pe Tătărescu vice-președinte, asi- 
gurându-i astfel succesiunea. 


28 April. 


Alegerea de episcopi: la Orade a unui tânăr cleric 
Popovici, şi la Cluj (29) a unui preot profesor, Colan. 


30 April. 


Arăt înaintea comitetului român al istoricilor că nu-i 
mai pot presida. O întreagă dureroasă și crudă expunere 
a legăturilor mele cu dânșii. Asistă Panaitescu, Vulpe, 
Vladimir Dimitrescu. Oprescu încearcă a mă face să 
revin. Arăt că e imposibil. Brătianu, fără a mă saluta, 
vine la plecarea mea. I se spune că l-am atacat violent. 

El pretinde că se poate apăra cu acte. Vladimir Dimi- 
trescu se plânge că nu i-am ajutat cu Ice și e bucuros 
că vor lua ei comitetul. 


1-iu Maiu. 


La Academie, presidată de Antipa, Petrovici cere săi 
se menționeze conferinţile la Paris. Bună conferință a lui 
C. Marinescu despre niște tratate militare ale lui Despot 

(multă lume). Mi se spune că Mehedinţi, care apare 
magnific, vrea locul vacant de la secţie pentru un geo- 
graf: celelalte două le cere Andrei Rădulescu pentru 
ramura sa, dar admite candidatura lui P. Negulescu. La 
Litere ar fi vorba de Rebreanu, de Lovinescu și chiar 
de Arghezi... 

Pentru Istoria Românilor a mea nu capăt dela nimeni 
o vorbă bună... 


2 Maiu. 


La Văleni. Aduc broşura de explicație cu membrii 
Comitetului național de istorie. 


3 Maiu. 


Comemorarea lui Asachi la Ateneu. Presidează Trancu- 
lași, care vorbește bine, Simionescu, inflorit, Minea, cu 
multe lucruri noi, Carpen, cu poesie, asămănând impre- 
jurimile Iașului cu ale Florenței. Sala plină și foarte bună. 


+ 


Aflu că la „Cartea Romănească“ doi tineri istorici își 
arătau dorința de a-mi da explicaţii și de a părea că se 
sirâng în jurul mieu „pănă voiu muri“. Ua leșean spune: 
„se văd mai multe piei de miel tânăr decât de oaie bă- 
trână“, 


4 Maiu. 
Negusul a fugit prin Gibuti la Ierusalim. 


6 Maiu. 


Călduroasă mulțămire a delegaților francesi la adu- 
narea din București. 

Văd la Universitate figuri patibulare care pregătesc 
manifestările de mâni. 


7 Maiu. 


Bătăi îatre studenţi cu prilejul „grevei demonstrative“, 
pentru că „i-a atacat „Adevărul“, căruia i se sparg gea- 
murile. Se aruncă vitriol asupra celor ce vin la cursuri. 
Toţi bandiții se mobiiisează ca public. 

Pot face cursul la Academia de Comerţ, dar la Uni- 
versitate vorbesc înainte a patru singure foaste eleve, 
acum licenţiate, care au avut curajul să vie și pe care 
trebuie să le strecor ca să nu fie atacate de huligari. 


8 Maiu. 


La Academie, despre caricatura lui Mihai Viteazul de 
P. P. Panaitescu. 


9 Maiu. 


Despre scrisul romănesc la Asociația dactilografelor. 

Seara, la Ligă despre „școala nouă“ de istorie anti- 
națională. Lume nu prea multă. Topa a adus studenţi 
de la Căminul Macedonenilor. l 

Asistă și Stelian Popescu, care n'a admis să se resume 
conferința mea de la Academie, ca să nu se vadă, in ajunul 
lui „Zece Maiu“, ce poate scrie despre Mihai Viteazul un 
istoric român, dar pe care l-am poftit ca să se încre- 
dințeze el singur de enormitatea acestei rătăciri. 

10 Maiu. 


Splendidă zi și minunat spectacol. Asistă Franchet 
d'Esperey. 

Toţi membrii oposiţiei s'au abținut, fără deosebire de 
nuanţe. De aceia Regele a venit să-mi mulțămească [i-am 
atras atenția asupra a ce se publică supt scutul „Fun- 
dațiilor“ și l-am rugat să mă primească pentru a-i vorbi, 
oferinfu-mă să intru și ín comitetul de direcţie al lor). 
Regina Maria e în cea mai bună disposiţie. 

Vorbesc cu Victor Antonescu. E păcat că liberalii își 
pierd prin certe neroade o întreagă situaţie, în care au făcut 
și multă ispravă. El explică nervositatea lui Dinu Bră- 
tianu, care vrea neapărat înlăturarea lui Inculeț, prin 
influența, decisivă, a lui Tancred Constantinescu. Speră 
într'o înțelegere. Recunoaște că în neplăcuta tovărășie 
cu Argetoianu am știut păstra o perfectă decenţă. 

Și el crede că în Franţa, peste pripelile și violențele 
lui Blum, s'ar putea ajunge la revenirea lui Laval. Blum 
va avea în faţa sa Senatul. Şi el crede că în fond Fran- 
cesul e conservativ. A spus cândva unui om politic 
frances că ei sânt ca ridichea: roșie afară, albă inuntru. 

Vorbim de necesitatea muncii modeste și tăcute, și el 
iși amintește de recomandaţia lui Poincaré: „et surtout 
pas de génie“. 

În ziua proclamării lui Victor-Emanuel ca „Împărat 
al Etiopiei“ Ugo Sola e deosebit de mulțămit. 

Ceilalți diplomaţi se simt mai puțin aproape unii de 
alții decât in alte vremi. Ostrovschi are un aparat fo- 
tografic cu care lucrează in mișcări furișe. 

Patriarhul a venit cu un văl alb și cruce în frunte, ca 
la Ruși. Serviciul pentru steaguri a fost neingăduit de 
lung. Un vânt rece bătea pe platou și trebuia să stăm 

cu capetele descoperite. Am enunțat că la anul vin... 
cu perucă. 

Vaida nu conteneşte cu mărturisirile sale. De toate, 
unele foarte interesante. S'a convins că Maniu l-a lucrat 
totdeauna, de şi el i-a acceptat și soluţiile despre care 
era convins că sânt greşite. Îl mână și intriga nepotului 
„Zachi“ (Zaharia Boilă). Discută cartea lui Graur despre 
Francisc-Ferdinand şi observaţiile lut Clopoţel. Francisc- 
Ferdinand ura pe Unguri și n'o ascundea. li spunea lui 
că nu-i pasă de dânșii (es ist mir ganz Wurst) şi că 
I-a făcut pe Andrássy să plece așa, de era alb ca man- 
șeta lui, a arhiducelui. Vaida are pentru relațiile cu dânsul 
o întreagă archivă, pe care, în timpul războiului, i-a 
salvat-o Steinacker, ireductibil dușman al maghiarismului. 

Foarte mulțămit e Șeba, care vorbește aproape perfect 
romănește. Anunţă cu satisfacţie că ai lui mută la noi 
toată pregătirea tehnică a lor. Se va proceda la moto- 
risarea armatei. Tancuri se vor face la Brașov. Benes, 
care va veni la 8 Iunie și care va visita și exposiţia 
fiicei mele (societăţi ceho-slovace i-au luat zece tablouri; 
cu fiul mieu Mircea se va lucra la o apropiere a şcolilor 
industriale), dă personal ordinele de a se lucra imediat 
în acest sens. Șeba arată mitralierele, tunurile de la Skoda, 
cu inovațiile introduse. Admiră caii călărașilor cu schim- 
bul, dovadă a ţării de țărani. 


1] Maiu. 


Lhéritier imi trimete mișcătoare rânduri de amintire a 
primirii în țară, pe care le va publica intr'o revistă. 


12 Maiu. 


Visita generalului Soli, câre predică ideia Romei uni- 

versale. A fost to Tripoli mai mult timp. Foarte mic, 
pătrat, vorbind brusc. Vrea să facă aici un comitet, și 
se gândia la mine. li arăt că e bine să fie oameni fără 
caracter de partid. Al. Lahovary ar fi cel mai bun. Aș 
primi, cu rectorul și Stelian Popescu, un patronagiu. 


Conferinţă despre Pilsudzki, cum l-am cunoscut. Ur- 
mează călduroase cuvinte de prietenie ale lui Arciszewski. 
„Universul“, care a publicat două scrisori insultătoare 
pentru mine ale tovarășilor Giurescu și Panaitescu, 
suprimă pur și simplu manifestaţia. 


13 Maiu. 


Visita scriitorului spaniol Corpus Barga. Nici ministrul 
Spaniei nu știe ce a scris. 
$ 
Conferința mea despre originile „raționalismului anti- 
național“. Foarte multă lume. Dr. Angelescu se arată 
incântat. 


14 Maiu. 


Mussolini-mi mulțămeşte pentru felicitările cu prilejul 
victoriei italiene. 


15 Ai LIU, 


Şi Stelian Popescu atacă scandaloasa c:-te a lui P. P. 
Panaitescu. I. Dimitrescu de la „Curentu:“, care-mi resu- 
mese simpatic coaferința, face acum reserve. Motru 
trimete lui Stelian Popescu o protestare ia numele ade- 
vărului care, oricum să fie, trehuie proclamat, 

Întâlnesc pe Mărescu, atașatul comercial de la Atena. 
Spune că la Salonic au căzut mulți morţi, că orașul e 
aproape in mâna bolşevicilor, că Metaxas nu e încă 
destul de energic. Se cere plecarea lui şi a regelui. 


Deschiderea sesiunii Academiei supt presidenţia lut 
Antipa. Atmosferă de indiferență greoaie. Biblioteca a 
realisat mari progrese supt generalul Rosetti. 


k 


Lupaş se arată indignat de cartea lui P. P. Panaitescu. 
Iredentismul unguresc se va folosi de dânsa. 
ll întreb de ce n'o spune în public. Promite că o va face. 


18 Maiu. 


Studenţii poloni, cari au represintat aseară, — pe ce 
frig !,— la Arenele Romane viața lui Kopernic, vin să 
mă cerceteze. Tinereţă veselă şi voinică. Li arăt Museut 
de artă religioasă, unde azi a fost numit director Bră- 
tulescu. 


23 Maiu. 


La Academie, se votează în plen Bănescu. Cuza n'are 
două treimi (zece voturi contra). Negulescu declară că 
nu e sociolog şi că e prea ocupat ca să poată fi de 
folos. Petrovici e deci pentru a se retrage candidatura. Totuși. 
se votează: două singure voturi contra. 


A doua oară secţia literară propune pe Lovinescu. 

25 Maiu. 


Cuza e votat in plen: opt voturi contra. 


$ 


Întrebând pe academicieni cu privire la definiţia pla- 
giatului, generalul Rosetti declară că el nu există, dacă 
se pomenește la bibliografie numele celui plagiat. 


4 


Şedinţă regală la Academie, cu o foarte importantă 
comunicare despre limbă a lui Pușcariu. 


27 Maiu. 


Cădere, cu paritate de voturi, a lui Lovinescu, ale 
cărui turpitudini le-am învederat la inceputul ședinții. 
Patriarhul presintă noua Biblie. 


28 Maiu. 


Trece la a treia votare Blaga. Wotru-mi spune că nu 
înțelege nimic din filosofia lui. 


29 Maiu. 


Dr. Angelescu admite prefacerea lui „Cuget Clar“ in 
foaie săptămânală de luptă. 


30 Maiu. 
Intervin la Academie pentru a semnala injuriile lui 
Al. Rosetti și scabrosul volum al lui Arghezi, publicat 


de Fundaţiile Regale ca ediţie definitivă. 
Şi Brătescu-Voineşti aduce înainte dovezi ale abjecţiei 

„marelui scriitor“, care întrebuințează în „Cimitirul Sfintei 
Vineri“ cel maí ordinar limbagiu.. 

Propun intervenirea la Regele, patron al Academiei, 
care, cu câteva zile înainte, a lăudat, în şedinţă, opera 
ei. Ar trebui să meargă preşedintele. Dar Lăpedatu 
obiectează că în această săptămână n'are audiență. El 
crede că Goga, din comitetul de supraveghere al „Fun- 
daţiilor“, ar trebui s'o facă. Se ivesc şi discuţii cu privire 
la o protestare publică. Le incheiu, cerând să se co~ 
munice presei numai ce am presintat eu. Oamenii sânt 
bucuroşi că, astfel, scapă de răspundere. 


4 Iunie. 


Mitropolitul Bucovinei la mine. Se plânge de intrigile 
din jurul lui, de dușmănia activă a liberalilor, de deasa 
incapacitate a unui cler ipocrit, de decăderea completă 
a Facultăţii de Teologie, de ipocrisia unora din preoți, 
cari se pleacă, dar nu ascultă. În chestia călugăriţelor de la 
Moldoviţa agitația o face preotul tânăr, care reclamă pentru 
sat biserica, şi i s'a dat. Ţăranii sânt inteţiți pentru pu- 
ținul pământ ce s'a dat mănăstirii. ȘI el ar fi pentru mu- 
tarea la Suceviţa, și-l indemn să renunţe la această ideie !. 
Arată că pentru lemn a făcut apel la două societăţi din 
Germania, dar interesele evreieşti ii stau în cale. li re~ 
comand să se îngrijească de mâncarea lui: astfel de dus- 
mani pe cari i-a stârnit sânt capabili de orice. Deocam- 
dată, ei ii scormonesc tot trecutul. 


Îngrijorarea e tot mai mare față de ce se petrece în 
Franța, zguduită de greve. S'au chemat la Paris ataşaţii 
comerciali. 


' Totuși s'a realisat. 

La Academie, după conferința mea despre Constantin 
Căpitanul și originea lui Mihai Viteazul, se pune chestia 
răspunsului lui Al. Rosetti, care a insultat în bloc pe 
membrii. Antipa, care presidează, ar fi pentru prc- 
punerea mea de a se restitui obrăznicia. Gusti se opune; 
var opune și Motru. Se iea, în așteptarea lui Lăpedatu, 
măcar decisiunea de a se trece la procesul-verbal că. 
răspunsul nu e satisfăcător. 

Spre seară sânt intrebat dacă vin mâne seară la ccr- 
cert. Fac a se răspunde nu. Urdăreanu mă roagă să vir: 
locurile se vor păstra. În ce privește chestia in discuţie, 
ar fi după serbători. 

Seara, conferinţa despre literatura de turpitudini. Banda 


vuieşte prin presă. 


6 Iunie. 


Concert la Palat pentru Beneș și prinţul Pavel. Vor- 
besc cu generalul Antici, foarte îmbătrânit, cu ministrul 
de Externe, profesorul Krofta (figură de bătrân savant 
frances), cu ministrul de comunicaţii iugoslav, Mehemed 
Spahe, interesantă figură de Turc mongol, vorbind 
nemțește. Musică multă: aţipeşte Voevodul și chiar 
prințul Arsenie. Regele in treacăt pe lângă mine: n'am 
înțeles ce-a spus. Foarte amabil prinţul sârb, căruia-i vor- 
besc de Museul lui şi de al mieu (mi se asigură că a prins 
gust de politică). Mult timp se oprește Benes, pe car::-l 
felicit. Și el crede că Beck e un un om de vitrină, ju- 
când pe funie; a venit măreț la Belgrad și a trebuit 
să plece mai modest. Comunicatul mi se pare in:- 
portant. Stoiadinovici a rămas la Belgrad -din causa 
situației lui grele. Prinţul ii pare sigur. Și el crede că 

Blum s'a prea grăbit cu declaraţiile și că situaţia in 
Franța e îngrijorătoare. Îl rog să spuie Regelui să nu 
schimbe Ministeriul. În față sânt două oposiţii care se 
urăsc și umblă cu reforme intro vreme când aceasta 
e periculos. Ministeriu naţional nu e de făcut; singurul 
care l-ar putea face, eu, nu e dispus. Și el crede în 
nevoia menţinerii. 

Titulescu a apărut, băţos la glumele mele și peste 
măsură de preocupat. Armand Călinescu regretă că nu 
mai sântem impreună. Lui Mihalache i se închină d-na 
Bibescu, d-na Lahovari și prințul Nicolae. Regele vor- 
beşte mai mult cu Lupu. Îi spun lui Condeescu că, ori- 
care ar fi atitudinea Regelui, ea nu poate să scadă pe 
cine a clădit în ţară atâta cât mine. 

Un Cehoslovac imi spune că Masaryk e in rea stare: 
nu poate mişca mâna, a pierdut memoria unor cuvinte, 
vorbeşte greu. 


7 lunie. 


Seara, la Legația cehoslovacă. Imensă ingrămădire, 
cu țărăniștii în frunte. Beneș vine la mine. Greşesc 
spuindu-i „ministru“, dar adaug că e bine totuși că a 
rămas ministru și chiar profesor. Spune că in privinţa 
menţinerii liberalilor a vorbit la Scrovişte. 

D-na Gafencu, Francesă, întoarsă de la Paris, vor- 
beşte de măreţia demonstraţiei pentru loana d'Arc. 
Dreapta ar pregăti ceva. 

Mihai Popovici ameninţă de fapt cu o revoluţie în Ardeal. 

Beneș întărzie în conversații. Îl rog, glumind, să nu 
ne reţie, căci cu toţii avem parada de mâni. 


8 lunie. 


Strălucită paradă. Sânt lângă vechiul secretar al presi- 

denţiei cehoslovace, care mă asigură că Masaryk se 
exprimă încă ușor in limba sa; imi cere un mesagiu 
pentru dânsul. 

Privelistea în aierul rece, cu întețiri de vânt şi rori 
de praf, e măreață. N'aș fi crezut să se fi putut face in 
doi ani astfel de progrese’n organisarea și pregătirea 
tineretului. 

Dar, în mijlocul entusiasmului, care prinde şi pe străini, 
o tribună cade fără victime, apoi a Ministeriului de Ins- 
trucţie cu 4.000 de oa:ieni. Pământul pare că o înghite, 
şi nourii de praf întunecă tot cerul. Regele aleargă 
imediat, şi ochii i se umplu de lacrimi. Publicul dă insă 
dovadă de o strălucită disciplină: pe când se cară sutele 
de răniţi (și trei morţi), brancardierii fiind admirabilii 
cerceiași, se execută ordinele pentru pregătirea defilării, 
care, cu tot doliul ce strânge inimile, e măreaţă. 


9 Iunie. 


Sutele de răniţi se înregistrează de ziare. Un tinichigiu 
și un dricar, Evrei, construiseră baraca... 

Prinţul Pavel a plecat ieri, la 4. Regele merge la 
Severin cu Beneș. 

Am trimes, ieri, Regelui o telegramă de felicitare 
pentru pregătirea tineretuiui. 

Mihalache a fost aclamat de Muscelenii săi. A fost 
și la adunarea festivă, la care Ţoni, decorat cu acest 
prilej, a ştiut să atragă pe invăţători. 


12 Iunie. 


Regele-mi mulțămeşte călduros pentru telegramă. 

Și Inculeţ imi arată mulțămirea Regelui pentru că 
i-am înţeles intenţiile. 


15 Iunie. 


Un redactor de la L'/ntransigeant, care cunoaște Bal- 
canii. Și la Atena i se spune că felul de a fi al lui 
Titulescu, cu pretenţiile lui, încep a jena. 

d 

Presa lui Maniu vede in nenorocirea de la 8 Iunie 
pedeapsa lui Dumnezeu și adauge că anume s'au așezat 
in tribuna prăbușită Ardeleni. Adauge bătaia de joc 
pentru uniformele tărcate pe care le-a introdus Regele. 


4 


La Iaşi, după o cuvântare, Averescu a avut din nou 
o slăbiciunz și a trebuit să plece la București. 


19 Iunie. 


La radio, despre „Academia Română“. La Ligă despre 
„lupta mea contra prostiei“. Foarte multă lume, deo 
mare disciplină. Asistă, foarte aclamat, Brătescu- Voinești. 


21 Iunie. 


Pe când la București se bat fasciști și comuniști, cu 
morți și răniţi, fac lecţia mea la Vălenii-de-Munte. 


28-9 lunie. 


Strălucit congres al Ligii la Brașov, cu visită în Secuime. 
Nicăiri o infiuență a agitaţiilor politice, în momentul când 

Maniu vorbește la Vinţ (declară că a fost primul contra 
sancţiunilor şi că Ardelenii singuri au apărat Tisa contra. 
comuniștilor, supt comanda lui), Vaida la Chişinău, plus 
Gh. Brătianu nu ştiu unde... 

Splendidă operă de rechemare la limba strămoșilor 
a celor pierduţi. 


10 Iulie. 


Comunicaţie la Academie despre desnaționalisarea Ro~- 
mânilor în Secuime. Foarte multă lume La radio despre 
drumul micu în Secuime. 


15 Iulie. 


Foarte multă lume la deschiderea cursurilor. 

Dr. Angelescu îmi explică aceia ce s'a petrecut cu 
Titulescu. Acesta arătase lui Tătărescu că Blum și Litvinov, 
șefii evrei ai Aliaților, sânt indignați de progresul hitle- 
rismului la noi. Dacă ne temem de amenințarea germană, 
și Rusia poate amenința. I s'a răspuns de primul ministru 
că el are de apărat interesele României. Titulescu a 
demisionat și s'a făcut recunoscut senator de drept: 
Regele a intervenit pentru Tătărescu. Se va da un 
comunicat satisfăcând numai formal pe celalt. 


20 Iulie. 
Ciudată telegramă a lui Titulescu. 
25 Iulie. 


Iulian Peter povesteşte ce-a văzut intro călătorie ’n 
Apus. A asistat, în Elveţia, în Consiliul Federal, la lupta 
în jurul relaţiilor cu Sovietele. Motta a vorbit contra, 

ca și Musy, care a fost la noi. O parte dintre socialişti s'au 
abținut, unii au votat contra. ladustriaşii sperau o vân- 
zare la Ruși, S'a relevat că Elveţia, o așa de veche 
democrație, n'are nevoie să i se aducă idei de aiurea. 
La Geneva, unii vreau comunism, dar nu-l pot defini. 

În Franţa i-au declarat că votul pentru stânga era 
din desgust pentru radicalii cari fac afaceri și de teamă 
că dreapta va ataca republica. Astăzi începea se vedea 
ce e un Guvern care nu se poate înlătura. 

A 

Împrejurările din Spania, în plină revoluție, sânt încă 
neclare. Fostul profesor de spaniolește la Universitate, 
Reglero, e pentru victoria armatei. Cel ucis de comuniști 
era un om de mare valoare. 


30 Iulie. 


Profesorul Gheorghiu din Cernăuţi, care laudă pe 
Patriarh și pe Mitropolitul său, îmi spune cum, pe vre- 
mea uşilor, actualul arhiereu Galaction Cordun, care 
vine acum cu Petrache Lupu să poftească pe Regele la 
sfinţirea bisericii din Maglavit, slujia la Mitropolie cu 
mitră împreună cu Rușii și predica rusește, — altor clerici 
nu li se dădea pâne până nu iscăliau că sânt Ruși —, 
cum se dădea drept „vicariu al Ungrovlahiei“ și prieten 
intim al Regelui, pentru care cerea memorii despre Mi- 
tropolia Bucovinei, a cării „predare“ o pretindea. 

La Comisia bisericească pentru Englesi, Nifon de Huși 
a fost pentru legăturile cu ei. 


2 August. 


Conferinţă la „Universitatea latină“ din Brașov despre 
„traducerile din limba francesă in românește“. Vre-o 

patruzeci de Latini occidentali. Multă lume. Primire 
foarte caldă. 


10 August. 


Cineva, ingrijorat, îmi spune că pretutindeni sânt ta~ 
bere „constructive“ ale Gărzii de fier. Și în Vrancea, și 
lângă Buzău. Pancarte mari cu „„lrăiască căpitanul“. 
Semnul lor electora! e pe toate casele din sate. 


13 August. 


Visita Regelui, în cea mai bună disposiţie. Îl salută, 
românește, Camillucci pentru Italieni și o domnişoară 
polonă pentru ai săi (ajutătoarea lui Wedkiewicz fiind 
la Mangalia). 

La masă, unde sânt și Mircea Iorga, Topa și N. Geor- 
ggescu, conversaţia e cu totul liberă și glumeaţă. Regele 
se arată foarte bucuros. Vorbim de Maniu, de Miha- 
lache, de Goga, a căror critică nu-i desplace. Arăt cum 
nu mai caut contactul prin întruniri. Regele-și exprimă 
credința că guvernele pot prea puțin și că trebuie să se 
aștepte binele de la inițiativa particulară. 

E foarte bine informat în toate, discută chestii de fapt 
și se fereşte de a exprima vre-o părere. 

Cu dânsul e și Inculeţ, care spune că sânt numai 
vre-o treizeci de tabere. Uciderea lui Stelescu a fost cu 
putință fiindcă fără a înștiința s'a dus noaptea la spital 
și fiindcă ai lui l-au trădat. 

Regele regretă plecarea Iurcilor de la noi și are în- 
doieli asupra viitorului creațiunilor neinsufleţite ale lui 
Atatărk. 

La Bucureşti pentru conferința de la radio, despre 
distrugerile de monumente de artă din Spania. 


23 August. 


Prat y Soutzo, ministrul demisionat al Spaniei, imi 
scrie că ar fi bine ca, în numele intelectualităţii române, 
să rechem Guvernul din Madrid la datoria faţă de civi- 
lisaţie. Îi răspund că, aşa cum sânt acei oameni, ar fi 
în zădar. 


$ 


De ieri mă caută dr. Lupu. De și simte că evit o intâl- 
nire cu cine a venit ca lăudător al lui Stere și repre- 
sintant al „frontului popular“ apusean, el mă visitează. 
li declar că nu fac politică şi nu mă interesează acțiu- 
nile politice. „Mai mult imi pasă când mi se schimbă 
bucătăreasa decât când e vorba de un nou Guvern.“ 

Totuşi aflu scopul visitei. Se teme că Regele chiamă la 
putere pe Vaida, ai căruia au ţinut azi o întrunire aice 
și că aceasta s'ar face cu sprijinul Gărzii de fier favorite, 
care-și are două deposite de arme și al cării „căpitan“ 
comandă la Techirghiol cinci sute de ai lui, cari fac exer- 
ciții de tragere la ţintă. 


25 Octombre. 


P. Antonescu la mine. Arcul de Triumf se mântuie. 
Păsirează ambele inscripţii ale mele. Sau întrodus me~- 
daiidanele regelui Ferdinand și reginei Maria. Pentru in- 
scriție şi-o reservase Lăpedatu. Regele a vrut s'o facă 
el. Apoi a renunțat. Nu va fi nimic. Nici pe dos, unde ar 

fi voit poate numele său. Propun cifra regală şi: „Reg- 
nante Carolo secundo, anno regni sui sexto“. Antonescu 
imi spune că Regele socoate neexistentă Domnia fiului. 
sk 
La Sinaia, Madgearu e ameninţat cu moartea (e1 și Lupu, 
Mezincescu) dacă se atinge cineva de Codreanu (ei și-au 
făcut şi și-au primblat la București, liber, gărzile). S'a 
cetit de niște băieţi decretul „mobilisării gărzilor“ in faţa 
soției lui Madgearu. De aici, telegrama acestuia către 
Regele. 
* 
La Galaţi a fost stâlcit de „gardişti“ secretarul „Cru- 
ciadei“. 


27 August. 


Visita lui Jean Paul-Boncour, secretar al Legaţiei Fran- 
ciei şi însărcinat de afaceri pănă la venirea lui Thierry. 
Superb băiat de treizeci și unul de ani, robust ca un 
țăran. Titulescu-i făgăduise că-l va conduce la oamenii 
politici români, dar n'a avut timp s'o facă. E ingrijorat 
de aplecarea spre dreapta, deci spre Germania. li spun 
că Regele hotărăște și orice Guvern va face politica lui; 
opinia publică nu există; „garda de fier“ singură, cu un 
Guvern ca acel de -azi, poate da o lovitură. Regele 
se va ținea de cuvântul dat la Paris. Nici eu nu înţeleg 
mistica uneltelor oarbe, capabile de orice, dar mișcarea 
coace de mult, favorisată de factori importanţi din Stat, 
cari voiau lucruri mari pe cale revoluţionară. 

El nu crede că stângi francesă va merge prea de~ 
parte. li pare bine că Dubos, contra părerii lui B'um, 
a împiedecat intervenţia in Spania, care ducea la răz- 
bolu! mondial. Crede, cu „frontiştii“ potoliţi prin venirea 

la guvern, că maş avea demonstraţii la viitoarele mele 
conferințe. Oricum, politica externă a Franciei e alta 
decât cea internă. 

Flota Angliei e o necesitate de viață pentru Franţa. 
De aceia curtenirea Genevei, de unde el vine și a cării 
nulitate-l face să surâdă. Numai prin aceasta se pot 
ținea Englesii. 

Îi arăt că Legația Franciei a fost un simplu bircu de 
primit şi trimes hârtii, că s'au primit tot „ciocoii“, uriti 
și despreţuiţi, fără influență, că s'au făcut și afaceri. 
Trebuie să fie o casă deschisă pentru artiști, literați, în- 
vățaţi, pentru cei cu studii în Franţa. El vorbește de 
studenţi: îi spun că, de fapt, ei sânt câștigați de hitlerism. 
Dar trebuie făcut ceva pentru cartea francesă. El știe că 
se va face ceva în toamnă. Îi recomand pe librarul Gamber. 


* 


Generalul Schina a aflat de la D. Ghica o conversaţie pe 
care ar fi avut-o Ugo Sola cu d-na Alexandrina Cantacuzino. 
Ar fi spus că, aşa cum ne-am purtat cu ltalia, vom pierde 
tot pănă la Carpaţi, pe cari tot Italia ni-i va conserva. 
Scriu lui Ugo Sola cerându-i a mă lămuri ca să nu plec 
cu inima impovărată în Italia, unde merg și pentru 
opera de apropiere. | 


4 


. Boncour a fost în Bucovina și a admirat frescele indes- 
tructibile. Află pretutindeni peisagii ca ale Franciei și-l 
interesează asămănările cu poporul frances. Tatăl său, 
antropolog, va veni, la anul, la congresul din București. 

Noul ministru e un om de abia patruzeci de ani tre- 
cuți. Soţia sa, tânără, născută Rotschild, e botezată. 

Ugo Sola-mi-a răspuns. Italia e cheia de boltă. Nu 
trebuia s'o atingem. Consecinţile vin de la sine. Toate 
acestea cu dorinţa de a mă vedea. 

Vorbesc, atingând și primejdia de azi, la deschiderea Uni- 
versității, unde se pare că profesorii voiau să fac o „lecţie“. 
Am tinut să vorbesc după studentul a cărui cuvântare 
trebuia să fiz scurtă şi revăzută de rector și de ministru. 

Patriarhul a vorbit cuminte despre credință, pro-rec- 
torul a arătat situația Universității, dr. Angelescu a lăudat 
naționalismul studenților, dar li-a cerut linişte. Toţi au 
fost apiaudați numai unde era legătura cu curentul do- 
minant. Studentul, salutând fascist, a vorbit, în aclamații 
entusiaste, dictatorial. 

Era de faţă şi... d-na Alexandrina Cantacuzino și alți 
amici desinteresaţi ai tinerimii. 


Deschid cursul la Universitate. 

A venit la mine fostul ministru al educaţiei italiene, 
Bodrero. li arăt cât ne jignește gestul de la Milaor. Dacă 
vor să trimeată soldaţi italieni ca să dea Ungurilor Ar~- 
dealul, mă vor găsi în faţă și pe mine. EI, foarte jenat, 
cată să se scuse. 


6 Novembre. 


La Academie, despre sculptura veche la noi: răspuns 
lui Tafrali, care a venit cu o conferință de Ateneu, cu 
proiecţiuni. 

m 

Am văzut pe Victor Antonescu. Explică votul său pentru 
Etiopieni prin aceia că nu se putea desface de „aliaţii 
noștri“ (între cari și Anglia), nici să fie cu Ungurii și 

VII: 24 

Albanesii. Și el face posibilul ca să nu bucurăm pe Un- 
guri induşmănindu-ne, de la popor la popor,cu Italienii. 

Ne invoim ca să se trimeată președintelui Academiei 
dei Lincei o telegramă a mea, invitând pe cine vrea să 
vie, pe sama noastră, pentru a studia, în toată libertatea, 
situația etnografică în Ardeal. Invit telegrafic pe Ercole 
a nl vorbi despre „Cum s'a făcut Italia“. Voiu tipări o 
carte cu lămuriri „N. Iorga a Benito Mussolini“. Lui Bo- 
drero, Antonescu nu-i va da un dejun, dar va plăti pe 
cel dat de Motru. Se va da o leafă lui Isopescu pentru 
a putea să lucreze. Lugoșianu nu poate fi rechemat, ca să 
nu se supere Stelian Popescu. Ciotori însă, da, pentru că 
s'ar fi lucrând. 

Cineva-mi arătă că Preziosi i-a spus, acum trei ani, că 
Mussolini ne iubește, dar n'are cu cine vorbi. Și Victor 
Antonescu știe că Mussolini nu primește pe Lugoșianu. 


Bodrero, primit la Academie,a răspuns cu vorbe vag 
despre datoria morală a profesorilor. 
p + 
Vorbesc la Radio, și în trei limbi străine, cu difusare, 
despre „Fundamentele dreptăţii naţionale“. 


8 Novembre. 


La Călugăreni, pentru comemorarea lui Mihai Viteazul. 
Foarte frumoasă conferință a generalului Schina. Dejun în 
frumoasa casă de țară a lui Vartiade. 


Tot orașul e impănat de țăranii lui Goga. 
Wolbe, biograful regelui Ferdinand, care-i priveşte de 


la mine, îmi observă că la ei nu se adunau în aseme- 
nea manifestații decât oameni cari înțelegeau. 

11 Novembre. 


Topa îmi relevă nesinceritatea lui Stoiadinovici, care 
vorbeşte de dreptul fiecărui membru al Micei Înţelegeri 
de a-şi căuta, în afară de punctele înseṣi ale pactului, 
de interesele sale proprii. 

În acest moment prințul Paul, a cărui soție e vara 
primar a ducesei de Kent, e la Londra pentru a primi 
orientări. 

„Jar la București se află șefii statelor-majoare ale 
Statelor balcanice ! 

Un medic cunoscut lui Topa a îngrijit pe Stoiadinovici, 
„omul prinţului Paul“. 

Tot Topa-mi spune că la masa Cavalerilor Ordinului 
Mihai Viteazul, Regele era îngrijorat și obosit. 


Ducesa de Atholl, care a vorbit prietenos despre Ro- 
mâni în Parlamentul engles, răspunde amabil la tele- 
grama mea de felicitare și promite o scrisoare. 

Ercole-mi telegrafiază că e dispus să vie la București. 


Wolbe a fost la Regele. I-a cetit, într'o audiență de 
trei șferturi de ceas, din cartea despre Ferdinand l-iu. 
Regele a făcut rectificări neînsemnate (astfel: că se exa- 
gerează timiditatea lui). N'a răspuns la întrebarea cu 
privire la motivul urii lui Brătianu. Pentru altele a fost 
trimes la Izigara ! 


+ 


Seara, conferința mea, la „Universitatea Liberă“, despre 
Horia, Cloşca și Crișan. 

D-na Sabina Cantacuzine-mi spune că Sâmbătă va 
coi;ferenţia la „Dalles“ contele Rudiger Altmann, consilier 
al Legaţiei germane, despre musica germană. Dar ela 
fost șeful poliţiei secrete pe vremea ocupaţiei și a ordo- 
nat perchisiţii. Crede, cu dreptate, că nu e un lucru de 
suferit. Vorbesc câtorva studenți, cari nu par a înţelege. 


12 WNovembre. 


La Victor Antonescu, care e cu ministrul Franciei, 
solid om inalt, blond, pacific. Ministrul de Externe 
nu poate da nicio suggestie șefului Legaţiei, Fabricius. 
„Corp diplomatic... Amintesc lecţia inițială pe care i-am 
dat-o lui von Schuillenburg. Este deci și o diplomaţie 
mai nouă decât a lui... 

Spun generalului Rosetti că o soluție bună ar fi aceia 
de a se refusa, supt un pretext oarecare, sa'a Rămâne 
să intrebe pe Tițeica. Dar și generalul e indignat. 

Chemat, Cocea, directorul conservatoriului „Pro Arte“ 
și organisatorul conferințelor, se arată dispus a aranja 
lucrurile, vorbind lui Fabricius. Merge de două ori la 
dânsul și aduce răspunsul că Altmann nu e vinovat, că 
nu primește ca el, ministrul, să presideze, ci, sapt cuvânt 
de boală sau pentru că publicul nu știe nemţește, să se 
cctească expunerea secretarului; dacă vor fi demons- 
traţii, el va cere satisfacție. 

Vorbesc din nou cu d-na Cantacuzino. Îmi povesteşte 
că a întâlnit undeva în societate pe acest urit ghebos, 
că a intrebat cine e „monstrul“, că, aflând, a ruget să 
nu í se presinte Nemţi, căci scrie o carte despre ocu- 
pâţie, că totuși i s'a presintat, că, întrebat dacă e rudă 
cu un Altmann, care, ca personagiu foarte important, a 
scos din casa d-nei Maria Catargiu pe un gcneral bulgar 

şi, corespunzând, ca şef al poliției secrete, direct cu 
Berlinul, făcea liste de proscripţie, el a declerat că da, 
e aceiași persoană, dar a fost numai şef al poliţiei mi- 
litare: ca i-a întors spatele (Antonescu spunea că d-na 
Cantacuzino exagerează, ca toate femeile). Dau lui Cocea 
textul unei scrisori: de renunțare, ca din partea lui, la 
conferință. 

Stelian Popescu promite pe mâni un articol. Tătărescu 
va vorbi cu Antonescu, și el crede ca și -mine că sfârși- 
tul guvernării lui mar trebui să fie întovărăşit de lupte 
ale poliţiei cu studenții. 

Nici el nu înțelege ce rost are adunarea la București 
a şefilor de stat-major din Înțelegerea Balcanică, atunci 
când Stoiadinovici declară fățiș că fiecare din membrii 
Micii înţelegeri își poate căuta cum vrea de interesele sale. 


13 Novembre. 


Stelian Povescu-mi comunică suprimarea de censură 
a articolului său, care era tare. 

Spre seară aflu că, de și Fabricius a discutat cu Vic- 
tor Antonescu, presintând acte ca să arăt că perchisiţiile 
la d-na Cantacuzino s'au făcut trei luni după plecarea 
lui Altmann, conferenţiarul a renunțat să vorbească. 

Dar în „Neamul Romănesc“ a apărut protestarea mea, 
a cării traducere în franțuzește va fi însă suprimată la 
Le Moment. 

Studenţii erau pregătiţi, și cu bomb rău mirositoare, 
ca să îinpiedece rostirea conferinţei. Şi unii din colabo- 
ratorii la partea musicală au fost aduși să se scuseze. 


* 


Primesc de la Santi Quaranta (Albania) cele mai bune 
ştiri cu privire la punerea pietrei de temelie a Institutului 

de cercetări arheologice. Primarul orașului e Românul Du- 
mitrescu, prefectul are case in București. Toţi s'au purtat 
deosebit de frumos. 

Tocmai când comunic lucrul acesta lui Victor Anto- 
nescu, í se aduce declarația germană că Reichul nu mai 
acceptă prescripțiile tratatului din Versailles cu privire 
la navigația pe Rin și Dunăre. 


$ 


Fiica mea Magdalina îmi spune că la Verdun mutilați 
francesi ai Marelui Războiu criticau pe Românii cari, 
supt un regim fascist, ar pregăti un nou conflict, dar ei 
nu vor merge niciodată — și nu-și vor lăsa nici fiii — 
contra Germanilor, chiar dacă ar fi să se ieie și toată 
Franța, că „paradisul pământesc“ e in Rusia, cum îi 
asigură tovarășii. În schimb, dacă în Germania foștii 
luptători au groază s'o iea de la capăt, copiii mici din 
școli cântă pe străzi: „Azi stăpâni în țara noastră, mâne 
pe lumea întreagă“. 


15 Novembre. 


Deschiderea Parlamentului. Lipsesc și Averescu și Maniu 
și Gheorghe Brătianu. Nu văd nici pe lunian. Cuza e 
la lași. Goga e încunjurat de grupul său. Vorbim de 
tăgăduirile și insultel= lui Maniu, cu privire la semna- 
larea de mine a declaraţiei lui că țările noastre libere ar 
fi fost supuse. E] crede că Academia trebuie să fie în- 
dreptariul în ct iiile mari. O intreagă aripă dreaptă de 
tineri liberali, pe cari-i manevrează pentru aplause Să- 
veanu, pe când C. Dimitriu, a cărui presidenţie la Senat 
e amenințată de Lăpedatu, caută a se face visibil. 

Regele e intro splendidă stare de sănătate și deo 
perfectă ținută. Mesagiul e foarte bine cetit și pe anume: 

locuri, ca pentru armată și pentru concordia naţională, 

puternic apăsat. Din când în când, în fund, un deputat 

liberal brăilean, pe care nimeni nu-l poate stăpâni, urlă. 
* 

După-amiazi vorbesc la Radio despre Regele ca apără- 
tor al drepturilor naţionale. 


16 Novembre. 


Ducesa de Atholl imi scrie, trimețând și discursul ei. 
Amintește lupta Românilor alături de Englesi. Nu se 
declară pentru revisuire, dar ea trebuie să fie cerută 
doar liber, de o populaţie compactă. În scrisoare mă 
intreabă ce cred despre legătura noastră cu Rusia. Îi 
răspund astfel: 


„Bucarest, Nov. 16-th 1936. 


Much honoured and dear lady Atholl, 

l thank You very much for the kind words and for 
the sending of Your very interesting speech. And I pray 
You to receive as a token of gratitude some of my 
recent books, the French three volumes being a brief, 
but complete account of the place of my nation in the 
general mouvement of political developement. 

No compact group of Hungarians desiring to return 
under the former domination of the landlords exist in 
Roumania, the only exception being the Szekler, who 
are separated from the Hungarians, to whom they will 
not be assimilated, being a mixture of other Turks and 
of the newcomers and having another sense of their 
old nationality. The map of Europe asks not for a new 
„couloir“ as the famous one of Danzig. 

With the Soviets we have a truce more as an authen- 

ical peace. Under the red garment and flag lives the 
old Russian, and, under the Russian, the permanent Rus- 
sian, the old tendancies of the conquering races of Asia. 
We observe the „pact“, but we look with a watching 
eye at the frontier of the old Moldavian, i. e. Roumanian 
Bessarabia. 

I remain Your truly obliged in most sincere sympathy 


N. lorga. 


Our wish is a visit of You, defender of the true rights 
of the nations, in the disputed countries of Roumania. 
I can give You all facilities of making a personali and 
direct enquête +.“ 


À „Prea-onorată şi scumpă doamnă Atholl, 

Vă mulțămesc farte mult pentru bunele cuvinte și pentru trime- 
terea foarte interesantei d-voastre cuvântări. Și vă rog să primiți 
ca un semn de gratitudine unele din cărțile mele recente, cele trei 
volume trancese fiind un resumat scurt, dar complect, al locului 
nației mele în mișcarea generală a desvoltării politice. Nu există in 
Romănia un grup compact de Unguri cari să dorească a se întoatce 
supt precedent. stăpânire a marilor proprietari, singura escepție 
fiind Secuii, cari sânt despărțiți de Unguri, cu cari nu voiesc a fi 
asimilați, ca unii ce sânt un amestec de alți Turci şi de nou-ven iți 
și au un alt sens al vechii lor naţionalităţi, Harta Europei nu cere 
un nou culoar ca vestitul de la Danzig. . 

Cu Sovietele avem mai curând un armistițiu decât o adevărată 
pace. Supt veșmântul și steagul roșu trăiește vechiul Rus şi, supt 
Rus. permanentul Rus, vechile tendințe ale raselor cuceritoa:e din 
Asta. Observăm „pactul“, dar căutăm cu un ochiu veghetor la 
hotarul vechii Basarabii moldovenești, adecă romăneșii. 

Rămân al d-voastră in adevăr obligat cu foarte sinceră simpatie 

N. Iorga. 


Dorim o visită a d-voastră, apărătoarea adevăratelor drepturi ale 
națiilor in regiunile disputate ale României. Vă pot da toate ușurin- 
tile pentru a face o anchetă personală și directă.“ 

Discut la Senat casul Gurie. Mitropolitul nu primește 
textul de demisie pe care í l-am trimes. Tătărescu m'a 
asigurat că se va lucra mai prudent. 


18 Novembre. 


La Văleni. 

Dimineaţa, Guillaume, ministrul Belgiei, imi spune că 
in ţara sa sânt muiţi pentru Unguri, așa de bine și-au 
facut propaganda. Îmi spune in taină că el ar dori să 
dea lămuriri anonime şi-mi cere informaţii. 

E fiul unei Grădiştence. 


19 Novembre. 


Ottaviani se anunţă. Îmi mulțămeşte pentru atitudine. 

Explică totul prin dorinţa italiană de a desface Ungaria de 
Berlin. Deocamdată s'a iscălit tratatul de comerţ italo- 
român. După visitele anunţate se va mai puiea face 
eva. Va interveni să mi se răspundă de la Academia 
dei Lincei, căreia i-am oferit o cercetare la noi (sânt 
membru corespondent al ei). li arăt ridiculul „asiatic“ al 
Ungurilor, cari fac să se graveze pe o coloană cuvintele 
de făgăduială ale lui Mussolini; mâne, ei ar fi gata să in- 
sulte, ca pe vremea războiului. 


sk 


După-amiazi Pavlovici, secretarul :; aţiei sârbești 
Vine de la Bruxelles. Discutăm cuvintele lui Stoiadino- 
vici, a cărui carieră, în Finanţe şi la Universitate, se 
schițează. Cu privire la adunarea șefilor de Stat-major, 
pune că ei, lugoslavii, n'au nimic de comunicat Turcilor. 

El crede că Titulescu era amicul intim al Regelui... Îi 
arăt ce a fost in adevăr. ŞI lui ii pare că se făcea o 
politică prea personală. Îi spun că, acum, Stotadinovici 
„titulescisează“. 

Vorbim de evenimentele din Franţa, unde s'a sinucis, 
in fața calomniilor, ministrul de Interne, Salengro. El 
crede că „La France ne branle pas“. A crescut acolo 
și o iubeşte. Bunul simţ frances va învinge. 

li spun, cu privire la visita prințului Paul la Londra, 
că acolo nu mai e o politică. 


+ 


Lăpedatu-mi lămureşte că nu el a mânat casul Gurie 
pe linia pe care, brutal, l-a împins lamandi. Dar Regele, 
după o visită a Mitropolitului Bucovinei, a cerut de 
trei ori să se iea măsuri... Lăpedatu recunoaște că nu 
sânt probe de valorificat la Curtea de Casaţie; și alți 
episcopi fac confusie intre ce e al lor și ce aparține Bi- 
sericii. Banii s'au întrebuințat la construcţii. Ce va face 
Sinodul dacă la Casaţie Mitropolitul e achitat ? Nici vorbă 
de a i se putea interzice intrarea la Senat. Trebuia chiar, 
pentru darea în judecată, să se ceară permisiunea Adu- 
nării. Adauge că, neadmiţându-se să fie cuprinse Cultele 
in decretul-lege care reorganisează Ministerele, acest 
„Ministeriu“, căruia i s'au încredinţat unele funcțiuni, a 
rămas fără basă legală. 


* 


Seara, Armand Călinescu. Sa simţit că, pentru moște- 
nirea liberalilor, Regele s'ar gândi la mine, pentru un 
Guvern de alegeri, pe care ai săiil vor. Aș primi? Şi-mi 
amintește legăturile cu ei, cu seara din 1919 când am fost 
de fapt proclamat șef al lor, dar Stere s'ar fi opus. 

li răspund că, dacă ei mă cer la Rege, aş primi, dar 

numai pentru a da ţării pe lângă elementuliincontestab 
al Coroanei acela al unei Parlament de origine incon- 
testabilă. Apoi s'ar vedea ce se poate face. — Dar dacă 
avem majoritatea? — Nu vă pot impiedeca să guver- 
nai. Și, dacă nu veniţi cu reforme revoluţionare, v'aș și 
și sprijini, fiindcă vă prefer unei „drepte“ total lipsite de 
experienţă. 

El crede că s'ar putea reface blocul. 

Vorbește de un Guvern Vaida. Îi arăt că Vaida, ex- 
celent om, nu poate guverna. 

Călinescu e informat că, la schimbarea de Guvern, 
Garda de fier ar vrea să încerce o lovitură. 

N'are încredere în Lupu, nici simpatie pentru Madgearu. 


20 Novembre. 


Comunicaţie la Academie contra celor „patru provincii“ 
robite la patru feluri de străini (noi, cei din Vechiul Regat, 
Fanarioţilor), cum pretinde Maniu. 

L 

La deschiderea cursului de englezește la Universitate. 
Asistă Regina Maria, foarte obosită și tristă. 

Seara, la radio, despre Solidaritatea naţională. 

N. Georgescu-mi spune că Lupu și Maniu luptă cu 
Mihalache. Lupu caută a aduce... impăcarea mea cu Maniu. 

Zaharia Boilă-și cere scuse pentru calomniile la adresa 
mea. 


Cumpărarea apartamentului Vernier la Veneţia. 

22 Novembre. 


La Constanţa, conferință despre Marea Neagră. 


+ 


Aseară, concert la Palat, cu „seria întăiu“ : câţiva mi- 
niştri, Argetoianu, Goga. 


24 Novembre. 


Onest discurs înţelept al lui N. Miclescu la Senat. 


* 


Inculeţ mă cercetează pentru a se sfătui în ce priveşte 
casul Gurie. I se pare că acesta și-a pierdut tot prestigiul. 


27 Novembre. 


Vorbesc la Mesagiu. După mine, Manoilescu face 
elogiul lui Corneliu Codreanu, puternicul, stăpânul su- 
fletelor tinere, de care nimeni nu cutează a vorbi. Ca 
și acesta, el spune că oștile noastre nar merge intr'o 
anume parte.... 


29 Novembre. 


Conferinţa mea la lași, despre „Cultul onoarei“. Foarte 
multă lume, la început cam greoaie. Tafrali tipărește o 
broșură despre „calomniile“ și „infamiile“ mele. 


30 Novembre. 


La Senat răspunde, cumpănit, Victor lamandi. Cuza a 
presintat ideile sale și a încrucișat sabia cu mine pe tema 
Ministeriului de coaliție cu program limitat și a păstrării 
Constituţiei. 

I-iu Decembre. 


Inaugurarea actului de triumf. Uniformă albă cu cruce 
și căciulă a cavalerilor lui „Mihai Viteazul“. Impresionant 
discurs al Regelui. Nepotrivit invitat, nu vin. 


 După-amiazi, la Parlament, pentru primirea parlamenta-= 
rilor ceho-slovaci. Nicio rânduială : eu aflu un loc în fund, 
de unde refus să mă cobor. Vaida in picioare după uşă. În 
schimb, Argetoianu și Goga, (la o manifestare a „Micii 
Inţelegeri“...) în faţă. Discurs al lui Săveanu. Așezat 
vorbește Lăpedatu, care nu se aude. Președintele Ca- 
merei cehoslovace, Malypeter, are, cu multă demnitate 
personală, accente puternice. Al Camere! din Belgrad 
improvisează, cu opriri şi strigăte: e o scădere de nivel. 
Un entusiasm tânăr il aduce, la șaizeci și cinci de ani, 
președintele, socialist, al Senatului din Praga, furtunos 
aplaudat. Într'o perfectă formă francesă, scurt și cuprin- 
zător, tânărul preşedinte al Senatului din Belgrad. Escelent 
supt toate raporturile vibrantul discurs al lui Tătărescu, 
care a pomenit intăiu romănește pe întemeietorii morți 
ai Unirii. 

Tătărescu se scusă de neatenţiile altora față de mine. 
Dr. Lupu a protestat de ce nu s'a pomenit „ctitorul“ 
Maniu. 

+ 


Am vorbit la Academia de Comerţ despre pretenţiile 
economice ale revisionismului maghiar. Înainte de a 
veni rectorul Răducanu, cu mine, și pe urmă, studenții 
au cântat imnul „Leglonarilor*. Altfel, foarte călduroși 


față de mine. 
+ 


Visita ziaristului și parlamentar X din Belgrad și a 
unui bătrân deputat. Se arată foarte ingrijoraţi pentru 

țara lor. Stoiadinovici e un om de afaceri, pentru care 
Romănia e doar o „țară de benzină“; n'ar avea sentiment 
naţional. Dar prințul Pavel numai în el se increde; nici 
nu primește pe alții. Jivcovici e supt supraveghere, 
ameninţat cu domiciliul silit. Ar fi fost vorba și de în- 
lăturarea tânărului rege. Regina Maria e ca o prisonieră: 
nu poate primi, i s'a redus apanagiul. Pretenţiile naționa- 
lităților cresc necontenit, din causa cartelelor electorale. 
Unitatea țării e ameninţată. Ei întreabă ce e de făcut. 


Seara. masa la Externe. Sânt în față cu preşedintele 
Senatului cehoslovac, care pare foarte bucuros de vorbă; 
nu departe Cirici, profesor de istorie, care ni spune că 
nu mai face istorie de când e amestecat in politică. 
Ministrul german vrea să mă convingă de inocenţa 
secretarului său: e om nalt, greoiu, fără aparenţă. il 
trimet la Goga, care știe lucrul de la Berlin intocmai 
ca d-na Cantacuzino, a Cării mărturie n'o pot pune la 
îndoială. Generalul Mittelhauser, frumoasă figură de sol- 
dat, spune că primul plan al lui Berthelot a dat greș, 
și de aici scăderea prestigiului lui. Și el crede că unita- 
tea militară a Micii Înţelegeri trebuia realisată de mult, 
dar că în fine Cehoslovacii sau convins de necesitatea 
ei. Merge la Brașov pentru a vedea una din fabricile pe 
care le-au făcut la noi. 

Victor Antonescu e încântat de ce s'a făcut la Varşo- 
via: ii spun că Beck e „mai șiret decât el“. Și lui 
Poninski îi pun intrebarea dacă s'a schimbat Beck, în 
care cas colonelul ar trebui inaintat general. Ostrovschi e 
ofensat prin întrebarea mea: dacă, Polonii garantându-ne 
aţă de Rusia, Rusia ne-ar garanta de Poloni şi ce... colonii 
poloae am împărţi. El spune că primul cas nu se pune, 

coloniile le posedă... Englesii. 

Multă lume, lux, goliciune, — nu numai trupească. 

Un Catalan, acum în comerţ, Saldavilla, imi înşiră 
îngrozit hecatombele familiei sale: unchiul, de Meiina 
Coeli, ucis la Madrid, şi alții, și alţii. Fiul, carlist, de la 
care de mult nicio ştire. 

Ugo Sola, abia intors, nu ştie să spuie nimic despre 
gestul „ducelui“. Regretă că a fost rău ințeles de Ale- 
xandrina Cantacuzino. 

Malypeter crede că nu trebuie exagerat gestul: s'ar 
părea că ne temem. Ítalia nu se va mișca pentru Unguri. 
ȘI pe el îl nelinișteşte duplicitatea lui Stoiadinovici. 

Şi ministrului iugoslav, Casidolaţ, îi spun ce zădarnic 
a fost drumul la Sofia. Bulgarii vor toată Macedonia şi 
toată Dobrogea. 


2 Decernbre. 


Dejun cu parlamentarii Micii Înţelegeri. 

Vorbesc cu Malypeter, care înțelege rolul Ardelenilor 
inainte de Unire: supt apăsare, ei erau elementul activ 
in sens naţional. Îi arăt ce a fost pe urmă in viața 
comună. 

Victor Antonescu spune că a mers la Varșovia invitat. 
Polonii, cari ar fi in termini buni cu Germanii, ar voi 
să se asigure contra Sovietelor. Lui, Antonescu, i se 
pare că, prin Titulescu, am mers prea departe în prie- 
tenia cu ele; întâlnirea de la Varşovia inseamnă un 
inceput de degajare. Astfel s'ar exercita o influenţă și asupra 
Cehoslovacilor, cari li sau robit prea mult. 

Vorbește Săveanu, care face din lugoslavi aliaţii noștri 
in lupta de la Rovine, unde în rândurile Iurcilor a că- 
zut eroul lor naţional Marcu Cralievici... Slab răspuns 
sârbesc. În numele Cehoslovacilor vorbește un amic al 
lui Hlinka, tânăr, cu înfățișarea de visionar chinuit, în 

limba lui de acasă. Pare un puternic orator. Traduce 
Seba in romănește. 

Fiind pomenit de Săveanu, mi se face o călduroasă 
manifestaţie, la care se încruntă Argetoianu. 

l-am recomandat lui Malypeter excursii pe categorii și 
cărți de cunoştinţă reciprocă. 

Atmosferă greoaie fără intimitate măcar între Cehoslo- 
vaci și lugoslavi. 


x 


leri, Vaida, cu care am vorbit cum se vorbeste cu 
dànsul, mi-a dat scrisoarea lui Corneliu Cocreanu către 
Rege, în care i se spune că, in cas de sprijinire a So- 
vietelor, soldaţii vor trage in ofiţeri și li se cere oameni- 
lor politici să declare că fac ce fac pe capul lor,— și 
Regele tot așa. În zeci de mii de exemplare se răspân- 
deşte această pagină nebună. În Ardeal, se impune 
aproape cu sila. Vaida a înfruntat pe cei cari iucrează astfel, 
și partea aceasta din cuvântarea lu! i-a tăiat-o censura. 

El spune că a „incurajat“ pe acești tineri, cari venlau 
inaintea lui, ca președinte de Consiliu, „cu pălăria in 
mână“. Apoi au apărut dârji. Aceasta după ce vorbiseră 
undeva.... 


3 Decembre. 


Dejun la Regina. Îmi arată scrisoarea din Spania în 
care se spune ce frumos s'au purtat la Madrid. ocrotind 
pe nenorociţii războiului civil, Zănescu și Helfant. Nepotul 
ei a căzut luptând din avion. li spun ce mi s'a comu- 
nicat despre situația în Iugoslavia a fiicei ei. Îmi cere 
lămuriri despre Bizanţ. 

Între invitați Prat y Soutzo. Îmi spune că S. e un 
aventurier, adus În Bucureşti printr'o legătură de mâna 

stângă. E şi Goga, cu care, luat la o parte, Regina vor- 
beşte mult. Și Patriarhul, căruia-i amintesc de casul Gurie: 
recunoaște că lamandi a procedat brutal față de cineva 
care n'a fost condamnat. La Chișinău se administra „ru~ 
sește“. Așa fac și ceilalți, tot aşa de autocratic. 

Vorbesc îndelung cu Ugo Sola. Indreptățeşte cu totul, 
după datoria lui, pe Mussolini. Ne-am speriat degeaba. 
Trezim astfel poftele ungurești. La Budapesta ar trebui 
să se ridice un monument lui Titulescu și altul lui Ste- 
lian Popescu. Dovedim că ne temem. Citează vechi asi- 
gurări ale șefului Guvernului italian. Nu poate fi vorba 
de hotarele Romăniei, ci mai curând ale Cehoslovaciei. 
Mussolini a recunoscut că populaţia Romăniei e com- 
pactă, că intre moștenitorii Austro-Ungariei ne presintăm 
cu mai mult drept și cu mai multă siguranță. l-a spus-o 
lui, și apăsat. Noi sântem singurii cari represintăm o singură 
națiune. De ce am făcut distincţie între regele Italiei și 
Mussolini, care el a dictat discursurile? Regele insuși era 
pentru adoptarea altei atitudini faţă de Romănia. Tele- 
grama lui Victor Antonescu părea că inaugurează o altă 
eră; apoi a venit votul aceluiași pentru admiterea Abi- 
sintenilor. Numai supt Averescu şi supt mine Italia a 
fost tratată altfel. 

Par a prinde însă ipotesa că, dacă, azi, ar fi să fixez eu 
hotarul, aș face-o cu concesii la Apus. Îi arăt că Oradea 
e un cuib jidovesc, Aradul tot așa. La Timișoara, sânt 
Svabii. 

Goga e de faţă, și nu spune nimic. În foaia lui e 
explicaţia italiană supt forma unei comunicaţii din Roma. 
Averescu, supt aceleași influențe, va da, seara, o po- 
vestire a relaţiilor lui cu Mussolini, care e plină de nai- 
vitate și profund umilitoare. 

VII. 25 

Goga revine şi asupra secretarului de Legație german. 


Seara, cuvântare la Ligă: „Cum apărăm Ardealul ?“. 


* 


Regele Angliei intră în conflict și cu toți oamenii 
politici și cu Biserica. Ar fi vorba și de viaţa lui extra- 


conjugală. 
* 


Condeescu la mine, pentru a mă ruga să vin la con- 
certul de Sâmbătă la Palat. Greşeala invitării vine de la 
Urdărianu. Îndată după discursul mieu la radio, Regele 
l-a trimes să-mi mulțămească. L-a mustrat pentru ză- 
bava ce a pus-o. 


4 Decembre. 


Visita lui Casidolaţ. Se declară legat de Stoiadino- 
vici. Presintă politica acestuia ca dreaptă. E adevărat 
că au incheiat cu Krupp, dar aceasta n'are a face cu 
indreptarea alianțelor. 

Om fin, cu înfăţişare de polițist cu ochiul la pândă. 
Osos, palid. Vorbeşte perfect franţuzește. Se presintă ca 
amic al Franciei, unde a fost crescut. 


La Senat, răspund învinuirilor lui Manoilescu și Gafencu 
privitor la coborârea din tren, pe vremea mea, a pleni- 
potenţiarilor germani pentru tratatul de comerţ. 

Pe scări Manoilescu căutase a se imbuna pentru elo- 
giul lui Codreanu. l-am spus că are destule însușiri ca 
să nu urmărească astfel popularitatea. 


+ 

La Academie ridic chestia broșurii injurioase a lui 
Tafrali. lea cuvântul şi Lăpedatu. 


* 


Seara, Vaida. Ca de obiceiu, vorbire despre orice. A 
fost mai legat decât cu Maniu cu Hodža, care, la un 
moment, era să fie director la Wovoie Vremia, Rușii 
căutând un European bine informat. Abia dacă atinge 
situaţia internă, în care n'am. din parte-mi, nimic să-i spun. 


©“ 


La radio, despre România și Români în poesia italiană. 


5 Decembre. 


Seara, concert la Palat. Imposantă simfonia lui Sabin 
Drăgoiu, Constantin Brâncoveanu. Regele e foarte bine 
dispus; perfect prințul; ambii în civil. Sânt lângă Pa- 
tciarh, ca totdeauna chipos, dar neinteresat. 

La bufet, Patriarhul și Vaida înaintează pentru a li se 
vorbi, de Rege și de Regină. Regele vine la mine. Se 
scusă pentru zăbava lui Condeescu; e foarte mulțămit 
de cum l-am presintat la radio (spun că s'ar putea răs- 
pândi la școli). li semnalez ce mi-au spus Sârbii; el crede 
că e exagerat: prințul Paul merge spre Anglia, unde ar 
trebui să mergem și noi. — După ce se vor stabili acolo 
lucrurile. —E o pripire a arhiepiscopului de Canterbury. — 
S'o fi făcut măcar după încoronare | —Ar fi fost şi mai rău... 


6 Decembre. 


Ziua numelui mieu. Mulţi prieteni. Și Manoilescu, şi 
Costin Sturdza (a vorbit, dimineaţa, la adunarea lui Fili- 
pescu, care a atacat dreapta anarhică). 

Regina-mi telegrafiază : „Best wishes for the wisest under 
the wise“ („cele mai bune urări celui mai cuminte între 
cuminţi“). Regele, scurt: „toate urările de bine de Sf. 
Nicolae“. 

9 Decembre. 


La Senat aflu pe Cuza. Vorbim de casul când ar veni 
la Guvern partidul dublu, — „prin forţa împrejurărilor“, 
zice el; „nu prin împrejurarea forței“, zic eu. li reco- 
mand să iea presidenția, căci, altfel, Goga, de și slab în opo- 
siție, îi va distruge situaţia, având sacul cu grăunțe. El 
s'ar vrea cu zece ani mal tânăr și se teme de recepții, 
ctc. Vechiul junimist diletant... 


$ 


Aflu de la Bossy, venit să-mi vorbească de numirea 
lui Budapesta, unde-mi arată iatenția unor relaţii cultu- 
rale, şi-l disuadez, dușmănia fiind iremediabilă (dar s'ar 
putea traduce mai vechea mea broşură impăciuitoare 
despre raporturile dintre cele două naţii), că Gâring, po~ 
menind de Unguri și Români unula dintre ai noștri, a spus: 
„cel puțin Românii și lugoslavii mau făcut din Müller un 
Măllerescu sau un Miillerovici, pe când la Unguri toţi 
Măllerii au devenit Molnari“. 

$% 

Pe când „Viitorul“ publică biografia lui Ercole și Le- 
gaţia italiană și Biroul Presei se interesează de venirea 
lui, el, foarte jenat, îmi scrie că o misiune importantă îl 
reține „câteva săptămâni“... 


10 Decembre, 


Am admis studenților, cari s'au adresat public, foarte 
euviincios, profesorilor lor, să amân cursul mieu la Uni-— 


versitate. 
+ 

Un ziar german recunoaşte eroismul soldaților noștri 
expuși lui Falkenhayn. 


13 Decembre și urm. 


Cuza, foarte voinic și foarte aplaudat, discută la Senat 
„chestia jidovească“. 
* 
Presa fixează Ministeriul mieu cu Vaida. La 10 De- 
cembre acesta a venit să-mi vorbească de Hodža, de 
Novoe Vremia, etc. 


16 Decembre. 


Ghiță Pop provoacă la Cameră un mare scandal, 
vorbind de invasia în Ardeal a regăţenilor. E lovit de 
Robu și alt cuzist, și insângerat. Ar fi o nouă operă a 
lui Maniu, 


17 Decembre. 


Halipa faze acelaşi lucru la Senat. Vin, când, în mijlo= 
cul tumultului, dominat de strigătele lui Mumuianu, 
singurul senator cuzist, el continuă lectura unei hârtii 
in care e și pasagiul, relevat cu indignare de Negură, 
unde se spunea ce s'a făcut supt Ruși alături de ce nu 
s'a făcut supt noi. lau cuvântul pentru a denunța această 
sinucidere morală din lipsă de descernământ. Era vorba 
să-l apere Gafencu, care insă, ca și Costăchescu, pleacă. 
Vorbeşte in loc Rădulescu-Mehedinţi care incercând a 
ceti alte părți, cer lui Negură să repete partea incriminată. 
Apărarea cade de la sine. 


19 Decembre. 


La Sinaia, pentru a scrie mai departe Istoria Românilor. 

25 Decembre. 


Topa-mi arată că Mihai Popovici, intrebat asupra 
șanselor de succesiune ale p:rtidului său, a spus, arătând 
în ce hal de neînțelegere se află ei, că aceste șanse sânt 
„numai în cămașa umflată a lui Mihalachi“. 


3e 


Președintele Academiei dei Lincei din Roma imi răs- 
punde, aşa de tărziu, că a consultat asupra călătoriei de 
informație in Ardeal pe mai mulţi colegi, cari n'au primit. 
„E sembrato ai colleghi interpellati che non fosse 
necessario l'invio di una Commissione italiana in Iransil- 
vania, per la considerazione tra Paltre che esistono già 
in Italia ample informazioni sui vari aspetti della ques- 
tione“ !, Dar, dacă, în treacăt, cineva din membri ar voi. 
să afle ceva, mă va căuta singur. 

Pe de altă parte, Isopescu-mi scrie că Bertoni a apărat 
intr'o lecție, strălucit, causa noastră și că a isprăvit: 
strigând: „Viva la Romania“. 


31 Decembre. 


Regele răspunde amabil la o telegramă a mea deose— 
bit de caldă. La radio, îndeamnă la buna înţelegere. 


1 Sa părut colegilor intrebaţi că nu e necesară trimeterea unei. 


comisiuni italiene in Ardeal, pentru că, între altele, există in Italia 
bogate informaţii asupra feluritelor aspecte ale chestiunii.“ 

l-iu lanuar. 


Regele caută, în cuvântarea festivă, a convinge pe 
„pesimiști“ că mau dreptate și desfășură un program de 
muncă in domeniile: armatei, drumurilor şi sănătăţii. 


® 
Primesc o scrisoare de la ministrul de Externe Delbos, 
in care-mi mulțămește călduros pentru articolul mieu 
despre dânsul, adăugind că o face şi din partea Guver- 


nului frances. 
Şi o telegramă de la.. Grigore Filipescu din Nisa, cu 


același cuprins! 


7 /anuar. 


Discuţie prin zlare despre visita lui Armand Călinescu 
la mine, care mi-ar fi „oferit șefia partidului țărănesc“. 
Se ridică Madgearu ca să declare că un șef este şi el 


se chiamă Mihalache. 
În acest timp lucrez din greu la volumul V din Is- 


toria Românilor.... 
14 lanuar. 


Generalul Schina imi spune că în sarcina lui Titulescu 
ar fi cedarea, după dorința lui Blum, către Spania a 

unui număr de avioane comandate de noi și că ar fi 
plecat ministrul Caramfil pentru avioane ce ar fi fost 
să se vândă Mexicului cu aceiași destinație. 

D-na P. ar fi spus că Titulescu a refusat propu-= 
nerea ambasadorului Italiei la Paris de a se declara, 
după insăși dorința Angliei, contra sancţiunilor la Geneva. 
S'ar fi ridicat și ar fi spus că el e pentru sancţiuni. 


19-23 lanuar. 


La București. 

Se discută în Cameră demisia lui Caramfil. Ciugureanu 
se apără de învinuirea că ar fi traficat cu vânzarea 
avioanelor către Mexic. La Senat, decretele-legi. 


23 Ianuar. 


Moștenitorul a fost operat de apendicită la Florenţa. 
Prinţul Nicolae e bolnav de scarlatină. Şi mâni avem 
adunarea celor decoraţi cu Ordinul Ferdinand... 


24 lanuar. 


Visita lul Seba. Vrea să-mi ceară o prefaţă la ediția 
romănească a cărţii sale. Îmi dă explicaţie cu privire la 
un pasagiu luat dintr'un articol al mieu, care a supărat 
pe Poloni. 

Apoi vorbeşte de realisările despre care de atâtea ori 
am discutat între noi. La Pirotehnie, cu meșteri români, 
cari au înlocuit pe Cehoslovaci, se pot face zilnic sute 
de mii de cartuşe. Se va începe motorisarea, intăiu cu 
mașini aduse de la ei, apoi se va lucra în ţară. Lucrul 
s'a pornit la Cugir: vom face mitraliere la noi. Bata va 

va reveni la mine pentru a mă intreba cum merge opera 
mea de istorie. 

Regina Maria e de față, foarte slăbită; adesea isolată. 

Regele a numit pe Amza la radio, unde, pănă acum 
la un venit de 100.000.000, sânt de trei ori pe atâtea 
datorii. 

Vorbesc mai mult cu Vaida și cu Goga. Ambii 
constată trădarea lugoslavilor şi isolarea noastră. — D-ta te 
bucură, d-le Goga, căci vrei să mergem cu Nemţii... — 
Vom fi siliți să mergem, ca slugi. Constatăm căderea 
castelului de cărţi al lui Titulescu. Se pare că Italia 
impacă pe Unguri cu lugoslavii și că se pregătesc ser- 
bări de înfrățire la Pesta. 


25 lanuar. 


Discuţie la legea agrară a lui Sasu. Bune idei, luate 
în parte de la mine. Dar multă reglementaţie de agro- 
nomi. Cum se va pune in practică tot acest decalog? 
Intervin în discuţie. 


27 lanuar. 


Cuvântarea mea contra presenţei unui vicariu rutean 
in Bucovina. 


29 Ianuar. 


Episcopul Rusu vine să-și apere acțiunea și să lupte 
cu ministrul in chestia bisericii Doamnei lui Rareş, luată 
uniţilor. E de o energie liniștită și sfidătoare care uimeste. 
Declară că nu-i pasă nici de Mitropolitul său, căci, după 
canoanele Bisericii catolice, episcopii sânt stăpâni în 
diecesa lor. Şi afirmă că Doamna, catolică, a făcut biserica 
pentru catolici! 

introduce fabricarea pneumaticelor. E vorba de o fabrică 
pe la Mâneciu. 

În domeniul economic, Cehoslovacia ni cumpără porcii. 
separarea grăsimii nefăcându-se destul de bine la noi; 
Cea mai mare parte din ce iese din porturile noastre 
merge la ei. 

Nici el nu crede în loaialitatea Ministerului iugoslav 
și recunoaște că politica de basculă a lui Beck i-a distrus 
tot prestigiul. 


4 


Fiul mieu Mircea imi spune că a plecat decepționat 
de la Tătărescu, căruia i-a vorbit de lipsurile armatei. 
Nu părea destul de bine informat supt raportul tehnic: 
se retranșa după lipsa de bani și făcea prea multe frase. 


F 


La Palat, primirea cavalerilor Ordinului Ferdinand. 
Ridiculă chemare de un funcționar în dosul unei mese 
acoperite cu postav roșu a noilor membri. O puzderie, 
represintând mai ales Ardealul, cu doi-trei Bucovineni 
și Basarabeni; pare a fi opera lui Lăpedatu. Se decorează 
și tipuri neserioase, și oameni ca Bocu, şi alţii al căror 
rol in Războiu nu se poate descoperi, ca Pâclişanu. Foarte 
puţini din Vechiul Regat, mai mult generali, unii foarte 
imbătrâniţi. Lui Mihalache, care s'a făcut bolnav, i se dă 
Cordonul! Spun Regelui: „mare pomană, dar mai mult 
cu ochii închişi“. 

Vorbesc cu Regele de boala Voevodului, operat la 
Florenţa de apendicită. E o ridicare de temperatură din 
causa gripei. Regele e vesel, și o ia în ușor. Fiul său a 
mai avut crise ușoare. li spun că trebuie să aibă o func- 
ţiune și apendicele, ca și Parlamentul, de și e în legătură 
cu infecția din intestinele care sânt partidele. Apoi Regle 

Prânz la de Weck. Și M. Popovici, Călinescu, ba 
ehiar d-rul Dobrescu de la Făgăraș. Călinescu e foarte 
neliniștit. Garda de fier a sechestrat și maltratat un 
„trădător“ ; Codreanu a insultat pe directorul Postelor, 
care i-ar sechestra scrisorile; gardiştii bat din picior 
autorităţilor. — De ce n'a fost aşa supt mine? — Chestie 
de prestigiu. 


8 Februar. 


Vorbesc in Senat contra demagogiei cu po'itica ex- 
ternă și contra aserțiunii din cartea lui Seba că aş fi 
insultat pe Poloni. Gafencu a anunțat o interpelare cu 
privire la politica Romăniei. Cuza a luat cuvântul ca să 
apere pe Goga, care a vorbit pasionat la Cameră. A 
făcut-o cu talent și cu prietenie. 

De fapt, Seba a făcut greșeala-de a da pe faţă un 
rusofilism panslavist, care e al întregii sale nații. 

Am spus că la mine fusese ca să-mi ceară o prefaţă 
pentru ediția romănească a cărții sale și că mi-a vorbit 
din nou de fabricile care s'au intemeiat la noi și la 
care iucrează acuma Români. Arată cele mai bune 
sentimente. Se scusă și pentru pasagiul, neplăcut, care 
mă privește. 

E chemat acuma pentru explicaţii la Praga. 

Discuţii de acestea fac rău intr'un moment, când și în 
interior avem atâtea griji. 

$ 

Schina imi spune că ofiţeri cari au fixat hotarul dobro- 
gean aduc știri de pregătiri militare ale Bulgarilor. 
$osele perfecte pănă la hotarul nostru; subscripţia na- 
ționelă li-a dat un încrucișător; consulul cehoslovac de 
la Varna-i indeamnă contra noastră. 

Se pare că Victor Antonescu nu mai merge la Ancara. 
Ce să caute? Toate castelele de cărţi ale lui Titulescu 
au căzut... 


1] Februar. 


Mi se anunţă de la Facultate că nu e curs. Studenţii, 
prin „Centru“, au arătat că au datoria de a intovărăși 
sicriile lui Moţa şi Marin. Consiliul a acceptat. Motru 
nu crede, pănă i-am vorbit eu, că ar trebui măcar scusa 
că printr'aceasta se evită tulburările. 

Scriu ministrului de Instrucție că, dată fiind și slaba 
frecventare a cursurilor mele la ' ambele școli inalte, nu 
pot continua a vorbi inaintea unui tineret care s'a con- 
sacrat numai politicii de partid. (Răducanu îmi spune că 
la Berlin unii profesori vorbesc la trei studenţi.) Cer un 
concediu de trei luni și voiu reveni numai dacă se 
schimbă atmosfera. Altfel, să fiu trecut la Institutul de 
istorie universală şi, eventual, să fiu pensionat. 

Ministrul e în Consiliu, și nu mi se dă legătura cu 
dânsul. Merg acolo, la Consiliu. Tătărescu vine la mine. 
Cer să li vorbesc la toţi (Consiliul se isprăvise, dar erau 
incă acolo). Li arăt spre ce prăpastie duce ţara ingăduirea 
lor fricoasă: Codreanu a defilat ca un suveran după carul 
funebru, lumea căzând in genunchi și iuchinându-i-se. 
Măsuri trebuie luate imediat, pănă nu incep asasinatele. 
Să se inchidă Universitățile! 

Tăcere... Tătărescu vorbeşte de caracterul de simplă 
pietate a ceia ce se petrece. 

După-amiazi, la Senat, ridicându-se şedinţa, cei din” 
jurul mieu recunosc câ nu mai e nicio autoritate, că 
guvernul a abdicat. Cuza are mustrări de cuget pentru 
mișcarea ce a porait-o. El pretinde că partidul nostru 
s'a rupt fiindcă eu am întrat în comisia de reforme. 


* 

Averescu mi-a trimes memoriile sale. li spun lui 
Papacostea că șeful său ar trebui să ceară Regelui un 
guvern de generali, presidat de dânsul. 


x 


Mihalache-mi scrie, aprobându-mi gestul. Lasă istoricu- 
lui să judece altfel acţiunea sa, pe care eu am tratat-o 
din punctul de vedere de partid. Face impresia unui om 
sincer și cu simţ de răspundere. Și totuși e și el între 
părinţii demagogiei. 


16 Februar. 


Cuvântarea mea la Senat despre participarea miniştri- 
lor Germaniei și Italiei la inmormântarea luptătorilor în 
Spania. Filipescu începuse, din punctul de vedere frances, 
Gafencu, foarte prudent, din al ţărăniștilor (emoționează, 
amintind că e cavaler al Ordinului Mihai Viteazul și că 
atâția au murit atunci pentru ţară). Manoilescu pentru 
Germania, slab. 

Aseară venise Inculeţ să-mi spuie ca eu să iau iniția- 
tiva. Am refusat. Nu e nici în interesul Guvernului să 
pară impins. 

Cuza, de faţă, a tăcut. A vorbit la Cameră, lung, 
pentru Germania, Goga. 


e 


Sentinţile de moarte plouă la mine (două din lași). 

Pe prima am transmis-o lui Tătărescu și generalului 
Cantacuzino. Acesta, care-și anunţase visita (prin Topa, 
care a dus scrisoarea și l-a înștiințat că și Macedonenii 
lui știu trage), mi-a trimes o scrisoare. E supărat, — și 
mă mustră —,că am rupt legătura cu tineretul, dar 
declară că nu de la ei, cari lucrează fățiș, a putut veni 

ameninţarea. Șerban Flondor, figură de posedat (ochi 
cari se învârt, buză răsfrântă), începe cu mustrări; pe 
urmă mă asigură că tinerii mă iubesc, că ei nu sânt cu 
svastica și cu Germania, etc. 


18 Februar. 


Ministrul Instrucţiei, după înţelegerea cu el, imi dă 
concediu pănă la 1-iu Maiu, in speranța că voiu reveni 
și înainte. Nu sânt de loc dispus. Răducanu, pe care-l 
văd la Academia Română, nu-mi spune nimic. Motru 
mă întreabă ce suplinitor pun, și eu il intreb ce fel de 
Facultate represintă. El spune că fără blândeța lui s'ar 
# bătut studenţii între dânșii. 

Câţiva studenţi mă roagă să reincep cursurile. 


Am vorbit la Senat cu privire la repetarea, in ex- 
punerea de motive la un proiect de lege pentru învăță- 
tori, învinuirii neplății lefilor, supt regimul mieu, arătând 
și ce reputație de hoţi ni face o anume presă, precum 
şi alte manifestații politice. 


$ 


Regina-mi scrie rânduri de recunoaștere. 


La Senat, dr. Angelescu îmi spune că a chemat pe 
prefectul Poliţiei, pe comandantul Bucureștilor (acuma, 
llasievici), și, fiind de față Tătărescu și luca, a făcut pe 
cel d'intăiu să declare că în căminuri sânt adevărate 
cuiburi cu puști și mitraliere, că în câteva luni vom fi 
„legaţi cu toţii“. Ceilalţi doi miniștri declară că nu știu 
nimic. Ieri, luca, vorbind la Cameră despre sechestrări 
și lovituri, ar fi fost lamentabil. Angelescu ar fi pentru 
închiderea căminurilor, dar abia în Mart. Repetă că 

Guvernul n'are prestigiu. A încercat a lămuri pe Regele, 
care, de două ori, a „schimbat vorba“. Va reveni, fățiș. 

Vorbesc, după apologia taberelor Gărzii de Fier de 
Manoilescu, arătând zădărnicia proiectului de lege pentru 
munca silnică a tinerilor. Nistor, care-l presintă,... mă 
felicită. Sauciuc îngaimă ceva, pentru ţărănişti. 


20 Februar. 


Tânărul secretar al Legaţiei iugoslave, Pavlovici, vine 
să mă vadă. Îi vorbesc de atitudinea lui Stoiadinovici 
(presa din Belgrad m'a atacat violent). Nici el wäre 
încredere in Bulgari: o spune sincer. 


21 Februar. 


La Văleni. Mi s'a pregătit un „parastas“ de-al Gărzii 
de Fier. Orăşelul e plin de poliţie. Din sus vin „cămășile 
galbene“ ale Guvernului, în camion! 


22 Februar. 


Al. Lăpedatu-mi vorbește de adunarea de la Dinu 
Brătianu. Acesta a spus membrilor Cabinetului: „sânteți 
miniștri, dar nu un Guvern“. Lăpedatu vorbește de 
elocvența, dar și de lipsa de consecvență a lui Tă- 
tărescu. La adunarea cu prefectul de Poliţie, el ar fi 
declarat că știe tot ce se petrece la revoluționari și că 
i-ar putea aresta oricând, dacă n'ar fi oprit. 

Seba la mine, cu d-na. Mulţămește pentru articolul 
ce i-am consacrat. Nu s'a hotărit incă dacă rămâre. 
Regele i-a arătat simpatie pentru activitatea lui, dar „se 
teme ca nu cumva acusaţiile contra lui să reapară, și 


VII. 26 

aceasta să nu puie îintr'o situație grea pe Beneş“. Nici 
el ware încredere în lugoslavi, de și, în situația sa, spune 
că n'o poate mărturisi. 

Și el știe că Mussolini, prins acuma de greutăţile din 
Abisinia (atentatul contra lui Graziani), nu vrea să facă 
gestul cerut de Guvernul nostru. 


23-4 Februar. 


Președintele Centrului Studenţesc afișează pe toate 
zidurile că adversarul liberal a fost bătut cu douăzeci și 
cinci de bețe de toţi solidar, că luca i-a calomniat, că 
partidul liberal va avea să plătească, și în judecată, și 
că, da, ei se ridică și de-asupra Statului. 

Mi se spune, de ministrul de Războiu, că acest pre- 
ședinte a fost arestat, cu secretarul lui cu tot. Lăpedatu 
mă asigură că s'au făcut descinderi la toate căminurile. 


25 Februar. 


Comnen la mine. Victor Antonescu l-a trimes la toți 
„şefii“. Berlinul, declarând că ministrul său n'a mers 
decât la o ceremonie religioasă, refusă, din motiv de 
prestigiu, orice altă satisfacție. Şi eu cred că aceasta ar 
putea ajunge. 


26 Februar. 


Visita lui Lugoșianu (tot după Mihalache, șeful). Și el 
crede că nu trebuie să mergem mai departe. A doua 
formulă ar fi suficientă. A stăruit pe lângă Ciano ca 
presa italiană să nu reproducă aceia ce s'a vorbit la noi 
în Parlament. Ministrul italian i-a spus că o face „pentru 
dânsul“. Comnen expune planuri de propagandă prin 
lectorate. Prin presă nu se poate. 


xk 

Am o frumoasă scrisoare de la N. Lahovary, ministru 
la Tirana, despre bunul efect pe care l-a produs broșura 
mea către Mussolini în cercurile italiene de acolo, agentul 
financiar scriindu-i chiar o frumoasă scrisoare. 


* 


La Senat, trebuie să mă apăr de învinuirile de rea 
credință, în Cameră, ale vechiului mieu calomniator, 
Giurescu. Angelescu, preşedintele, Orleanu, loaniţescu, 
Rădulescu-Mebhedinţi se unesc pentru a-mi da cea mai 
strălucită satisfacție morală. La Cameră, lipsa de autori- 
tate a lui lamandi îngăduie un dialog cu acest trist 
personagiu, care nu înțelege să i se închidă gura. El va 
reveni și a doua zi. 


27 Februar. 


Victor Antonescu vine a doua zila mine. E mulţămit 
de visltele sale la Atena și Belgrad. Stoiadinovici e sin- 
gurul om de energie pe care-l are prințul Paul. Acesta 
socotia situația interioară așa de grea, încât îi trebuiau 
asigurările în străinătate pe care le-a găsit, fără a pune 
mare temeiu pe dânsele. S'a ajuns la un resultat mul- 
ţă mitor. 

El vorbește și de schimbul de vederi cu Litvinov, de 
când Franţa şi Rusia voiau să-i impuie pactul militar. 
În timp de pace, i-a spus lui Litvinov, România are 
nevoie de bunele relaţii cu Rusia; în timp de războiu, 
ne asigură legătura cu Polonia și probabila intervenţie 
germană. Deci: „nu ne temem de d-voastră“. Cu Ger- 
mania nu înţelege să se ajungă la o robire economică. 
Astfel, azi România are o situaţie escelentă. 

Aşteaptă o a treia formă de notă în chestia miniștrilor. 
“Crede mai vinovat pe Ugo Sola, care era in ţară și când 

cu omorul lui Duca. A vorbit cu miniștrii străini pentru 
că miniștrii noștri la Berlin și Roma sânt în ţară. 


La Senat, D. R. loaniţescu imi presintă pe Rege și. 
Guvern ca terorisaţi de gardişti. Ar trebui să intervin, 
pentru că ţărăniștii se presintă ca singurii cari ar putea 
să puie capăt agitaţiilor. Sànt peste 170 de studenţi 
arestați. 

Dar ministrul general Angelescu îmi spune că n'are 
nicio grijă. A fost scos un general medic, care ceruse e 
reculegere cu prilejul înmormântării. 


l-iu Mart. 


Visita fostului ministru de Instrucție albanes Berati, 
cândva elev al mieu. 


2 Mart. 


Atentatul contra rectorului Bratu e adus în Parlament. 
La Senat singur Cuza tace: îmi spune că Bratu l-a făcut: 
pe el să fie scos din Universitate. 

La Cameră, discursuri ipocrite ale naționalilor-creştini. 
Gh. Cuza declară, după scenele de la Bacău, că ai săi 
nu cunosc violența, ier Goga se presintă ca „analist“, 
atacând pe... Bratu. 


3 Marit. 
După ce am vorbit la legea muncii silnice a tinerilor 


trebuie să iau cuvântul și la discuţia privitoare la crima 
din lași. 

4 Mart. 


Rectorul imi trimete o scrisoare necuvincioasă pănă 
la injurii cu privire la concediul mieu. Trebuia să i-l 
cer lui, iar el nu are nici datoria de politeţă față de 
mine și nu înțelege un concediu fiindcă nu-mi vin 
studenții la curs. Cer ministrului Educaţiei să mă pen- 
sioneze dacă nu-mi poate da nicio satisfacţie. El mi-o 
promite. 

* 

Manoilescu face la Senat elogiul studențimii și mă 
síleşte să intervin adesea ca să-i rectific și greşelile de 
istorie și cele de politică. 


s 


Ministrul îmi dă deplina satisfacție. 
5-6 Mart. 


Luptă la Senat contra ridiculei legi universitare a sub- 
secretarului de Stat Ștefănescu-Goangă. 


6 Mart. 


Filipescu-mi spune că Guvernul n’a căpătat nicio sa- 
tisfacție în chestia atitudinii lui Sola și lui Fabritius. 
Victor Antonescu ar fi desaprobat, la Atena, pe Tătă- 
rescu. Ar fi rugat pe... Mihalache să intervie la ministrul 
Franciei, și acesta ar fi refusat. Filipescu ar vrea să mă 
vadă în nu ştiu ce rol. 


9 Mart. 


Legea Teatrelor la Senat. lamandi refusă un articol 
-contra cinematografelor. 

Victor Antonescu aduce o soluție neaşteptat de bună 
în Chestia participării miniștrilor străini la demonstraţia 
„legionară“. Filipescu-i răspunde ca un cancelariu, Ga~- 
fencu o cam scaldă, loaniţescu nu știe ce să trâmbiţe, 
Manoilescu-și uită „legionarismul“. Adaug câteva cuvinte 
de bun simt. 

Proclamând pe Antonescu senator de drept, Lăpedatu 
face lauda acestei categorii. 


12 Mart. 


Legea stării de asediu se aduce noaptea pentru ca 
partidele de oposiţie să ingăimeze reserve sau să purece 
amănunte! Arăt ce poate ieși din îndeplinirea exactă și 
nemiloasă a mandatului de a face ordine care i s'a dat 
Guvernului remaniat. Bentoiu, care aduce legea, dove- 
deste mari însușiri de vorbitor, dar se lasă ispitit la în- 
treruperi care-i strică discursul. 


4 


Filipescu-mi propune să candidez cu Lupu și cu dânsui 
la alegerile din Galben... 


14 Mart. 


La Văleni. În ciuda legii contra cămășilor, aici chiar 
subsecretarul de Stat Bejan își trece în revistă galbenii 
cu crucea neagră. 


15 Mart. 


Regina ar fi avut un atac de paralisie. De fapt au 
venit ambele ei fiice în grabă. D-na Mavrodi mă asigură 
că e vorba numai de o gripă răcită: va fi nevoie de 
cinci-șase zile în pat. 

Cuza şi Goga renunță la cămășile lor, după ce cel 
de-ai doilea declarase in Cameră că n'o va face în ruptul 
capului. 

* 

Codreanu. ar fi scris Regelui, înştiințându-l că studenţii 
trimeși la vetrele lor nu-l mai iubesc și isprăvindcu „Să 
ne vedem sănătoși“. 

Din: partea comuniștilor, tot mai dese manifestele clan- 
destine. 


16 Mart. 


Regina a avut o vărsare de sânge din stomac, din 
causa „gripei răcite“... Ce zvonuri, unele teribile! 


18 Mart. 


Legea prelungirii presenței la catedră a lui G. Mari- 
nescu și a mea. Frumoasă manifestaţie de simpatie la 
Senat. 

19 Mart. 


Răspund la radio lui Pester Lloyd, care a cerut schim- 
barea hotarelor. 


20 Mart. 


Închiderea Parlamentului, cu un stângaciu discurs al 
lui Tătărescu, care face apel numai la ai săi. 

Grosolănia lui Bentoiu, care, vrând să dea lecţii de 
parlamentarism, izbeşte cu pumnul în pupitru şi se rân- 
jeste, mă face să intervin, provocând și ieșirea, de două 
ori, a oposiţiei. Sfaturile lui Lăpedatu, care crede că omul 
„va isprăvi la casa de nebuni“ și declaraţiile lui Djuvara 

n'au putut linişti pe subsecretarul care venise la Senat 
de-a dreptul de la șampanie. 


24 Mart. 


Visita lui Seba. Pleacă întristat. Crede că Guvernul 
nostru l-ar fi putut sprijini. 

Vine și ziaristul, colaborator la foaia germană din Zü- 
rich, Leon Nemanoff. Om cu multe cunoștinţi, care a 
văzut pe mulţi din conducătorii Europei. Starea de azi 
îl desgustă. Află incurajare in ce numește invierea de- 
mocrațiilor și hotărârea energică a Angliei. 


25 Mart. 
La Institutul frances, cu de Martonne. 

26 Mart. 
Comemorarea lui Leopardi la Academie. 


28 Mart. 


La Văleni, cu o ziaristă francesă. 
29 Mart. 


Masa dată de dr. Angelescu lui de Martonne. Acesta 
varsă păharul cu vin roșu. li observ: e un omagiu d-lui 
B!lum. — Dacă l-aș putea răsturna tot așa... 


31 Mart. 


Dejunul lui de Martonne la mine. Regele, care l-a 
invitat gi decorat, îi pare foarte inteligent și bine informat 
Se interesează foarte mult de reimpăduriri. 

Li 

Regina a primit pe un străin. Stătea dreaptă și sigură. 
l-a spus: „şi lumea mă credea acum paralitică“. 
+ 
D-na Procopiu îmi scrie arătându-mi în ce chip scă- 
zător d-na Marta Bibescu presintă, într'un articol recent, 
pe Regina. Ar vrea să răspund. 


I-iu April. 


Deschiderea Institutului de istorie universală. Călduros 
discurs al d-rului Angelescu. Nistor promite colaborarea 
Universităţii âin Cernăuţi. 


2 April, 


Și d-na Victor Antonescu-mi arată dorința Reginei de 
a fi apărată contra articolului d-nei Marta Bibescu, 
Regina a avut de fapt o rupere de vas în stomah. Se 
va hrăni cu piurele şi compoturi. Va trebui să renunțe 
la fructele care-i plăceau așa de mult și la călăria care 
era pentru dânsa o necesitate. Stă încă în pat. 


4 April. 


La Văleni, cu un profesor din California și soţia lui. 


Regina mulțămește pentru articolul ce i-am consacrat. 
D-na Rainer a găsit-o foarte slăbită. Asupra bolii nu 
vrea să se pronunțe. 


5 April. 


Sohimb de scrisori cu Averescu. El imi trimete această 
adresă tipărită : 

„București, 3 April 1937. 
Invitaţiune. 


Domnule, 


Pe basa unui Decret Regal, dat la Sinaia în ziua de 
30 Decembre 1933 și contrasemnat: de Președintele Con- 
siliului de Miniştri de atunci, — dr. Angelescu —, de mi- 
niştrii de Interne, de Justiție şi al Apărării Naţionale, 
Guvernul a fost autorisat să introducă în țară regimul 
stării de asediu, care, prin repeţirea ratificării parlamen- 
tare din șase în șase luni, s'a menţinut pănă astăzi, cu 
perspectivă de prelungire sine die. 

Este, fără îndoială, o stare vădit anormală. Ea trebuie 
să albă însă o explicaţie, pe care noi nu o cuncatem. 

Cred că este firească dorința, pentru toţi oamenii de 
bine, de a o cunoaște și de a face tot ce este cu pu- 
tință pentru a ieși din ea. 

M'am gândit că cei mai indicaţi pentru deslegarea 
acestor două mari probleme sânt foștii înalți diriguitori 
ai Statului, în cercurile politice superioare, cari cu sigu- 
ranță vor putea avea și în viitor să-și spună cuvântul 
în chestiunile de interes general pentru ţară. 

D-voastră sânteţi unul din aceștia, pentru care motiv 
mi-am luat libertatea a vă invita să binevoiţi a lua 
parte la o consfătuire in scopul sus arătat. 

Vă incunoștiințez că o invitaţie identică a fost adre- 
sată tuturor foștilor miniștri, foștilor președinți ai Corpu- 
rilor Legiuitoare și foștilor primari generali ai munici- 
piului Capitalei țării. 

Consfătuirea va fi presidată de cel mai în etate din 
invitații cari vor binevoi să vie în ziua de 22 April, oara 
10 și jumătate, în sala „Liedertafel“, Str. Academiei, 20. 

D. profesor Al. Otetelişanu a avut amabilitatea să iea 
asupră-și organisarea acestei consfătuiri. 
(ss) Mareşal Averescu, 
fost în trei rânduri Președinte al 
Consiliu'ui de miniștri.“ 
Răspund : 


„București, 5 April 1937. 
Domnule Mareșal, 


Primesc o invitaţie tipărită, purtând semnătura dum- 
meavoastră, prin care mă invitaţi pentru ziua de 22 April 
la o consfătuire în Sala Liedertafel. 

Ea mi se adresează pentru că am avut cândva, pe 
scurtă vreme, onoarea de a presida un Guvern, şi ală- 
turi cu mine ar fi aceia cari și ei au servit astfel Ţara 
și pe Suveran. 

Modestul mieu rol în viaţa publică nu este legat însă 
de acest moment dintr'o carieră de muncă pe multe te- 
renuri, și de aceia nu m'aș găsi într'o societate de care 
să mă simt legat și cu care să fiu deprins a schimba 
gânduri. 

Pe de altă parte, necunoscând programul, dar cunos- 
când prea bine lipsa de disciplină intelectuală în lumea 
noastră politică, se poate ca discuţia să iea o direcție 
pe care să n'o poată împiedeca și opri nici cel mai cu 
autoritate dintre președinți. Decât să fiu silit a părăsi o 
adunare cred că e mai bine să evit anume surprinderi. 

Preţuiesc însă după cuviinţă sentimentul patriotic care 
însuflețește pe cineva care a adus atât de mari servicii 
țării și vă rog a crede in nestrămutatele mele sentimente 
de cea mai înaltă stimă. N. Iorga. 


Mă veţi scusa pentru scrisoarea mea obosită. Mi se 
pare ca însuși scrisul cuiva îi complectează oarecum cu~ 

getarea mult mai bine decât și cea mai sigură și ele- 
gantă reproducere mecanică.“ 


9 April. 


Conferinţă la Academie despre tradiţia literară. Foarte 
multă lume. Aplause ale confraţilor, de două ori, contra 
obiceiului, în expunere. Mulţămiri ale lui Antipa, care 
presidează, şi ale lui Ţiţeica. 

AĂ poi, la radio, despre Basarabia. 


II April. 


Serbătorirea lui Cuza. Am făcut să i se aducă omagiul 
Ligii Culturale, am scris un articol la ziar și i-am trimes 
o telegramă. 


13 April. 


Reluarea la Teatrul Ligii, în condiţii escelente, a vechii 
mele piese „Fiul cel Pierdut“, 


14 April. 


La un festival al elevelor mele de la Văleni, foarte 
bună represintare a piesei „O jertfă simplă“. 


Ieri visita lui Bertolotti, cugetătorul fascist. li arăt ce 
nedreptate ni face regimul italian, ce zădărnicie e alianţa 
cu Ungaria și ce ofensă pentru noi sentimentalitatea cu 
Stoiadinovici. Răspunde, reservat, că sânt numai „con= 
ungențe“. 

Redeschiderea cursului de la Universitate. Sala plină. 
Li învederez cât au lipsit de la datoria lor faţă de mine. 
Arată foarte bune disposiţii. 


16 April. 


Brătescu- Voinești întrebuințează, la Academie, forma 
unei satire literare pentru a lupta contra literaturii arti- 
ficial violente. Foarte mult pubiic și foarte călduros. 

Asistă Upton Clark, care-mi vorbește într'o foarte 
bună romănească, și Jeannel. În delicate cuvinte duioase 
Lăpedatu presintă felicitări lui Cuza, menindu-i nouăzeci 
de ani, și din partea celor cari nu vor mai putea vorbi 
atuncea. Răspunsul lui Cuza e puţin potrivit: vorbeşte de 
lupta sa și de programul său pe care-l crede că în cu- 
rând va birui. Aplausele publicului sânt simţitor mai slabe 
decât după cuvintele lui Lăpedatu. 


18 April. 


Madol vine din Bulgaria. Nu găseşte situația din 
Franța așa de îngrijitoare. 

Vorbim despre Ferdinand al Bulgariei, căruia i-a con- 
sacrat o carte pe care ar voi s'o vadă tradusă la noi. 
Spune că Ferdinand ţine să fie considerat ca un gen- 
. tilom frances. În ce privește sângele coburgic, la mese 
intreba tare pe ministrul Belgiei ce face „vărul său 
Albert“. Cu el a verificat aserțiunile lui Palcolcgue, pe 
care le-a recunoscut absolut exacte. 

Madol merge seara la Văleni. 

Madol a văzut pe Regina ieșind pentru o primblare 
cu trăsura în curtea de la Cotroceni. Nu i s'a părut slăbită. 


E i 


D-na Marta Bibescu-mi scrie protestând că ea nu vor- 
bise în articolul ei decât de Regina din tinereţă. Vrea 
să-mi explice. 

Dar trebuie să merg la Văleni. 


23 April. 


La mine, Ostrovschi, cu un delegat al directorului 
Museului Ermitagiului. Îmi aduc tabloul de acolo al lui 
Mihai Viteazul la Curtea lui Rudolf. Uimire... Ostrovschi 
îmi face şi un discurs solemn în fața celuilalt, care nu 
spune un singur cuvânt, dar imi aduce o amabilă scri- 
soare. Vorbim de situaţia din Prusia, după informaţiile 
mele recente. El o crede, economic, fără greș (și în 
curând vor fi răscoalele flotei...). Conversaţia se prelun- 
gește foarte amabil. Cum era vorba de recoltă, el spune 
că ultima a fost ca și cea mai bună din epoca ţaristă, 
— Mai bine pentru noi, că nu veţi veni la noi. — Nu, 
noi sântem, vă asigur, pașnici. 

La Academie invit pe Ostrovschi. Cum Goga va 
vorbi asupra literaturii iudaisate, il asigur că poate pleca 
după ce va fi salutat și i se va mulțămi (și Goga va 
trebui asigurat că Ostrovschi va pleca...). 

Lăpedatu vorbește frumos în cuvintele de mulțămire. 
Apoi Goga, foarte aplaudat și spuind lucrurile deschis. 
Caut cu ochii pe Sadoveanu, care lipsește, ca și Motru; 
publicul, care e enorm, râde. Lăpedatu aprobă cuvântarea. 

I-iu Maiu. 


Gafencu vine să-mi ceară colaborarea la noua sa 
gazetă, Timpul. ÎI felicit pentru succesul de la Galaţi. El 
spune că toate partidele sânt mulțămite. Nu e de loc 
sigur de succesiunea alor săi. De şi Costăchescu a 
câștigat o mare victorie la laşi, dar numai in oraş, Gafencu 
admite că toţi Evreii votează pentru ei, dar, după ale- 
gere, e „jenant“. Lupu vrea legătura cu extrema stângă; 
Gafencu n'a primit-o la Galaţi. 


+ 


Știri externe rele. Pe lângă ivirea militarismului în 
Rusia, neisprăvirea Exposiţiei la Paris, greutăţi financiare 
cu comuniștii, zvon de demisie al lui Blum, inecarea 
celui mai mare crucișător al lui Franco. 


+ 


Furioase injurii contra mea ale lui Mehedinţi, complect 
bolnav. 


— 


10 Maiu. 
Am felicitat pe Regele pentru revista armatei pe care 


el a creat-o, scusându-mă că nu pot fi de faţă. Mi-a 
răspuns cu mulțămiri și părerea de rău că voiu fi absent. 


12 Maiu. 


La București. Reieau lecţiile la Institutul de Istorie 
Universală. 

13 Maiu. 


Un ziarist român din Paris, Nicolescu. A fost și în 
Rusia. A vorbit cu Stalin, care e în conflict declarat cu 
casta militară. E insurat cu o Evreică, sora lui Cogano- 
vicí. Cunoaște personal pe Mussolini. 


14 Maiu. 


D-na Procopiu spune la telefon că regina Maria, cu 
privire la care umblau cele mai oribile zvonuri, e reţi- 
nută in pat de o flebită. Flebita însăși e ingrijitoare insă. 


15 Maiu. 


Deschiderea Academiei. Discursul lui Lăpedatu nu se 
ascultă. Și mai puţin raportul secretarului, N. Popescu, 
înlocuind pe Tițeica, dus la serbarea de la Paris a Școlii 
Normale. Mai toți par imbătrâniţi și obosiţi. Presintarea 
a patru volume de traducere francesă a „Istoriei“ mele, 
şi cu tomul IV romănesc, trezește foarte puţin interes. 
Lăpedatu însuşi găsește numai câteva frase banale. Numai 
curiositatea lui Lupaș se aruncă asupra noului volum, 
examinat și de Silviu Dragomir. 


16 Maiu. 


Lupaș iea cuvântul la Academie ca să-mi mulțămească 
pentru partea ce am făcut in „Istorie“ trecutului ar- 
delean și resultateior „şcolii din Cluj“. Răspund că sânt 
foarte mulțămitor pentru orice cuvinte bune, eu care 
mi-am auzit. în ultimul timp, atât de des, de celelalte 

17 Maiu. 


La Mislea, cu elevele mele de la Văleni, care dau un 
spectacol deţinutelor. Acestea au sufletul mort de neno- 
rocirea lor. Visită la bisericuţa din Bordeni. 


20 Maiu. 


Ridiculă manifestare de dușmănie a lui Mehedinţi la 
Academie. Arată cum totul pleacă de la „Junimea“, până 
şi „Liga Culturală“ și studiile despre artă, prin Izigara. 
Produce uimire. Cere scoaterea din Academie a „min- 
cinosului“ greșit „de șapte ori șapte“, care sânt eu. E 
de sigur bolnav. 


21 Maiu. 


Cuza-mi propune ca pentru congresul Ligii la lași să 
merg la fiul său, Gheorghe. Acesta mă visitează. Îi 
recomand, acuma când au o așa de puternică organi- 
sație, măsură și ținută. Se arată influențabil în bine. 


$ 


Readuc, in Academie, la realitate lăudăroșiile lui Me- 
hedinți cu privire la „Junimea“. Omul a ţinut să asiste 
la execuţie. 

22 Maiu. 


La Academie, pictorul Petrașcu cetește un frumos 
discurs de întrare. Răspunde uimitor de uman Motru, 
intr'o formă plină de poesie. 

Mehedinţi bravează. Discută așezarea Samizegetusei și 
presintă o declarație scrisă prin care se plânge că nu i 


VII. 27 

s'a prețuit „darul“. Lăpedatu spune că, din partea lui, 
a colaborat la n-l comemorativ al „Convorbirilor“ și 
l-a ajutat cu bani. Mehedinţi cere să i se fixeze o dată 
pentru a reveni asupra subiectului. Mă înseriu din nou 
după dânsul. 


23 Maiu. 


Nou dar de cărţi de la Mercati, cu câteva rânduri în 
care se arată mișcat de concertul pe care Clujenii l-au 
dat la Roma. 

24 Maiu. 


Șişeşti face o frumoasă intrare la Academie. Din ne- 
norocire Antipa e obositor. 


25 Maiu. 


Discuţie în jurul declaraţiei generalului Rosetti că re~ 
nunță la sarcina de executor testamentar al lui Berthelot 
pentru că venitul proprietăţii de la Fărcădin nu permite 
a se da bursele prevăzute prin testament; s'ar putea 
ajunge și la o comunicaţie tribunalului. E combătut de 
Lăpedatu, Andrei Rădulescu și Goga și isprăveşte re- 
nunțând. Am propus ca vre-un Ministeriu să întregească 


suma burselor. 
+ 


Fiica mea Magdalina a văzut la 22 pe Regina. Abia 
o ușoară flebită. Primește și vorbeste ca de obiceiu. 


26 Maiu. 


Sacerdoţeanu iea la Academie un premiu de 20.000 
de lei. Membru corespondent e ales însă Matei, foarte 
susținut de Ardeleni, cari propuseseră și pe Em. Panaitescu. 

27 Maiu. 


întoarcere a prințului Mihai. Regele e incă serios bolnav. 


28 Maiu. 


Președintele grec Metaxas imi răspunde cu privire la 
prigonirea „Macedonilor“ (el zice „Cuţovlahi“). Mă asi- 
gură că s'a dat ordine de a nu-i tulbura. Dar cere să 
nu fie atacați Grecii în presa noastră. 

Luptă pentru confirmarea lui Em. Panaitescu la Roma. 
Sânt silit să protest contra intervenţiei lui Lăpedatu oarecum 
în favoarea lui şi mai ales contra observaţiilor lui Silviu 
Dragomir. 

Cade alegerea lui I. Matei ca membru corespondent, 
dar reuşeşte cu simplă majoritate Ștefănescu-Goangă, — 
victorie a Clujenilor și a situaţiei lui oficiale. 


+ 


Regina Maria sufere de cirosă. 


31 Maiu. 


Mare luptă la Academie pentru inlocuirea la Roma a 
{ui Em. Panaitescu. Se admite propunerea, asupra căreia mă 
ințelesesem cu Bănescu, de a trece ca o deiegație con- 
ducerea școlii din Roma asupra mea. 


l-iu lunie. 


Lăpedatu-mi arată cu cât tact a procedat şi-mi stre- 
coară că ar fi cu un Ministeriu național un bun pre~ 
ședinte al Camerei. 

Ciocniri la Academie cu aceia, între cari și Lăpedatu, 
cari par că voiesc a reduce la nimic delegaţia mea la 
Roma. E o întreagă reacțiune, exprimată zgomotos șt 
de Goga, pentru Em. Panaitescu. 


4 Iunie. 


Lăpedatu, foarte afectat, vine să se explice. Îmi păs- 
trează cele mai bune sentimente. Nu s'a lăsat niciodată 
intrebuinţat contra mea. Se va face cum doresc eu. N'a 
avut nicio intrigă in minte. 


5 Iunie. 


Regele la Academie. Blaga vorbește cu un glas supțire 
și încet, fără putinţa de a sublinia, despre sat, pe care-l 
consideră, ca fiu de preot ardelean, ca un fel de pro- 
prietate a lui, inchisă nouă, „citadinilor“, cari nici nu 
putem pricepe unele lucruri, dar pe această „cultură 
rainoră“ de acuma e de clădit una „majoră“. Cuvinte 
menite să facă impresie, citare de elemente urâte din 
viata satului, presintat ca unităţi răsleţe și închise („prunele 
din zamă de mort“). Foarte subtil răspunde Petrovici. 
Lăudând foarte mult pe noul său coleg, tăgăduiește, ca 
raționalist, baszle însăşi al? unei cugetări care vrea să 
fie mistică, şi râde discret de „mioritismele“ lor. 

Regele arată legătura sa cu literatura actuală, consi- 
derânt ca isprăvite fascle anterioare, cu sentimentalismul 
lor. Anume a venit la întrarea lui Blaga, ca representativ 
al unei generații care cu dânsul întră la Academie. Două 
cuvinte despre Petrașcu şi Sisesti, cari şi-au ținut dis- 
cursurile în aceiași sesiune. Noua literatură, spure Regele, 
e plină de talent, doar cu unele „licențe“. 

6 lunie. 


Cercetez „Luna Bucureştilor“, ridicul organisată (mănăs- 
tirile cu covoarele și icoanele lor își fac de cap). Mai 
bine la exposiţia d-nei Tătărescu, unde însă... prea multă 
mâncare, 


7 Iunie. 


Plec la Văleni în momentul pregătirilor, cam vulgare, 
pentru Moscicki. Tătărescu mă cată la telefon ca să-mi 
spuie că Regele a iscălit decretul care dă câteva milioane 
fondului de cercetări al Academiei. 


20 iunie. 


Mă cercetează vechiul mieu prieten Stensgard de la 
Arhus in Danemarca (a fost în România acuma patruspre- 
zece ani și găsește o mare schimbare). 

Vorbeşte de regele Danemarcei. Îl iubeşte toată lumea. 
Caută societatea populară. Spune „reginei“: „femeia mea“. 
A încercat o singură lovitură, in chestia Slesvigului, 
acuma vre-o cinsprezece ani, făcând să plece un Guvern 
care avea majoritatea. De atunci „nu face politică“ Danesii 
n'au bolşevism. Doar doi comuniști cari mai pun în 
mișcare pe socialiști. 

Vorbeşte de Islanda. Abia suta de mii de oameni, cari-și 
au totuși o îatreagă literatură, o presă intreagă. O modestă 
societate autonomă, care și prin căsătorii se leagă de 
lumea danesă. Atinge și de marile resurse ale Groen- 
landei, care se simte neatacabilă. 


26 Iunie. 


Spre lași, pentru Congresul Ligii. 

La lași, afară de pavoasarea Gării, al cării şef e un 
vechiu cetitor al „Neamului“, rimeni. Un grup restrâns 
întâmpină pe congresiști. 

La ședința de deschidere, represintanţii Statului lipsesc. 
Şi ministrul locale plecat la o nuntă; absenţi și prefectul, 
și primarul, și militarii, și profesorii, ba chiar și membrii 
locali ai Ligii. Congresiștii sânt mulți și numeroşi. 

Provoc să vorbească pe Topa, pe Cuza, căruia-i cer 
să o facă în numele generaţiei sale. O face, atacând pe 
tinerii de la codreniști. 

După-amiazi, escelentă discuție in jurul celor două 
chestiuni: rcmanisarea Iaşului și reformarea morală a 
literaturii. Topa are o impresionantă cuvântare, in care 
arată cum lucrează Macedonenii săi. 

Seara, „Chiriţa în ași“, bine montată la Teatrul Naţional. 


28 lunie. 


La Hârlău, unde descopăr mormântul lui Anfilohie de 
Hotin și câteva frumoase icoane la schitul lui Zagaveiu. 

La Cotnari, primire cu călăreţi și praznic. Descopăr 
Istoria lui Nadir-Şah, de Vataţe. 


29 Iunie. 


Mișcătoare impărțire a premiilor la lași. 

Seara, Găvănescu la masă. Vorbeşte de începuturile 
sale, pe lângă Dimitrie Brătianu, ca redactor la „Naţiu=— 
nea“. Era un om de o mare cultură și de o impunătoare: 
energie. 

30 lunie. 


Găsesc căldurosul răspuns al Regelui la telegrama ce 
iam trimes la Varșovia, nu fără alusii netede la discursul 


de la Academie. 
9 Iulie. 


La București. Vorbesc la Academie despre un memoriu 
către Cuza-Vodă, sensaţionai, care stârnește uimire. 


+ 


Regele a plecat „incognito“, dar vor fi recepții la 
Paris pentru dânsul. 
15 lulie. 


Deschiderea cursurilor. Discurs al lui Angelescu. 

Cineva îmi spune ce greșeală a fost ceremonia ridi- 
culă, şi cu defilarea de oi, pe care a oferit-o Regelui 
în Bucovina adiutantul său, colonelul Sidorovici. 


La Paris Regele e lângă președintele Republicei pentru 
defilarea de ieri. Ăsistă și Sultanul Marocului. 


18 Iulie-]2 August. 
O lună de grea boală. 
15 August. 


Închiderea cursurilor. 
18 August. 


Patriarhul își arată temerile în ce privește năvălirea 
Evreilor și a străinilor in genere. Scrisoarea e de o înaltă 
gândire şi de o adâncă simţire romănească. 

Cineva-ml spune că Istrate Micescu a vrut să mă vadă. 
Dar niciodată „naţionalismele“ cu scopuri politice de partid 
nu se vor putea apropia. 


23 August. 


Nora mea Elena povesteşte din vremea bejeniilor de la 
1916. A văzut fugind la Prunariu călărașii din Botoşani. 
Pădurea era așa de plină de corpuri de nu puteau trece 
Dejenarii. Se spunea țăranilor să nu-i primească, de 
oare ce Germanii urmăresc pe „boieri“ ca să-i taie; așa 
spune și un şef de gară. Numai cu amenințări de moarte 
s'au putut căpăta gazde. Familia ei, fugară de la Filiaș prin 
Craiova, a stat la un moșneag și nora lui, cu un copil, 
soțul fiind soldat în Moldova. Bătrânul a ascuns cele 
două fete supt nişte coceni două zile cât au trecut Bul- 
garii. La București Uagurii refusau pașapoartele de 
întors și Evreli impuneau taxa de 500 lei ca să le dea. 


25 August. 


Visita lui Louis Marin şi a lui Paul-Boncour, etno- 
graful cu, doamna. Conversaţie ușoară. 


4 Septembre. 


Sânt invitat la Congresul de istorie turcă. 


5 Septembre. 
Primesc scrisoarea președintelui Academiei de Istorie 


din Chile, care m'a ales membru corespondent. Răs- 
pund prin aceste rânduri: 


WWW.cimec.ro 


MEMORII 425 


„Monsieur le Président, 


Je vous remercie chaleureusement de la bonne nou- 
velle que vous venez de me transmettre et vous prie de 
vouloir bien communiquer à la compagnie que vous 
présidez l'expression de ma gratitude pour le témoignage 
d'estime et sympathie qu'elle m'a donné. 

Considérant dans tous mes ouvrages la civilisation hu~ 
maine comme un seul immense organisme et cherchant 
à fixer à l'esprit latin, étendu sur les deux mondes, la 
large place qu’il s’est gagnée par son admirable élan, je 
n'ai jamais perdu de vue lapport, si important, de l'A- 
mérique latine, au milieu de laquelle votre grand et 
beau pays représente un des triomphes les plus beaux 
de cette pénétration qui, par dessus Océan, a porté, en 
même temps que ie langage de Rome, la clarté et Phar- 
monie qui distinguent, des Andes aux Carpathes, notre 


race commune. 
Veuillez agréer, Mr. le Président, lassurance de ma 


plus haute considération. 
N. Iorga“. 


24 Septembre. 


La Bucuresti. 
D-rul Angelescu e în adevăr foarte bolnav. Îl visitez 


in casa lui, plină de rudele cele mai de aproape. E și Să- 
veanu și doctorul Manolescu. Prieteriul mieu vorbește 
așa de încet, încât abia se audel. 

Inculeţ imi spune că a văzut pe Rege. E fals că Gu- 
vernul ar voi modificarea Constituției. Nu şi-ar lua pe 
cap toate consecinţile. 


t Şi, totuşi, admirabila-l structură va birui. 


WWW.cimec.ro 


426 N. IORGA 


Lăpedatu crede că Guvernul va putea merge pănă la 
capăt. 


* 

Vorbesc la Academie despre Memoriile lui Wimpfen, 

privitoare la războiul Crimeii. După mine, Gr. T. Topa 

de la lași, în jurul operei d-rului Cantacuzino; încheie 

că o adevărată cultură romănească științifică e de făcut 

de acum înainte. Nistor spune că va prot:sta, — dar 
pleacă. 

8 Octombre. 


La București pentru radio. 
Lăpedatu-mi spune că în Cehoslovacia durerea pentru 


moartea lui Masaryk a fost imensă. 


10 Octombre. 


lulian Peter la mine. Îmi arată că, acum doi ani, Francesi 
din burghesis-i spuneau că au votat cu stânga fiindcă 
socotiau republica in pericol și că de cei veniţi astfel la 
cârmă s'ar putea ușor libera. Când li s'a spus că în fața 
unei „miliții civile“ cu mitraliere nimeni nu s'ar putea 
opune, cădeau din nori. 


16-7 Octombre. 


Telegrafiez Regelui: „Rog pe Maiestatea Voastră să 
binevoiască a primi şi urările mele“. Îmi răspunde: 
„Toate mulțămirile mele pentru urări“. 

A îndemnat la Alba-lulia (comemorarea lui Horea) la 
Unire, pe care Vaida o refusă, arătând că poate lucra 
numai cu „frontul“ său. Slab discurs al lui Lăpedatu, care 
a atacat, violent, la Cluj pe Valer Pop, şi escelent discurs 
al acestuia. Frumoase cuvintele generalului Gamelin, 
căruia Regele i-a arătat valoarea armatei sale. 

22 Octombre. 


Mehedinţi mă atacă iarăși, într'o comunicaţie de etnogra- 
fie, ca fiind un dușman al naţiei mele, un lăudător al Evrei- 
lor, un impiu care a atacat „Junimea“. Înainte de co- 
municarea mea despre Mormintele Mavrocordaţilor răs- 
pund cu câteva cuvinte. El se indărătnicește să presirte 
obiecţii după mine. Pentru „a nu ne da în spectacol“, 
Lăpedatu ridică sedinţa, în strigătele lui Mehedinţi, care 
revine și in ședința intimă, adavgind că am presintat pe 
Regele Carol ca pe „un vanitos vulgar“. Lăpedatu, des 
întrerupt de Mehedinţi, caută a restabili adevărul şi a-mi 
da o satisfacţie. 

E un întreg complot pus la cale de o bandă... 


29 Octombre. 


La Bucureşti. În ședința intimă, Mehedinţi, după planul 
stabilit, revine, adăugind că sânt un „pornograf“ și vân- 
turând două fotografii ale unor epigrame găsite în saltarul 
lui Bianu. Academia-l ascultă fără nicio protestare; Lă- 
pedatu se apără numai pe el. Singur Nistor se arată 
scandalisat și cutează a mă apăra. Arăt cu liniște va-. 
loarea învinuirilor. 

Mehedinţi a adus inainte ruperea relaţiilor Secţiei 
istorice cu mine pe vremea lui Tocilescu și a protestat 
că el n'a fost ministru supt ocupaţie. 


31 Octombre. 
Adunarea extraordinară a Ligii Culturale pentru a 


discuta primejdia economică din partea Evreilor. Foarte 
bună represintare a secţiilor. Puţini negustori. 

Multe discursuri vibrante: al Ardeleanului Peneș, al 
profesorului Țicăloiu, al represintantului Drăgăşaniior. 
Perfectă linişte după întrunire. 

k. 

Seara, conferință despre Antim Ivireanul. Patriarhul e 
în provincie. Episcopii nu se deranjează, afară de Mi- 
hălcescu și Pocitan. Se va cere o contribuție preoților 
pentru refacerea bisericii „Antim“. 


l-iu Novembre. 


Deschiderea cursului. 
$ 


Conferință despre tradiție la „Universitatea liberă“. 


* 


Dr. Angelescu la miae. El crede că va veni un Guvern 
Mihalache. li spun că o cred și eu. 

Ausschnitt ar stărui pentru aducerea țărăniștilor la 
putere. 

Vine, după plecarea Regelui, Inculeţ. El nu e așa de 
sigur de venirea țărăniştilor. li dau o scrisoare pe care 
s'o arăte Regelui, în care spun că țărăniştii sânt impo- 
sibili supt raportul ordinii, naţionalii-creștini supt al 
politicii externe, iar o coaliție, supt raportul solidarităţii. 
Deci continuarea liberalilor pănă la capătul legislaturii sau, 
dacă e vorba de o disolvare a Parlamentului, un Guvern 
de alegzri al lor, cu represintanţi ai Regelui la Interne, 
Justiţie și Războiu. Sânt gata să-l susțin printr'o decla- 
rație publică și să permit amicilor miei să figureze pe 
listele lor. 

Dr. Angelescu e fără încredere în resultatul pentru 
liberali al alegerilor. Pretutindeni ei sânt impărţiţi în tabere. 

Inculeţ imi spune că a presintat Regelui, îndulcindu-le 
cu consideraţii sentimentale, condiţiile mele. El a făcut 
să mi se comunice că pregătește un gest neobișnuit 
pentru mine. 


4 Novembre. 


La Tătărescu pentru o chestie de familie. 

Vorbim de succesiune. El ar fi dispus să meargă mai 
departe. I s'a cerut şi de la Paris, de la Londra. L-au 
cerut prințul Paul și, prin Rydz-Smigly, Polonii. 


9 Novembre. 


Cum sânt chemat la Rege pe mâni, Inculeţ trece la 
mine ca să-mi spuie că păstrează scrisoarea mea despre 
succesiune, dar că acuma pot vorbi Regelui personal 
N’ar voi să se pară că am fost influențat. 


10 Novembre. 


La Regele. 

Mă intâmpină cu cuvintele: „Nu ne-am văzut de 
mult“. — „...% — Ai fost la Văleni... — M'am întors de 
două săptămâni. — Cum au mers cursurile? — Bine, 
dar eu am fost bolnav. — N'am știut. 

li dau explicaţii. Mă întreabă de succesiune. 

li arăt că nu pot fi chemați naţional-ţărăniștii. Miha- 
lache nu e șeful lor. În Regat e o colecţie de conser- 
vatori, elemente rurale și alţii. În Ardeal, unde e adevă- 
ratul şef, Maniu, imposibil fiindcă se vrea peste Coroană 
și nu aduce nici inteligenţă, nici cultură, nici loaialitate, 
cum m'am convins și eu în legăturile cu dânsul, de 

fapt partisanii lui îi cultivă mistica pentru popor, dar 
fiecare lucrează de capul său. Apoi Statul nu poate trece 
prin capriciile doctrinare ale lui Madgearu, care, dacă 
nu va avea conducerea economică, va trânti Guvernul. 
Regele nu poate chema pe acela care a declarat că tot 
ce s'a lucrat în patru ani e „o farsă sinistră“; s'ar con- 
damna să iscălească distrugerea a tot ce s'a creat; și 
nu e rostul Monarhiei să dea contra-iscălituri la fiecare 
schimbare de regim. 

La național-creștini, Cuza e foarte bătrân, incât Goga 
ar conduce, dar e un om fără direcţie. Partidul nu 
se poate presinta în fața Aliaților, pe cari i-a com- 
bătut, și nici în fața Germanilor, pe cari i-ar lăsa ca să 
vie la Guvern. Popularitatea-i vine din „Jos Jidanii“, dar 
la Guvern nu se poate lucra cu această lozincă, — în deo- 
sebire de opera constructivă românească începută de 
mine —, și nu s'ar putea opri escesele pornite de la acest 
cuvânt de ordine. 

Regele amintește că Gr. Filipescu i-a spus că i s'au 
oferit de ţărănişti Externele (!), dar el nu le poate primi 
pentru că a atacat violent pe Mussolini (!). 

Adaug că un Guvern de elemente eterogene n'ar 
putea lucra. A fost de-ajuns ca în formațiunea mea să 
fie două divergențe ministeriale pentru a-mi impiedeca 
acțiunea. f 

— Dar un Guvern fără caracter de partid? — Dacă 
Maiestatea Voastră are curajul eroic s'o facă, ar găsi 
aprobarea întregii opinii publice. Dar, bine ințeles, oameni 
fără trecut și viitor politic. — Aşa recomandă și lunian. 
— Făcându-și loc cu ei... 

Un asemenea Guvern poate să fie însă incapabil de 
a-și indeplini misiunea. În acest cas Maiestatea Voastră 
ar trebui să aibă îndată la îndemână o altă formaţiune. 

Fiindcă în asemenea împrejurări nu poate fi vorba de 
crisă și de consultaţii. 

Vaida nu-mi pare că poate guverna. Se pierde in po- 
vești, noaptea și ziua. 

— Dar Averescu? — Când Codreanu era stăpân pe 
București, l-am crezut pe mareșal singurul capabila do- 
mina situaţia. Când i s'a vădit incapacitatea, ca în dis- 
cursul de ieri despre „comerțul inimii“, nu-l mai văd 
necesar pe mareșal. | 

La ţărănişti, Lupu, care putea juca un rol, l-a pierdut 
prin legăturile și atitutudinea sa. lar Costăchescu? Cine 
sar strânge în jurul lui? 

Rămân liberalii. În cas de s'ar continua Parlamentul, 
numai ei... — Dar Parlamentul a terminat. — Nu acum: 
in lanuar. — Dar ce pot insemna două luni! În cas de 
alegeri, Maiestatea Voastră li-ar putea impune, ca ga- 
canție de imparţialitate, ministrul de Interne și cel de 
Justiţie. 

Tătărescu s'a format, potolindu-și retorica. Inculeţ e o 
adevărată comoară. Poate fi trimes la cele bune ca și la 
cele rele, și se intoarce, politicește, cu ceva în buzunar : 
jumătate pentru el, jumătate pentru Maiestatea Voastră. 
Dinu Brătianu e in adevărr inchis. — Sa schimbat mult. 
E un om onest. Și un om care trăieşte, în deosebire de 
Vintilă; |. Brătianu, om de mari însușiri, avea morali- 
tate, — pentru alții. Pe Dinu l-a cunoscut la vânători și 
aiurea, unde se descopere omul. La început avea șovăiri, 
apoi i-a fost loaial. 

Primit la vechii liberali, Gh. Brătianu ar aduce, spun 
eu, pofta de răsbunare. Aportul său de câţiva profesori 
n'are valoare politică. Pe lângă el doar Văitoianu (Re- 
gele subliniază) și Toma... — Nu-l cunosc. — Maiestatea 
Voastră are nevoie de un parjid liberal puternic. — Nu 
sânt liberalii prea uriţi? — Nu cred. 

În cale, Vaida, așa de preocupat, că nu mă observă. 

Afară, gazetari : — D-lor, eu sânt un particular. — Dar 
ați fost în audiență. — Mulţi vin în audienţă, dar nu 
în aceiași calitate. — Dar succesiunea ? — Este o succe- 
siune? A murit cineva? N'am auzit măcar că trage să 
moară... — Dar vi s'a cerut o inaltă recomandare... — 
Recomand pe d. Mihalache... 

După mine ar fi revenit lunian. 


12 Novermbre. 


Plecare de la București spre Paris. D-rul Angelescu 
ține să mă petreacă la gară. 


14 Novembre. 


Sosire la Paris. 


15 Novembre. 


Prima conferință despre spiritul frances (și latin) in 
„Austria secolului al XVIll-lea“. Foarte multă lume. 
Prietenii miei evrei s'au abținut toți. 

. 


Visită la Exposiţie. Masă dată de Gusti profesorilor 
francesi cari au fost in Romănia. Bardoux, președintele 
Academiei de Ştiinţi morale și politice, se teme de resul- 
tatul visitei lordului Halifax la Berlin. li arăt că, după 
părerea mea, nimeni n'ar risca, în imprejurările de azi, 
un războiu. D-ra Vâcărescu e și ea incredințată de 
aceasta, și contra fobiei francese. 


16-7 Novembre 


Aflu de formarea Guvernului al doilea liberal, cu 
participarea lui Topa, „simbolică“. 

18 Novembre. 


A doua conferință. Cu toată vremea, foarte rea, cu 
ceață deasă la oarele patru, publicul se menţine. 


+ 


Dejun la Lhéritier. Întâlnire cu Wladimir d'Ormesson, 
care vrea informaţii despre Romănia. 


19 Novembre, 


Răspund lul Bure, care, in L'Ordre, mă presintă ca gata 
să trec, ca basă a politicii romăneşti, Italia în locul 
Franciei, supuindu-mă influenței lui Vaida şi a Regelui. 
Aş ajuta „alunecarea săpunită“ la care se dedă și Polonia. 


& 


Şedinţă solemnă la Academia de Inscripții. 
20 Novembre. 


La Delbos, pentru a-i da informații despre Romănia 
în momentul când răsar din nou suspiciuni în ce privește 
direcţiile ei. 

li arat că partidele—, nu în Franţa, unde învățămintele 
se fac in casă, ci aiurea, și în Anglia, unde acei disidenți 
religioși cari-și continuă studiile în Germania aduc de acolo 
o permanentă direcţie filo-germană —, se osebesc după 
locul unde și-au urmat studiile conducătorii. Dar, la noi, 
oricare ar fi fost şovăirile lui I. Brătianu, inginer deprins 
a cerca soliditatea podurilor înainte de a trimete trenul, 
care une ori trebuie să meargă cu orice risc, liberalii 
sânt de formaţie francesă, pe când toată gândirea lui 
Madgearu e de la Berlin și Maniu s'a format în Buda- 
pesta sub-germanică (de aceia primia, odată, pe fostul 
ministru de Războiu german de pe vremea Războiului). 

Deci România va urma aceiaşi politică externă. Vorbesc 
şi de Beck, dănţuitorul care nu va lua pe niciuna din 
cele cu care danţează, dar care trebuie menajat, ca să 
nu cadă mai jos. Arat că Italia s'ar putea câștiga prin 
alegeri de Italieni la Academii, acordare de decoraţii, 
articole favorabile lui Mussolini, excursii. „Italia are față- 
de Franţa gelosie, nu ură; Germania ură, fără gelosie.“ 

Delbos se teme de Vaida. li spun că el e numai 
sfătoșenie și atâta. Crede că Arciszewski e „nociv“. — 
Dar el n'are nicio influenţă. 


Li 


Ziarele aduc un articol din Tribuna de la Roma, în 
care disidiul franco-italian e tratat de ceartă a amorezului 
răspins. Declaraţia e primită cu simpatie. 


+ 


Dejunul la Charlety, care nu mai e rector (am văzut 
la Sorbona pe noul rector, medicul Roussy, cu mulți 


prieteni la noi). 
è 


A trela lecție, foarte călduros primită. 
+ 

Înainte de aceasta, Bardoux mă salută la Academia de 
Științi morale și politice. Răspund că, de oare ce s'a 
vorbit și de rostul mieu politic, voiu căuta, în noua for- 
mație, la alcătuirea căreia am lucrat, să fac a se menținea 
acele legături care au plecat nu din ceasul victoriei Fran= 
ciei, ci din acela al celui mai mare pericol al ei. 


k 


Seara, la inventatorul Coandă. 


Plecare spre Italia. 

21 Novembre. 


Coborâre la Veneția. Gara e decorată pentru o primire 
de muncitori germani, din „țara amică“. 


22-4 Novembre. 


La Veneţia. Revăd câţiva prieteni, Zorzi, Orsi. Orașul 
e plin de Nemţi grosolani și ridicoli: o adevărată invasie 
de barbari. Dau și un concert în Piaţă. 


26 Novembre. 


Seara, la București. Mă primesc în gară amicii și mi- 
niștrii, afară de Tătărescu, reţinut. Regele mi-ar da co~- 
mandoria Meritului său și ar fi să-mi scrie și o scrisoare. 

+ 

Maniu e acum şef țărănist și încheie „pact de neagre- 

siune“ cu Codreanu, Gh. Brătianu și... Argetoianu. 


27 Novembre. 


Tătărescu la mine. Arată că-i e peste cap de Brătieni. 
Ar vrea o legătură a Centrului. Ne-am îndruma către 
dânsa. 


29 Novembre. 


Mi se cere de d-rii Angelescu și Costinescu să can- 
didez in fruntea listei la București. Primesc nu fără 
greutate. 


l-iu Decembre. 


Costinescu ar fi de părere să rămân la Senat. li scriu 
lui Tătărescu cu indignare despre această atitudine față 

de cineva care a fost rugat să primească și acuma e 
tratat ca orice postulant de mandate. Mi se spune că va 
veni seara Costinescu și se va scusa. 

Costinescu o face. Vorbim de moartea lui Duca. El se 
coborâse din tren, ca de obiceiu, iute, „ca un fepure“. 
Era la şase paşi de Costinescu când s'au auzit detunăturile. 
Cel lovit n'a avut sensaţia glontelui. „Mai tute ca la ghi- 
lotină.“ Un nou glonte l-a atins pe Costinescu la fluierul 
piciorului. N'a simţit durerea: Sa pansat singur. l-au 
trebuit însă două luni de îngrijire. 

Asasinii erau trataţi prea bine. Acuma sânt supuși re~ 
gimului comun al ocnașilor. 

Întreb ce atitudine vor avea liberalii față de o eventuală 
campanie cu revolvere a lui Codreanu. — Tot așa şi noi, 
cari avem și mitralicre. 


4 Decembre. 


La Regele. Îmi iese înainte imbrăcat civil, cu cea mai 
bună înfățișare. Începe prin a-mi mulțămi pentru tele- 
grama de la Paris. Îmi arată cum, de și nu e nicio 
obligaţie constituţională, a ţinut samă de tradiţia care-i 
impunea să se adreseze la naţional-țărăniști. Li-a cerut 
să-și asigure și concursul lui Vaida. Dar Mihalache a 
făcut greşeala de a-și întreba partidul, în loc dea merge 
la Vaida. Acesta, care a mărturisit că l-ar fi dat afară, 
i-ar fi procurat indreptăţirea pe care acum n'o are. 

Îl felicit pentru înţelepciunea in adevăr regală pe care 
a căpătat-o în ultimii ani. Să fi fost așa de „rege“ acum șase 
ani, ce guvernare a mea ar fi ieșit! Acuma e așa de 
„inrădăcinat“, de „infipt“, incât poate birui şi greşelile făcute. 

Apoi arăt ce am văzut şi am făcut in străinătate. El 
lămureşte că la Paris a vorbit tare și deschis. Orice de~ 

monstraţii pentru Soviete, dar Rusia rămâne Rusia, și 
nicio alianţă cu dânsa; dacă Franţa incearcă a ni-o im- 
pune, rupem. Ni trebuie relaţii directe cu Anglia, care, 
câteva decenii încă, va avea un rol hotărâtor. — Der 
Franţa ne-a înarmat. Ar face-o egoismul engles ? —Poate.— 
Aş fi curios s'o văd, 

Spun că, in țară, supt viaţa de partide, simt, ca un 
tropot de cai, mișcarea spre dreapta. Trebuie să se ţie 
samă de dânsa. Fireşte că Zelea Codreanu e un prost. 
Dar ai lui vor sări în Camere de la 5 la 25. — Sânt fii, 
d-tale... — Bastarzi... Singurii pe cari:mi-i permite morala 

Regalitatea, spune Regele, nu poate să se prefacă în 
mașină de iscălit. Nici Carol l-iu n'o făcea, pierzând 
unele decrete prin saltare. Și președintele Lebrun, evitând 
protestul public, nu iscălește orice. El, Regele, consideră 
o iscălitură ca un act de conștiință și de înaltă moralitate. 
Altfel, e gata să discute, și, dacă e convins, cedează. 


5 Decembre. 


Întrunirea mea la Etorie. 


7-6 Decembre. 


Neplăcute discuţii, și cu Tătărescu, relativ la candi- 
daturi. El se arată foarte pornit contra Brătienilor şi 
a oamenilor lor de casă. 


10 Decembre. 


Sosirea lui Delbos. Tărănistii se abțin.... 


11 Decembre. 


Masă la Externe. Discurs al lui V. Antonescu; răs- 
punsul, foarte fin și bine rostit, al lui Delbos. 

12 Decembre. 


La Delbos. În Polonia a constatat și el că Beck, mun- 
citor şi de oarecare dibăcie, face o politică de duplicitate - 
și nu se lasă câștigat pentru o precisare de raporturi cu 
Franţa. Lui personal nu i-a cerut coloniile de care vorbia 
presa polonă. Situaţia moștenită de la Pilsudzki e cu- 
rioasă: puterea e în mâna altor oameni decât aceia cari 
în aparenţă poartă răspunderea. ÍI se pare curios că Ti- 
tulescu îl pârăște telegrafic la Chautemps pentru că „și-a 
permis să vie în România când el, Titulescu, e in opo-— 
siție“. A văzut chiar acum pe Dinu Brătianu, pe care-l 
recunoaște îngust în felul lui de a vedea lucrurile. Regele 
a fost foarte amabil cu dânsul. Nu cunoştea hotărârea 
Italiei de a ieși din Societatea Naţiunilor și refusul format 
din partea Angliei de a recunoaşte pe Împăratul Etiopiei. 
A văzut că Tătărescu și Victor Antonescu ar voi să 
acorde această recunoaștere (cum mi-a spus Regele că 
o voiește și el). Ar dori insă o întârziere, nu în mo- 
mentul unor posibile atacuri italiene și așa încât să pară 
că visitele lui n'au produs niciun resultat. 

* 

Dejun pentru Delbos la Antonescu. hâde când glumesc 
pe socoteala lui Stoiadinovici. Refusă să răspundă când 
îl întreb cu privire la procesul La Rocque. 

$ 


La 5, la Legația francesă. Jumea abia se poate mișca. 
Mi se spune că a fost Maniu la 5 și că va veni Titulescu. 
D-na Thierry aduc- răspunsul: la 8. 

Thierry, întrebat asupra atitudinii lui Stoiadinovici, 
tocmai în acest moment la Roma, spune că visita lui. 
Delbos la Belgrad, pentru formă, nu putea lipsi. 

Titulescu, spune Thierry, a spus presei că el nu poate: 

avea decât o singură satisfacţie: rechemarea ministrului 
Franciei. 
12 Decembre. 


Cuvântare la Brașov, cu Lăpedatu şi Voicu Niţescu. 
Alături, a „gardiştilor“, „cu 80%, supt douăzeci și unul 
de ani“. Periectă linişte. 

13 Decembre. 


Ministrul Chilelui la mine. Dorește relații culturale. 


14 Decembre. 


Visita unui deputat iapones. Vorbim de relaţiile ce 
var putea stabili intre cele două ţări. 


16 Decembre. 


Redeschiderea cu o piesă a lui Holberg a Teatrului 
Ligei. 
17 Decembre. 


Visita lui Jérôme Tharaud. Se interesează numai de 
chestia evreiască. 
20 Decembre. 


Formidabil succes al lui Codreanu la alegerile de 
Cameră. Guvernul nu va avea 40%. La secții linişte și 
voie bună. 


22 Decembre. 


Alegeri la Senat. 
Tătărescu la mine. Discutăm tristul resultat. Mă plâng 

că n'am avut prilejul de a vorbi, în calitatea de „cola- 
borator“, şi-i amintesc ce i-am spus eu, și ce i-a spus 
Regele, despre incapacitatea electorală a lui Franasovici. 
El se scusează că nu ne-am mai văzut: a avut de luptă cu 
alegerile. „Colaborarea“ începe de acum. A fost înșelat 
de prefecți şi de şefii de organisaţie, cari făgăduiau cifre 
fantastice. Victor Antonescu spunea că n'a fost niciodată 
primit mai bine. Steaguri, femei cu copii în braţe, stri- 
găte... „A fost o conspirație.“ 

Regele i-a spus „să afle o soluţie,“ și el o primește. 

Îi spun că, în locul lui, cum eu nu sânt Suvus unui 
partid și n'am „şef“, — se plânge iar de Dinu Brătianu» 
care vorbește tot de altele, dar e un om de treabă —, 
aş demisiona acum. Logic ar fi să o facă în urma votului de 
blam, prin Mart, după validări. Pănă atunci poate încerca 
o majoritate de grupări... Fie Goga — declar că-l primesc 
în Ministeriu —, fie oricine: și Argetoianu! El crede că, 
dacă se produce o crisă violentă, ar trebui să-mi ce- 
deze locul. 

După-amiazi, Valer Pop. Răul resultat e datorit, după 
el, dorinţii lui Franasovici de a nu se strica el cu rimeni 
și dualității în Ardeal cu Lăpedatu. Vorbesc de ce i-am 
spus lui Tătărescu despre celule de-ale lui Codreanu prin 
orice sat, despre contrabalanțarea psihosei, cu inspectori 
dintre ofițerii superiori deblocaţi și despre necesitatea de 
a pune în fruntea satului pe reserviștii șefi de garnisoană. 


* 


Seara, Comnen, foarte îngrijorat. 


25-8 Decembre. 


Crăciun trist, plin de griji. 
La 27 vine d-rul Angelescu. Guvernul nu află „solu= 

curentele spre dreapta, Regele a însărcinat pe Goga cu 
formarea Ministeriului şi-mi cere să-l sprijin. 

Aflu lista miniștrilor. S'au rupt de la ţărănişti Armand 
Călinescu, Potârcă şi Simian, cari fac parte din Ministeriu. 
Generalul Antonescu e la Războiu. La Externe Istrate 
Micescu. 

Se vor face declaraţii în sensul politicii externe de 
pănă acum. Arăt că aceasta mă împacă. Socot că și 
metodele vecht vor fi părăsite, ca unele ce sânt între- 
cute de Garda de fier. Resultatul alegerilor va fi lecuit 
pe Goga de planurile dictatoriale. Oricum, trebuie bine 
supraveghiat, ca să nu-i revie aceleași tendinţe. 

li arăt ce i-am spus lui Topa. Goga, despre care mi 
se spune că vrea, ca și Cuza, — și Regele li-a vorbit 
de legătura cu mine —, să mă cerceteze, ar putea să 
nu opuie la ai miei, în zece, cinsprezece locuri de Senat, 
candidaţi. Cu Vaida n'am avea decât un acord electo- 
ral, reluându-mi libertatea de acţiune. 

Ar fi bine alegeri în zece zile, ca să nu se poată 
reface ţărăniștii şi gardiștii, obosiţi și curăţiți de bani. 

Totuşi Regele ar fi putut să nu iasă inainte, dar re- 
cunosc că pănă în Mart, cu un Guvern fără autoritate 
sar fi putut produce tulburări. — Aceasta a voit so 


inlăture Regele. 
Isprăvesc cu „Să dea Dumnezeu să fie bine!“. 


+ 


Cuza e simplu ministru fără portofoliu. Gh. Cuza la 
Muncă. La Cooperaţie, Ghiţescu. La Instrucție Petrovici. 
Aiurea, Lupaș. Mă intreb cine e la Finanţe. 


4 


Seara, Goga vine la mine. Anunţă planul de a suprima 

ţia“. Nu va avea 400/.. Regele a primit rău pe Tătă- 
rescu. A venit pe neașteptate la Suciu c: Nu se ştie 
ce vrea. Eu găsesc că Suveranul n'a făcut bine luând 
asupră-și răspunderea. Era preferabil să aștepte o desfă- 
șurare „constituţională“ a împrejurărilor. 

Și el aruncă vina pe spiritul strâmt al lui Dinu Bră- 
tianu. Recunoaște că în județe nu s'a lucrat de loc. 


29 Decembre. 


Inculeţ la mine inainte de amiază (se anunţase Tătă- 
rescu, dar îi spun prin Inculeţ că nu mai e de nevoie; 
el merge, de altfel, să-și presinte demisia). 

Același indignare pentru numirea lui Franasovici, 
impus de Dinu Brătianu, care ameninţă că, altfel, „rupe 
partidul“ şi adresează o proclamaţie către ţară. Şi acuma 
diseută cu țărăniștii pentru o conlucrare. Tătărescu a 
avut întăiu o discuţie la Sinaia, câteva ceasuri, cu Regele. 
Apoi, fără a îinștiința Guvernul, Regele a făcut sa i se 
pregătească maşina pentru București. Odată cu ziua era aici 
A cerut demisia Guvernului. Nu ştie nici el ce va fi. 

Dau instruzţii lui Topa să adune pe parlamentarii 
noştri, cari să-mi arăte dacă au dorința de a continua cu. 
aliaţii noştri colaboraţia electorală. Liberalii ru o vor 
voi; rămân vaidiștii. loaniţescu spune că aceasta e și do- 
rinţa lui. Altfel, vom încerca să luptăm singuri. 


Îndată Urdăreanu mă anunţă că vine la două și jumă- 
tate din partea Regelui. 

El i-mi aduce colanul lui Carol l-iu (Regele-n:i răs- 
punsese amabil la felicitări; Regina Maria, franț :zește 
și românește). Trece apoi la obiect. Ținând samă de 

gazetele evreieşti. Spune că e prima visită pe care o 
face. Se grăbeşte pentru ceremonia de la biserică. 


* 


A doua zi, ministrul iugoslav, poetul Ducici. Vorbește 
de legăturile cu Bulgarii. El îi socoate pe aceștia ca niște 
rivali permanenţi. Niciodată nu se va putea face unirea 
cu dânșii. În Macedonia după dânsul nici nu sânt Bulgari. 
Ce s'a făcut e numai o măsură de oportunitate. Vede 
în România ocrotirea poporului său față de pericolul 
unei pierderi în pravoslavia rusească. Când îi vorbesc 
de simpatiile de rasă pentru Italia, e neplăcut atins. N'are 
și figura spiritului său, de o așa de fină călire. 


30 Decembre. 


Visita noilor miniștri. Istrate Micescu asigură că va 
merge pe aceiași linie ca și inaintașii săi. E bucuros că 
în curând va putea să recunoască pe regele Italiei ca 
Împărat al Abisiniei. 

* 


Armand Călinescu a cerut să mă vadă. Îmi povestește 
toate suferinţile lui cu Maniu. Era o situaţie imposibilă, 
care trebuia neapărat lichidată. Mihalache a răspuns cu 
injurii la hotărârea lui de a întra în Ministeriu. E!, 
Călinescu, a îngăduit publicarea acestor atacuri grosolane. 

li spun și lui, ca și celorlalți, că Goga trebuie neapărat 
stăpânit. E, din nenorocire, un om teatrai, care teatralisează. 
Va putza fi oprit cu greu de a-și face obișnuitele sal- 
turi. Călinescu pare a-și da samă de greutățile ce va in- 
tâmpina. 

Seara, apare decretul de suprimare a gazetelor evreiești. 
Din păcate e sprijinit pe o doctrină cu totul neaccep-= 
tabilă. Nu se pot crea principii de drept prin singure 
decisiuni ministeriale. Sânt foarte hotărît s'o aduc la cu- 
noștința Regelui. N'aș putea măcar să rămân într'o ţară 
condusă pe asemenea base... 


31 Decembre. 


Chem pe Armand Călinescu pentru a-i vorbi de 
această intolerabilă călcare a rosturilor constituționale. 
O recunoaște și el. A fost vorba de o primă satisfacere 
a lui A. C. Cuza, pentru „doctrina“ lui. li arăt foarte 
lămurit că voiu înștiința pe Regele. Nu pot admite o 
situație care, odată stabilită, ar putea să aducă și alte 
interziceri a drepturilor constituţionale. — Mai curând 
mă expatriez. Prefer să nu mă bucur de aceste drepturi 
in țară străină decât să mi le văd interzise aici... 

Promite să vorbească lui Goga. li arăt că trebuie o 
declaraţie publică și-i indic și sensul. El revine cu dânsa 
iscălită de Goga. Se pune în legătură și cu campania 
Academiei contra pornografiei. Se fixează limpede că nu 
poate fi vorba să se denege oricui ar fi drepturile asi- 
gurate prin Constituție. 

Îl rog să fie foarte atent. Goga are un temperament 
care-l va face să iea vânt. Ei, țărăniștii din Guvern, au 
o misiune foarte grea. Dacă se retrag, Ministeriul cade. 
Dacă ei sânt siliți a pleca de către național-creştini, ei 
sânt distruși. — Nu li-ar rămânea decât să vie la mine, 
ceia ce ar fi putut face de mult generaţia lor. — Nu e 
prea târziu nici acuma. 

Seara, aud discursul Regelui, foarte cumpătat, pe când 
al lui Goga a fost de o rară violenţă in ton, promiţân- 

După discursul, data aceasta foarte socotit, cu unele 
explosii sentimentale, al lui Goga, Regele, vorbind de 
tradiţii, de lucrurile vechi, de primejdia îinoirilor, de 
drepturile minorităţilor și de cunoscuta noastră toleranţă, 
fixează hotare Ministeriului, care o pornise razna. La 
plecare, n'ar fi făcut cerc cu nimeni. 


6 Ianuar. 


Tânărul Cuza la mine. li arăt ce greşeli s'au săvârșit. 
E incă vremea de a se intoarce pe calea cea dreaptă. 
În loc de a încerca să smulgă pe prietenii miei, cuziștii 
ar trebui să pregătească o succesiune a mea in folosul 
elementului lor din partid. Să se păzească şi de imbul- 
zirea necinstiților. El vede în Constituţie ceva de care 
n'ar fi nevoie a se ținea samă, pentru că nu corespunde 
opinici publice. 

Confirmă marile retrageri de capitale. Radio Roma ar 
fi anunțat o intervenţie englesă in sensul respectării 
tratatelor. 

l-am observat lui Gh. Cuza că nu se poate disolva 
un Parlament care nu s'a constituit. Și liberalii par dis~ 
puși a protesta. 

vil. 29 

Vaida la mine. A fost părăsit de Ioanițescu, care intră 
la Agricultură şi de mulți alții, Fără mânie, dar foarte 
obosit, imi povesteşte cum a fost trădat. Ca de obicelu, 
el n'are un scop, nu presintă nimic precis și nu caută 


nicio soluţie. 
e 


Cumplit ger, de 23 de grade. 


9 lanuar. 


Bun discurs asigurător al noului ministru de Finanțe, 
birocratul Savu de la Banca Națională, om de puțină 


reputație. 
e 


A. C. Cuza la mine. Sănătos, voios și în cea mai bună 
disposiţie. Îi arăt că el se află în minoritate ’n formațiunea 
ministerială și-i descriu pe Goga. În fond, recunoaste si 
el că am dreptate. Sondează în ce priveşte o colaboraţie 
de guvern, pe care i-o arăt imposibilă. Pentru alegeri, 
se va vedea. Dar îi invederez că disolvarea unui Parla= 
ment neexistent legal e o imposibilitate. 

E înduioșător când vorbește de bucuria d-nei Cuza 
care vede, lucru rar, pe tată şi pe fiu miniştri. E cea 
mai bună răsplată pentru iubirea și devotamentul ei. 


13 Ianuar. 


Gurănescu, ministru la Viena. Acolo nu se poate lucra 
cu un Guvern în care „toţi mint“. El are bune relaţii 
cu Paapen, de la care mai află ceva. Mai toată Austria e 
nazistă şi merge la anexiunea către Germania. Schuschnigg 
e un Slovac germanisat, Schmidt, un copilandru, pănă 
mai ieri biet atașat de presă. 

14 Ianuar. 


Stoica, ministru la Riga. E și pentru Lituania, țară 
mâncată de Evrei. Bune realisări economice în Letonia, 
dar Rusia, care s'a închis în sine, nu exportă. În Estonia 
şi Finlanda limba e aproape aceiași. 


15 lanuar. 


Vaida la mine. Aceiași lungă, tristă plângere pentru 
trădarea lui loaniţescu. O visită a lui Urdărianu nu-l 
aflase acasă. A căutat să-i afle scopul. S'a dus în audienţă 
la Regele. l-a vorbit un ceas ce-mi repetă azi mie, cu 
o nesfârşită melancolie plângătoare. l-a arătat că Ghel- 
megeanu și Gafencu îl imploră să vie la Maniu. A căutat 
să afle sentimentele Regelui față de acesta. (Schimbul 
de telegrame; Regele: „Mulţămesc pentru felicitări“.) 
l-a spus că nu se poate uita insulta făcută „soţiei sau 
iubitei“... Cu silinţe aflu că totuși el, Vaida, e dispus să 
se împace cu „fratele“ său. 

«| De ce-a venit la mine? 


$ 


Zamfirescu, ministru la Varşovia. Crede in Beck, mare 
pairiot și om tare. 

Se crezuse la Varşovia că Regele ar putea face acolo 
prima visită, Zamfirescu s'a opus. Sa ajuns astfel la 
invitarea președintelui de către Voevod. 

El e pentru ambasadă, de și ar pierde locul. Sud- 
Americani, ca Uruguayul, trimet ambasadori. Ambasa- 
dorul poate cere audienţă șefului de Stat, chiar când e 
bolnav. Pe lângă el, miniștrii sânt umiliţi. 

Polonii ii recomandaseră a vorbi in audiența solemnă 

de Polonia „Mare Putere“. Ei a preferat formula : „Marile: 
Puteri din Est, care sânt Polonia și Romănia“. 

Victor Antonescu îl privia ca pe omul Regelui și-i 
refusa orice comunicaţii despre negociaţiile lui la Varșovia 
care aduseseră ideia priorităţii visitei regale. 


18 lanuar. 


Armand Călinescu la mine. li vorbesc de imposibili- 
tatea logică de a disolva un Parlament neconstituit, care 
deci nu există. Nu se lasă convins, ci aduce argumente 
specioase. Îi recomand suprimarea semnelor ispititoare, 
și el imi arată proiectul de decret in care ele sânt în- 
locuite cu puncte. Mă roagă să scriu eu întăiu în acest 
sens ca să aibă un punct de sprijin în opinia publică. O- 
şi fac. 


19 lanuar. 
Seara, s'a publicat decretul. 
21 lanuar. 


Vorbesc la Academie despre revoluţia de la 1848 în 
Moldova. 


24 lanuar. 


Recepţia purtătorilor Ordinului „Mihei Viteazul“. 
Lipseste Maniu, „bolnav“ pentru ocasie, dar vine Lupu, 
foarte nervos, apoi placidul Halipa şi nepotul Ionel Pop 
al șefului țărănesc. Mulţi alţii, din toate paitidele. 
Regele glumeşte cu Patriarhul, abia restabilit Și arătând 
urme de suferințe, și, cu Vaida, lucruri fără însemnătate. 
Inculeţ e indignat de căderea în a'egeri. „Făcute“ cum 

trebuie, ar fi dus la alt resultat. În ce privește „îintre~ 
girea“ cu Gh. Brătianu, regretă că, resistând pănă în ul- 
timul moment, n'a întrebuințat și mijlocul demisiei. Valer 
Pop vorbește de plecări în masă, care au devenit o da- 
torie. Numai Lăpedatu crede că tânărul Brătianu va sa~ 
crifica pe ai săi și că, dacă se menține prudent, Iătă- 
rescu va avea moştenirea șefiei. 

Dr. Angelescu, Vaida, Goga se arată speriaţi de agi- 
taia „Gărzii de fier“. Emisarii de prin sate au înlocuit 
formula „omul și pogonul“ cu alta, „sufletul și hectarul“. 
-„E bolnavă moral naţia“, spune Goga. Îi răspund: „E 
o constatare pe care s'o facem noi. D-ta ai fost chemat 
pentru că ești grozav. Deci n'ai să faci filosofie, ci să 
acţionezi“... Spune că o va face, dar n'are destui jan- 
darmi.... 


25 lanuar. 


Ostrovschi, pentru plecare. Nu e rechemat, ci a de~ 
misionat de mai multe luni. Soţia i-a fost numită con- 
ducătoare a unui mare spital. Nu e adevărat că fostu-i 
secretar, mutat la Varșovia, ar fi fost condamnat. Va fi 
la Ministeriul de Externe director pentru Romănia și ță- 
rile vecine. 

Vorbim de politica noastră. li spun că axa Berlin- 
Roma se va frânge pe chestia hegemoniei la Dunărea 
mijlocie, așteptând coborârea germană spre Trieste, că 
Stoiadinovici face un „salt mortal“. — Da, mortal, spune 
el, părând a face alusie și la noi. 

Îl rog să-mi caute notele pe care le va fi luat Ra- 
covschi. Acesta e, spune el, într'un orășel. — Internat ? — 
Nu. — Dar cariera-i e zdrobită. — Da. 

Lasă în loc un Rutean, scriitor, venit de puţin timp. 

Întăia visită, înduioșată, a lui Șt. Bogdan, întors în 
partid. Îi spun multe lucruri, vechi şi nouă, pe care n'a 
avut cum să le stie. 


29 Ilanuar. 


Victor Ianculescu, care vine din lași. Fusiunea libera- 
lilor e aşa de reală, încât cei doi frați nu pot merge pe 
același trotuar. Orașul e — o cloacă! 


31 lanuar, 


La Ploești a fost o adunare de gardiști, cu miile, și 
călări. La Văleni, un biet tânăr a datalte mii,ca o mică 
oștire. Fac atent pe Armand Călinescu asupra obrăzniciei 
și primejdiei. Recomand ca supraveghetor în Prahova 
infectată pe colonelul Bogdan. E numit inspector general, 
dar birourile... îl pun la disposiţia prefectului! 


& 


Ministrul Danemarcei, țară care cumpăra de la noi 
pentru şase sute de milioane pe an. Vrea pregătirea in 
țara sa a unor tineri negustori de la noi și legături cul- 
turale. Arată un om de o energie entusiastă. 


y 


După ce prin greva lor au vrut, după îndemnul lui 
Codreanu, să demonetiseze pe Cuza, studenții, insultându~1, 
au revenit la cursuri. Petrovici spunea că li se acordă 
tot, iar eí continuau greva. 


9 Februar. 


După scenele de anarhie, Inculeţ și dr. Angelescu, 
foarte influențați de ceia ce se petrece, vin la mine — 
Dinu Brătianu a dat un foarte bun interview contra 

„ gardiştiior — pentru a ne sfătui. Discutăm asupra amâ- 
nării alegerilor. Spun că, la nevoie, s'ar putea chema 
Parlamentul disolvat, a cărui existență legală a recu- 
noscut-o Casaţia. Li arăt dorința de a vedea pe Ur- 
dărianu. 


10 Februar. 


Vorbesc cu Urdărianu. Arăt greşelile pe care le-a 
făcut Guvernul. Alegerile nu se pot face intr'o atmosferă 
de anarhie. Discutăm o schimbare a legii electorale. S'ar 
crea categorii profesionale, care ar permite votul plural. 
Dacă totuși se fac alegeri, sar putea cere alegătorului 
să-și dea explicit numele şi adresa și să facă, de două 
ori, la primirea și restituirea buletinului de vot, jurământ 
Regelui și legilor ţării. 

Chemat la Palat, la 4, arăt Regelui ce era în stare să 
spuie Cuza-Vodă la câteva luni de la alegerea sa; dar 
încă al treilea Suveran dintr'o dinastie! Pare mirat. Îi 
spun că asemenea dovezi de cum se înțelegea odată 
Monarhia la noi ar trebui răspândite cu miile în ţară, 
pregătind schimbările care mi se par iminente. 

Da, el vrea să le facă. O spune cu o mare hotărâre. 
Va schimba un Guvern care şi-a luat o sarcină prea 
grea și-și strigă prea mult pretinsele succese. li trebuie 
un „comitet de patronagiu“ pentru noul Ministeriu: aj 
foștilor președinți de Consiliu, supt Patriarh. Îmi cere să 
fac parte din el, şi nu pot decât să răspund afirmativ. 
Odată pornit pe această cale, nu trebuie să se oprească. 

La ieşire întâlnesc pe Vaida. 


s$ 


Primesc înştiințarea că oara prestării jurământului, pe 
care Regele mi-o fixase la 10, s'a amânat pentru 11!/2. 

Când vin acolo, toată lumea e adunată. Am aflat că, 
pe lângă miniștrii de cari mi se vorbise (erau Armand 
Călinescu, Potârcă, Cancicov) s'a adaus Argetoianu și 
lamandi de la lași. Mă plâng de aceasta lui Urdărianu, 
care mă roagă să nu mă opresc la amănunte, căci, de 
altfel, e numai „o primă etapă“. 

Sosește şi Averescu, de altfel bine, de și sprijinit in 
băț; îmi spune că aceasta e din ciocnirea când a căzut 
la Senat; se plânge de cei șaptezeci și opt de aniai lui 
și, când îi spun că nu se simt, el răspunde „ii simt eu“. 
Aşteptăm mult pe Tătărescu, din nou în favoare, căruia 
Regele i-a cerut apelul către nație. Dintre liberali intră in 
Ministeriu și dr. Costinescu. Vaida a impus pe Voicu 
Niţescu și C. Angelescu. Ca un prieten al mieu e pus 
Șișești. 

Jurământul e precedat de o consfătuire a Regelui cu 
foștii președinți. Ne roagă să acceptăm şi pe miniştrii cari 
nu ni plac. Nu stau pe gânduri să spun că-mi desplace 
presența lui Argetoianu, și Patriarhul declară că nu poate 
lucra cu lamandi. 

Regele se va plânge că am vorbit prea mult in cursul 
prestării de jurământ. Ar fi vrut mai multă solemnitatei 

Apoi Consiliu presidat de Rege, care ne-a înștiințat 
că ne chiamă de două ori pe săptămână cu aceiași pre- 
sidare și că va înlătura, la nevoie, pe miniştrii nesatisfăcători. 

Discuţie asupra apelului rău redactat de Tătărescu. 
Spun lămurit, că nu-mi place. S'ar putea numai procla= 
mația Regelui, care e agresivă față de partide. li spun că 
poate Coroana va avea nevoie de ele, că nu se guver- 
nează cu oameni răzleţi. Adaug că nu putem merge la un 
regim totalitar. Averescu arată cum sa format partidul 
lui, cum l-a pus în serviciul Patriei, cum e mândru de 
opera făcută prin el. Se îndreaptă pasagiul, apoi se trece 

la cererea de a ni declara averea pentru a nu apărea 
profitori inaintea opiniei publice. A mai fost o discuţie 
despre pasagiul cu expulsarea Evreilor. Mi se obiectează 
„opinia publică“. — Dar n'avem a o măguli, ci a o do- 
mina. Manifestul e în sfârșit dat în sama președintelui 
Patriarh, care iea textul lui Tătărescu doar ca „puncte“. 

Stăm pănă la 3!/» de noapte... 

S'au numit prefecţi militari, s'a întins starea de asediu. 


11 Februar. 


Ministrul Angliei. Se informează. Campania contra 
Evreilor il nelinişteste. În acest moment de crisă nu se 
mai poate vísita Regelui la Londra. Îl indemn să vor- 
bească Regelui, mare admiraator al Englesilor. 

Apoi, după slujbă la Mitropolie, un Consiliu fără 
Regele. Sânt, cu Tătărescu, singurul fost prim-ministru. 

Consiliu la Patriarhie, după slujbă. Introduc unele 
modificări în „proclamația, bună, redactată de Patriarh, 
care ține să mulțămească pe Tătărescu. 


12 Februar. 


Consiliul presidat de Regele, deosebit de energic. Se 
discută cine va pregăti într'un comitet noua Constituţie. 
Regele propune pe Micescu, și pentru că ar vrea să-i 
dea o dovadă de stimă. Mironescu se opune pasionat. 
Argetoianu cere de la redactor o mare „moralitate“... 
Amintesc că actuala Constituţie a făcut-o Al. Constan- 
tinescu și că „moralitatea“ și-o poate atribui oricine. 
Rămâne ca Micescu să fie ministru al „Codificării“. Se 
decide apoi, şi după propunerea Regelui, suspendarea 

inamovibilității magistraturii, a statutului funcţionarilor și, 
după propunerea mea, a autonomiei universitare, pradă 
a clicelor. La urmă arăt că, primind a colabora lao 
lovitură de Stat, cu pierderea vremii şi riscul sănătăţii, 
ințelegeam, preşedintele Consiliului nefiind un om politic, 
să ni se aducă hotăririle miniștrilor de la departamente. 
Nu putem pleca fără a știrbi prestigiul regal, dar nu 
putem primi orice. Cancicov arată o neacoperire de 
peste opt miliarde, dintre care 2!'/, inevitabile. Propun 
taxe pe avere la scutirile militare, etc. Argetoianu, care 
și-a retras secretarii generali Radian și Filip, aduce inainte 
angajamentele cu Turcii. 

Propun lui lamandi monopolul odoarelor și odăjdiilor 
la Comisia Monumentelor Istorice, oprind specula Casei 
Bloch ?. 


13 Februar. 


Comnen chemat de la Berlin. N'au fost tulburări. 
Hitler a înfrânt pe junkerii armatei. 


E. 


Cer oprirea foii „Decembre“ a lui N. Roșu și Gyr. 


* 


Zvon, eolportat şi prin fițuici date gratis pe stradă. 
despre căderea Guvernului. Se telegrafiază și în străină- 
tate. Patriarhul ar fi demisionat. S'ar fi făcut un Minis- 
teriu liberal, cu întoarcerea la vechile partide... 

Întreb pe dr. Angelescu, care vede pe Tătărescu. Se 
vede că totul a fost o simplă mașinaţie. 


tT Nu s'a făcut nimic. 

14 Februar. 


La Patriarhie, la oara 6. Armand Călinescu aduce știri 
despre Garda de fier, care ar fi pătruns în toate 
categoriile. — Aceasta nu inseamnă, îi spun, că nu 
trebuie să lucrăm. El presintă o istorie a agitaţiilor ei. — 
Nu mă interesează ce fac ei, ci ce faci d-ta. Vaida 
recomandă metodele lui de discuţie cu „tinerii“, metode 
„beriferice“. Li spun că, ori ni facem datoria, ori „ni se 
pun pieile în băț“. 


15 Februar. 


La Călinescu, pentru a-i arată intolerabilele insulte 
ale lui Arghezi. | 

El îmi arată retractarea, lamentabilă, a lui Codreanu 
în afacerea Sichitiu. 

La ofertele lui Codreanu răspund că nu pot avea nimic 
cu acel care lucrează prin crimă, că mi-e indiferentă 
și ura și prețuirea lui, dar că, dacă sânt capabili de un 
sentiment patriotic de pocăință, să se disolve sau să se 
prefacă într'o simplă Ligă anti-comunistă. 

Ai lui Codreanu mă înștiințează că sânt „lucrat“. Der 
eu n'am niciun interes și nicio ambiţie... 

Patriarhul mă întreabă când vreau să primesc la 
Presidenţie. Îi spun că n'am nicio dorinţă. 

Mă scus pertru concertul din această seară la Palat. 


17 Februar. 


Plecarea la Merano a Reginei Maria. O precedează 
princesa Elisabeta. Regina apare, susținută de amândouă 
braţele. Se așează într'un fotoliu. Doamnele, apoi băr- 
baţii îi sărută mâna. Vorbeşte necontenit, cu un glas 

slab, de și fața e plină și ochii vii, foarte frumoși. Când 
ii spun că şi eu am fost bolnav, observă: — O, e așa 
de rău să fii bolnavă! Mă chiamă apoi la dânsa. Se 
simte slabă din causa vărsărilor de sânge ; ii pare așa de 
curios că n'o susţin picioarele... Lumea de față nu e 
destul de pătrunsă de tragedia ce se desfășoară inaintea ei. 


18 Februar. 


Călinescu-mi comunică scrisoarea lui Maniu către Patri- 
arh, pe care-l arată Ardelean, „fiu de iobag“, membru al 
partidului, îndatorat al lui. Simt nevoia ca o nouă ședință 
presidată de Regele să aducă lămurirea situaţiei. 

La oarele şase un Consiliu care ţine pănă la oarele 
două după miezul nopții. Asistă și Comnen. Se presintă 
proiectul Micescu. Regele dorește ca eu să ieau întăiu 
cuvântul. Arăt că Micescu a venit la mine cu un proiect 
de 120 de articole (din 140 câte fuseseră). l-am spus 
că acum nu se mai fac reglementări atât de minuţioase, 
că ajung câteva principii generale. Lumea, la care se 
va face apel printr'un referendum, le-ar inţelege mai 
bine. Și, apoi. cum să se supuie acestei acceptări masa 
articolelor care au mai fost odinioară votate ? Se promite 
să se facă şi proiectul de „patru pagini“. 

Dar se cetește tot. S'au introdus, in adevăr, multe 
modificări, unele foarte însemnate. Se produc lungi discuţii. 

Regele doria ca proprietatea subsolului să fie restițuită 
de Stat. Liberalii se opun, mai ales Costinescu, apoi și 
Tătărescu. Se raliază, pasionat, și Șişești, care iea cuvântul 
la mai toate articolele. C. Angelescu e de aceiaşi părere. 
Spun lămurit că părerea favorabilă Statului era determi- 
nată de antagonismul contra latifundiarilor, dar acuma 

proprietatea e a țăranilor. Paritate de voturi. Li se va da 
proprietarilor o despăgubire din redevenţă. 

Vaida ridică apoi chestia primatului românesc. Se ac- 
ceptă formula mea la fixarea dreptului de a ocupa 
funcții, specificându-se că se va ţinea samă de „naţia 
majoritară și creatoare de Stat“. 

Patriarhul vrea impunerea căsătoriei religioase. Arăt 
că nu putem reveni asupra decisiei Guvernului Goga. 
Francmasonii protestă. Observ că altfel cum s'ar putea 
cere botezul de părinţi necununaţi religios? Fac a se 
adăugi mențiunea că e vorba de membrii confesiunilor. 

Se stăruie a se introduce pedeapsa cu moarte pentru 
atentatorii la viața Suveranului, a membrilor dinastiei, a 
șefilor de Stat străin, a hoţilor de drumul mare, etc. 
Observ că mau fost pănă acum atentate asupra Suvera- 
nilor noștri. Ar fi odios să înviem calăul pentru execuții 
publice. Cum Vaida stăruie cu o extraordinară convin- 
gere, vorbind şi de moralisare, amintesc că Franța e 
deprinsă cu crimele și că femei în rochii de bal vin în 
zori să vadă cum se tale capetele. Reușesc să fac a se 
adopta că în acele casuri codul militar se impune, după 
hotărârea Consiliului de miniştri. 

Articolele pentru restrângerea dreptului electoral nu 
provoacă discuţie. 

Patriarhul spune, la sfârșit, câteva cuvinte bine simțite, 
la care răspunde Regele. 


19 Februar. 


Maniu a vorbit impresionant la clubul său, presintân- 
du-ne ca vechi cadre de Museu aruncate pe parchetul 


Palatului. 
la același timp ni se comunică telegrama de la Mos- 

cova către Legația sovietică, despre convorbirea lui 
Litvinov cu Popescu, însărcinatul nostru de afaceri. 

Sântem acusaţi că am ucis pe insărcinatul de afaceri 
Butenco ; cel care a apărut la Roma n'ar fi cel autentic; 
de la Ambasadă nu l-au putut vedea la otel; a și 
dispărut. Proba ar putea fi numai o identificare în „ţară 
liberă“, Trimesul rus Alexandrovschi se plânge că n'a 
fost primit la gară; amenință: a venit pentru anchetă. 

Vorbesc la telefon lui Tătărescu, care, ocupat, declară 
că n’a cetit nimic şi că Alexandrovschi a venit „ca să 
impace lucrurile“. Îmi trimete pe Comnen. Îl intreb cum 
se poate duce la Ancara când, dacă, precum cred, ma- 
nifestațiile sovietice sânt autentice, e vorba sau de pre~ 
gătirea unui atac militar, și trebuie să ne pregătim şi noi 
sau de tăiarea oricăror relaţii cu noul trimes. El spune că 
lasă pe Comnen și pe Mironescu. 

Comunic Mareșalului Palatului că nu sânt dispusa da 
prestigiu unui liberalism care umple administraţia de 
oamenii lui și ajunge a-și lua aiere de stăpân. Acum s'a 
făcut Constituţia; după plebiscitul de Joi pot pleca. Să mi 
se spule care e forma de plecare ce ar păgubi mai puţin. 
El mă asigură că nu acesta e sensul marii schimbări și 
că se vor lua măsuri, 

O spun și lui Comnen. El recunoaște că situația e 
serioasă. Alexandrovschi a venit poruncitor: Butenco nu 
putea să-și lase familia; abia venit, nu era capabil să-și 
pregătească o fugă. Comnen i-a vorbit la un dejun de 
la Weverka. Și de la Legația Franciei au căutat să-l 
stârpere. Pare a se fi reușit. 

Comnen declară că nu e liberal. Crede că Regele mar 
admite primatul liberalilor. Îl sfătuiesc să nu se lege prea 
strâns de ei. l 

Răspunsul de la Palat. Regele i-a vorbit lui Tătărescu, 
și el va veni la mine să se explice. 

Șigeșii îmi vorbește de „mistica“ de azi, care trebuie 
utilisată. li declar că pentru nimic în lume nu pot avea 
legături cu un om de speța lui Codreanu (supt pretext 
de a-mi vorbi de cripta familiei sale la Storojineţ, Neagoe 
Flondor voise să vie la mine; nu l-am primit). N'ar fi 


bine ca eu să o indrept spre mine? Nici într'un chip 
când sânt intre ai miei, la locul mieu. El mă asigură de 


devotamentul său. Nici el nu crede că se poate îngădui 
o intoarcere a unui liberalism total perimat. 

La 5, Tătărescu. Situaţia e gravă. Nota primă a Sovie- 
telor cuprindea o somaţie (nous exigeons), învinuind 
Guvernul (atunci al lui Goga) că zăboveşte cu cercetă- 
rile. El continuă a crede că Alexandrovschi ar aduce o 
notă pacifică. Îi suggerez ideia de a trimete pe cineva 
de la Externe care, cu un trimes al Legaţiei sovietice, 
să identifice pe Butenco. E de aceiași părere. Și el crede 
că Rușii ar voi să caute la noi inceputul conflictului 
mondial. E aşa de îngrijorat, încât nu va merge la An- 
cara, trimeţând pe Comnen. 

Să se capete măcar timp pănă la stabilirea internă. 

Mă asigură că n'a voit Externele. Propun pe D. Ghica, 
incă vioiu. 


21-2 Februar. 


Maniu voia să facă demonstrații de stradă contra noil 
Constituţii. Ai lui i-au spus că nimeni nu i-ar urma. 

Goga a ţinut, înainte de a pleca un discurs în care 
insultă pe bătrâni, fiind deosebit de ofensător cu Ave- 

rescu, bolnav. Pune în perspectivă momentul când va 
reveni în fruntea țării. Declară că a avut escelente in~ 
casări și că a lăsat finanțe prospere... 

Codreanu disolvă partidul său, dar menţine mişcarea 
legionară, cu „cuiburile“ ei. Va merge la Roma să-şi tra~- 
ducă franțuzește și italieneşte Memoriile, continuându-le. 
» Mulţămeşte“ bătrânilor pentru cum l-au tratat. Declară 
că nu i-a venit „oara“. Aceiași atitudine grandomană... 

Gh. Brătianu, iscălind și pe alţii din comitetul de di- 
recție, indeamnă la neparticipare pentru plebiscit. 


k 


lamandi declară că e gata a-mi urma sfaturile. li cer 
revenirea la măsurile mele pentru revisori și directorii 
aleşi. Promite. | 


23 Februar. 


Refus două jurnale ale Consiliului, prin care se creiază 
un grup de diurnişti și se acordă bani de călătorie la 
turism. 

Visita lui Armand Călinescu. Se crede sigur de resul- 
tatul referendului. Prefecţii trimet ştiri bune. Au fost și 
manifestații de entusiasm, cu imbrăţișări. Maniu, într'o 
consfătuire, a spus că el „vrea sânge“. Lupu i-a răspuns 
că să și-l caute la dânsul, în Ardeal. 

* 

Conferinţă la Liga Navală despre legăturile Românilor 

cu apele. 


t 


Pella, de la Haga, vine la mine. Antoniade mergea 
așa de departe cu credința față de Titulescu, încât, asis- 

tând pe furiş la adunarea acestuia cu Litvinov, refusa să 
primească și conducă la gară pe Victor Antonescu și 
să-i pregătească intâlnirea cu Eden. 


+ 


În Anglia, Eden, Lloyd George și Winston Churchill 
n'au putut să răstoarne pe Neville Chamberlain, care, 
cum spune Pella, s'a declarat public în ce privește lipsa 
de folos a Ligii Naţiunilor cum e azi: „crede şi el ce 
crede toată lumea“. 

Olanda a recunoscut Abisinia italiană. Nordicii nu, 
pentru represaliile contra sancţiunilor și din causa regi- 
murilor de stânga. 


24 Februar. 


Liniştit, solemn plebiscit, care dă 4.000.000 de voturi 
noii Constituţii. 

Se abţin șefii ţărănişti și gardiștii. 

În Ardeal multe voturi contra le adună Moldovan la 
Năsăud, dr. Dobrescu la Făgăraș; in Banat, Bocu. 

Câţiva funcţionari strigă tare: „nu“ al lor. 

